
În seara zilei de Luni 6 Martie 1939, la ceasurile 9,45 
s'a stins din viață la Cannes, în Franţa, 
fericitul întru pomenire 


MIRON 


Patriarhul României 
în vârstă de 70 ani, 7 luni şi 17 zile. 


Plecase din ţară Miercuri 22 Fevruarie a. c., îndemnat 
de medici, ca să-şi caute sănătatea şubrezită de anii grei 
ai bătrâneţii şi de povara unei munci istovitoare în 
slujba Bisericii și a Neamului. 

Dar aripa morţii îl pândea din ascunzișurile unei 
boale ivite pe negândite, poate şi din pricina oboselii 
drumului prea lung. Şi astfel, tocmai când aşteptam tă- 
măduirea boalei și nădăjduiam întru înfrângerea sufe- 
rințelor, a venit peste noi trista şi înspăimântătoarea 
veste că părintele patriarh Miron este în primejdie de 
moarte. O broncho-pneumonie îi julgerase pe neaşteptate 
puterile, răpind orice mijloc de scăpare. Aşa a fost voia 
Celui-de-Sus, ca să se stingă fără suferinţă îndelungată 
şi să apună în plină lumină, asemeni unui luceafăr. A 
închis ochii blând şi senin, aşa cum i-a fost sufletul, 
binecuvântând ţara şi poporul pentru care s'a jertfit. 

Acum, prea bunul nostru părinte sufletesc a plecat 
dintre noi, chemat fiind de Domnul, ca să primească răs- 
plătirea cuvenită slujbei credincioase. 

Ingroparea rămășițelor sale pământești s'a făcut la 
Bucureşti, în biserica Sfintei Mitropolii, Marţi 14 Martie 
1939, de față fiind M. S. Regele Carol II, Marele Voevod 
Mihai, Membrii Sfântului Sinod, Inaltul Guvern, dregă- 
torii de seamă ai ţării şi trimişii Bisericilor streine. 

Comitetul de conducere al revistei Biserica Orto- 
doză Română, alături de toţi cetitorii, îi aduce acum 
smerit prinos de pomenire şi roagă pe Milostivul Dum- 
nezeu să-l odihnească în sânurile drepţilor. 

Jar spre vrednică aducere aminte a celui ce-a fost 
întâiul Patriarh al Românilor, numărul revistei pe Martie- 
Aprilie 1939, va cuprinde o descriere amănunţită a tu- 
turor faptelor în legătură cu moartea şi îngroparea sa. 
Se vor tipări atunci scrisorile primite cu acest prilej 
din partea Bisericilor ortodoxe surori, precum şi spicuiri 
din ziarele române şi streine, care au scris cuvinte 
foarte alese despre viața şi străduinţele prea fericitului 

adormit întru Domnul, părintele patriarh Miron. 





O TIPĂRITURĂ NECUNOSCUTĂ 
A MITROPOLITULUI MUNTEAN MITROFAN 


Se cunoaște istoria, amestecată, urit pentru dinsul, cu tragedia 
marelui Antim Ivireanul, a Mitropolitului Mitrofan al Țării-Româ- 
nești, alături de participarea acestuia şi la opera de traducere a 

Inceputul Liturghieriului de la Veneţia, din 1714 


Revista Biserica Ortodoxă Română, 57 (1939), nr. 1-2, Ianuarie-Fevruarie. 1 

2 N. Iorga 


Bibliei de la 1688 și la lucrările tipografice ale lui Antim însuși. 
Fra, cum se vede din actele procesului împotriva acestuia din 
urmă, un călugăr de la Athos, din mănăstirea Dionisatu și fusese 
întrebuințat contra căpeteniei Bisericii muntene încă de la acea 
dată de 1712. Brâncoveanu şi-l alesese pe acest străin ca duhovnic. 
La căderea și uciderea aceluia pe care de atâţia ani căuta să-l 

Titlul Liturghieriului de la Veneţia, din 1714 

O tipăritură necunoscută a Mitropolitului muntean Mitrofan 3 


înlocuiască, el îndreptățește fapta prin uneltirile politice de care 
s'ar fi făcut vinovată victima. Sfârşitul, răpede, i-a fost însă, cum 
se vede din scrisorile ce am tipărit în „Hurmuzaki”, XIV, ca o 
crudă pedeapsă. 

Puțin timp înainte de primirea cârjei de Mitropolit, Mitrofan 
sprijini tipărirea Liturghieriului din Veneţia, editat, la 1714, de 
Antonio Bartoli. Nu numai că ajută bănește, dar luii se atribuie şi 
supravegherea (&nipeheia): Aeirovpyixăv, nepitzov răs lepăs heirobpyias 
"lozvvon toñ Xnvansrâuov, Bacietov rod Meyahaov xat Lpyropiov rod 
Aahóyov do tøv zpompizGutvov, petà nai rivwv eb4âv åvæyxalwy toig 
fepabo!, ronubiv ăvămiedelac te, xol damivys rob nawepwratov Myrpo- 
mohirov Nósons nupton Mnrpotpivovs, "'Everigaw, ab, mapă "Avruviw 
re Boproh., 1714. Superiorum Permissu, ac Privilegio (= Liturghieriu, 
cuprinzând sfintele Liturghii ale lui loan Gură-de-aur, Vasilie cel Mare 
și Grigorie Dialogul, adecă ale celor mai inainte sfințiți, şi cu unele ru- 
găciuni de nevoie preoților, tipărit prin îngrijirea și cheltuiala Prea- 
sfințitului Mitropolit al Nissei, domnul Mitrofan, Veneţia, 1714, de 
către Antonio Bortoli). 

Institutul de Istorie Universală a cumpărat de curând un 
exemplar din această frumoasă carte, admirabil legat, după cât 
se pare chiar la noi, unde arată să fi fost îndelung întrebuințat, 

Tipăritura e încă o dovadă a strânselor legături dintre Țara- 
Românească şi Veneţia, unde Domnul însuşi depunea economiile 
sale, la Zecca. Intre elementele de legătură era cunoscutul agent 


muntean Nicolae Caragiani, 
N. IORGA 


CUM SE FĂCEA O CATAPETEASMĂ ȘI O ZUGRĂVEALĂ 
DE BISERICĂ 


In colecţia de documente brâncovenești dată la iveală de 
dd. Emil şi Ion Virtosu (Așezămintele Brîncovenești, O sută de ani 
de la înființare, 1838—1938), pp. 96—7, no. 148, se dă contractul 
încheiat între domnița Bălașa Lambrind, născută Brâncoveanu, fiică 
a lui Constantin-Vodă, și un Dimitrie Gheorghiu pentru catapeteasma 
bisericii bucureștene care poartă numele mlădiței domnești. 

Lucrarea va fi „săpată de sus şi până jos, cu basa (pè tais 
moâais) şi cu toate cele ce urmează“. Va căuta să întreacă pe 
aceia care a fost aleasă de model, tâmpla de la Sărindarul lui 
Matei Basarab. Alături se va face şi un „proschinetariu“, care va 
fi şi el „săpat şi cu flori“. 

Sorocul e de un an întreg. Materialele vor fi date meşterului, 
care pentru osteneala sa va primi 400 de lei și hrana obişnuită 
(„oi 10, vin măsuri 50, făină ocale 20 pe lună şi lumânări de său 
ocale două“). 

Ca martur e Constantin Brâncoveanu, nepotul Bălașei, dar şi 
un Morosini grecisat (Movpeţijns), Panaioti. 

Este şi socoteala, grecească şi românească, a sumelor primite 
pe rând pentru lucru. 

Isprăvindu-se cu catapeteasma şi „proschinetariul“, tot Dimitrie 
Gheorghiu e însărcinat a face Scaunul domnesc, amvonul și uşa, 
tot cu săpături de artă, în schimb pentru 112 lei şi jumătate, 
Plătite fiecare cu doi lei, stranele au „coroane“ săpate şi înflorite, în- 
trebuințându-se la acestea toate cinci luni. Pentru întreţinere, la calfe, 
în număr de trei, zilnic, şase pâni, iar pentru meşter a șaptea, plus 
două ocă şi jumătate de vin în zilele de frupt, iar în cele de post 
cu peşte o ocă şi jumătate de peşte, sărat sau proaspăt, pentru 
toți, pe lângă o ocă de fasole sau linte când nu trebuie pește; 
se menţionează și aici lumânările: o ocă şi jumătate pe lună. La 
împărțirea sumei, uşa ţine 37 de lei şi jumătate, amvonul 30; 
Scaunul domnesc 45 (no. 150, pp. 99—100). 

Pentru zugrăveală, la 12 Novembre 1752, se face învoiala 
cu un Andrei Zugravul din Craiova care semnează româneşte 
lângă acelaşi Brâncoveanu; va avea şi „alți meşteri, buni zugravi“, 


Cum se făcea o catapeteasmă și o zugrăveală de biserică 5 


El cere 500 de lei, iar, pentru hrană, trei ocă de carne sau de 
pește, trei de vin, cu cîte două pâni de om. „Deci şi eu să aibu a-m 
pune tot meșteșugul ca să zugrăvesc frumos, după plăcerea Mării 
Sale şi a dumnealui Vel Vistier, cu văppsele fromoase, de ceale 
bune, toate de la mine, Jar aurul, cât va vrea să să puie, să fie 
de la Măria Sa. Și [să] aşăz toate istoriile după cum să cade, ca 
să fac lucru bun“, El va isprăvi în două veri (no, 148, p. 98). 

Zugrăveala, din 1838, la biserica nouă, de cunoscutul zugrav 
Nicolae polcovnicul, care se învoieşte cu Stolnicul Iancu Nedeianu 
şi Manolachi Serghiadi, presintă „vopseli bune, alese, cu auru de 
cel bun Leopold, pe tencuială proaspătă, a la fresc..., cu cele 
mai alese istorii bisericeşti..., până în vărtul amăndorora turlelor.., 
lucru temeinicu și frumos și fără cusur“, impreună cu „un tovarăș 
din cei mai buni cu nume, zugravi şi calfe bune“, Se prevăd 
„icoanele toate ale tămplii, înpreună, mari şi mici, toate făcute 
de măna mea şi inpodobite cu zugrăveli frumoase şi auru de cel 
bun“, E vorba şi de vechea biserică, ce se dărâmă: „şi am scris 
însumi cu măna mea şi toate istoriile ce sănt pe zidurile biserici 
ce eslte] să să dărame, făcănd încă şi toate despărțiturile şi cercu- 
rile, cu toate istoriile în toată biserica, şi în slon și pe afară, pe 
hărtii mari, pentru orănduiţii miei oameni, deslușăndu-le toate anume 
pe unde au fost zugrăvite fieșcare, ca asămene să le facă şi încă 
şi mai frumoase și mai bune, Însă precum va cere dumnealui 
Stolnicu: nimic să nu lasu cusur, nici să mă scumpesc la auru, 
ci să înpodobesc toate curoanele și hainile pe unde va trebui, precum 
au fost mai nainte, şi toţi ctitori, ce sănt în număr de şaisprezece, 
cei vechi, cum! și căţi îi va arăta dumnealui din cei noi“, ! 

Preţul, 600, apoi 710 galbeni. Terminul, cinci luni (no. 227, 
pp. 184—5), Pentru aurit se încheie cu „dumnealui Scarlat Polei- 
toru”, cu 280 galbeni (no. 231, pp. 191—2). Noua inscripţie, de la 
Safta Brâncoveanu, e din 1842 (no. 233). 2 

E şi socoteala celor două clopote (1751) (no. 149) 3, 

În inventarul de la 1825 se văd odăjdii de la Istrati Creţulescu 
și de la Apostolo Manu (no. 221, p. 179). Şi „postavurile roșii cu 
ciucuri de fir“, galbene, albastre, la mormintele domniţei, lui Istrati 
şi Manolachi Creţulescu (p. 180). 

Aflăm apoi că urita zidire din 1881 e după planurile rectorului 


1, Fiica lui, Zinca, era ajutată în 1850, ca și Caliopi Carasiali; no. 219, 
2, Pagube la paraclis, de cutremur; no, 234, p. 193, 
3, Cf, no, 201 (refacere), 


6 N. Iorga 


Al. Orescu, ale Nemţilor Carol Benisch şi Hartmann şi chiar cu 
aprobarea lui Lecomte du Noiy (p. 318, nota). Pictura o face alt 
Neamţ, Kott, de la Viena. Dar cel puţin monumentul domniţei e de 
I. Georgescu, unele icoane de un Gh. Stoenescu !, Icoane sânt 
făcute şi la 1858, de Vasile Serafim (no. 449, p. 411). 


N, IORGA 


1. Inscripţia din Septembrie 1751, cu menţiunea şi a „xenodohionului“ 
(spitalul); no. 151. Oasele domniţei; no. 320, 

ŞTIINŢA ȘTIRILOR 
SAU 
CULEGERI DIN VIAŢĂ PENTRU SLUJIREA DOMNULUI 
I, 
GRĂUNȚE CARE SE PIERD 


Noi, slujitorii altarului, suntem departe de a folosi toate câte 
viaţa ne scoate înainte pentru slujirea lui Dumnezeu. Dacă pe câmpul 
plugarului omul trebuie să se ostenească cu semănatul şi cu ce 
mai urmează pentruca să culeagă sămânța cea bună, pe câmpul 
vieţii obștești se petrec insă atâtea fapte, care-ţi ies la iveală ne- 
chemate și chiar necăutate, 

Din gura unuia sau altuia, auzi fel de fel de povestiri despre 
câte s'au petrecut pe aproape sau mai departe. Numai cu puţină 
osteneală apoi, răsfoind foile cu veşti din toată lumea, fel de fel 
de ştiri te năpădesc pe fiecare zi, din toate laturile traiului omenesc, 

E adevărat, ele zboară cu ziua care s'a dus și nimenea nu 
se ostenește să prindă ceva din ele. Cu toate acestea nu se poate 
tăgădui că ele sunt semne despre viața oamenilor, despre treapta 
mai scoborită sau mai înălțată a traiului lor. Deci pot zbura ele 
ca lucru de nimic cu fiecare zi care a trecut, totuşi omul care se 
opreşte puţin la ele poate culege dintr'insele câteva mărturii despre 
vrednicia ori nevrednicia vieţii oamenilor. De aceia una este a trece 
peste toate acestea cu nepăsarea omului care se întreabă numai 
despre ce mai este în lume, şi alta este a le urmări cu ochiul o- 
mului care vrea să tragă încheieri despre starea de sănătate sau 
de boală a vieţii obștești. 

E de la sine înțeles că noi, preoții, trebuie să fim din aceștia 
din urmă. Noi nu suntem numai îndeplinitorii slujbelor după rân- 
duiala apucată, ci trebuie să căutăm şi toate amănuntele pe care 
ziua de azi le scoate înaintea noastră spre a semăna pentru îm- 
părăţia lui Dumnezeu, Pe multe de acestea însă le găsim în ştirile 
de toată ziua. Viaţa însăşi îți va arăta că oamenii se mișcă sau 
se înfioară mai mult după vești din viaţa de azi, decât după po- 
vestiri de acum sute sau mii de ani. De oarece ei fac parte din 
această viaţă şi sunt marturii ei, mai mare putere au asupra lor 
faptele de care singuri au auzit, fiindcă au făcut parte din vremea lor. 


8 Arhim. Iuliu Scriban 


Chiar dacă este vorba de fapte cunoscute, pe care credincioşii 
le-au aflat din vraful ştirilor de toată ziua, totuși tâlcuirea lor prin 
meşteşugul slujitorului lui Dumnezeu le poate fi de cel mai mare 
folos, Ei cu atât mai mult vor deschide ochii largi să asculte, cu 
cât va fi vorba de ceiace a ajuns și la cunoştinţa lor. 

Oare preotul să se lipsească tocmai de aceste mijloace, prin 
care poate răzbate mai adânc la inima credincioșilor? Pe noi 
doar ne învață nu numai cartea, ci încă şi mai mult viaţa. Atunci, 
când ea ne scoate la iveală unelte de care ne putem sluji cu îolos, 
să trecem peste ele ca altă lume? 

Asta înseamnă să scapi printre degete grăunţe de bună hrană. 
Totuşi omul cu simţ gospodăresc nu se poate hotărî la una ca asta. 
Dacă este treabă de bună gospodărie ca nimic din ce poate folosi 
să nu lepădăm, cum să aruncăm noi, fără a alege, atâtea vești de 
fapte care ne spun ceva și care pot lumina multe minţi întunecate ? 
Ar însemna să arunci din mână unealta de care te poți sluji. 

Totuşi câţi fac astfel ? Știrile se aruncă, Omul le caută numai 
ca să-şi sature pofta de a afla noutăţi, de a-şi trece vremea, nu 
cu gândul de a afla ceva. Dovadă este faptul că nimenea nu păs- 
trează nimic din acestea, De şi printre ele puteau fi lucruri de preţ, 
care să-ți slujească la o spovedanie, la o învățătură dată la şcoală, 
la rostirea unei cuvântări bisericești, — de obicei nu se vede că 
cineva ar folosi această cămară de unelte, 

Nu se putea însă ca lumea să treacă ușor peste ele până la 
sfârşit. Dela o vreme, trebuia să se găsească cineva care să vadă 
prețul lor şi să le folosească. In felul acesta, ştirile pot fi strânse, 
puse la raft deosebit, după felul lor, şi odată să te trezeşti că ai 
teancuri de pilde cu învățături pentru felurite stări şi păţănii ale 
vieţii. Când îţi vine înainte împrejurarea, îndată să scoţi din teancul 
adunat și așa să ai gata fapte izbitoare pentru învățarea omului, 
Să le ai pe cele care mișcă şi înfioară, fiindcă sunt rupte din viaţă, 
tăioase prin chipul lor, şi nu numai graiuri izvodite de departe 
şi străine de vălmăşagul vieții oamenilor. 


T. 
LARGUL CUPRINS AL VIEȚII 


Desfăşurarea vieții face să se perândeze pe sub ochii noştri 
pilde și zugrăvituri din cele mai felurite ale multelor învățături, 
Adevăruri peste care în şcoală ai trecut uşor sau pe care n'ai pus 
mare temei, odată le vezi adeverite în viaţă cu scânteieri şi asprimi 

negândite. Abea atunci îți dai seamă ce grozavă şi ce uimitoare 
este învățătura ei! Abea prin ea spusele din şcoală trăiesc în chipul 
cel mai viu. 

Ai putut auzi despre puterea Sfintei Scripturi, despre căldura 
şi pătrunderea cuvintelor ei (Evrei 4,12). Poţi găsi povestiri prin 
care să vezi cum viața cuiva a luat altă desfășurare prin adăparea 
lui întâmplătoare la cuvintele Scripturii. Poţi prinde fapte despre 
mustrarea cugetului, cum un om o viaţă întreagă a stat cu ghimpele 
faptei rele în cugetul său, până ce odată el a izbucnit şi a trebuit 
să răsulle. Poţi prinde fapte despre otrava păcatului care se furi- 
şează în om, pe unde nu te gândeşti, şi roade în ființa sănătoasă 
a lui până ce-l răstoarnă. 

Atunci adeverești cuvintele Sfântului Pavel că plata păcatului 
este moartea (Romani 6,23). De atâtea ori, ai adeverirea faptului 
cum cineva poate fi mic înaintea oamenilor, dar mare înaintea 
lui Dumnezeu. 

Găseşti fapte de seamă săvârşite de oameni mărunți, şi atunci 
ai cu ce îndemna și îndruma pe credincioși să nu suspine după 
măririle lumii, fiindcă măririle adevărate sunt numai cele înaintea 
lui Dumnezeu. Acestea însă sunt la îndemâna oricui, prin râvna 
noastră. 

Tot așa avem chipul de a arăta cum măririle pământeşti sunt 
şubrede, Putem găsi destule pilde, prin care să vedem cum nefe- 
ricirea paşte şi răstoarnă până şi pe cei mai puternici ai pămân- 
tului. Putem vedea cu durere cum lăcomia mănâncă până și pe 
oamenii cei mai- înarmaţi împotriva ei. Astfel, în familia de ban- 
cheri Chrissoveloni, i-a venit unuia vestea, acum vreo 10 ani, că 
a câștigat la lotărie 1.000 de lire engleze, adică vreun milion de 
lei. Când l-a ajuns această veste, a căzut şi a murit. El era însă 
om cu avere; de ce avea să-l scuture atât de mult o veste fericită 
ca aceasta ? 

L-a răpus plăcerea stăpânirii, pofta de avere. Bucuria pămân- 
tească l-a doborit, în loc ca să-l înalțe. 

Aceasta era o veste dată în toate ziarele în vremea aceia 
Culeasă atunci, era un bun grăunte de folosit pe mai târziu. 

Dar nu numai învățături de acestea, uşoare de prins şi de 
tâlcuit, se pot culege de pe câmpul vieţii. Incă şi învățături mai 
puţin izbitoare îți cad în palmă. Numai ochi să ai ca să le vezi 
şi meșteșug ca să le foloseşti. Astfel, poţi vedea cum omul fără 
gând sănătos în viaţă, fără lumina credinţei, ușor şovăieşte, este 
prins de multe pofte şi se prăbuşeşte uşor. Poţi descoperi ade- 

vărurile dogmatice cu însemnătatea lor în viață, Poţi vedea cum 
un om, care a avuto înțelegere dreaptă a vieţii, prin credinţa lui, 
prin cine ştie ce adevăr prins din copilărie, — a fost apărat în 
clipele de grea ispită a vieţii, dar cum altul, fără aceia, s'a prăbușit. 

Prin multe astfel de învățături, care au stăruit în sufletele 
oamenilor, te poţi încredința de puterea multor adevăruri dogma- 
tice, care au fost ca tot atâtea ancore pentru viaţa unui ins sau 
a altuia, 

Dacă deci cineva şi-ar face caiete pe chestiuni, în care să 
cuprindă faptele care dovedesc dreptatea cutării învățături sau a 
alteia, va vedea cum el poate alcătui aproape un întreg tratat de dog- 
matică sau de altă ramură de teologie, prin faptele culese din viaţă. 

Dacă cineva are grija să le culeagă pe acestea în timp de ani 
de zile, va vedea cum unele fapte privesc cutare capitul din Dog- 
matică sau din Morală ori din altă ramură a teologiei. El le va 
putea pune în bună rânduială și astfel va avea răspuns la multe 
întrebări din studiile teologiei, prin ce va culege din ziare, 

Scriitorul acestor rânduri are o întreagă carte de morală cre- 
ștină franceză, alcătuită nu din bucăţi scrise anume de autor după 
metoda cunoscută, ci din povestiri. Fie că e vorba de datoriile 
către Dumnezeu, fie către aproapele ori către noi înşine, toate 
sunt rânduite după capitulele Moralei Creştineşti, dar în loc de 
teoria ei, ai câte o povestire sau mai multe, Astfel, când ai is- 
prăvit de cetit cartea, ai toată teoria moralei creștinești; dar, în 
povestiri, Câteva rânduri de teorie în fruntea fiecărei povestiri îţi 
arată despre ce va fi vorba in cuprinsul povestirii, 

Un asemenea chip de a descoase întreaga materie a unei 
ramuri de învățătură se înțelege că e cu totul nou, dar dacă nu 
se potrivește cu ce se face la școală, în schimb lasă o întipărire 
mai vie şi o înţelegere mai temeinică a materiei, 

Când eu am scris un tratat de Morală Creștinească pentru 
seminarii, am pus pe paginile ei toată teoria moralei noastre cre- 
ştineşti și încă pe larg. Dar am mai făcut ceva: văzusem nu nu- 
mai cartea pomenită mai sus (numită Livre de morale pratique, de 
Th. H. Barrau, Paris, Hachette, 1912), ci şi multe altele. De aceia 
m'am hotărît să prind ceva din această metodă și în cartea mea. 
In fruntea fiecărei bucăţi, am pus culegeri de fapte, prin care să 
se vădească însemnătatea învăţăturii descusute, 

Lucrul a fost primit cu atâta veselie de profesorii de reli- 
giune, atâta ce-i slujea, încât nu ştiau cum să-și arate părerea de 
bine, In adevăr, era o noutate care-i ajuta de minune, Dădea viață 

multor bucăţi reci din teoriile noastre teologice. Ele își strecurau 
înțelesul lor mai bine, tocmai prin aceste bucăţi și astfel se altoiau 
mai ușor pe sufletele școlarilor, 

M'au ajutat la aceasta multe scrieri străine, cu bucăţi culese 
în felul acesta, iar pe altele le-am adunat eu din ce mi-am adus 
aminte. Mă mișcase mult o bucată despre mustrarea cugetului, de 
când eram în clasa VI de seminar. Se afla în cartea de cetire 
germană. Când a venit vremea să scriu în cartea de Morală despre 
acest capitul, m'am gândit la bucata cetită odinioară, am căutat-o, 
am găsit-o și am fost foarte mulțămit că am putut-o cuprinde în 
cartea mea. Deasemenea, când a fost vorba despre datoriile slu- 
gilor către stăpâni, mi-am adus aminte de povestirea despre Ne- 
grul Eustachius, un rob de acum 200 de ani, despre care se scria 
în pomenita carte franceză de Morală prin povestiri. Am luat-o 
de acolo şi-mi pare bine că o bucată atât de mișcătoare şi deplin 
adevărată am putut-o pune la îndemâna profesorilor, 

Şi Dogmatica poate îi lucrată in felul acesta. Eu am una în limba 
italiană, care cuprinde astfel de bucăţi înaintea feluritelor capitule. 

Dar înzestrarea aceasta ne-o putem dobândi fiecare din noi, 
numai prin grija de a culege din ştirile zilei. De câte ori, de pildă, 
găsim bucăţi care ne povestesc despre oameni care și-au des- 
cărcat sufletul prin mărturisiri înainte de moarte! Au făcut cutare 
faptă grozavă. Cugetul nu le-a dat pace să intre în veșnicie apă- 
sați de astfel de păcate. Atunci au cerut duhovnic, ca să-și uşu- 
reze sufletul, 

Acestea sunt stări ale vieţii, care totdeauna lasă o adâncă 
întipărire asupra celor ce aud despre ele. Veştile zilei ni le aduc 
din când în când, Să le lăsăm să ne scape? Ar fi păcat, fiindcă 
totdeauna ne pot fi de mare ajutor. 


I. 
ÎNVĂȚĂTURĂ PESTE ȘCOALĂ 


Cineva a putut fi în şcoală un şcolar lăsător, care să nu fi 
fost dus de grija celor ce vor apăsa asupra lui mai târziu. A 
putut trece din clasă în clasă, fără să se gândească a prinde ceva 
decât ce-i trebuie ca să facă față întrebărilor profesorului. 

Dar şcoala se isprăveşte. Vezi uneori pe astfel de şcolari, 
ajunşi în treabă, dar simțind golul de învățătură cu care au ieșit 
din şcoală. Doresc să se apuce atunci să învețe, dar viața nu le 
mai dă răgaz. Ce să facă? 

Se înţelege, omul poate învăţa multe şi mai târziu, dacă are 
tragerea de inimă şi puterea de a primi învăţătura. De obicei însă 
nu mai pot face aceasta ceice au lăsat să treacă multă vreme în 
care nu S'au mai gândit la carte. 

Toţi aceştia, dacă sunt prinşi de nevoia de a învăţa pe alții, 
cum este totdeauna trebuința unui preot, nu au decât să se supuie 
la osteneala, mult mai uşoară, de care am pomenit noi aici. Ziare 
fără îndoială că cetesc. Ei bine să le cetească totdeauna nu ca 
oricare cetitor de rând, ci cu grija de a însemna feluritele fapte 
ale vieţii, din care se poate învăţa ceva. Să le puie întrun teanc 
deosebit pe cele de un fel, în altul pe cele de altfel. Se vor trezi 
odată cu vrafuri de materiale strânse pe negândite, fără multă 
osteneală. Când se vor întoarce asupra lor, peste 2— 3 ani, se 
vor uimi de câte unelte le stau la îndemână pentru a învăţa 
pe oameni. 

Vor face însă atunci dovada că celce na învăţat în şcoală 
poate învăţa şi altfel mai târziu; dacă nu în felul din școală, dar 
cu destule armături practice, care le pot fi de tot folosul în viaţă. 
Dacă cumva vor mai fi păstrat ceva din școală, vor face cu bu- 
curie constatarea că pot întări cele învățate atunci, cu ce au cules 
mai târziu din ştirile zilei. 

Să nu socotească insă că poate fi vorba numai de lucruri 
mărunte. De multe ori ziarele cuprind lucruri destul de insemnate, 
care însă se risipesc în neştire. Dacă e vorba de ştiri mai amă- 
nunţite, foiletoanele îți pot sluji foarte mult. 

Eu păstrez astfel un foileton din ziarul Cuvântul de acum 6 
ani (2 Aprilie 1932). Până să aflu din Markov, ce-mi trebuia mie 
despre vechii predicatori ruşi, am aflat dintr'un foileton din acel număr, 

Astfel, în ziare mai scapă uneori materiale însemnate, pe 
care e păcat să le pierzi. Ba uneori ele cele dintâi îți deschid ză- 
rile despre unele noutăți care străbat lumea în ce priveşte prefa- 
cerea feluritelor gândiri ale învăţaţilor. Dacă tu vei trece peste 
acestea fără a te opri la ele, vei pierde preţioase unelte care-ţi 
pot fi de mare folos. 

Cineva ar fi ispitit să creadă că noi umilăm lucrurile, privind 
în felul acesta materialele de tot felul pe care ți le aduce un ziar, 
Vom vedea însă îndată că toate acestea răspund deplin adevărului 
şi că cine n'a învățat în şcoală poate totuşi învăța ceva pe calea 
aceasta, peste orice așteptare. Dar până atunci vom spune insă 
că în însăşi învățătura teologică se găsește un îndemn în această 
privință. Noi ne aducem aminte de la studiul Metodologiei şi Enci- 

clopediei științelor teologice, ramură care se învăţa în anul I al 
teologiei, că tânărului student i se spunea să nu treacă cu nepăsare 
peste vrafurile ziarelor, fiindcă din ele poate culege o mulțime de 
date și fapte care să-l slujească mai târziu. 

Am ţinut minte acest îndemn, din vremea când învățam 
studiul Metodologiei la răposatul Profesor Ioan Cornoiu și neîn- 
cetat am adeverit faptul acesta de acolo înainte, la să facem 
această dovadă prin fapte care trag greu la cântar, Ba încă preoţii 
vor putea afla cu plăcere și cu mirare ce lucruri de seamă le-au 
scăpat, dacă au trecut peste foile ziarelor fără alt gând decât 
numai acela de a afla ce se mai petrece în lume, 


IV, 
O INVĂȚĂTURĂ DE STINGHEREALĂ 


Ştim cu toţii cât rău ne-a făcut învăţătura răspândită în lumea 
invățaţilor acum peste o sută de ani, că omul se trage din mai- 
muţă, Aceasta a intrat în felurite capete și o auzi până în ziua 
de azi la atâta lume! Cine poate tăgădui paguba pe care o ase- 
menea părere o aduce în mijlocul propoveduirilor noastre ! 

O găsești de atâtea ori pomenită, precum: pe vremea când 
strămoșii omului se cățărau pe crengile copacilor... 

Ceice vorbesc astfel iau acestea ca lucru încheiat, că așa ar 
fi învățând... ştiinţa ! 

Dar de unde că „așa învaţă știința“ ? A fost o tâlcuire adusă 
de Darwin mersului vieţii în lume, dar de loc o încheiere a unor 
cercetări despre care n'ar mai fi nimic de zis, Totuși părerea, 
odată răspândită, nu încetează de a face rău credinţei creștineşti 
și a fi dată acum, de foarte mulți, și oameni de carte şi fără 
carte, ca ceva de sine înțeles. 

Dar este așa? Alte cercetări însă, de mai târziu, au venit 
şi au răsturnat spusele lui Darwin. Câţi însă știu aceasta și mai 
cu seamă câţi își îndreaptă acum ce au apucat a spune odată? 
Dacă gândul păgubitor s'a răspândit, va trece vreme până ce el 
va fi răsturnat, Ba încă aceasta se va întâmpla, numai dacă și noi 
ne vom sili să răspândim cugetarea cea nouă, care înfrânge ce a 
spus Darwin odată, 

Dar tu de unde să știi că teoria aceasta nu mai are acum 
puterea de mai nainte? Dimpotrivă, din când în când, unul sau 
altul vine şi trăncăneşte înainte tot cu vechile vorbe ale lui 
Darwin, Așa, de pildă, iată scrisul unui cunoscut condei din ziarele 

noastre: Dr. Ygrec de la Adevărul. In nr. de la 1 Octomvrie 1929 
al acestui ziar, acest medic scria despre „O nouă teorie a crea- 
țiunii”, Domnia sa venea cu temeiuri care ar întări teoria lui 
Darwin. Dar dacă această teorie putea fi ademenitoare, totuși puteai 
veni în faţa ei cu împotrivirea; Bine-bine, dar care e pricina 
pentru care maimuța se preface în om? 

Aceasta era o slăbire a numitei teorii, fiindcă nu se vedea 
ce ar îmbrânci o specie de animal să se prefacă în alta? Gândul 
poate fi ispititor, și apoi să ți se pară că ai găsit cheia înțelegerii. 
Pe urmă însă, îți trebue să aduci și temeiurile pentru care o 
asemenea prefacere se împlinește. 

Acum Dr. Ygrec crede că s'au găsit aceste temeiuri şi că, 
după cercetări mai nouă, raze tainice, care se desprind din planeta 
noastră, ar duce la astfel de prefaceri; că așa ar fi scris de cu- 
rând revistele Scientia şi Science, precum şi cartea Mutazione 
electrica (mi se pare că elettrica, doftore !) delle specie. Pe temeiul 
acestora, domnia sa se așteaptă acum să răsară și supraomul, 
după cum din maimuţă a răsărit omul, 

lată cugetări care ameţesc capetele oamenilor și cu care 
apoi vin să răstoarne credința creștinească. De oarece tocmai cei 
ce socotesc că lucrează cu știința sau se supun ei, pe de altă 
parte sunt foarte lesne-crezători, tot felul de păreri ciudate găsesc 
închinători şi astfel izbești în credințele care au dus omenirea 
până în ziua de azi, pe temeiul unor închipuiri. 

Dar ziarul e ziar, El se răspândește. El face școala celor 
mai mulţi. Altele s'or fi cetind, nu s'or fi cetind, dar ziarul nu 
lipseşte de a pătrunde în mulţimea cetitorilor și a le suci capetele. 
Atunci ce facem noi, cei ce slujim vechile credinţe ? 

Până una alta, dacă nu putem cerceta noi înșine și dacă 
nici nu avem deprindere din școală de a răsfoi în lumea cărților, 
— tot putem face ceva. Nu avem decât să cetim cu grijă în 
aceleași ziare şi vom vedea cum tot ele ne aduc materiale de 
sprijin, ba încă atât de bune, încât să ne simţim fericiți că am 
dat peste ele. Dacă nu putem ajunge până la cărţile care ne-ar 
supune la cetiri migăloase și de care nici nu aflăm, ziarele înseși 
se însărcinează să strecoare până la noi date și amănunte despre 
ele, care să ne puie în palmă însăși măduva lor. 

Așa s'a petrecut tocmai cu privire la teoria aceasta a lui 
Darwin. In felurite ziare, au ieșit la iveală articole despre slăbirea 
acestei teorii a lui. Se înțelege, ele trebuiau primite și folosite cu 

drag. Dar este întrebarea: Câţi le-au băgat de seamă şi mai cu 
seamă câţi le-au pus deoparte pentru a le avea ca o armă? 

lată, câţiva ani mai târziu de la art. D-rului Ygrec, alt medic 
scria în Curentul un foileton despre „Centenarul ereziilor transfor- 
miste“ (20 Mai 1932), urmat curând de altul, sub titlul: „Situaţia 
lui Lamarck“ (Curentul, 29 Mai 1932), adică a bărbatului care, încă 
înaintea lui Darwin a scris în același înțeles ca el. De aceia teoria 
prefacerii speciilor se şi numește „Teoria lamarck-darwiniană“. 

Scriitorul celor 2 foiletoane din Curentul este Dr. Nicolae Roșu, 
Ele sunt adevărate capitule de apologetică şi ne dau în palmă te- 
meiuri cu care oricând putem înfrânge pe cel ce s'ar avânta în faţa 
noastră cu trâmbițarea cunoscutei teorii despre maimuța ajunsă om, 
Găsim în ele o mulțime de fapte preţioase, de amănunte, care ne 
înarmează peste ce am învățat în școală în această privinţă, fiindcă 
cercetările nu stau pe loc și astfel ziarul ne aduce în această pri- 
vință cele din urmă ştiri. Aci aflăm despre autori noi, care au 
pecetluit după cum trebuie cugetarea că speciile trec una în alta. 

Foiletonul acesta ar trebui pomenit aici în întregime, pentruca 
preoții să vadă ce arme preţioase pentru luptele noastre pot găsi 
în teancurile ziarelor. Se înțelege, nu putem decât să primim cu 
bucurie un scris care ne spune că „Influența mediului după Lamarck, 
și tendința permanentă a organismelor de a transmite aceste va- 
riațiuni morfologice și fiziologice transformând speciile, nu a fost 
dovedită cu nici un fapt de observaţie verificabil, sau experimental. 
La afirmarea neolamarckismului prin lucrările lui Cope, Felix le 
Pantec, Roux, stărueşte această eroare fundamentală, care infirmă 
caracterul ştiinţific al teoriilor sale. Cu bună dreptate, Yves Delage 
şi M. Goldsmith în cartea lor de luminoasă sinteză „Les théories 
de l'Evolution“ (Ed. Flammarion), afirmă că lamarckismul n'a con- 
stituit niciodată o adevărată școală. Ideile care îl caracterizează, n'au 
fost sistematizate de nici un teoretician şi n'au creat nici o dogmă. 
El nu reprezintă nici un sistem, ci mai mult un punct de vedere, 
o tendință care se evidențiază în legătură cu toate marile probleme 
biologice“. 

Condeiul D-rului Roșu este destul de tăios. El scrie despre 
ceice se dau pe mâna unor astfel de teorii: „că ei confundă in- 
telectualitatea cu știința şi subordonează achiziţiile dialecticei 
rezultatelor relative oferite de experiențele din laborator. Cunoscând 
preocuparea diletantă şi snobă până la servilism a intelectualilor 
de factură “individualistă, nu am fost surprins de nedumerirea 
exprimată de unul dintre aceştia după ce cetise precedentul meu 

foileton despre „Centenarul ereziilor transtormiste“ (Curentul de la 
20 Mai 1932). Într'adevăr, desconsideram în acel articol teoriile 
transformiste ale marelui biolog I. B. Lamarck, până într'atât încât 
îl consideram un spirit simplu, obscur și adaptat înșelătoarei fas- 
cinațiuni a filosofiei secolului...“ 

Faţă de condeiul D-rului Ygrec, iată-l pe acesta al D-rului 
Roșu, care răstoarnă spusele vătămătoare pentru învăţăturile noa- 
stre. Apoi dacă este așa, se cuvenea să trecem ușor peste scrisul său? 

Dar el era cuprins nu aiurea decât în ziare. Era însă un 
scris care ne slujea de minune, fără a ne mai fi ostenit să-l 
căutăm în volumele obositoare ale școalei, dacă nu ne-am deprins 
cu ele atunci. 

Dar cele spuse până aici nu se mărginesc numai la atâta, 
Încă din anul 1930, puteam găsi în ziarul Universul ştiri tot atât 
de prețioase în această privință. In nr. de la 11 August 1930 al 
lui, găsim un lung articol al d-lui Ion Foti despre „Falimentul 
evoluţionismului lui Darwin", iar 2 zile mai târziu o dare-de-seamă 
despre o conferință la universitatea d-lui Iorga de la Vălenii-de- 
Munte. Acolo a vorbit Dr. Al. Radovici despre „Criza transfor- 
mismului”, Acesta bătea în struna ideilor D-rului Ygrec, Voia să 
mai sprijine teoriile lui Lamarck și Darwin, dar nu putea să nu 
pomenească fapta că aceste teorii au azi mult mai mulți protivnici 
ca altădată, Deci, chiar din gura unui părtaş al acestor teorii, aflăm 
că ele nu mai stau acum pe patul de trandafiri de mai nainte și 
că au ieșit la iveală cercetări cari le stau împotrivă, Merită însă 
toată căutarea noastră articolul d-lui Foti, care ne aduce la cuno- 
ștință multe cugetări de folos pentru un teolog și care-ţi deapănă 
amănunțit cugetările lui Vialleton, unul din propoveduitorii de azi 
împotriva teoriilor lui Darwin. 

Un articol ca acesta nu merita să fie pierdut, ci păstrat, pus 
la teanc și vei fi avut în el destule temeiuri pentru luptele tale în 
folosul creștinătății. Ca și al d-rului Roșu, merită reprodus în între- 
gime, fiindcă el`face pe deplin dovada că în ziare găsim destule 
unelte cari slujesc țintei noastre și deci să avem totdeauna ochiul 
ascuţit pentru a le găsi, păstra și folosi, 

Dar câte alte chestiuni de mare folos nu găsește preotul 
căutând astfel! lată în Adevărul de la 21 Iulie 1932 un articol al 
d-lui H. Sanielevici despre „Teologii și ştiinţa“. Acesta ne arată 
câtă adâncă învățătură se găsește în scrisul teologilor care umplu 
de uimire pe celce se afundă în scrisul lor. Departe. de a privi 
de sus asupra teologiei, cercetătorul de azi găsește în scrisul teo- 

logilor cele mai mari înălțimi ale gândirii, cum și cercetări din cele 
mai amănunțite. De aceia să nu se încumete cineva a privi de sus 
asupra studiilor noastre, ca şi cum ar fi ceva străin de lume şi de- 
parte de adâncimile altor cercetări, fiindcă teologia este studiu de cea 
mai mare înălțime și care umple de respect pe celce privește spre ea. 

Aceasta e simţirea cu care scrie d. Sanielevici, şi nu numai aici, 
ci şi în alte articole ale sale, de care ne aducem aminte cu plăcere, 

De asemenea, putem păși la alte şi alte articole, care ne vor 
face cea mai mare plăcere. Astfel avem un articol într'un număr 
mai vechi din Adevărul, în care ni se arată ce mare sprijin dau 
preoții vieţii obștești prin familiile lor, Se arată că din familiile 
preoţilor au ieşit oameni tot unul și unul. Aceasta dovedește că 
în casa preoțească stăpâneşte un duh” sănătos, care dă cea mai 
aleasă îndrumare unui tânăr. De aceea în alte familii s'au făcut 
statistici cari dovedesc ce vlăstare alese au ieșit din familiile 
preoțești. Ele sunt cele care dau astfel de vlăstare mai mult ca altele. 

Aceste articole insă trec şi nimenea nu se opreşte la ele. 
Nicăieri în scrisul nostru bisericesc nu le-am văzut pomenite. Unul 
ca acesta din urmă cu niciun chip nu trebuia lăsat să cadă în 
uitare. Era o bună armă pentru întreaga tagmă preoțească, 

Alţii însă nici nu le lasă să se piardă. De aceia am văzut 
cum străinii scot cărţi întregi cu ştiri culese în felul acesta, 

Noi ne-am dobândit de curând o astfel de scriere, în nu mai 
puţin de 4 volume. li zice Questioni del giorno (Întrebări ale zilei) 
şi cuprinde numai culegeri din felurite tipărituri. Sunt în ea atâtea 
fapte de folos, atâta bogăţie de cunoștințe, încât se cuvine să vor- 
bim despre ea mai pe larg. De aceia noi încheiem aici ce aveam 
de spus, dar cu gândul de a duce mai departe firul acesta. 

Credem că pentru acum am dovedit pentru fraţii preoți ce 
folos este să urmărească ce se petrece în lume, pentrucă vor găsi 
nu numai veştile nefericite despre multele urâţenii ale lumii, ci şi 
altele care ne pot fi de un folos nepreţuit. lată de ce este bine 
să mai urmărim cugetările acestea şi să le primim ca o întreagă 
măestrie a noastră de a folosi nişte știri trecătoare, 

Noi le putem însă imbina astfel, încât să ne măgulim că 
ne-am croit o albie de cunoștințe, prin fapte pe care, cu toată 
dreptatea, le putem numi „Ştiinţa Faptelor“, Vom avea prilejul să 
dăm aici felurite bucăţi, din care preoţii să se încredințeze ce mult 
pierd, când trec uşor peste astfel de amănunte şi, dimpotrivă, ce 
bogate maldăre îşi pot strânge fără multă bătaie de cap. 

ARHIM, IULIU SCRIBAN 





Revista Biserica Ortodoxă Română, 57 (1939), nr, 1-2, Ianuarie-Fevruane. 2 

ANAMARTESIA HRISTICĂ CAvapaprnoia Impeccantia), 


Dogma anamartesiei hristice cuprinde învățătura despre abso- 
luta lipsă de păcat a Domnului nostru lisus Hristos. După această 
dogmă, Hristos ca om era inaccesibil atât păcatului personal, cât 
și celui original adamic. Această inaccesibilitate începe acum 
deodată cu conceperea Sa de la Duhul Sfânt, iar prin uniunea 
ipostatică durează în eternitate. 

Corpul lui lisus Hristos nu a fost nicidecum format după legile 
generaţiunii umane, pentru aceea lisus Hristos ca om nu numai că nu 
a păcătuit, ci nici nu a putut păcătui (impeccantia devine proprietate 
cu permanenţa în divinitatea logosului întrupat = impeccabilitas), 

Posibilitatea păcătuirii deschide porţi largi atacurilor indirecte 
contra uniunii ipostatice, contra sfințeniei din ipostasul diofizitic 
hristologic, cât şi întrebărilor asupra anamartesiei absolute a lui 
Hristos după divinitatea Sa. Deaceea ne vom ocupa sintetic de 
această dogmă, atât de mult atacată și diferit interpretată şi o vom 
fundamenta ortodox în cele ce urmează, 

La plinirea timpurilor hotărite de iconomia divină pentru 
mântuirea obiectivă a neamului omenesc, Sfânta Treime își trimite 
mesagerul atotputernic acestei misiuni sub vremuri, Însuşi Fiul lui 
Dumnezeu se concepe de la Duhul Sfânt, din Fecioară şi prin 
mijlocirea unui act de generațiune divină, Logosul se întrupă om, 
înscriind cele mai sublime pagini ale istoriei omeneşti. ! Acest act 
divin nu atinge întru nimic perfecta omenitate a lui lisus Hristos ; 
prin unirea intimă concretă a Logosului divin, sub chipul divinității 
perfecte cu această omenitate perfectă, lisus Hristos devine Dum- 
nezeul-Om adevărat, așa hotărît de iconomia divină, de imensitatea 
păcatului şi les-majestatea Creatorului pentru a da deplină și defi- 
nitivă satisfacțiune substitutorie pentru păcatele noastre. 

În virtutea acestei uniuni intime ipostatice în Domnul nostru lisus 
Hristos se întâmplă o reciprocă şi concretă comunicare a proprie- 
tăților ambelor naturi, care rămân și după această unire neames- 
tecate (âcvyxirws), neschimbate (àtpéntws), neimpărțite (ăâtaptrws), 


1, W, Guetee, Expunerea doctrinei Bisericii ortodoxe creştine, traducere de 
Mitropolitul Iosif al Ungro-Vlahiei, ediţia II, București 1887, p. 50, 

şi nedespărțite (ăyupierws). ! Această uniune concretă şi comunicare 
concretă de proprietăţi şi naturi ridică mărginirea naturii umane la 
gradul ideal de pertectitudine umană, fără însă a evada din cadrele 
ei finaliste, Natura umană prin generaţiunea sa divină şi prin unirea 
sa veşnică intimă ipostatică este lipsită de păcatul original ce se 
transmite prin oricare generațiune umană, este şi liberă de oricare 
păcat venial prin permanenţa Logosului în ipostasul unic al celei 
de-a doua persoane a Sfintei Treimi, 

Numai în urma acestora stabilite mai sus, lui lisus Hristos, 
ca adevăratului Dumnezeu-Om, consubstanţial Tatălui după divi- 
nitate şi consubstanțial nouă după omenitate, în afară de păcat 
(wpis åuaptiac), 2 I se cuvine adorare divină în întregimea fiinţei 
Sale. Acum Profeţii Testamentului Vechiu cântă şi preamăresc 
sfințenia şi lipsa de orice păcat a lui Mesia; 3 iar Noul Testament 
abundă peste tot în mărturii grăitoare şi anume: în mărturia lui 
lisus Hristos despre Sine, mărturie care exclude putinţa imputării 
vreunui păcat, 4 în mărturia Tatălui ceresc despre Fiul Său, 5 în 
mărturia Apostolilor şi Invăţăceilor Săi, în mărturia duşmanilor 
Săi 7 şi în întreaga caracterizare ce în dealtfel ne-o oferă Testamentul 
Nou asupra Vieţii Sale. 

Sfințenia divină este expusă magistral; lipsa de păcat expusă 
peste tot ca deosebitoare de firea noastră curat omenească: „Stă- 
pânul lumii nu are în El nimic“, 8 sau „lisus s'a făcut întru toate 
asemenea nouă, afară de păcat". 9 

Timpurile creștine înscriu spre rezolvarea anamartesiei 
hristice bogăţie și diversitate de păreri; după cum se considera 
deosebirea naturilor, sau unicitatea lor în ipostasul Logosului. 





1. Conc. Chalcedonense (451); la Mansi 7, col. 115 B sq.; vezi şi: 
Denzinger-Bannwart, Enchiridion symbolorum, definitionum et declarationum, ed. 23, 
Freiburg im Br., 1937, n. 148, p. 70 sq. 

2. Conc. Chalcedonense (451); la Mansi 7, col. 115 B. sq.; Vezi şi; 
Denzinger-Bannwart, op. cit, n. 148, p. 70 sq.; şi Conc. Constplt,, I (oec. VI, 
680—681); la Mansi 11, col. 185 sqq..; Vezi şi Denzinger-Bannwart, op. cit., 
n. 190 sq.; p. 136. 

3. 1s., 7, 14; 11.,2; 42, 1; 45,8; 51,5; 53, 9; 63, 11; lerem.,23,5—6; 
33, 15—16; Dan., 9, 24; Ioel 2, 23; Zach., 9, 9; Mal., 4, 2 etc. 

4, loan 4, 34; 5, 30; 6, 38; 8, 29; 13, 31; 14, 30; 17, 4 etc. 

5. Mat., 3, 17; 17,5; Luca 3, 22; 9, 35; loan 12, 28; II Petru 1, 17; etc. 

6. Mat., 1, 20; 21, 15—16; 27, 54; Luca 5, 8; 23,41; Rom., 5, 19; 
Il Cor, 5, 21; Filip., 2, 8; Evr., 4, 15; 5, 8; 7, 26—27; 9, 14; I Petru 1, 19; 
3, 18; I loan 2, 20; 3, 7 etc. 

7. Mat., 26, 59—60 ; 27, 4; Marcu 1, 24; Luca 4, 34. 

8. loan 14, 30. 

9. II Cor., 5, 21; Evr., 4, 15; I Petru 1, 19; 2, 22; I Ioan 3,5; etc. 
Vezi și: L. Atzberger, Die Unsiindlichkeit Christi, München 1883, p. 23 sqq.; 
cf. H. Oswald, Die Erlösung in Christo Iesu, | Bd. Paderborn 1878, p. 203 sqq. 

Așa pentru unii perfectitudinea naturii umane devine piedică 
pentru ortodoxa înțelegere a anamartesiei hristice: Lipsa de păcat 
trebue să rezideze în natura umană, dar deoarece natura umană în ge- 
neral este păcătoasă și îndreptată spre păcat, cea a lui lisus Hri- 
stos subordonează păcatul voinței divine a Logosului. Calea aceasta 
de explicare devine astfel cale cu impresiuni monofizite şi mono- 
telite ; iar lipsa de păcat doar o calitate relativă (Unsiindigkeit), 

Altele ancorează lipsa de păcat mai intim în natura umană, 
după aceste păreri, perfectitudinea naturii umane merge până la 
putinţa păcătuirii (potuit peccare) şi astfel natura umană din 
ipostasul Cuvântului a putut păcătui, dar na păcătuit de fapt 
numai din voința ei tare. 

Această părere introduce însă posibilitatea păcatului în per- 
fectitudinea divină a Logosului (Deus potest peccare), iar această 
posibilitate devine întrebătoare şi neîncrezătoare mai apoi a tuturor 
acţiunilor divino-umane (theo-andrice) ale Fiului lui Dumnezeu. 
Posibilitatea păcatului introdusă în ipostasul divin al Logosului 
compromite hristologia şi supune întreaga operă de soteriologie 
întrebărilor şi cântăririlor minții noastre omenești. | 

Abea târziul scolastic specifică drept cauză eminamente a 
lipsei de păcat, continuatoare în eternul persoanei divine a Fiului: 
uniunea ipostatică a celor două naturi sub o singură egidă, 

Lipsa de păcat (impeccantia) devine imposibilitatea absolută 
de a păcătui a naturii umane, iar aceasta fiind dela concepere 
unită cu Logosul preexistent, imposibilitatea absolută de a păcătui 
(Unsiindlichkeit, impeccantia, anamartesia) devine proprietate per- 
manentă (impeccabilitas), 2 

Atitudinea sfinţilor Părinţi este unanimă şi asupra acestui 
adevăr. In luptă neîncetată cu ascuţişul rațiunii sectare, sfinţii 
Părinţi susțin peste tot anamartesia cu începutul de la conceperea 
și nașterea virginală a Domnului nostru lisus Hristos şi prin 
uniunea ipostatică, durând în eternitate. Drept că nu întotdeauna 
răsare luminos, drept cauză esențială a imposibilității de a păcătui 
— uniunea ipostatică — 3; viforul eresurilor, diversitatea proble- 
melor în litigiul sectar, greul conclusiunilor și precauţia ortodoxă 





1. Cf. I. Pohle, Lehrbuch der Dogmatik, II Bd., Paderborn 1937, p. 121 
sqq. ; L. Atzberger, op. cit., pp. 159 sqq.; 172 sqq.; (vezi părerea lui Vasquez 
şi adepților sai, precum şi alte pareri cu speciala lor combatere la L. Atzberger, 
op. cit, pp, 177 sqq. ; 209 sqq. etc,), 

2. D. Mingoja, De unione hypostatica, Catana 1926, pp. 13 sq.; 34 sq. 

3. Vezi: H. Andrutsos, Dogmatica Bisericii ortodoxe răsăritene, trad. de 
D. Staniloae, Sibiu 1930, pp. 205 sq. 

până la pronunţările oficiale împiedicau insistențe speciale, aruncând 
vălul cuprinderilor și mărturisirilor generale asupra anamartesiei. 

Aşa ni se prezintă şi spicuirile ce le facem din scrierile 
unor sfinți Părinţi, ca: Clement Alexandrinul, ! Atanasie, 2 loan 
Hrisostom, 3 Tertulian, 4 Augustin 5, Fulgenţiu, 6 Maxim  Mărtu- 
risitorul, 7 etc., etc. 

Din aceste locuri patristice rezultă cu toată claritatea o impo- 
sibilitate absolută de a păcătui (Unsiindigkeit) ; acestei imposibilități 
i se pune numai început în conceperea Domnului nostru lisus 
Hristos de la Duhul Sfânt, sfârşit, sau limite, sau eventualităţi 
nu i se mai pun însă, — această imposibilitate de-a păcătui devine 
absolută, iar ca durată, eternă. 

Numai sub înțelesul deci al uniunii ipostatice putea acorda 
această trăinicie şi intransigenţă față de păcat naturilor unite în 
ipostasul Cuvântului. Această atitudine unanimă mărturisitoare a 
sfinţilor Părinţi se poate culege luminos de pilduitoare din pole- 
mica susținută acerb contra hristologiei eretice şi irenica hristo- 
logiei ortodoxe. 8 

In general eresurile hristologice pozitivau negativul ortodox 
al anamartesiei, năruind poziţiile de bază ale hristologiei orto- 
doxe: perfecta omenitate și divinitate, cât şi intima lor uniune 
ipostatică. Trecerea în revistă a eresurilor hristologice ne va 
demonstra fără alte nevoi de special& insistențe — inexistența 
ortodoxă a anamartesiei hristice în doctrina eretică. Anamartesia 
nu există ortodox mărturisită la nici unul dintre eresurile hristo- 
logice, anamartesia devine piatra de încercare şi de recunoaștere 





1. Paed. I, 2; Migne, P. G., 8, col. 252: „'Avaudprnzog, &enlimntog xat 
énatng thy WoXhv... ăXeavrog narpiuâ Vehipnari Băxovog.“ 

2, De incarnat. Verbi 17, 18; Migne, P. G.,26, col. 1012, 1013. 

3. In Ephes. homil. III, 3; Migne, P. G., 63, col. 26 sq. 

4. De anima, 41; Migne, P. L., 2, col. 704: „Solus deus sine peccato et 
solus homo sine peccato Christus, quia et Deus Christus... fuisse quidem in 
Christo humana et rationabilis anima credenda est, et nullum sensum vel posi- 
bilitatem eam putandum est habuisse peccati". 

5. In loan, tract. 4, 10; Migne, P. L., 35, col. 1410; „Non enim in iniqui- 
tate conceptus est, quia non de mortalitate conceptus est, nec eum in peccatis 
mater eius in utero aluit, quem virgo concepit, virgo peperit... 

Non habet iste traducem de Adam, carnem tantum sumpsit de Adam, 
peccatum non assumpsit". cf. De corrept., 11; Migne, P. L., 44, col. 934 sqq. 

6. Ad Trasimundum, 3, 29; Migne, P. L., 65. col. 293: „Deitas non 
potest superari; propterea utique etiam Christi humanitas sine peccato permansit, 
quia eam in unitate personae divinitas accepit, quae naturaliter peccare non novit”, 

7. Cap. theol. et oec. ; Migne, P. G., 90, col. 1164: „96 Yp 6 Xprarg 
xară wbo:v aapxi te xal pux xaFő vosirat ğvðpwnoç dvyayáptytos y, oðtw xal 
îste al meztoreuudreg LÜT Kal dă nvebuarog abrov ÈVÖUIÉ EVOL KÆTÈ mpoalosatv 
èv ador xwple &haprias slvat duvăneda”, 

8. H. Amndrutsos, op. cit., p. 201 sqq. 

a tuturor nuanţelor sectare. Incepând cu tatăl tuturor eresurilor 
Arie, anamartesia este diferit şi dușmănos tratată până în timpul 
copiilor teribili ai reformei protestante: Arminianii. Învățătura 
predominantă a fiecărei erezii își modelează în conformitate cu ea 
şi anamartesia hristică, 

Aşa după Ariani şi Semiariani, lisus Hristos ne mai fiind 
însuşi Fiul lui Dumnezeu, întrupat spre mântuirea lumii, ci doar 
făptura cea mai perfectă şi ideală dintre toate creaturile, anamar- 
tesia nu este decât o calitate relativă, rezultantă logică din voia 
perfectă a acestui om ideal. ! 

Patripasianii atribuiau prin eresul lor anamartesia unicității 
personale a Tatălui, manifestat doar sub numele de Fiu între noi 
oamenii, — anamartesia hristică își pierde astfel identitatea sa. ? 

Cu rătăcirile asupra anamartesiei hristice înaintează mai 
adânc eresurile dochete (Saturnil, Vasilide, Marcion) şi gnostice, 
care susținând doar un corp părut lui lisus Hristos (G6xnua, 
păvracua), nici decum unul adevărat şi întreg, scoboară anamar- 
tesia la o searbădă sofisticărie abstractă, 3 

Nici Apolinarie, Valentinianii şi Manicheii nu sunt prea 
depărtaţi de Docheţi şi Gnostici, întrucât susținând un corp spi- 
ritual ceresc, nenăscut din Fecioara Maria, ating perfectitudinea 
umană a Domnului nostru lisus Hristos şi prin această atingere 
năruiesc adevărata invăţătură ortodoxă despre anamartesie. La 
acest fel de eretici anamartesia nu are început, nu are sens de 
existență şi explicaţii suficiente de durată. Dar nu numai atât, 
acelaşi Apolinarie mai susținând, că Domnul nostru lisus Hristos 
nu avea suflet omenesc, ci sălășluia în El divinitatea Logosului; 
orice aluzie la anamartesia hristică este imposibilă, întrucât ome- 
nitatea nu mai poate păcătui, fiind condusă de divinitatea Logosului. 
Apolinarie respinse astfel anamartesia hristică atât după trupul, 
cât şi după sufletul naturii umane, 4 

După Cerint, Ebioniţi, Carpocrat şi alţi Gnostici, anamartesia 
hristică devine imposibilă şi cu privire la păcatul original, întrucât 





1. Vezi: Symbolum Nicaenum contra Arianos; la Mansi 2, col. 666 C. sq. ; 
şi Denzinger-Bannwart, op. cit, n. 54 sqq.; pp. 29 sqq.; cf. Orientalia christiana 
periodica, 2, Roma 1936, p. 342 sqq. 

2. I. Pohle, op. cit., II Bd., p. 46, 89 sq. 

3. I. Pohle, op. cit., ll Bd., p. 30 sqq.; 46. Vezi profesia de credinţă a 
lui Mihail Paleologul; la Mansi 24, col. 70, A sq.; Deum verum et hominem 
verum, proprium in utraque natura atque perfectum, non adoptivum, nec phan- 
tasticum...” Vezi şi Denzinger-Bannwart, op. cif, n. 462, p. 215. 

4. Conc. Constplt. IL (oec. V) din 553; can. 4; la Mansi 9, col. 375 D 
sqq: ; Denzinger-Bannwart, op. cit, n. 216, p. 99 sa,; Vezi și: I. Pohle, op. cit, 
U Bd, p.68 sqq. 

Domnul nostru lisus Hristos, născându-se ca fiecare dintre noi, 
s'a născut așadar şi cu păcatul original. Imposibilitatea ulterioară 
de-a păcătui este astfel desrădicată, întrucât în virtutea urmărilor 
în noi ale păcatului strămoșesc şi voia umană a Domnului nostru 
lisus Hristos ar fi fost aplecată și predispusă spre păcat. ! 

Și eresurile merg din ce în ce crescând în intensitatea lor 
prăpăstioasă, anamartesia devine marcă de explicări tot mai forțate. 
Așa eresia nestoriană desparte radical firile una de alta în ipos- 
tasul Logosului, în două persoane subsistente fiecare pentru sine, 
anamartesia hristică devine atunci ori superfluă pentru persoana 
eminamente divină, ori imposibilă pentru persoana eminamente 
umană. Astfel dioprosopismul nestorian cuprinde şi respinge ana- 
martesia hristică, introduce și refuză păcatul în ipostasul lui Iisus 
Hristos. Lipsa de păcat devine ca un rezultat al progresului moral 
în persoana umană a Domnului nostru lisus Hristos, persoana 
omului lisus Hristos a fost aleasă după Nestorie și Teodor de 

jopsuestia 2 de preștiința divină ca locuință simplă şi asemănă- 

toare corpului omenesc în general, plin de afecte și pofte. Para- 
doxul nestorian al anamartesiei în amariesie, devine grăitor; iar 
neconsonanța aceasta internă, devine piatra de scandelă și dărâ- 
mare a întregului eșafodaj nestorian. 3 

Radicalismul despărțitor nestorian provoacă însă după sine 
radicalismul unificator monofisit eutichian. 

Eutichie neagă realitatea firii omeneşti, nu recunoaşte decât 
o unică persoană, cu o unică natură în Domnul nostru lisus 
Hristos — cea. divină. Firea umană este astfel, după acest eres, 
îndumnezeită până la complecta ei contopire şi revărsare în firea 
divină. lisus Hristos devine astfel real lipsit de orice umbră a 
păcatului, nu de la concepere, ci din eternitate şi durând în 
eternitate, Anamartesia hristică şi expunerea ei devine după acest 
eres injurie şi, blasfemie la adresa divinității. 


1. Conc. Romanum (382); Denzinger-Bannwart, op. cit, n. 63, p. 36 sqq. ; 
vezi şi anatematizarea altor eresuri, ibidem, n. 59 sqq. 

2. Fragm. Teodor. de Mops., Migne, P. G., 66, col. 977 saq.; 984 sqq. 

3. Vezi: Conc. Ephesinum (431), contra Nestorianos, la Mansi, 4, col. 
1138 saa.; Denzinger-Bannwart, op. cit, n. 111, p. 56 saq.; I. Pohle, op. cit., 
II Bd., p. 54 sqq.; 77 sqq.; 108 sa.; 111; 116; 249 sg,; 251; 256 sgq.; L. 
Fendt, Die Christologie des Nestorius, München 1910, p. 6 sqa.; J. P. Junglas, 
Die Irrlehre des Nestorius, Trier 1912, p. 36 sqq. etc. 

4. Conc. Chalcedonense (451), contra monophysitas; la Mansi 7, col. 115 
B sq.; vezi şi Denzinger-Bannwart, op. cit., n. 148 sqq.; p. 70 sqq.; I. Pohle, op. 
cit, II Bd., pp. 46; 69 saq.; 77, 91, 109; 111; 229; Th. Specht, Lehrbuch der 
Dogmatik, | Bd., Regensburg 1925, pp. 372 sqq.; 397 sqq.; 415; 433; 438; 447; 
II Bd., Regensburg 1925, pp. 162 sq.; 324 sq; 441. 

Dar eresurile hristologice nu se opresc aici; și cele viitoare 
poartă în ele marca unei anamartesii eretice. Așa monoteletismul ! 
şi adopţianismul, 2 unul prin susținerea unei singure voințe şi lucrări 
(Ev Venua mai Ever), altul prin susținerea unei adopțiuni a lui 
lisus Hristos ca om de către Dumnezeu-Tatăl, resping absolut 
păcatul subordonând voile (monoteletism), sau persoana adoptată 
Tatălui atotputernic și divin (adopţianism), sau în fine deschid 
porți și păcatului în natura curat umană a lui lisus Hristos și 
numai adoptată de Dumnrzeu-Tatăl. 

Polemica dusă de sfinții Părinţi contra eresurilor lui Apoli- 
narie, Nestorienilor, Pelagienilor, Monoiiziţilor şi Monoteleţilor, 
specializând în amănunt dogma anamartesiei hristice, este după 
cum am observat din expunerea tezelor eretice și cea mai impor- 
tantă. Contra lor sfinţii Părinţi observă, că recunoscând lui Hristos 
minte și voință perfect umane, ceeace dânşii negau, admitem și 
recunoaștem şi posibilitatea păcătuirii, pentrucă acestea nu consti- 
tuesc o persoană separată, ca în general la oameni ; ci prin uniunea 
ipostatică formează persoana unitară a Logosului, care nu a putut 
păcătui (Deus non potest peccare). 3 

Dumnezeu-Cuvântul a binevoit să se nască în corp, a înfrânat 
vasul, 4 iar sfântul loan Damaschin adaogă: „de şi lisus Hristos 
avea două voințe, voinţa umană indumnezeită de Dumnezeire, se 
supunea în chip necesar celei dumnezeieșşti”. 5 

A afirma așadar, că natura umană putea păcătui, înseamnă 
a afirma că putea păcătui Dumnezeu-Cuvântul sub conducerea 
căruia se petrec şi mișcările voinței umane. ê Însăși esența păca- 
tului, fiind în sine auto-iubire şi egoism, natura umană în lisus Hristos, 
neavând o personalitate a Sa proprie, ci fiind unită în ipostasul 
cuvântului, esența în sine dispare. ? 

Pe cale empirică lipsa de păcat nu se poate dovedi la Domnul 


1. Conc. Constplt. II (680-681), contra monotheletas; fa Mansi 11 col, 
635 c sqq. Vezi şi: Denzinser-Bannwart, op. cit, n. 289 sqq.; p. 135 saqq.;l. 
Pohle, op. cit., II Bd., pp. 94 sqq.; 109, 123; Th. Specht, op. cit, I Bd., pp. 368, 
402 sqq. ; 461. 

2. Denzinger-Bannwart, op. cit., n. 299, 309 etc., pp. 145, 150 sq.; I Pohle, 
op. cit, II Bd., pp. 23 sq.; 111; 113; 125 sqg.; A. Comoroşan, Dogmatica ortodoxa, 
prelegeri academice, p. gen., rev. de E. Voiuţchi, Cernăuţi 1889, p. 372 sqq. 

3, L. Atzberger, op. cit., p. 68 sq. 

4. Epifanie, Ancorat. 79; Migne, P. G., 41, col. 165; citat de H. Andrutsos, 
op. cit., p. 203. 

5, De duabus volunt.; Migne, P. G., 95, col. 160; citat de H. Andrutsos, 
op. cit, p. 203, n. 2. Vezi şi: L. Atzberger, op. cit, p. 76 sq. 

6. H. Andrutsos, op. cit, p. 203. 

7. H. Andrutsos, op. cit., p. 204; cf. L Scheeben, Handbuch der Dogmatik, 
ID Bd., Freiburg im Br., 1884, p. 788 sq. 

nostru lisus Hristos, întrucât admițând premisa „potuit peccare“, 
înseamnă a admite și concluzia, că sau anterior sau posterior 
fixärii acestei premise de mintea noastră, lisus Hristos ar fi putut 
eventual păcătui ; în schimb admițând suficienta premisă a uniunii 
ipostatice, concluzia rezultantă exclude orice îndoială (Deus non 
potest peccare). Odată admisă posibilitatea unei păcătuiri din partea 
lui lisus Hristos, este admisă implicit şi eventualitatea tutelată de 
păcat a însăși soteriologiei, 

Astfel imposibilitatea păcătuirii apare în toată temeinicia ei 
categorică ; lisus Hristos este conceput imaculat prin generațiunea 
Sa divină în timp şi este mai presus de orice păcat venial, sau 
chiar ispită venită din afară, ! 

După cum primul Adam a fost începutul păcatului în lume 
şi izvorul lui nesecat, tot aşa lisus Hristos, al doilea Adam, este 
izvorul nesecat al harului în lume; lupta celui dintâiu cu ispita 
permanentă externă, e înlocuită la lisus Hristos cu permanenţa 
Logosului, principiul etern unificator şi conducător în eternitate 
al ambelor naturi, 

Iconomia divină a mântuirii este îndeplinită întocmai de Dom- 
nul nostru lisus Hristos, sfințenia Sa lipsită de macula păcatului 
„după înfăţişare ca omul s'a smerit pe Sine, făcându-se ascultător 
până la moarte, iar moartea i-a fost prin cruce“, 2 

Siinţenia vieţii Sale, lipsită absolut de păcat şi așa de sme- 
xită sub neajunsurile acestei văi de plângere umană, devine pilda 
luminoasă a tuturor ajungerilor noastre omenești. Creaţia înrăutăţită 
prin căderea omului în păcat este mântuită obiectiv prin moartea 
sacrificială de pe cruce a Domnului nostru lisus Hristos cel sfânt 
și lipsit de orice maculă, pentru imensitatea cosmică a păcatului. 3 

Și după cum prin o femee a intrat moartea în lume, tot 
printr'o femee trebui să intre și mântuirea (5: yovamòs ó vYpwrnos 
pavadot, ča yovammòç táv teo). 4 

După cum prin Adam păcatul în toată urâciunea lui domnea 
în lume, tot așa prin Hristos intră sfințenia și mântuirea și pacea: 
„Căci El moartea ce-a suferit-o, a suferit-o odată pentru păcat, 
iar vieața ce-o trăește acum, o trăeşte pentru Dumnezeu. Așa și 





1. Ciril de Alex., Ad Ioan 7, 39; Migne, P, G., 73, col. 756; cf, Contra 
Nest., I; Migne, P. G., 76, col. 164. 

2. Filip, 2, 8. 

3, K. Hennemann, Die Heiligkeit Christi als Beweis seiner Gottheit, Würz- 
burg 1898, p. 3 sqq. 

4. Bardenhewer, Ungedruckte Excerpte, VI, 1; Tiib. theol. Quartalschrift, 
78, 1896, p. 367. 

voi socotiţi-vă morți pentru păcat, dar vii pentru Dumnezeu, prin 
Hristos lisus... deci să nu mai domnească păcatul în corpul vostru 
cel muritor, ca să vă mai supuneţi poftelor lui, ! căci „după cum 
păcatul a domnit spre moarte, așa și harul şi-a intemeiat domnia 
prin sfințenie spre vieaţă veșnică prin lisus Hristos Domnul nostru“. 2 

Timpurile mai noi înregistrează evadările din dogma orto- 
doxă ale protestanților. Rigurositatea iniţială a reiormatorilor este 
compromisă de moderni prin agnosticism, imanentism şi evoluţio- 
nism. Exagerările protestantismului modern, în fidelă alipire armi- 
niană, merg nu numai până la compromiterea anamartesiei prin 
excesul unei hristologii pe de-a întregul eretică, ci merg până la 
compromiterea a însăși bazelor creştinismului. 3 Pentru protestantis- 
mul modern, simbolul de bază al hristologiei, cel halcedonian (451) 
este o grozăvie, întruparea lui lisus Hristos imposibilă. 4 Teologia 
protestantă modernă e identică cu căderea a tot ce-i esenţial în 
hristologie: cade preexistenţa reală a Logosului, cade posibilitatea 
unei uniuni ipostatice intre natura divină și cea umană, cade di- 
vinitatea Sa, cade mântuirea prin moartea Sa de pe cruce.5 

Arminianii şi după ei Raţionaliștii, negând astfel orice element 
supranatural în Hristos, au afirmat, în chip firesc, că lisus Hristos 
fiind om, putea păcătui ; ba unii au negat şi nepăcătuirea de fapt, 
sau în cel mai bun caz, o considerau indoelnică şi cu neputinţă 
de dovedit. ê 

Hegel şi şcoala panteistă nu admit discuţia asupra lipsei de 
păcat a lui lisus Hristos nici principial, necum existând în con- 
cretul uniunii ipostatice. 7 

Școala supranaturalistă nu numai că respinge imposibilitatea 
absolută de a păcătui, dar chiar luptă direct contra ei. 8 

Schleiermacher şi adepţii săi admit anamartesia hristică, 
o deduc însă cu totul pe alte căi, decât cele ortodoxe, ex- 





1. Rom., VI, 10 — 12, 

2, Rom. V, 21; Vezi: P., Ketter, Die Versuchung Iesu, Münster 1918, 
pp. 12 sqq. ; 24 sqq; M, de Baets, De libera Christi obedientia, Löwen 1905, 
p. 98 sqq, 

3. L. Atzberger, op. cit., p. 297 s 

4, H. Schulz, Die Lehre von der Gottheit Christi, Gotha 1881, 124 sq. 

5, G. Esser, Die Christologie in der protestantischen Theologie wd im Mo- 
dernismus (lesus-Hristus Vorträge), Freiburg im Br., 1908, p. 249; M. Waldhauser, 
Die Kenose und die moderne protestantische Christologie, Mainz 1912, pp. 232, 241 ; 
G. L. Bauer, Die neuere protesiantische Kenosislehre, Paderborn 1917, pp. 153, 
176 sq 

6. H. Andrutsos, op. cit, p. 207, nota 1; G. L, Bauer, op. cit, p. 149 

7. L, Atzberger, op. cit, p. 329. 

8. Ibidem, p. 357. 

cluzându-i unicul principiu şi explicare în uniunea ipostatică. 

În general, teologia protestantă modernă respinge grozăvia 
simbolului halcedonian, admite în lisus Hristos evoluţia religioasă 
şi morală, cu ţinta într'un om ideal, superior (Ubermensch) şi 
admițând această desvoltare naturală, de la sine e respinsă şi ana- 
martesia hristică, fie cea relativă, fie cea absolută, 

Protestanţii conservatori, special cei ai luteranismului ortodox 
strict (Philippi, Frank, Martensen, etc.) compromit poziţiile vechi, 
apropiindu-se de doctrina ortodoxă. Așa Philippi şi Ullmann con- 
siderând natura umană „in abstracto“, consideră şi păcătuirea ca 
posibilă (potuit peccare); nu însă când se consideră în ipostasul 
personal al Logosului „in concreto“ (non potuit peccare). 2 

Alţii, în deosebi Martensen, susțin existenţa în lisus a po- 
sibilității păcătuirii, dar şi imposibilitatea ei de a deveni realitate, 3 

Occidentul catolic admite unanim dogma anamartesiei hris- 
tice, 4 abstrăgând eresul giintherian, care pe lângă alte adevăruri 
contestate, îl contestă indirect şi pe acesta, susținând o preștiință 
a lui Dumnezeu înaintea întrupării asupra omului lisus, în sensul 
perseverării viitoare a acestuia în bine. 5 

Perseverarea giintheriană în bine şi imposibilitatea de a pă- 
cătui nu este rezultanta logică a uniunii ipostatice, ci rezidă ex- 
tern ipostasului în natura umană a omului lisus, aleasă și prede- 
stinată unei stări de sfințenie fără maculă oricărui păcat venial. 
Asupra celui original însă Günther practică o tacită şi echivocă 
atitudine de duplicitate. ê 

Expunerea aceasta caleidoscopică de eresuri protestante ne 
duce fără voie la identificarea lor cu eresurile clasice hristolo- 
gice. Protestantismul reeditează pe slabele baze raţionale ale fi- 
losofiei moderne, toate speculaţiile hristologice ale primelor şapte 
secole de luptă doctrinală, 


1. Sawicki, Ueber Glauben und Wissen in den neueren protestantischen 
Theologie und Philosophie, în Der Katholik, I, 1905, p. 3; L. Atzberger, op. cit., 
p. 334 sqq. 

2. H. Andrutsos, op. cit, p. 208, nota 1; M. Waldhauser, op. cit, pp. 
31, sqq. ; 36 sqg; L. Atsberger, op. cit., p. 348 sqq. 

3. H. Andrutsos, op. cit., p. 208, nota 1; L. Atzberger, op. cit., p. 340 saq, 
M. Waldhauser, op. cit, p. 23 sq. 

4. G. Krüger, Das Dogma von der Dreicinigkeit und Gottmenschhei!, Tübingen 
1908, p. 55 sq. 

5. Küpper, art. Anton Günther, în Wetzer und Welte's Kirchenlexikon, V 
Bd., Freiburg im Br. 1888, col. 1338 sqq.; I. Kuhn; Katholische Dogmatik, il Bd., 
Tübingen 1857, p. 564 sq.; 628 sq.; L Kleugten, Theologie der Vorzeit, III Bd., 
Münster 1870, p. 60 sqq. ; I. Scheeben, op. cit, II Bd., p. 29; L. Atzberger, 
op. cit, p. 125 sq. 

6. Clemens, Die spekulative Theologie Anton Giinthers, Köln 1853, p. 11 sqq. 

Biserica ortodoxă după cum s'a pronunţat prin mărturisirile 
sfinților Părinţi şi cele sinodale ecumenice contra eresurilor clasice, 
cu aceeași intoleranță dogmatică mereu vie și atentă, se pronunță 
prin mărturisirile sale de credință simbolice şi asupra rătăcirilor 
mai noi de tot felul, care ne ating integritatea doctrinală tradi- 
ţională ; „Domnul nostru lisus Hristos a luat omenirea adevărată, 
iar nu părută, sau închipuită (&xt pawopévny Ñ pavractdr)). Și trupul 
Lui s'a urzit în pântecele Prea fericitei Fecioare atunci, când aceasta 
a răspuns către Arhanghelul și a zis: „lată roaba Domnului, fie 
mie după cuvântul tău (Luca 1, 38). Atunci numai decât s'a făcut 
om desăvârşit cu toate părţile sale şi cu suflet cuvântător, unite 
cu Dumnezeu. Și în una şi aceeași persoană era El Dumnezeu 
adevărat şi om adevărat, lar imaculata Fecioară a fost cunoscută 
Născătoare de Dumnezeu, după cum a zis Elisaveta către dânsa: 
„Şi de unde mie aceasta, ca să vie Maica Domnului la mine? 
(Luca 1, 43). Trebue încă să mai ştim, că nici Dumnezeirea nu 
s'a schimbat în omenire şi nici omenirea în Dumnezeire, ci fie- 
care natură a rămas desăvârşită intr'o unică persoană, cu toate 
proprietăţile ei, numai că în ceeace priveşte omenirea: fără de 
păcat (ëw ănă thy dpapriav, oov mpòs Tijv ăvâpwnârnra), ! 

DR. PETRU REZUȘ 


profesor la Academia teologică, 
Caransebeş 





1. Mărturisirea lui Petru Movila, raspuns la întrebarea 28. Vezi la: E. I. 
Kimmel, op. cit., p. 105 sqq. (cf. traducerea sinodala din București, 1930). 


CORUL BISERICII DOMNIȚA BĂLAȘA. ! 


1. Subt Alexandru Podoleanu (1867— 1885). — Corul de la 
biserica Domnița Bălașa a luat ființă în anul 1868, Până atunci 
răspunsurile la Sf, Liturghie erau date de doi cântăreţi, acompa- 
niați de vreo 30 de copii 2 care ţineau isonul, Acest personal era 
plătit cu 1500 lei vechi pe lună, sumă ce ar fi fost indestulătoare 
pentru înființarea unui mic cor. 

In toamna anului 1867, Alexandru Podoleanu, elev avansat 
în clasa de armonie a lui Eduard Wachmann, propune Epitropiei 
Așezămintelor Brâncovenești să-i încredințeze formarea unui cor 
la biserica Domnița Bălașa pentru suma de 1500 lei, adică atât 
cât se cheltuia cu personalul mai sus amintit, 


1, Articolul de față este un rezumat al tezei de licenţă, lucrată subt con- 
trolul Seminarului de istoria Bisericii române şi susținuta la Facultatea de teologie 
din Bucureşti în sesiunea din lunie 1938, 

2, Aceşti copii erau aleşi de la școala primară Domnița Bălaşa ce funcționa 
atunci pe lângă Așezămintele Brâncoveneşti. Trecutul acestei şcoli este vrednic 
de cunoscut, caci ea a luat ființa încă din anul 1745, adică odată cu cea dintâi 
biserică, ctitorită laolaltă de Manolache Lambrino şi Domnița Balașa. Invăţaturile 
dintru început, predate la această școală, erau cele ale vremii: cetitul buchilor, 
scrisul, muzica bisericeasca (psaltichia) şi noțiuni de morală cu cetiri din ceaslov, 
și cazanie mai ales. Din această şcoală se ridicau viitorii grămatici şi clerici. 

În Septemvrie 1791 şcoala grecească de la Sf. Sava a fost mutata în inca- 
perile de la biserica Domnița Balaşa şi s'a adăpostit aici pâna în anul 1803, când a 
fost silită să se mute în curtea bisericii Magureanului (in fața palatului Poştei de 
azi), din” pricină că localul se şubrezise de cutremurul din 1802 şi ajunsese ne- 
încapator față de mulțimea școlarilor. Banuim că intre anii 1791—1803 şcoala 
româneasca de la biserica Domnița Bălașa nu s'a contopit cu cea grecească, ci au 
ființat amândouă în acelaşi timp. Insă dupa plecarea școlii greceşti de aici, știrile 
despre şcoala de la Domnița Balaşa se pierd cu totul. De buna seamă că ea a 
fost stânjenită grozav de vremurile grele ce se abatuseră atunci asupra țarii prin răz- 
boiul ruso-turc din 1806—1812. Mai târziu, adică prin 1825-26, școala este reor- 
ganizata, căpătând acum un pronunțat caracter de şcoala greceasca, poate și 
pentru faptul că unii din dascali erau greci, Dupa 1830 este din nou şcoala ro- 
mânească, ridicându-și din ce în ce nivelul şi sporindu-și necontenit numărul 
şcolarilor. În anul 1864 școala încape pe mâinile priceputului dascal preotul Ioan 
Ionescu, numit şi preotul Ivan Mirodot, un om inzestrat cu minunate însușiri pe- 
dagogice, In 1875 şcoala este aşezată întrun local nou și anume clădit în Calea 
Rahovei nr. 3, şi capăta dreptul de a fi școala publică primară. In Iunie 1898 
Școala Domnița Bălașa a fost desființata de însăși Aşezămintele Brâncovenești, 
pe deoparte din pricină că ea reprezenta o sarcină pentru instituție, pe de alta 
fiindcă învățământul românesc era acum înzestrat cu şcoli, personal şi direcţie 
unitară, și nu se mai simțea nevoia iniţiativei particulare, ca în trecutul nu prea 
îndepărtat, (Vezi date mai amănunțite în lucrarea dd. Emil și loan Vârtosu, Așe- 
zămintele Brâncovenești, O sută de ani de la înființare, 1838—1938, Bucureşti 1938, 
pp. XII-XV). 

Epitropia primi bucuroasă această propunere a tânărului Po- 
doleanu, arătând că şi ea dorea acest lucru. 

După ce Podoleanu prezintă titlurile sale, cum și un proiect 
de regulament pentru înființarea și funcţionarea corului, începu să 
instruiască un număr de soprani și altişti, bine aleşi dintre elevii 
școalei primare Domnița Bălașa. Dar după două luni de repetiţii, 
Epitropia îi retrage însărcinarea de a mai face cor, Podoleanu 
atribue acest lucru faptului că se prezentaseră alți aspiranţi la 
postul de diriginte al corului bisericii Domnița Bălașa. ! 

Alexandru Podoleanu nu dădu însă înapoi, ci inimos cum 
era, întemeiat pe capacitatea sa și încălzit de focul sacru al artei 
muzicale, alcătui un nou regulament, 2 pe care-l prezintă Epitropiei 
însoţit de un memoriu, în Dechemvrie 1867, şi în care se prevedea: 
instituirea şi modul compunerii corului; condiţiunile de admisibi- 
litate a coriștilor; atribuţiile şi drepturile coriștilor; calităţile şi 
atribuţiile maestrului, etc. Deasemenea el a stăruit pe lângă Epi- 
tropie „ca alcătuirea şi conducerea corului să se încredințeze prin 
concurs unei persoane care ar întruni condițiunile“ din acest regu- 
lament. Faţă de aceste condițiuni, spune Podoleanu, ceilalți pre- 
tendenţi se retrag, 

In Ianuarie 1868, Epitropia Aşezămintelor Brâncovenești 
chiamă ea, de data aceasta, pe Alexandru Podoleanu ca să-i dea 
însărcinarea de a alcătui şi conduce corul bisericii Domnița Bălaşa. 
Podoleanu își ia obligațiunea să aducă la îndeplinire însărcinarea 
dată, cât mai în grabă. Astfel el angajează doi tenori, un bariton 


1. Răposatul D. Teodorescu (f 12 August 1937), fost diriginte al acestui 
cor între anii 1888—1921, ne-a informat că Epitropia ar fi pretins lui Podoleanu 
să nu mai întârzie a da răspunsurile la Sf. Liturghie, la care Podoleanu răspunde 
ca mai are nevoie de incă două luni de pregătire, ceeace Epitropia nu îngăduie. 

2. Acest regulament nu l-am găsit. Conţinutul său l-am aflat dintr'un ra- 
port al lui Alexandru Podoleanu, făcut Epitropiei cu 8 ani în urmă, adica la 
30 Noemvrie 1876 (publicat de E. şi I. Vârtosu, op. cit., pp. 218—221). In intro- 
ducerea acestui raport Podoleanu dă câteva ştiri foarte preţioase cu privire la 
înființarea corurilor bisericești din Bucureşti. Astfel el aminteşte că in anul 1864/65 
se adaogase pe lângă Conservatorul de muzică din Bucureşti „şi o clasă supra- 
numită a corurilor bisericeşti şi că toţi cântăreții, canonarhii și paraclisierii bisericilor 
Statului din Capitală, erau obligați a frecventa acel curs și a învăţa primele no- 
ţiuni de muzică europeană, spre a se deprinde și cu lectura notelor respective, 
pe lângă vechea paralaghie orientală, Se ştie asemenea că repausatul profesor 
loan Cartu, fiind chemat expres la această catedră, prin renumele ce-și câștigase 
şi metodul ce a întrebuințat, reuşi cât mai curând a forma și a deștepta în toți 
sustul pentru studiul acestei muzici, așa încât, nu după prea mult timp, impri- 
mându-se dumnezeiasca Liturghie a sfântului loan Hrisostom, în trei voci egale, 
a şi început a se executa pe la unele biserici, diatre care cea întâiu fu Sfântul 
Gheorghe Nou, ai cării enoriași nu ezitară a contribui și ei la susținerea micului 
cor”. Arată apoi „că pe atunci nu exista în Capitală nici un cor mixt creştin, 
afară de vechiul cor intern al Conservatorului, a cărui intreţinere costa aproape 
cât toate corurile Statului din Bucureşti, astăzi în fiinţă“, (Ibidem, pp. 218-19). 

şi un bas profund, pe lângă copii soprani şi altişti al căror număr 
nu-l știm cât va fi fost la început !. După vreo două luni de pre- 
gătire a cântărilor aranjate chiar de el, potrivit registrului şi in- 
tensității vocilor care alcătuiau corul, Podoleanu izbutește să 
execute întreaga liturghie în Duminica Ortodoxiei din acest an, 1868. 

Dar Podoleanu nu se opri aici, ci continuă să facă regulat 
repetiţii şi exerciţii vocale, mai ales cu copiii, încât corul începe 
să se desăvârşiască în ce priveşte „justețea de intonare și co- 
loritul“ 2, 

În acelaşi an 1868, regele Carol, venind să asculte slujba la 
biserica Domnița Bălașa, rămase plăcut impresionat de corul lui 
Podoleanu. Astfel, atât Monitorul Oficial, cât şi ziarele din acel 
timp au lăudat în chip deosebit activitatea lui Podoleanu la biserica 
Domnița Bălașa, 

La rândul său Epitropia a arătat o grije deosebită acestui 
cor, împărțind copiilor daruri pe la sărbători, sporind plata bănească 
potrivit cu meritele arătate în cursul lunei şi insfârşit dând diri- 
gintelui la sfârşitul anului o gratificaţie 3 De bună seamă, toate 
acestea fac să crească zelul lui Podoleanu, 

În anii următori numărul coriştilor a fost sporit, pentru care 
lucru, Epitropia avu grija să prevadă în bugetul său suma trebuin- 
cioasă, Acum Podoleanu are putinţa să execute cântări liturgice 
mai grele „cari relativmente au produs o bună impresie credin- 
cioşilor cari veneau la biserica Domnița Bălașa“ 4, Suma cu care 
era retribuit corul subt Alexandru Podoleanu se ridica la 1500 lei 
pe lună, fiind împărțită astfel: 400 lei pentru patru tenori, 400 lei 
pentru patru başi, 400 lei se împărţiau la copiii soprani și altişti, 
potrivit cu meritele fiecăruia ; iar restul de, 300 lei erau destinaţi 
dirigintelui care avea îndatorirea să facă cheltuelile mărunte, ne- 
cesare corului: hârtia pentru scrisul notelor, copierea lor, ilumi- 
natul sălii de repetiție, întreţinerea instrumentelor din sala de 
repetiție, mici gratificațiuni la copiii silitori, etc, 

Preocupat necontenit de progresul corului său, Alexandru 
Podoleanu aruncă ideia înființării unui internat pentru copiii corişti, 
ca să-i poată avea la îndemână, în vederea unei cât mai bune 
instruiri. Deasemenea el stăruie să se dea locuințe pentru tenori 


1. Mai târziu aflăm numărul de 17, adică 10 soprani şi 7 altişti, 

2, Emil Virtosu şi loan Virtosu, Așezăminiele Brâncovenești. O sută de ani 
dela înființare, 1838—1938, p. 219. 

3, Ibidem, p. 219. 

4, Ibidem, p, 219. 

şi başi. Pe lângă acestea, mai cere Epitropiei, aproape în fiecare an, 
ca să-i sporească retribuțiunea bănească, cu gândul de a-şi mări 
pesonalul coral. Înfiinţarea acelui internat pe care-l dorise nu s'a 
putut îndeplini, fie din pricina lipsei de fonduri, fie din pricină că 
şcoala primară Domnița Bălașa avea să se desființeze mai târziu, 
când internatul nu şi-ar mai fi avut niciun rost. 

Alexandru Podoleanu conduce corul de la biserica Domnița 
Bălaşa până la 1 Noemvrie 1885, când Epitropia din motive care 
nu se cunosc, — bănuim doar pentru cauză de boală ! —, l-a înlocuit 
cu Constantin Bărcănescu, prim tenor în cor şi institutor la şcoala 
primară Domnița Bălașa. Oricum, Alexandru Podoleanu are marele 
merit de a se număra printre cei dintâi, care au căutat să des- 
volte gustul pentru compoziţiile corale bisericeşti ale muzicanţilor 
noştri şi de a nu se lăsa furat de curentul rusesc, adus în țara 
noastră de Arhimândritul rus Visarion, câre găsise la noi o bună 
primire, 

Corul de Ja biserica Domnița Bălașa, cu toate că era recunos- 
cut de toată lumea ca întâiul din Capitală, nu izbutise să atingă 
un oarecare grad de perfecțiune. Acest lucru îl afirmă însuşi Po- 
doleanu şi il „datoreşte mai multor cauze“, adică: „Instruirea sa 
nu s'a putut face după toate regulile cântului coral. Este de sine 
înțeles, că mai hsă mult de dorit, fiind departe de a atinge acel 
înalt grad de perfecţiune în privinţa execuţiunii şi aceasta se da- 
toreşte mai multor cauze cari au impiedecat înființarea internatului. 
Corul în chestiune, așadar, s'ar fi putut şi s'ar putea ridica la 
nivelul acelor coruri bune din Europa, numai dacă ar lipsi cauzele 
cari mă opresc de a avea la dispoziţie şi a ocupa zilnic şi siste- 
matic pe corişti, confonm 'prescripţiunilor marilor masiştri, câri prin 
o sensibilitate muzicală foarte activă, îndelungată experienţă şi 
multă reflexiune au stabilit că: „nu sunt suficiente în această pri- 
vință, nici proporţiunea vocilor în cor şi concordanța lor la unison 
şi octavă, nici acordul vocilor în armonie, ci pe lângă acestea, tre- 
buesc observate cu minuţiozitate şi aplicate exact toate modifica- 
țiunile sonului în diversele sale nuanţe, precum şi diversele accen- 
turi ale vocilor asupra prononciaţiunei cuvintelor, exercitându-i 
continuu cu vocalizaţia în cor şi deprinzându-i totodată cu frazarea 
melodică, harmonică şi ritmică“. Mai adăogând apoi „că chiar sub 





1. Ce ne indeamnă să credem acest lucru este faptul că în arhiva Așeză- 
mintelor Brâncoveneşti se găseşte, la dosarul nr. 43 1885, o cerere de concediu 
a lui Podoleanu însoțită de un certificat medical de unde se vede că suierea 
de ficat, 

raportul tuturor acestor delicate observaţiuni, poate fi exactă exe- 
cuțiunea himnelor, fără ca efectul să fie complectamente satisfă- 
cător, dacă în cor ar lipsi animaţiunea care este viața artei”, Mai 
departe Podoleanu spune: „Din nenorocire, la noi în țară, până în 
prezent, nu s'a cugetat a se inspira viață artistică corurilor vocale, 
ceieace a avut de rezultat că efectul de care ar fi susceptibile 
corurile nu s'a putut produce şi asculta“ !. Se vede dar, destul de 
limpede, că Podoleanu îşi dădea bine seama de idealul la care 
trebuia să ajungă în cântarea corală. 

Lucrul de care se plângea el se datorește şi faptului că până 
atunci, la noi în țară, nu existau maeștri bine instruiți în arta cân- 
tului coral şi nici coruri de la care s'ar fi putut lua exemplu în 
privința interpretării şi coloritului ce trebue să se dea unei piese 
muzicale. Conservatorul de muzică exista şi funcționa din anul 
1864, şi avea o clasă de ansamblu coral condusă de loan Cart 2, 
dar nu putuse realiza prea mare lucru în direcția cântului coral, 
Aşa fiind, de la sine se înțelege că Podoleanu era conştient de ce 
ar fi trebuit să se realizeze, dar, cum singur o spunea, erau atâtea 
greutăți de învins pentru a ajunge la perfecţiune. Lucrul acesta se 
va realiza, după cum vom vedea, în timpul lui Eduard Wachmann, 

Ca repertoriu coral, Podoleanu nu a avut, după cât se pare, 
decât o liturghie a sa în sol major, pe care o va fi executat tot 
timpul cât a stat la biserica Domnița Bălașa. Era dealtfel și firesc 
să nu aibă repertoriu coral bogat, întrucât atunci nu existau prea 
multe compoziţii corale românești, iar din repertoriul rusesc Po- 
doleanu nu a vrut să împrumute, Din compoziţiile sale se mai exe- 
cută şi azi unele ca: Sfinte Dumnezeule, Heruvicul, Răspunsurile 
Mari, Troparele Nașterii Domnului şi Bobotezei, Slujba Cununiei, etc, 


2, Subt Constantin Bărcănescu (1885—1891). — După Alexan- 
dru Podoleanu a urmat la conducerea corului bisericii Domnița 
Bălașa, Constantin Bărcănescu. Acesta a fost numit la început cu 
titlu provizoriu 3, pe data de 1 Noemvrie 1885, adică după săvâr- 
şirea clădirii bisericii de astăzi. 

In anul următor Bărcănescu pleacă cu învoirea și sprijinul 
Epitropiei în Rusia, ca să asculte corurile de acolo şi să aducă și 
unele compoziţii religioase rusești. De aci vedem grija ce avea 


1. Emil Virtosu şi loan Virtosu, op. cit., pp. 219—220. 

2. loan Cart a fost profesor la Conservator. A scris o liturghie pe 3 voci 
egale, adaptată din ruseşte, care sa cântat întâia oară la biserica sf. Gheorghe- 
Nou de Alexandru Podoleanu, Atanasie Verzeanu și Gheorghe Mihăilescu. 

3. Arhiva Aşezămintelor Brâncoveneşti, dosar nr. 43/1885. 

Epitropia brâncovenească de a sprijini progresul corului noii sale 
biserici, Bărcănescu colindă marile centre ruseşti: Moscova, Chievul 
şi Odesa, ascultând în deosebi corul mitropolitan din Moscova 
compus din 150 persoane, cum și corul bisericii Sf, Sofia din Chiev 
compus din 45 persoane şi despre care el ne relatează că era 
cel mai bun !, 

Constantin Bărcănescu cercetă în Rusia și felul de organizaţie 
al corurilor bisericești, Coriştii de acolo erau ţinuţi în internate 
speciale şi ocupați zilnic cu exerciţii muzicale. Trăind, așadar, 
într'un mediu curat muzical, se înțelege că realizau execuţii mi- 
nunate. Bărcănescu a rămas adânc impresionat de aceste execuţii 
în care proporţionalitatea vocilor în ansamblu și coloritul ce se 
dădea pieselor muzicale se îmbinau în chip magistral, 

Acest lucru nu se realizase încă la noi. Ca și Podoleanu, 
Bărcănescu ne spune cauzele; „Motivele pentru cari nu am putut 
reuși pe deplin, au fost mai mult decât neproporţionalitatea vocilor, 
reaua voință a unora din coriști de a da conştiincios concursul lor 
şi imposibilitatea de a putea unifica diferitele voci ce compun cele 
patru părţi ale corului, căci unele voci bărbătești prin multă sforțare 
ce au depus în cântare, au căpătat niște tremoluri (tremurături) 2, 
cari împiedecă unificarea vocilor. Când o voce este scutilă de 
aceste tremoluri, îi este putincioasă orice flexibilitate şi prin urmare 
orice semne de expresiune în timpul cântării unei bucăţi corale 
se pot respecta; având acest defect îi lipseşte putinţa de a avea 
„piano“ şi de a lega sunetele, condițiuni indispensabile unei voci spre 
a putea fi primită într'un cor bun. Acest lucru, — spune mai departe 
Constantin Bărcănescu —, s'ar remedia dacă am avea la îndemână 
un internat, în special pentru copii pentru a face zilnic cu ei 
exerciţii de intonare și prononciaţiune“ 3. 

Asupra muzicii pe care a executat-o Constantin Bărcănescu 
la biserica Domnița Bălașa este puţin cam greu să ne pronunţăm, 
întru cât ne lipsesc izvoare în această lature. Într'o adresăt pe 
care Epitropia o făcea către Bărcănescu de a lua în primire de la 
Podoleanu materialul muzical, se vorbeşte de „9 volume“ care 
nu știm ce anume cuprindeau. De bunăseamă că şi el va fi exe- 
cutat liturghia lui Podoleanu pe care de altfel o cântase ca tenor 
sub direcţia acestuia. Tot așa bănuim că va fi incercat să execute 





1. Arhiva Aşezămintelor Brâncoveneşti, dosar nr, 43/1885, 
2. Explicaţia este a lui Constantin Bărcănescu. 

3. Arhiva Așezămintelor Brâncoveneşti, dosar nr. 45/1885. 
4, Ibidem. 

ceva din vastul material muzical pe care l-a adus din Rusia. 

Cât privește frumosul în execuţiune, socotim că Bărcănescu 
nu a realizat mai mult decât Alexandru Podoleanu; aceasta din 
cauze pe care însuși le mărturiseşte mai sus, Cel mult dacă a 
menţinut nivelul atins de Alexandru Podoleanu, fiindcă Bărcănescu nu 
era un muzicant cu pregătire specială în acest domeniu. Studiase şi 
el la Conservator, însă nu ca să ajungă un tehnician bun, ci pentru 
a-şi valorifica calităţile vocale pe care le avea cu prisosință. Fusese 
un excelent tenor prim în corul lui Podoleanu și ca ajutor al 
acestuia va fi învăţat atât cât se putea învăţa în asemenea situaţie. 

Cu toate acestea el s'a ostenit mult pentru a păstra renumele 
corului bisericii Domnița Bălașa, renume pe care îl creiase zelosul 
său înaintaș, Se vede aceasta din faptul că la diferite ocaziuni mai 
însemnate, fie în Capitală, fie în provincie, corul bisericii Domnița 
Bălașa era chemat să-și dea concursul. Astfel amintim că la 5 
Dechemvrie 1886 corul de la biserica Domnița Bălașa a fost chemat 
să cânte la slujba ce se făcea pentru patronul liceului Sf. Sava în 
Biserica Albă, unde urma să vină și regele Carol I, Tot în anul 
1886 corul bisericii Domnița Bălaşa a fost dus ca să cânte la sfin- 
țirea Mânăstirii Curtea-de-Argeş. In anul 1888 cântă la serbarea 
patronului liceului Matei Basarab, în prezența mitropolitului primat 
Josif Gheorghian, lată câteva dovezi care ne fac să credem că atunci 
corul bisericii Domnița Bălașa era socotit cel mai bun din București. 

Cu Constantin Bărcănescu se încheie o primă perioadă din 
istoria corului de la biserica Domnița Bălașa. După el vine la con- 
ducerea acestui cor, Eduard Wachmann subt care se va face un 
vădit progres, atât în execuţiunea cântărilor cât și în ce privește 
materialul muzical, 


3, Subt Eduard Wachmann (1891— 1909). — In preajma anului 
1891, Constantin Bărcănescu îmbolnăvindu-se pune înlocuitor pe 
Dimitrie Teodorescu 1, cântăreț la strană și bas în cor. După retra- 
gerea definitivă a lui Bărcănescu, Dimitrie Teodorescu fu numit diri- 
ginte, Insă tot în acelaşi an, 1891, Epitropia a găsit cu cale să numească 
şi un director pe care îl alese în persoana lui Eduard Wachmann, 

Socotim deci necesar să lămurim care erau atribuţiunile lui 
Teodorescu, ca diriginte şi care ale lui Wachmann, ca director, 
Dimitrie Teodorescu, ca diriginte, făcea repetițiile şi dirija execu- 
țiunile, în timp ce Wachmann avea răspunderea repertoriului și a 


1, D, Teodorescu a funcționat ca diriginte al corului bisericii Domnița 
Bălașa de la 1891 până la 1921, când sa retras fiind bolnav, 

părții artistice, intervenind numai atunci când competența sa era 
necesară, În cei 18 ani cât a stat director, Wachmann n'a dirijat 
niciodată. De altfel nici n'a încercat, poate din pricină că nu cu- 
noştea rânduiala slujbei, el fiind protestant. 

Subt direcțiunea sa, corul de la Domnița Bălașa va intra 
într'o nouă perioadă de desvoltare atât în privința execuțiunii 
îngrijite, cât şi a naturii cântărilor. Pe lângă faptul că a avut în 
persoana lui D. Teodorescu un mare sprijin, Wachmann s'a mai 
bucurat și de alte împrejurări foarte prielnice care i-au ușurat 
sarcina. Așa de pildă, acum se îngădue și femeilor să cânte în 
corurile bisericeşti, lucru care a ajutat atât pe Wachmann, cât și pe 
Teodorescu. Vocile de copii, de şi mai omogene, erau mai greoaie 
şi fără multă întindere. Trebuiau scrise apoi pentru ei, cântări 
anume, Ne amintim cum Podoleanu se ocupase cu aranjarea cân- 
tărilor potrivit posibilităţilor vocale ale copiilor. Vocea de femee 
însă are întindere mai mare și un colorit deosebit se desprinde 
dintr'un ansamblu mixt. Afară de acestea, acum se găsesc mult 
mai ușor voci anume pregătite. Așa întâlnim bunăoară cântăreţi ca 
Joan Băjenaru, iar mai înainte de el fusese Gr, Gabrilescu, a cărui 
faimă a mers în toată lumea, ajungând să cânte chiar la „Scala“ 
din Milano. Însuşi D. Teodorescu dirigintele avea o voce de bas 
excepțională. Vedem, deci, cum dispar încetul cu încetul greutăţile 
întâmpinate mai înainte. 

Pe de altă parte Epiiropia Așezămintelor Brâncoveneşti mări 
din nou retribuţiunea anuală a corului, încât se căpătă putinţa an- 
gajării unor bune elemente corale, temeinic pregătite. Acum corul 
numără 34 persoane şi anume: 12 soprane, 8 altiste, 6 tenori, 
3 baritoni şi 5 başi. In aceste condiţii se înţelege că starea artis- 
tică a corului ajunge să fie foarte înaintată, realizându-se astfel un 
uimitor progres, față de trecut. 

Materialul muzical suferă și el o adâncă schimbare, De unde 
în timpul lui Bărcănescu se va fi încercat să se cânte muzică reli- 
gioasă rusească, acum nici nu mai poate fi vorba de așa ceva. Se 
va executa deci o muzică corală bisericească scrisă în cea mai 
mare parte de compozitori români: Alexandru Podoleanu, Gavriil 
Muzicescu, Eduard Wachmann, etc. Din muzica rusească nu au 
mai rămas decât renumitele concerte religioase ale lui D. Bortui- 
anschi 1 scrise și acelea în stil italian. 





1. Dimitrie Ştefanovici Bortnianschi s'a născut la Glassoli în Ucraina la 1752. 
Având inclinaţiuni pentru arta muzicală incepu studiile sale mai întâiu la Peters- 
burg, cu celebrul compozitor italian Galuppi pe care-l urmă la Veneţia, trimis de 

Din îndemnul și prin stăruința lui Wachmann, Epitropia Aşe- 
zămintelor Brâncoveneşti a tipărit o seamă de lucrări în mare 
parte compoziţii ale lui proprii, cum şi o parte din concertele lui 
D. Bortnianschi. Astfel în anul 1904 s'au tipărit la casa C. G. Röder 
din Leipzig, următoarele lucrări: 1. Serviciile Tedeum-ului, de Ed. 
Wachmann:; 2. Concertele nr. 2. şi nr. 6, de D. Bortnianschi; 
3, Troparele prăsnicare pentru cor mixt, compuse de Eduard 
Wachmann. În anii 1907 şi 1908 s'au tipărit următoarele lucrări: 
1. Troparele Invierii în număr de 8, de Ed. Wachmann, 2. Sfânta 
Liturghie nr. 2, de Ed. Wachmann. 3. Concertul nr. 10, de D. Bortni- 
anschi pentru 2 coruri. 4. Cinci cântări religioase, adică: a) Axion 
la 8 Septemvrie; b) Crucii Tale... ; c) Câţi în Hristos; d) Axion la 
14 Septemvrie ; e) Axion la 25 Septemvrie, toate de Ed. Wachmann. 
Aceste lucrări au fost date în parte spre folosinţă corului, iar restul 
au fost puse în vânzare, Insă cea mai mare parte din ele nu s'au 
vândut, ci se găsesc şi astăzi depozitate în Arhiva Așezămintelor 
Brâncovenești. 

Precum se vede Eduard Wachmann a avut o activitate foarte 
rodnică la biserica Domnița Bălașa. Numele corului de aici ajunge 
să fie răspândit şi bine cunoscut în toată ţara. Atât corurile din 
Bucureşti, cât şi cele din provincie se adresau mai întâiu corului 
de la Domnița Bălașa când era vorba să-și facă un repertoriu de 
muzică corală bisericească. 

Timpul cât Eduard Wachmann a fost director al corului bi- 
sericii Domnița Bălaşa, poate fi socotit ca a doua perioadă de de- 
svoltare a acestui cor. In această perioadă directorul corului a avut 
prilej -să scrie muzică corală bisericească, — calitatea acesteia este 
discutabilă —, şi să ajungă la o execuţie corală gustată de pu- 
blicul vremii. 


4. Subt D. G. Kiriac (1909—1921). — După Eduard Wach- 
mann vine director al corului bisericii Domnița Bălașa profesorul 
Dimitrie Georgescu-Kiriac. Odată cu venirea sa muzica corală bi- 
sericească ia o direcţie cu totul nouă. El s'a străduit şi a izbutit 
să creeze o muzică corală religioasă întemeiată pe tradiția noastră 
bisericească, pe care a încercat să o răspândească şi prin corul 
bisericii Domnița Bălașa. 


Caterina Il-a, După studii făcute la Bologna, Roma şi Neapole se întoarce în Rusia 
şi este numit diriginte al capelei împărăteşti. A murit la 9 Octomvrie 1825. Bort- 
nianschi a scris 35 concerte religioase dintre cari 10 pentru 2 coruri, cum şi o li- 
turghie pe 3 voci. Compozițiile sale au fost atât de prețuite, în cât au fost admise 
in repertoriul celebrului Dom-Chor din Berlin. 

Incercarea aceasta a mers greu la început. In primul rând 
trebuia înlocuită muzica anterioară, care nu avea nicio legătură cu 
tradiția şi cu muzica noastră bisericească luată de Kiriac ca punct 
de plecare în creaţiile sale. Pe de altă parte trebuia, încetul cu în- 
cetul, format gustul publicului, sau mai bine zis al credincioşilor, 
pentru a-i aduce în stare să înțeleagă acest lucru pe care D.G. 
Kiriac îl făcea cu atâta zel. Marea greutate era lipsa de cultură 
muzicală a publicului !, Dar direcţia sa a izbutit până la urmă, ba 
chiar este continuată de elevii săi: G, Cucu, I. D, Chirescu şi alţii, 

Dar Kiriac a modificat, dacă nu a schimbat cu totul, şi stilul 
de cântare. El nu îngăduia, de pildă, să se scoată efecte rusești, 
așa cum îi plăcea lui D. Teodorescu, care rămâne diriginte și 
sub directoratul lui D, G. Kiriac. Deaceea Kiriac va fi acela care 
va dirija mai toate cântările, Totuși D. Teodorescu a fost şi el un 
bun muzicant şi un bun dirijor, O spun aceasta foşti săi elevi, azi 
profesori de conservator: I., D. Chirescu, G. Breazul, ș, a. Dacă nu 
l-a înţeles pe Kiriac este, credem aceasta, din cauză că nu avea 
cultura muzicală a acestuia, Materialul muzical al corului se îm- 
bogăţeşte cu cel scris de D. G., Kiriac, care încetul cu încetul, va 
lua locul celui scris de Ed. Wachmann. Din repertoriul rusesc Kiriac 
nu a executat decât câteva din compoziţiile religioase ale lui Grecia- 
ninov, iar aceasta a făcut-o pentrucă le găsea compuse potrivit 
pentru biserică, 

Muzica corală bisericească a lui D. G. Kiriac. — Incă din 
timpul când își desăvârşia studiile în şcolile Apusului, Kiriac era 
preocupat numai de gândul de a da Bisericii noastre o muzică 
corală apropiată de credința şi de tradiția noastră bisericească, 
Sarcina ce-și propusese maestrul era grea, căci nu era vorba de a 
înlocui anumite cântări, adaptate și introduse în serviciul liturgic, 
ci de a modifica un stil de compoziţie bisericească, copiat după o 
muzică streină, stil in care toţi compozitorii de până aci își îmbrăcau 
inspiraţiile lor, Nu este deloc exagerat dacă afirmăm că în Biserica 
noastră se cântase cândva romanțe sau cântări corale adaptate din 
diferite opere, cântări cari nu aveau nimic comun cu spiritul 
liturghiei ortodoxe. 

Temeinic pregătit în arta de a combina sunetele, Kiriac a 


1, Când Richard Wagner se afla la Veneţia, G, Puccini, întrebând într'una 
din zile pe marele maestru de ce a scris așa de greu, pentruca lumea nu o să-l 
înțeleagă, acesta îi răspunde : „Eu nu am scris pentru lume, ci pentru artă. Lumea 
să-și facă educaţia pentru a mă putea înțelege și eu aș îi fericit dincolo, dacă peste 
o sută de ani lumea va ajunge să înțeleagă ce am scris și ce am voit prin acest 
scris”, „Orice început este totdeauna greu și pentru a ajunge să lămureşti pe toţi 
de bunele tale intenții, trebue muncă, perseverenţă..,", conchidea marele R, Wagner. 

fost primul care a valorificat melodiile muzicii noastre psaltice, 
imbrăcându-le în haina armoniei polifonice cu o dibăcie de ade- 
vărat maestru. E suficient să amintim lucrări ca: Heruvicul în fa 
major după glasul al 8-lea și mai ales genialul „Ingerul a strigat“, 
după melodia psaltică a lui Macarie, tratată polifonic, unde vocile 
se împletesc în mod desăvârşit, Lucrarea aceasta a rămas până 
azi fără egal în muzica noastră bisericească. Cu ea se inaugurează 
o nouă eră în literatura noastră corală bisericească și ea va ră- 
mânea multă vreme de aici incolo un model de armonizare con- 
trapunctică a melodiilor bisericeşti. 

Marele merit al lui Kiriac a fost că în toate armonizările 
melodiilor psaltice, tratate polifonic, a păstrat tonalitatea cântecului 
bisericesc, de multe ori atât de diferit de majorul şi minorul 
Apusului 1. In această direcție Kiriac lucrează neincetat, desăvâr- 
şindu-și stilul său atât de original, căci toate lucrările sale de acest 
gen păstrează acelaşi caracter, El ne-a lăsat o liturghie 2 completă 
alcătuită din melodii psaltice tratate polifonic, A aranjat deasemeni, 
tot după psaltichie, troparele Învierii. Cel de al 2-lea este însă 
original. Paralel cu aceasta Kiriac a scris o liturghie pentru cor 
bărbătesc şi alta pentru cor mixt, pe inspiraţii originale, păstrând 
totuşi un caracter tradițional. Inceputul acestei liturghii mixte sea- 
mănă perfect cu glasul al V-lea. 

Către sfârșitul vieţii, Kiriac preocupat fiind continuu de 
primenirea cântării noastre bisericeşti în general, a scris o liturghie 
pentru copii şi popor la unison pe care a și tipărit-o spre a se 
populariza. Despre această nouă operă a sa, maestrul Kiriac scria 
distinsului său discipol şi vrednic urmaş în ale cântecului, d-l prof, 
IL D. Chirescu: „E ușoară. Melodiile sunt spontane, totul merge na- 
tural, Derivă din psaltichie, dar nu e psaltichie, seamănă cu cântecul 
popular, dar nu e cântec popular“. Şi mai departe continuă: „Melo- 
diile sunt simple, ușoare, fără pretenţii şi făcute cu intenţia de a fi cân- 
tate la unison, pentruca însuşi poporul (copii sau oameni mari) să ia 
parte la serviciul divin prin cântare, Poate că mai târziu o voiu ar- 
moniza. Deocamdată ţiu să se popularizeze aşa cum este scrisă“, 

De şi na apucat să o armonizeze, după cum doria, totuşi 
această lucrare a rămas ca un preţios dar pe care marele maestru 
l-a lăsat Bisericii noastre dreptcredincioase, 


1. Cf. articolul d-lui C. Brăiloiu biet în scria D. G. Kiriac, apă- 
rută cu ocazia desvelirii bustului lui D. G. Kiriac, p 

2. Această liturghie a fost tipărită anul A (1938) de Societatea compo- 
zitorilor români prin râvna d-lui C. Brăiloiu. 

5, Subt Simion Nicolescu (1921-1923) și I. N. Baston (1923-28).— 
După retragerea lui D., G. Kiriac de la conducerea corului bisericii 
Domnița Bălașa, a urmat o perioadă de șapte ani în care timp nu s'a 
realizat nimic deosebit, 

D-l Simion Nicolescu, un devotat al muzicii și un neobosit 
muncitor, a condus corul de la Domnița Bălașa numai doi ani. 
Acest scurt timp nu i-a îngăduit însă să-și preciseze direcţia corală 
spre care intenționa să meargă, 

După dânsul urmează în anul 1923 d-l loan N. Baston, fost 
profesor de muzică la liceul Gheorghe Lazăr. D-sa este un om 
talentat şi ar fi putut să lase in urma sa o dâră destul de pronunţată, 
dacă nu ar fi fost stăpânit de anumite prejudecăţi. Așa bună oară, 
d-sa este de părere că cea mai bună muzică corală bisericească 
este cea rusească, Se explică aceasta prin faptul că in timpul 
războiului mondial, a fost refugiat în Rusia, unde a colindat prin 
marile centre rusești, ascultând coruri mari, cum era cel de la Sf. 
Sofia din Chiev și rămânând impresionat de muzica acestora, 
Deaceia nici n'a executat, cât a stat la conducerea corului de 
la biserica Domnița Bălașa, decât muzică rusească, Din repertoriul 
românesc nu s'a executat în timpul d-sale decât liturghia de G. 
Muzicescu, Răspunsurile mari de A. Sequens şi un concert de 
Hubic, Restul au fost numai cântări rusești, executate rusește, 
Compoziții ca cele ale lui Kiriac şi G. Cucu, nu au avut cinstea 
să fie auzite în acest timp la biserica Domnița Bălașa. Despre 
compoziţiile lui G, Cucu, d-l Baston spunea, că sunt prea greoaie, 
Trebue însă să recunoaștem că unora le plăcea felul de executare 
şi de dirijare al d-lui Baston. 


6. Subt loan D. Chirescu (1928), — In timp ce d-l loan N. 
Baston era diriginte al corului bisericii Domnița Bălașa, a fost 
numit director al acestui cor, la data de 22 Fevruarie 1928, d-l 
prof. loan D. Chirescu, întors de curând de la Paris unde își făcuse 
studiile, Dar d-l I. N. Baston se retrage și în locul d-sale este 
numit dirigent d-l Gh. Nicolescu. După cum se vede d-l prof. loan 
Chirescu este al treilea director pe care l-a avut corul de la bise- 
rica Domnița Bălașa, primul fiind Eduard Wachmann, iar al doilea 
D. G, Kiriac, Ceilalţi: Al, Podoleanu, Const, Bărcănescu, Dim, Teo- 
dorescu, S. Nicolescu, I. N. Baston au fost numai diriginți. 

In anul 1930 Epitropia desființează postul de diriginte, pentru 
economii bugetare. D-l prof. loan D. Chirescu, rămas unic conducător 
al acestui cor, s'a străduit și încă se străduește necontenit să arate 

lumii dreptcredincioase, că şi noi avem o muzică corală bisericească, 
excelent scrisă de compozitori români, în parte chiar necunoscuţi 
până la venirea d-sale. Compoziții ca „Ingerul a strigat“, al lui D, G, 
Kiriac, precum și Heruvicul tot de Kiriac, apoi frumoasele compoziţii 
ale lui G. Cucu, care sunt adevărate minuni de artă polifonică, sunt 
cântate şi auzite pentru întâia oară la biserica Domnița Bălașa 
sub directoratul d-lui prof. loan D. Chirescu. A avut şi d-sa de 
luptat cu mari greutăţi, dar le-a biruit prin perseverenţă în muncă, 
prin calitățile pe care le posedă şi mai ales prin temeinica d-sale 
cultură în specialitatea muzicală, 

D-l prof. loan D. Chirescu şi-a dat seama din primul moment 
al venirii sale la conducerea acestui cor de prestigiul şi faima 
pe care i-o creiaseră marii săi înaintaşi: Podoleanu, Wachmann, 
Teodorescu, Kiriac ; deaceia d-sa s'a străduit să-i păstreze acest 
prestigiu şi să i-l sporească. Între altele d-sa a isbutit să formeze 
un repertoriu coral de muzică bisericească, cum socotim a crede 
că nici o biserică din toată ţara nu-l are, Afară de aceasta d-sa 
a stăruit necontenit pe lângă Epitropie ca să mărească fondul corului, 
dându-i-se satisfacție la toate cererile, De unde înainte corul nu- 
măra numai 20 persoane, astăzi acest cor numără 26 persoane, Tot 
la cererea d-sale Epitropia a creiat în anul 1934 postul de diriginte- 
ajutor, post ocupat azi de d-l Adrian Stoicescu, un tânăr muncitor, 
talentat şi cu multă dragoste de artă. Pentru a ne da mai bine 
seama de renumele pe care îl are astăzi corul de la biserica Dom- 
nița Bălașa, renume pe care numai munca şi talentul d-lui loan D. 
Chirescu putea să i-l creeze, este de ajuns să amintim că atât so- 
cietatea de radiodifuziune, cât şi alte asociaţiuni culturale și mu- 
zicale i-au cerut în nenumărate rânduri concursul, 


* 
* * 


După cum am arătat, corul bisericii Domnița Bălaşa a luat 
ființă în anul 1868, prin sârguinţa lui Alexandru Podoleanu. Râvna 
pe care a pus-o el la înjghebarea acestui cor bisericesc și răbdarea 
ce-a avut până a izbutit să înveţe pe copiii din şcoala primară 
Domnița Bălașa, ca să cânte răspunsurile sfintei Liturghii, merită 
toată lauda, Deosebit de aceasta trebue amintit, că Podoleanu a 
avut de luptat și cu o mulţime de greutăţi inerente oricărui început. 
Totuşi el n'a dat înapoi, ci înfruntând piedicile ce i sau ivit în 
cale, a purtat cu vrednicie făclia muzicii corale bisericești vreme 
de 19 ani, până când în 1885 a trecut conducerea corului de la 
Domnița Bălașa în mâna urmașului său Constantin Bărcănescu. 

Se poate spune că Bărcănescu a apucat vremuri mai priel- 
nice pentru organizarea acestui cor, Fiind sprijinit de Epitropia 
Așezămintelor Brâncoveneşti, el a tăcut o călătorie în Rusia cu 
scopul ca să cerceteze modul de cântare al corurilor bisericeşti 
de acolo, De bună seamă că la înapoierea în ţară va fi adus şi 
repertorii cu muzică corală rusească, pe care a încercat apoi să 
le execute cu corul său de la Domnița Bălașa. 

Un oarecare progres izbutește să facă acest cor sub condu- 
cerea lui Ed. Wachmann (1891—1909), mai ales în ce priveşte felul 
de cântare, Wachmann a compus multă muzică bisericească, iar corul 
a ajuns să fie socotit de publicul vremii drept foarte bun. 

In anul 1909 corul a trecut subt conducerea lui D. G. Kiriac, 
care i-a dat o îndrumare cu totul nouă, introducând muzica psaltică 
armonizată, Kiriac a urmărit necontenit o execuţie cât mai serioasă 
şi fără efecte ușoare, 

După conducerea dirijorilor Simion Niculescu și I. N. Baston 
(1921— 1928), corul bisericii Domnița Bălașa a trecut în cele din 
urmă subt îndrumarea d. profesor loan D. Chirescu, un priceput 
cunoscător al muzicei corale și un vrednic urmaș al maestrului 
său D. G. Kiriac, 

O altă lature a acestui cor, care trebue amintită, este şi 
faptul că din sânul lui s'au ridicat cântăreţi de seamă, cum au fost, 
de pildă, Gr. Gabrielescu, care a cântat la Scala din Milano, loan 
Băjenaru, Dimitrie Teodorescu, care a cântat alăturea de celebra 
cântăreață Adelina Patti şi mulți alții. 

Cu acest trecut plin de strălucire și prin munca unor con- 
ducători destoinici, corul bisericii Domnița Bălașa își păstrează şi 
astăzi, sub conducerea d. prof. loan D. Chirescu, renumele său 
de a fi socotit, fără părlinire, unul dintre cele mai bune coruri 


bisericești din ţara noastră. 

Documente și însemnări 


CONTRIBUȚIUNI LA ISTORIA BISERICEASCĂ 
A ROMÂNILOR BĂNĂŢENI IN SECOLUL XIX * 


A doua istorioară de prozelitism în Banat în deceniul II al 
secolului XIX, este în legătură cu prima, 

Din raportul cu privire la ea al mitropolitului primat al 
Ungariei, principele Alexandru de Rudna, aflăm, că după toată 
probabilitatea şi în această a doua încercare de înfigere a unirii 
papiste în Banat își vârise mâna și încă de data aceasta nu ca 
expert ulterior consultat, ci ca iniţiator, episcopul unit al Orăzii, 
Samuil Vulcan. 

E probabil, că acest episcop cu ocazia „vizitaţiei” pe la Ora- 
viţa s'a oprit puţin și la Caransebeş și l-a învăţat pe ambițiosul paroh 
al acestui oraş, loan Creţa, fost Creţul, cum să ajungă la un salar 
frumos şi la scăparea de mulţii dușmani ce-l săpau: prin unaţie! 
Din această cauză, probabil, şi este pornită a doua acţiune în mod 
mai sistematic, cu mai multe forme îndeplinite de la început, și 
cu mai multe precauțiuni şi măsuri de garanţie. Cine altul să-l fi 
putut învăța pe părintele Creţa să-şi înarmeze petiția unionistă cu 
atâtea acte menite să-i câştige încrederea Curţii și mai ales să 
ceară cu atâta pricepere de expert măsuri atât de complicate spre 
a face cu putință înfigerea unaţiei in Caransebeș, ca înlocuirea 
ofițerimii ortodoxe din oraș cu ofiţeri catolici?! 

E probabil, că şi cererea unionistă, într'o frumoasă latinească, 
așa cum obişnuia să scrie Vulcan, tot el i-a scris-o (după moartea 
lui Vidac, când se va fi arătat mai dispus şi Creţa), lăsând, ca 
părintele Creţa să pue numai data şi s'o inzestreze cu cât mai 
multe anexe. Părintele Creţa însă nu şi-a mai luat osteneala de a 
completa cu dată cererea, ci după ce adună o mulțime de acte 
românești, sârbești și nemțeşti cu privire la pregătirea şi titlurile 
sale, la activitatea sa trecută și la simpatiile enoriașilor săi, o 
înaintă nedatată. 

Anexele poartă datări între 2 August 1798 şi 24 Nov, 1819 
inclusiv, iar împăratul trimite cererea pentru informaţiuni și propunere 
primatului Rudnay la 15 Ianuarie 1820, aşa încât putem conchide, 
că părintele Creţa şi-a prezentat cererea la sfârşitul anului 1819. 


* Urmare din nr, 11—12, Noemvrie—Dechemvrie 1938. 

Din anexe aflăm, pe lângă momentele principale ale carierei 
preoțești a părintelui Creţa, încă şi faptul important pentru expli- 
carea pasului greşit al sfinţiei sale, că prin 1815 nişte dușmani îl 
săpau şi-i făceau necazuri în parohie, silindu-l să-şi câştige iscălituri 
de la credincioşi pentru certificarea bunei sale purtări şi a mulţu- 
mirii lor cu dânsul (Anexa VI). Așa încât șoaptele ispititoare ale lui 
Vulcan găseau terenul pregătit. Poate că situaţia ameninţată a paro- 
hului Caransebeşului i-au servit zelosului misionar al prozelitismului 
habsburgic de prilej și încurajare pentru aruncarea năvodului. 

Pentru a obţine și respecta ordinea cronologică în povestire, 
dau întâiu cele 16 anexe ale cererii părintelui Creţa, care prezintă 
şi în sine interes istoric, mai ales cele românești. 


I. Copia. Atestat. Arătătorul de scrisoarea aceasta anume loann 
Creţa carele iaste prin mine după rânduială în diacon hirotonisit, spre 
aşa sfințit la toată obştea orașului milităresc Caransebeș îl încredințez, 
pentru ca pe el cunoscându-l diacon lor, cinstea carea să cuvine să-i 
dea. ară preoții cei de prin locuri întru toate lucrările de sfințenie cele 
bisericeşti şi cele parokialnice, fără de nici o împiedecare dinpreună cu 
ei slujire să-i sloboziască. Dat în Verșej, 2-a Avgust 1798. Al Sfintei 
Sobornicești şi Apostoliceşti  Besearici a Răsăritului cel Pravoslavnicul 
Episcop al Verșețului și altele și alor Sf. împăr. Crăeşti și Ap-nicești 
(apostolniceşti) Măriri Sfetnic. L. P. (Locul Pecetei, sau sigilului) 7. (Iosif) 
Șacabent m. p. (manu propria). 

Il. Atestat. Arătătorul de scrisoarea aceasta anume loann Creja 
prin mine după rânduială în preot fiind hirotonisit, spre așa sfințit la 
parohia orașului milităresc Caransebeş îl trimit, ca el acolo toate lucră- 
rile de sfințănie, care să cuvin preotului în parohia sa, fără de nici o 
împiedecare să le poată întocmi și sluji, așijderea şi veniturile din aceaş 
parohie a le aduna și a viețui cu dânsele să-i fie slobod, până ce cu 
înlegiuita singhilie întărit, şi înștiințat va fi. Dată în Verșeţ 2 Martie 
1801. Al Sfintei Sobornicești şi Ap-licești Besearici a Răsăritului ceii 
Pravoslavnice Episcop al Verşeţului, Caransebeşului, Logojului şi al 
Orșavo-Mehadiei, şi alor Sfinţ. împăr.-crăe. și ap-lice Măriri Sfetnic. 
L., P. I Șacabeni. m. p. 

III. (Singhelie). IOSIF cu mila lui Dumnezeu Pravoslavnicul al Sfintei 
Soborniceștii și Apostoliceștii Besearici Răsăritului Episcop al Verșeţ- 
Caransebeşului, Logojului şi al Orșavo-Mehadiei şi al-lor Sfinţitei împă- 
răteştei Crăeștii Apostoliceşti Măriri Sveatnic. 

După bunătatea darului și putearea preasfântului și de viațăfăcă- 
torului Duh, carele noaă iaste dată de la singur marele Arhiereul Domnul 
nostru Is. Hs., prin sfinții săi ucenici şi Apostoli și a lor următori, de 
la cari până astăzi unul de la altul primind, aceluiaș dar şi noi fiind 
moştenitori, a așeza kiline (deosebite) cinuri și treapte bisericeşti ni-am 
învrednicit. Pentru aceea şi acestui bine încuviințat preot Joann Creţul, 
carele iastă în presbiter prin mine după rânduială hirotonisit, îi rânduiesc 
parochia în militărescul oraș Caransebeş, la bisearica carea are hramul 

S. Marele Mucenic Georgie, şi aşa pe el, ca pe un paroh lucrător ge 
sfințenie arătânguul, îl încregințez tuturor din aceeaş parohie pravoslavni- 
cilor creștini precum lui ca unui parohialnic preot şi duhovnicesc păstor 
şi învățător, toată cinstea care să cuvine, şi cătră finearea lui cele das 
farnice după sfitac fără răbştire săsi dea. 

Iară el preotul loan gator iaste, după porunca lui Dumnezeu şi a 
sfinților Apostoli, şi după a noastră arhierească sfătuire, datorințălor 
sale celor mai ge căpetenie gin destul făcând, cu tot sufletul să să înde- 
letniciască, în cetirea Dumnezeeștii Scripturi, a legii cei vechi şi cei noaă, 
şi de acolo să să învețe pe sine întru Pravoslavie, și să fie de cinstă, 
întreg în înțelepciune, smerit, iubitor de streini, nebețiv, nebăutor, nesemeț, 
neiubitor de argint, ci învăţător şi întru toate puindusse pe sine întru 
chip ge fapte bune. 

Alor împărăteştiscrăeşti și Apostolești Măriri și atotprealuminatei 
Casei Austriei singur întru credință să petreacă şi pe parohianii săi cătră 
aceeaș credință şi supunere Săsi învețe şi Săi povățuiască. 

Căâtră aceea dator iastă preotul Ioann toate celelalte slujiri biseri- 
cești după rânduială a le lucra, şi ca un văzut ge atotvăzătorul ochiu 
al lui Dumnezeu cu luare aminte a le împlini să să nevoiască, și turma 
cea încregințată lui neincetat şi credincios cu cuvântul lui Dumnezeu să 
o pască și să o învețe, ca să nu să ruşineze în zioa cea înfricoșată a 
ispitirii Domnului, ci să auză glasul cel prea dulce al stăpânului: Slugă 
bună şi cregincioasă, spre puține ai fost credincios, spre multe te voiu 
așăza, întră întru împărăția Domnului tău. 

ară dacă începe a vieţui fără ge frică, şi cinului preoţesc fără 
cuviință, şi a noastrei învățături şi îngireptărei arhiereşti în lucrurile cele 
duhovniceşti protivnic să va arăta, lipsirei ge lucrarea ge sfințenie va fi 
vinovat, pănă să va îndirepta şi va arăta viață fără prihană şi cu bună 
rânduială, care preoților să cuvine; însă pentru înștiințătoarea mărturie, 
precum de la noi după rânduiala pentru mai sus zisa parohie aşăzat şi 
întru cele duhovnicești întărit iastă, i să dă lui aceasta a noastră Grămată, 
ca fieşte cine care o va lua și o va ceti, pe el în cinstă, dragostă şi 
ascultare întru cele bune să-l aibe. 

Dată în Rezidenția noastră cea Episcopească, în Verşeţ, zi a lunei 
lui Martie 2slea, Anul Domnului 1801. 


Smeritul (L. P.) Iosif Ioanovici Șacabent m. p. 


IV. Atestat. Cei gin jos subscriși în numele a toatei obștii noastre 
drept la sănătoasăle cugete ale noastre acuma şi totdeauna când vom 
fi întrebaţi despre purtarea preotului şi parohului oraşului nostru Ioann 
Creţa drept adeverim: precum că decând am avut norocire a-l căpăta 
întru această slujbă a preoţiei, la tof impreună ni-au fost plăcut în be- 
searică, asămenea și gin afară vreadnicia purtării sale; atâta cât întră 
toți preoții şi parohialnicii noştri cel mai gintâiu, preotul Creţa înflo- 
neaște : căci în sfânta Maica noastră Bișearică, precum cântarea, şi 
cetania sa, asămenea și la slujirea sfântului prestol: de tot inimile noastre 
deşchige şi duhovniceşte le vesăleaşte. Cătră aceea încă îl agdeverim pre 
dânsul şi osârgduim spre Milostenia Sfintei Maicei noastre Bisearici, precum 
cu fapta asămenea şi cu cuvântul ajutând şi îndemnând cât gin zi în zi 

darurile Sfintei Bisearici cresc şi se împodobesc. Iară dinafară îl adeverim 
pre dânsul a fi de cinstă, intreg la înfelepciune, smerit, iubitor de streini, 
nebețiv, nesfăditor, nici fur, ci purtător de grijă, nezavistuitor, nesumef, 
neiubitor de argint, lesne iertător și spre tot lucrul bun gata spre ajutor. 
Care pentru mai bună încredere acest Atestat cu iscăliturile noastre înaintea 
slăvitei miraneștii noastre stăpâniri îl întărim. Caransebeş, 23 Mai 1812. 


Lajco Geagea m. p. negustor Martin Rusu m. p. negustor 
Gorgie Atanasievici „ i Nicolae Ostoia i = 

Ștefan Călinescu ji $ Apul Stroia „ grănicer 
Naum Baiaş i f Iosif Portariu „mans(ionar) 
Nicolae Gheorghievici „ A Ioann Popovici i, 5 
Nicolae Bâju Balaci „ F f Ioann Andrei M “i 

Mitru Neniu „ senator Georgie Gelep „negustor 
Constandin Radoslav „ P Nicolae Berca x P 
Adam Dico „negustor Savu Ciacovanu 

Nicolae Goga E Ioan Niagoe Salt ibramtăr (Oberamt) 
Nicolae Iacob y 5 Socianie Branovacky m. p. Hauptmann 
Vasilie Vasilievici 5 n Mihut Boana 

Constantin Stanco E i Preda Pașulescu „negustor 
Bălaci Bâju i E 


V. La 29 Sept. 1814 iii eliberează parohului Caransebeşului, 
I. Creța, la cererea lui însuși, un atestat de bună purtare (pentru ca să 
poală ajunge preot militar) în nemțeşte căpitanul Kăcek. 


VI. Nemţeşte e redactat și următorul certificat de bună purtare : 

Atestat. Prin puterea căruia noi cei iscăliți la urmă în numele 
întregei noastre obşti la cererea preotului și parohului nostru loan Creţa 
atestăm pe scurt și adevărat, că acest preot loan Creţa între toți preoții 
noștri cel mai mult strălucește. Că același în îndatoririle sale preoțești, 
în îndeplinirea slujbei dumnezeești, a grijii pentru binele şi ocrotirea Bise- 
ricii şi în toate lucrurile preoțești înainteatuturor tovarășilor săi de preoție 
s'a distins cel mai mult. Că același în afară de slujba sa preoțească 
față de toată lumea a fost cinstit, modest și plăcut. Și pentru acestea 
până acum n'am putut să nu-i dăm deplina noastră stimă și încredere 
înaintea celorlalți preoți impreună slujitori cu el. Dreptaceea ne-am și 
crezul obligaţi în conștiință a-i elibera acest atestat adevărat în prezența 
autorităților noastre superioare, cu atât mai bucuros, că am aflat, că 
unii supărăcioşi numai din ură privată, fără ştirea noastră, a obștii şi 
a superiorităților, s'au apucat să ponegrească numele bun al acestui preot. 

Sign. Caransebeş, 16 Apr. 1815. 

Aetam Diko m. p. negustor, Martin Russu m. p. negustor. Demeter 
Palko m, p. negustor. 


Grăniceri: Mihai Homota, losim Lulesco, Const. Dobran, Ioan 
Lazar, Akim Popovits, Peru Majerinzu, Pau Țeranu, Aetam Ţurcan, 
Const. Băiaşu, Cost. Nicore, Mitru Wanscha, Ion Dellu, Ion Mignia, 
Teodor Lazar, Marcu Sirbu, Manoilă Bișu, Nicolae Șutoresco, Apostol 
Stanco, Alex. Reșco, loan Barac, Vlastor Beșan, Ion Lazar, Aetam 
Borka, Ion Pavel, Nic. Stoian, Iova Vruşa, Rijsta Susu, Filip Brija, 

Nic, Segerțiu, Mihai Opria, Cost. Olariu, Lazar Keneta, Giorj Dănila, 
Șt. Popovicici, George Şuţu, Petru Necșu, laneş Ţurcan, Nic, Lazar, 
Nic. Olariu, Nic. Kretza, Vikentie Kivu, Petruţ Kretza, Theodo Theodo- 
rovits, Ion Grosav, Nic. Matiaş, loan Popovici, lanoș Șuliga, Ion 
Bugariu, Ion Îştion, lancu Bostioca, Const. Radoslav, Ion Andrei, George 
Costandinovits, Iosif Baiașu, Apostol Stroia, Matias Leorenz, Nic. Petria, 
Jacob Mathias. 

Mitru lancolesco m. p. gefreyter (caporal), Thoma Deregetor, Nic. 
Jacob m. p. negustor, Mikleuşesco m. p. vameș la pod, Kalzun m. p. 
Uibergehe (Factor? Gradat?), Petruz Astalasch m. p. negustor, Nic. 
Bişu grănicer, Nic. Goga m. p. negustor. 


Că atestatul de mai sus s'a făcut în obştea noastră de toți mem- 
brii adeverim prin aceasta, 

Sig. ut supra: Branovasky m. p. căpitan. Matheivichs m, p. loco- 
tenent. Boschniag m. p. sublocotenent, 

Că prezentele două copii consună cu originalele ce mi-s'au arătat, 
adeveresc : 

Caransebeș, la 24 Nov. 1819. L. S. Pr, k. k. Wallachisch- 
Illyrisch. Grănz Inf. Regts Gerichts No. 13. ss. Denkinger Vidim.-Tax 
15 kr. C-M. 


VII, Același atestat, ca cel din anexa nr. V., dar iscălit la 
1 Iunie 1815 de căpitanul Branovasky, Ambele îi trebuiau lui 
Creța nu numai pentru a fi numit preot militar, ci și pentru a 
obţine distincţia de vicar protopopesc. Aceste scopuri le va fi 
urmărit și cu certificatul din anexa VI., pe lângă cel de apărare 
împotriva celor ce-l atacau, Următoarele 5 anexe (VIII—XII) sunt 
resturi din lupta încununată de succes a părintelui Creļa pentru 
atingerea acestor scopuri, 

VIII, Diplomă de vicar protopopesc, sârbește, dată din Ca- 
ransebeș, 2 Iunie (stil v.) 1815 părintelui Creţa de vlădica Vidac, 
care se întitulează: Petru, din mila lui Dumnezeu episcop ortodox 
de Vârșe!-Caransebeș, Lugoj și Orșova-Mehadia al sfintei Biserici 
universale și apostolice a Răsăritului și consilier real și secret al 
Maiestății Sale Preasfinţite Cesaro-Crăiești și Apostolice. 

IX. Generalul comandant Mihailovits îi scrie din Timișoara, 
15 Iunie (st. n.) 1815 episcopului Vidac: „Excelența Voastră?! De 
vreme ce există înalt ordin, ca pe lângă batalionul I româno-sârbesc 
plecat în războiu să se numească un preot militar și cu ocazia că- 
lătoriei mele pe aici m'a rugat parohul vicar din Caransebeș, loan 
Crefa, să-l recomand pentru acest post, îmi iau libertatea...“ de 
a o face, etc. 

X. Aceeași recomandaţie cătră Vidac, dată domnului paroh 
1. Creţa pentru a fi numit Feldcapelan al batalionului I, plecat 

contra Francezilor, i-o dă prin Notta sine No., Lit. R., din 18 
Iunie (st. n.) 1815 colonelul Fâldvary. Anexele IX—X sunt nem- 
teşti, ca şi V—VII 

XI, Diploma de numire întru feldcapelan a lui Creţa, dată 
sârbește de Vidac la 13 Iunie (stil vechiu) 1815 (: vo feldkapelana 
pred Nepriatelia o ședșihă batalionovă Vlaho-iliriceskiia i Daici 
Banatskiia Regimentoi naimenovati...) 

XII. După intoarcerea din campania prea uşoară în urma 
căderii lui Napoleon, ambițiosul feldcapelan adună o mulțime de 
iscălituri ofițereşti pe următorul certificat de bună purtare (nem- 
tesc în original): 


Atestat, Că parohul Caransebeșean și vicar districtual Ioan Creţa, 
fost în campanie în războiul contra Francezilor cu trupele regimentului 
grăniceresc româno-sărbesc ca feldkaplan, nu numai și-a îndeplinit în modul 
cel mai exact și potrivit datorinţele sale preoțești, ci și prin purtarea sa 
prevenitoare, plăcută și edificatoare și-a câștigat pe deplin stima, încre- 
derea și dragostea tuturor trupelor — i-se împărtășește acestui domn preot 
prin prezenta din pornire proprie spre încredințare. Sig, Caransebeș, la 29 
Dec. 1815, Kohmi m. p. căpitan, G. Obradovits m. p. căpitan, Mallia 
m. p. locotenent, Poppovits m. p, locotenent, Murgu m. p, Făhnrich, 
Iowanovits m. p. sublocotenent, L, S. Rummun m. p. căpitan, L, S, 
Kokanovich m, p. maior, Kreiesco m, p. sublocotenent, Winkler m. p, 
căpitan, Chellisch m. p. căpitan, Schigoria m, p. locot., Sonklar m. p, 
lt, Niagulov m. p. Fähnrich, Mathikesko m. p. lt., Milinovich m. p. lt., 
Woinovits m. p. lt, Milla m. p, Fähnrich, Milloschevits m, p. căpitan, 


XIII, Un „Attestat cu acelaşi conținut îi dă la 16 Dec. 1816 
colonelul Ritter lohann de Felwari, reproducând în el și „Notta“ 
de recomandaţie cătră Vidac, iscălită Fâldvary m. p. Oberst, și 
indusă aci mai sus ca anexa X, 

Acest certificat şi cele următoare și poate și cel precedent şi 
le-a procurat chiar expres în scopul întreprinderii sale unioniste. Cel 
din anexa XV mărturiseşte, că îl recomandă pe Creţa Curţii înseși, 
iar cel din anexa XVI se trădează prin cuprins a fi fost ticluit in 
scopul înlesnirii realizării planului unionist. Toate sunt nemţești. 

XIV, Plenipotenţă. Deoarece subsemnatul domn protopresbiter şi 
director provizor al școalelor naţionale, loan Tomici, din cauza prea 
multelor afaceri şi a scurlimii vremii nu e în stare să asiste la toate 
examenele școalelor naționale din acest Regiment, se împuternicește prin 
aceasta din partea comisiunii școlare domnul vicar loan Creța să conducă 
examenele în locul domnului protopresbiter în școalele naţionale ale com- 
paniei din Ohababistra, Teregova și Cornia, să dispună toi ce va fi de 
lipsă acolo și să aplaneze pe cât se va putea toate eventualele plângeri 
ale unui sau altui sat contra învățătorului sătesc și ulterior să raporteze 
aici. Domnii comandanţi de companii și de staţiuni sunt deci invitaţi cu 

prietenie colegială de către comisia școalelor naţionale, să binevoiască a-i 
pune la disposiție susnumitului domn vicar asistența şi transportul de lipsă. 

Caransebeș, la 29 Sept. 1817. Li.-col. Vlakovits m. p. lohann 
Tomics m. p. protopop şi director şcolar provizor. 


XV. Certificat eliberat domnului preot și vicar districtual ortodox 
din Caransebeș, loan Creța, la cererea sa, dar totuși conform adevărului, 
despre aceea, că purtarea sa lumească e cu totul conformă cu exemplul 
moral, ce trebue să-l dea demnitatea sa, că duce viaţă bună şi fără pată, 
așa cum i-se cuvine unui preot vrednic şi peste tot, că el, loan Creța, 
în obligaţiile sale e precis, neimbufnat şi foarte zelos, într'un cuvânt e 
un astfel de om, care merită să fie recomandat tuturor autorităţilor celor 
mai înalte. Subsemnatul se crede îndreptăţit a elibera acest certificat prin 
aceea, că timp de 6 ani în calitate de colonel şi comandant de regiment 
şi după aceea 2 ani ca general de brigadă am avut prilej de a-l cu- 
moaște pe acest domn preot și vicar după meritele şi purtarea sa. 

Caransebeş, 28 Febr. 1818. L. S. Mihailovich m. p. G. M. 


XVI. Plenipotenţă. Noi cei iscăliți la sfârșit dăm în numele întregei 
obşti domnului namesnic loan Creţa de aici puterea și împuternicirea, cu 
care același pentru ajungerea cerutei libere comunități să poată lucra şi 
exopera cu ceilalți aleși de noi pentru aceasta și anume așa, ca și cum 
întreaga obşte caransebeșeană ar putea apare acolo, unde va fi de lipsă, 
pentru care îi dăm această plenipotență pentru cuvenita sa legitimare la 
locurile înalte și preainalte. 

Drept ce iscălim, Caransebeş, la 15 Sept. 1818. Leupold Pigel- 
maier m. p. In Nahmen der Teutschen Gemeinde. 


Urmează 5 iscălituri sârbești şi apoi aceeaşi autentificare a 
copiei, ca la anexa nr. VI. 

Faptul, că de pe aceste 2 acte a îngrijit să-și procure copii 
autentificate, precum și conţinutul lor, ne sugerează ipoteza, că va 
fi avut de gând să abuzeze de ele în scop unionist, ca episcopii 
ruteni Terleţchi și Poşii de ale lor cu ocazia unirii de la Brzest. 

Data autentificării copiilor ne-a ajutat să fixăm mai sus data 
cererii unioniste a părintelui Creţa. Lipsa datei din cererea unui 
om atât de meticulos și umblat cu acte, cum era dânsul, ne întă- 
rește în părerea, ce ne-o sugerase limba şi stilul ei, că ea i-a fost 
făcută de episcopul Vulcan. Ea este următoarea: 

„Preasfinţită Maiestate Imperială şi Regalo-Apostolică ! Domnule 
Domnule Preainfelept şi Preabinevoitor ! 

Parte prin experiența ce o avui ca preot militar, parte prin studiul 
propriu, prin care a trebuit să mă calific în vârstă mai adultă, fiind în 
modul cel mai deplin convins de adevărul religiei catolice, îmi făcui planul, 
ca să-mi schimb religia neunilă cu cea greco-catolică şi totodată să 
lucrez într'acolo, ca nu numai parohia mea, ci, cu ajutorul harului divin, 
şi tot jurul părților noastre, ba încetul cu încetul chiar pe toți Românii 
ostași din Regimentul grăniceresc româno-sârbesc şi apoi după exemplul 

acestora şi pe ceilalți Români supuși Regimentului Banatico-Nemţesc şi 
întregul Banat să-l aduc la sacra credință a religiei catolice, în felul 
credincioşilor greco-catolici. 

Această afacere (negotium) atât de importantă şi pentru Biserică 
şi pentru Stat (fiindcă ce e mai salutar, decât plantarea sacrei uniri în 
gurile acelora) m'a îndemnat, ca să mă înfățişez în genunchi (stilul lui 
Vulcan !) înaintea Maiestăţii Voastre Preasfințite și să încerc din genunchi 
a arăta modul, cum aș gândi să-mi înfăptuiesc acel plan. Următoarele 
sunt însă cele ce mi se par a conduce la atingerea acestui scop: 

1. Ca eu cu ascultătorii şi următorii mei să fiu pus în siguranță 
contra persecuțiilor ambelor autorități, atât a celei bisericești, cât şi a 
celei laice, ca nu cumva să-și permită vreun diregător dușmănos Unirii 
şi cu mine ceea ce și-au permis și au săvârşit în specie răposatul Episcop 
de Vârșeț, Vidac, cu niște preoți din eparhia sa, cari voiau să răspăn- 
dească Unirea, sau îndată după aceea episcopul Timișorii cu privire la 
satul Gyirok (lângă Timișoara). 

2. Ca mie din începutul întreprinderii îndată să mi se acorde bine- 
voitor leafă, fără de care îngrijire de mijloacele de traiu nu pot să 
urmăresc acest lucru aducător de mântuire. 

3. Ca în cazul, că întreprinderea mea n'ar reuși şi intregul meu 
plan s'ar primejdui și ar rămâne din toate părțile fără efect, sa am cel 
puțin acea mângâiere pentru osteneala de misionar, ca mutat din mijlocul 
oamenilor din acel jur, să obțin aiurea aplicare și întreținere. 

4. Colonelul și căpitanul, cari amândoi, precum bine-i cunosc, s'ar 
amesteca de bună seamă în această afacere religionară și ar nizui după 
puteri s'o impiedece şi s'o nimicească la oamenii regimentului respectiv, 
să fie înlocuiți cu ofițeri germani. 

5. Clerului neuniților sa nu i se admită accesul la neo-convertiţi 
sau la cei ce sunt pe cale de a se converti, pentrucă am iînvațat din 
experiență (Vulcan, de sigur !), că acest cler are obiceiul de a abuza 
spre a impiedeca răspândirea Unirii totdeauna de acel timp, când se 
declară oamenii pentru sacra Unire, dar nu putuseră încă fi în deajuns 
întăriți în planul lor salutar, nici învățați pe deplin, fiindcă în acest 
moment nu slobozise încă rădăcini adânci şi mai ușor poate fi turburată 
conștiința lor și înăbuşit planul lor de convertire. 

Încolo spre aratarea caracterului meu preoţesc încerc să mă provoc 
la atestatele aci cu toată umilința anexate și prăvălit la pămâni rog 
Maiestatea Voastră, ca în cazul, că proiectul meu sincer ar fi găsit nedemn 
de aprobare, el să nu fie adus la cunoștință publică, nefericindu-mă cu totul 
şi expunându-mă la persecuții nemeritate, Şi ramân cu supunere omagială 
al Maiostaţii Voastre Preasfinţite prea umilit şi pururea credincios supus: 
loan Kretza, paroh al Caransebeşului şi vicarul aceluiași district“. 


Cererea, cu toate anexele ei, se află (dacă nu s'a scartat încă) 
în Arhiva Cabinetului I nperial din Viena sub n-rul K. A. 400—1820. 
Sub K. A. 270—1820 găsim scrisoarea de cabinet alcătuită 
de Lorenz la 11 Ianuarie 1820, şi iscălită de Impărat la 15 Ian., 
prin care i se cere mitropolitului primat (rom.-cat.) al Ungariei, 
Alexandru de Rudnay, propunere cu privire la planul părintelui 

Creța. larăşi sub K. A. 400—1820, găsim apoi raportul mitropo- 
litului primat cu anexa lemânyiană și referatele miniștrilor şi 
resoluţia imperială. 

Rudnay în raportul său din Alba-Iulia (Karlsburg), 15 (13?) 
Fevruarie 1820, scrie: 


„E indiscutabil, că trecerea națiunii românești la unire ar aduce 
neobișnuit de mari avantaje nu numai bisericii catolice, ci și Statului 
însuși, că prin urmare orice prilej de a ne apropia de acest scop sa- 
lutar trebue să-i fie binevenit atât catolicului, căt și omului de Stat. 
Extraordinara intoleranță a episcopilor ortodocși de națiune sârbească 
[par'că auzi lupul din fabulă acuzând mielul, că-i tulbură apa!] a fost 
până'n ziua de astăzi totdeauna piedeca cea mai mare, ba aproape 
unică în calea răspândirii mai accentuate a sfintei uniri și ostenelele 
clerului gr. cat. românesc pentru convertirea națiunii sale întregi vor 
rămâne atâta vreme infructuoase, până când nu va fi scos cu totul poporul 
brut de sub dispoziția episcopilor ort. sârbi și până când el orbit de 
distincții externe va crede, că episcopii ortodocși au mai mare autoritate 
şi precădere față de cei greco-catolici la preainalta Curte şi în patrie, 
Cele 7 sate întregi convertite prin activitatea episcopului gr. c. Vulcan 
şi mai multe încă în Ardeal indică tatuși în deajuns, că și în ciuda 
acestei piedeci se poate slăbi încetul cu încetul partea schismatică şi 
întări cea greco-catolică, dacă, numai, se procedează cu precauţiune“. 


Trecând la afacerea Creţa, prezintă raportul anexat al pro- 
topopului, canonicului şi parohului din Cluj, loan Lemeny (viitorul 
episcop al Blajului), om foarte exercitat în astfel de lucruri, pe 
care de 4 ani îl cunoaşte ca înțelept, zelos, religios şi isteţ. In- 
suşindu-şi sugestiunile lui Lemeny, propune: 1, Să fie asigurat 
parohul Creţa de ocrotirea preainaltă. 2. Să i se dea leafă de 
300 de fl, în valută Vieneză din fondul religionar începând de la 
data, când se va apuca de lucru. 3. In caz de eşec săi se 
ordone episcopului Vulcan, să-l primească pe Creţa în eparhia sa 
şi să-l avanseze, 4. Să se înlocuiască ofițerii. 5. Să se interzică 
accesul clerului ortodox acolo, unde va fi început lucrul. Chiar şi 
există o preainaltă rezoluţie, că dacă partea mai mare a unui sat 
trece la unire, în acel sat nare voie să mai calce cleric ortodox, 
Dacă Maiestatea Sa ar primi aceste propuneri, atunci Rudnay e 
gata să ia măsurile necesare prin episcopul Vulcan, „mit welchem 
ohnehin der Bittsteller einverstanden sein muss". 

Lemény îşi începe raportul său (4 pagini de coală), adresat 
lui Rudnay şi datat Cluj, 9 Febr., 1820, cu o introducere istorică, 
în care afirmă, că Românii au fost uniți până târziu după sinodul 
florentin şi Grecii cu Sârbii prin multe şi îndelungate uneltiri au 

reuşit a-i duce pe nesimţite la o cădere înceată şi pur negativă 
dela unire, dar şi după aceea scrie clar în pravila Românilor 
ortodocşi, că mitropoliţii lor nu vreau să fie supuși patriarhului 
constantinopolitan, iar în Ardeal spre sfârșitul secolului XVII s'a 
unit episcopul Românilor cu tot clerul şi poporul, Înşiră apoi 
împrejurările, cari favorizează propagarea unirii între Români și 
celea, cari o impiedecă: Românii se conving uşor pentru unire 
cu argumentul latinităţii lor naţionale, cum a fost convins regele 
lor loaniciu, Ajutându-l Graţia Divină, Lemeny însuși a predispus 
la primirea S, Uniri mai multe sate, şi încă de acelea, de a căror 
convertire nu părea să fi rămas nicio nădejde, Intre piedecile 
trecerii la unire mai în frunte e marea alipire a Românilor orto- 
docși de locurile sfinte din Răsărit, în primul rând Ierusalimul. 
Ea a fost exploatată de Sofronie în secolul trecut pentru combaterea 
Unirii, El spunea: „Uniţii venerează Roma Apusului și resping 
locul răscumpărării, Ierusalimul, izvorul mântuirii“, Mai spun 
dușmanii Unirii, că la botez, când te lepezi de Satana, te intorci 
şi scuipi spre Apus şi pe urmă pentru adorarea lui Hristos cătră 
Răsărit te întorci, Cu Răsăritul să ţii deci, nu cu Apusul, 

În Banat mai sunt piedecă în calea răspândirii între Români 
a Unirii Sârbii înșiși, nu atât din motivul religiei, cât din alte 
motive, pe cari le-a arătat pe vremuri principele Kolonics divului 
împărat Leopold, Clerul și ofițerii sârbi mișcă toate pietrele pentru 
a-i menţine pe Români sub jugul lor în celea religioase, și de 
aceea de nimic n'au mai mare grijă, decât de ţinerea clerului şi 
poporului român în întunericul ignoranței, 

Mijloacele, prin care ar reuşi planul părintelui Creţa, sunt: 
Dânsul să le insufle prin convorbiri familiare preoţilor subordonați 
lui dragostea Romano-Catolicismului, iar aceștia poporenilor lor, 
Să le spună mai ales, că e nedemn de Românii, cari se trag dela 
Roma, să aibă altă mamă decât Roma, Că din Neunire au numai 
pagube. Că neuniţii nu pe patriarhul Ierusalimului, ci pe cel 
constantinopolitan îl au mai mare, Că pentru cei spre răsărit de 
Ierusalim e la apus Ierusalimul, etc, 

Dacă nu va proceda pe această cale a infiltrării de convingeri 
catolice şi antiortodoxe, părintele Creţa riscă să strice mai mult, 
decât să folosească, pentrucă sgândărind fără succes dușmanii 
unirii, ei vor face unirea şi mai urită în popor. 

Împrejurările din Banat, cari trezesc speranțe de reușită, 
sunt; 1, Românii au inceput să se deştepte şi să simtă jugul 
Sârbilor, cum arată cererea cu atâta vehemenţă de episcop român 

de neam la Arad. 2. Precum arată suplicantul Creţa au şi in- 
cercat deja nişte preoţi să introducă unirea. 

Propune, să fie primite şi îndeplinite condițiunile puse de 
Creţa şi le comentează cu laude şi recomandări. Condiţia IV-a, 
înlocuirea ofițerilor, o recomandă fiind convins, că și satul din 
scaunul Arieșului, Hidaş (Hidiş, jud. Turda, plasa Vinţului de sus; 
la 1882 avea 310 case, 1250 suflete), din vina unui locotenent 
sârb a căzut de la S. Unire. Dacă a V-a condiţie, oprirea ierarhilor 
sârbi de a veni în contact cu cei porniţi spre unire, nu s'ar putea 
realiza pe de-a'ntregul, cel puţin de aceea să aibă grijă Maiestatea 
Sa, ca să se trimită acolo comisari catolici, Trebue, insfârșit, ca 
lucrul să-l conducă părintele Creţa în colaborare cu episcopul 
Vulcan, „al cărui canonic însoțitor (a Latere) bănuiesc (ominor), 
că a conceput şi scris însăşi cererea înaintată M, Sale Preasfinţite“ 
şi care de sigur e la curent cu afacerea, De la el, ca de la unul, 
care într'una tot cu de acestea se ocupă, va putea primi Creţa 
directive în toate cazurile, 

Lorenz cere aprobarea propunerilor lui Rudnay, cu adaosul, 
ca Rudnay sá raporteze întâi, când s'a apucat de lucru Creţa, 
şi de la acea dată să i-se dea leafa propusă, 

Stifter e de parerea, că nu e bine, să se condiționeze or- 
donanțarea lefii lui Creţa de începerea lucrului, „Ihn damit aufzu- 
schieben, bis er Hand an das Werk legt, hiess ihn absohrecken, 
dass er nie beginne. Unternehmungen der Art miissen nothwendig 
durch die sogleich eintretende Belohnung gespornt werden“. Propune 
deci, să i-se dea imediat salar, și nu 300, ci 500 de îl. în valută 
vieneză, şi nu din fondul religionar, ci din vistieria Statului, căci 
doar e vorba de o operaţiune de stat (weil es eine Staatsoperation 
betrifft) Că oare putea-s'ar transfera la Caransebeş un colonel 
catolic, judece-o înțelepciunea M, Sale, dar e sigur, că numai aşa 
poate reuşi afacerea, dacă se începe cu aceasta, Redactează la 
23 Martie 1820 un ordin cătră vice-preşedintele Consiliului de 
Războiu, baronul Stipsics, să i se plătească parohului caransebe- 
şean I. Creţa începând de la primirea ordinului şi până la ordin 
contrar leafă anuală de 500 de fl. V. V, din vistieria Statului şi 
alt ordin cătră Rudnay, ca să-l ţină pe împărat în curent cu isprăvile 
viitoare ale lui Creţa, 

Împăratul nu le iscăleşte însă, ci dă alte două ordine. 

Unul e însărcinarea lui Lorenz, care totuşi îi păruse împă- 
ratului mai înțelept, de a căuta prin arhivă, cam cât e normal a 
se da ca salar preoților cari trec la unire. La 20 lanuarie 1822 

notează Lorenz, că nu există normă precisă în această privință, 
dar în cazurile precedente li-s'a dat preoţilor cari avuseră parohie 
independentă 300—400 de îl. V, V., iar celor fără parohie 150—200. 
(Ci. K. A, 669 — 1825, cercetare similară de Bedecovich), Al 
doilea ordin era cătră contele Sedinitzky, urmașul baronului 
Hager în conducerea poliției (v. K, A. 324 — 1823). Despre 
el am găsit doar o notiță nesemnată, pusă în loc de rezoluţie 
imperială pe referatele cu privire la propunerile lui Rudnay: „ad 
asservandum und reproducendum, wenn die ad Nrum 2661—1820 
von dem Gr, Sedlnitzki abgeforderte Auskunft einlangt“, — I-se 
cerea poliției, de sigur, să afle: E posibilă înlocuirea ofiţerilor 
ortodocși din Caransebeş cu catolici? E sincer părintele Creţa? 
E realizabil în alte puncte planul său? etc, 

Se pornea deci pe același drum de tatonări al unor oameni 
fără încredere în cauza, pe care ar vrea s'o servească, tot aşa, 
ca şi în afacerea Kirâlyi, şi e sigur, că spre același rezultat pe 
deplin negativ, pentrucă nici Șematismul istoric iubilar al eparhiei 
Lugojului (de Dr. D. Radu, Lugoj 1903), nici alte izvoare nu ştiu 
de vreo urmă pozitivă din acțiunea Creţa !, 

De incheiere următoarea observaţie ne readuce la preocu- 
pările, de la cari am pornit la povestirea ambelor aventuri unio- 
niste eșuate, 

Asuprirea românimii ortodoxe mărginașe de la Vest de către 
Sârbi, producea în prima jumătate a secolului XIX nemulțumiri 
juste şi desnădăjduitoare în sânul acesteia, 

De altă parte, asuprirea mai de sus a stăpânirii austriece 
căuta să culeagă roade prozeliliste de pe urma acestor nemul- 
țumiri, Apucătura aceasta a stăpânirii străine devenea periculoasă 
prin îmbrăţişarea ei de cătră cozile de topor din neamul nostru, 
caracterizați, ca toți prozeliții proaspăt acaparaţi cari se văd în 
minoritate față de tabăra trădată, de fanatism şi exces de zel, 

Echilibrul tendințelor se stabileşte totuşi spre păstrarea 
„status quo“ în privința confesională (în general, abstracţie făcând 
de mici succese unioniste) graţie interesului Sârbilor de a nu ne 
pierde şi zelului lor pentru ortodoxie, precum şi vigoarei ortodoxiei 
în sufletul poporului şi tăriei ortodocșilor în monarhia austriacă 


şi in vecinătatea ei, 
Diaconul Dr, ŞT, LUPȘA 





1. Despre soarta ulterioară a părintelui Creța am aflat in indicele Cab,- 
Prot, 668 — 1824, la numărul 4735, indicaţia : Procesul parohului Kretza, 


RECENZII 


IOANNIDIS, VASILIOS H., ʻO &ndoroiog Haðioç xat ol Erwixol cpridoopot. A 
Wiar adry mepl Belov npooptopoð xal mept &vBpwrlwng 2hevbeplac (Apostolul Pavel 
și filosofii stoici. Ideile lor despre predestinaţia divină și despre libertatea omenească), 
Tesalonic 1934, form. 8, 208 pp. 


Un studiu asupra raporturilor dintre sf. apostol Pavel şi filosofia stoică in- 
teresează în primul rând pentru mai buna înțelegere a apostolului neamurilor; 
interesează apoi şi pentru cunoaşterea legăturilor de idei dintre creştinism şi eli- 
nism în general. Un asemenea studiu priveşte şi istoria şi doctrina. În acest sens 
l-a şi făcut d-l V. H, Ioannidis, profesor-agregat la Facultatea de Teologie din 
Atena, plecând dela constatarea că sf, apostol Pavel este un scriitor greu nu numai 
pentru muritorii de rând, ci şi pentru cei iniţiaţi in tainele teologiei. Problema 
predestinaţiei şi a libertății omului este, între altele, o piatră de incercare pentru 
studiul sf. apostol Pavel, Pe aceasta o pune lucrarea de faţă, cercetând-o în raport 
cu doctrina stoică, cu care sf. apostol Pavel are unele asemanări de idei şi de 
cuvinte, asemanări ce au făcut pe unii să conchidă că apostolul le datoreşte fi- 
losofiei stoice. , 

Autorul lămureşte întâi chestiunea culturii filosofice a sf. apostol Pavel, 
dovedind că acesta o poseda în adevăr in oarecare grad, atât cât putea s'o cu- 
noasca prin învățământul enciclopedic al timpului, care cuprindea şi noțiuni de 
filosofie, Se ştie că filosofia se popularizase. In deosebi stoicii şi epicureii deve- 
niseră propagandişti ai doctrinelor lor filosofice, iar acestea aveau un pronunţat 
interes religios-moral, Filosofia stoică, mai ales, era atât de răspândită în imperiul 
roman, incât sentințele ei morale erau în deosebi cunoscute, 

Sf. apostol Pavel nu putea să le ignoreze, In Tarsul Ciliciei, „oraş uni- 
versitar“ atunci, infloria învățământul enciclopedic şi filosofic, într'un grad pe 
care geograful Strabon il gasea superior chiar Alexandriei şi Atenei. Profesori 
din Tars mergeau până la Roma. E natural deci ca sf, apostol Pavel sa fi avut 
oarecare cunoştinţă de filosofia stoica, aşa cum arată epistolele lui, și sunt deo- 
potrivă de greşite şi concepţia după care sf. apostol Pavel — şi creştinismul în 
general — datoresc ideile lor stoicismului, şi cea după care, dimpotrivă, nu există 
niciun raport intre creştinism şi stoicism. Mai îințelegatori, unii vechi creştini au 
recunoscut legatura dintre ele, socotind stoicismul ca o „praeparatio evangelica“ 
pentru creștinism. 

St, apostol Pavel na cunoscut stoicismul direct, din studiul scrierilor filo- 
sofice, ci din învățământul obișnuit, din mediu şi indirect din scrierile ludeilor 
elinişti ai timpului, Influenţa filosofică asupra sf. apostol Pavel este neinsemnata 
şi nu priveşte ideile centrale ale doctrinei lui, care provine din Vechiul Testa- 
ment, din tradiţia comunităţii creştine dela Ierusalim şi din descoperire făcută de 
Mântuitorul. „Evanghelia pe care o binevestesc nu este dupa om, pentrucă nici 
eu n'am luat-o, nici n'am învăţat-o dela om, ci din descoperirea lui lisus Hri- 
stos“ (Galateni I, 11). Ideile şi expresiile stoice aflate la sf. apostol Pavel se 
găseau în circulaţie pe atunci şi el le întrebuințează în alt sens decât stoicii, 


www.dacoromanica.ro 


56 Biserica Ortodoxă Română 


Tema fundamentală a filosofiei stoice era ideea că lumea este condusa de 
destin (Etpæppévn), în care oamenii trebue să aibă absolută credință. De şi sf, 
apostol Pavel nu întrebuințează terminologia stoică privitoare la Destin, învățătura 
lui despre predestinația divină prezintă mare asemănare cu cea stoică despre 
Destin. Lucrarea d-lui V. H. Ioannidis le studiază în mod comparativ : 

In prima parte (pp. 12 — 83): Doctrina stoicismului despre predestinafia 
divină ; în partea a doua (pp. 84 — 162): Doctrina despre predestinafia divină a 
apostolului Pavel; în partea a treia (pp. 163 — 204): Comparafia ideilor despre 
predestinafia divină ale apostolului Pavel şi ale stoicilor. 

Partea întâia tratează în două capitole despre : 1. Destin și lume (pp. 12—39), 
2. Destin și viafa umană (pp. 39—73). Se arată în primul rând caracterul practic 
al filosofiei stoice, al cărei isvor îndepărtat este filosofia lui Socrate. Pentru stoici, 
aflarea adevărului are scop practic. Viaţa contemplativă şi scopurile pur științi- 
fice n'au trezit niciodată interesul stoicilor. Tema lor favorită erau problemele 
morale. Virtutea este o faptă raţională, viţiile sunt acţiuni iraționale. Studiul filo- 
sofiei ducea la virtute: una nu se poate concepe fără cealaltă. Stoicii urmăreau 
moralizarea vieţii prin filosofie. Dar viața morală era socotită ca legată direct de 
legile naturii: Aceleaşi legi conduc şi viața fizică şi viața morală, Ordinea morală 
este doar un aspect al ordinii din lume sau al Logosului, care locueşte în ea. 
Religia este identificată cu viața morală trăită raţional. 

Această tendință practică nu este specifică stoicismului, ci este doar mai 
pronunțată în el decât în celelalte sisteme filosofice şi corespunde dorințelor și 
neliniştii epocii, Elinismul era în decadenţă. Sdruncinarea bazelor religiei şi ale 
moralei de către sofişti, având ca rezultat slabirea influenţei religiei oficiale asu- 
pra vieţii şi pierderea libertăţii politice a Grecilor, supuşi, de Macedoneni şi apoi 
de Romani, au dus la slăbirea spiritului grec, aduceau nesiguranţă şi dau griji 
pentru viitor. Paralel cu aceasta decădea de altfel şi viața lumii greco-romane. 
Filosofii voiau să îndrepteze gândurile omului spre interior şi să-l facă sa suporte 
cu apatie toate ale vieţii. Epicureii, scepticii şi mai ales stoicii predicau indife- 
renţa şi independenţa față de întâmplările exterioare ale vieţii publice şi concen- 
trarea în sine. Apatia stoică însemna supunere şi conformare mersului lumii, 
Destinului. Acest principiu moral se baza pe ideia metafizică a ordinii raționale 
şi morale a lumii, datorite Destinului, care orândueşte toate cu bunătate. 

Incă înainte de stoici, Destinul era socotit superior zeilor. Zeus insuşi 
execută doar voinţa Destinului, Investit cu voință proprie, Destinul este perso- 
nificat şi conduce lumea în chip pozitiv. El stabileşte limitele tuturor lucrurilor 
și veghează asupra ordinii în lume. Pentru stoici, cari au desvoltat mai mult 
decât toți concepţia despre Destin, lumea este ceva unitar şi esenţa ei este Lo- 
gosul lumii, care este însuşi Dumnezeu sau Destinul universului, Divinitatea stoi- 
cilor este, după esenţă, corporală şi mintală în acelaşi timp. Kleanthes, urmaşul 
lui Zenon, a desvoltat cel dintâi panteismul stoic şi a întrebuințat cuvântul zveăuz 
pentru a caracteriza esența care străbate toate în lume. El priveşte lumea insu- 
fleţită cu respect şi cu uimire, vorbind despre mersul celor ce exista ca despre 
un rit, şi socotind că „teologia“, partea filosofiei care se ocupă cu Dumnezeu, 
trebue să se exprime mai de grabă prin imne, decât in proză. El insuşi a scris 
un celebru imn către Zeus, în care se găsesc şi cuvintele èx 000 yàp 'yévogş Espăv 
(căci suntem neam din tine) şi recomanda continuu supunere voinţei lui, îndepli- 
nire oarbă a poruncilor Destinului, 

Un alt stoic, Hrysippos, a susținut şi a consolidat credința in Destin, 

impotriva celor cario respingeau. Posidonios, cu care incepe stoicismul nou, al epocii 
romane, a introdus în stoicism idei platonice și elemente din religiile orientale, în- 
clinând spre admiterea unui Dumnezeu personal şi admițând influența astrelor asupra 
vieții omenești. Seneca nu face deosebire între Dumnezeu şi destin. Epictet reco- 
manda în locul cercetării curioase asupra naturii lui Dumnezeu cult și supunere 
cu recunoştinţă Lui. Marcu Aureliu, panteist de felul stoicilor vechi, adresează 
lumii o invocare ca un „psalm liturgic“, care se aseamănă în chip uimitor cu imnul 
adresat Domnului de sf. apostol Pavel. 

Destinul, aşa cum îl concepeau stoicii, era identificat cu providenţa divină; nu 
era o necesitate capricioasă şi implacabilă, ci era providenţa infalibilă şi bună, 
Dumnezeu este Dumnezeu pentrucă poartă grija tuturor. Lumea este un organism 
unitar şi solidar în toate ale sale, care se condiţionează şi se influențează reciproc, 
Frumuseţile naturii atrăgeau admiraţia stoicilor ; ele arătau înțelepciunea și bună- 
tatea proniei, cu care Destinul a orânduit şi conduce toate. Frumuseţea naturii este 
o revelaţie a lui Dumnezeu. Astrele, mai ales, mărturisesc slava lui Dumnezeu și 
înțelepciunea providenţei. Priveliştea cerului este ca o privelişte a lui Dumnezeu, 
Astrele, care constau dintr'un foc rațional mai curat și mai fin decât celelalte 
existenţe, erau cinstite ca divinităţi, iar soarele ca cea mai înaltă. Este influența 
astrologiei orientale, careia celelalte sisteme filosofice i-au rezistat, pe care însă 
stoicismul a primit-o, mai ales prin Posidonios. 

Nu numai cele din cer, ci şi cele de pe pământ mărturisesc că lumea este 
condusă de o providenţă ințeleapta şi buna. Tot ce există are un scop şi un folos, 
iar lumea întreagă exista pentru Dumnezeu și pentru oameni. Nu există nimic fără 
un scop special, util omului. Stoicismul este antropocentric la extrem, socotind că 
in fond toate există pentru oameni, în opoziţie cu concepţia creştina, după care 
toate există pentru Dumnezeu și pentru slava Lui. 

Stoicii justificau şi existenţa răului, socotind că şi el are un scop util, pentrucă 
natura nu face nimic in zadar şi pentrucă toate vin dintrun isvor comun, care 
este Destinul. Lumea, în totalul ei, este deci desavârșiia, este „cetatea zeilor şi a 
oamenilor“. Cu toată severitatea principiilor sale, stoicismul era o concepţie despre 
lume mai mult optimistă decât pesimista. 

Destinul şi viaja omului. Stoicii învățau că lumea are un sens, ea are ra- 
ţiune şi conştiinţă, este însuflețită şi raţionala. Deoarece toate sunt conduse de un 
Destin raţional, se impune ca regulă morală pentru om „a trăi conform naturii“,— 
principiul moral consacrat al stoicismului. Întrucât omul este o mică parte dintr'un 
tot, ocârmuit de o rațiune (Logos), aceasta ocârmueşte şi viața omului. Ca panteiști, 
stoicii accentuau divinitatea omului, al carui suflet face parte din sufletul lumii, în- 
țelegând prin suflet ceea ce menţine totalul organismului omenesc, în deosebi 
mintea. Zenon considera sufletul ca &moorzonu @soð, o bucată din Dumnezeu, iar 
Kleanthes, dupa cum am spus, socotea pe om de origine divina. În stoicismul nou, 
al epocii romane, gasim influența platonismului, introdusă de Posidonios, care a 
cedat concepției dualiste larg răspândite. Aceasta socoieşte corpul ca un mormânt 
sau ca o inchisoare a sufletului. Posidonios admitea în sufletul omului, pe lângă 
elementul dumnezeesc, şi unul irațional, nedumnezeesc. Lui şi influenţei platonice 
în general se datorește disprețul cu care stoicii noi privesc corpul. Cu această 
excepţie, stoicismul considera pe om înrudit cu Dumnezeu şi chiar fiu al lui 
Dumnezeu. 

Din această înrudire a omului cu natura şi cu Dumnezeu decurge, din punctul 
de vedere panteist şi determinist al stoicismului, principiul lui moral: A trăi 

conform cu natura, — care însemnează și a trăi conform cu Dumnezeu, a urma pe 
Dumnezeu (suţîv tø eg, Deum sequi). Ordinea şi armonia din lumea naturală 
trebue să domnească şi în viața omului, pentrucă ordinea naturală şi morală sunt 
acelaşi lucru, se datoresc aceleiași cauze, Logosului sau Destinului. Rațiunea 
umană directă este o parte din raţiunea comună. Legile naturale şi morale sunt 
absolute, riguroase şi inviolabile, ca Destinul insuși, concepție asemănătoare cu im- 
perativul categoric al lui Kant. A trăi conform naturii este singura virtute, este 
scopul suprem al vieţii omenești, unicul isvor al adevăratei fericiri. Suntem fericiţi 
numai întrucât trăim conform naturii noastre raționale. Virtutea este viețuirea după 
natură, este dreapta rațiune (recta ratio). Virtutea astfel înțeleasă este suficientă 
pentru fericire, este scop sieşi, este independentă atât de împrejurările exterioare, 
cât şi de sentimentele sau pasiunile interioare. N'o poate influenţa nici plăcerea, 
nici întristarea, nici frica. Virtuosul stoicilor este un instrument supus, in mâinile 
Destinului. 

Omul ideal al stoicismului este inţeleptul, care înțelege virtutea astfel. Şi 
pentrucă virtutea este întreagă şi nu este gradată, neexistând ceva de mijloc între 
virtute şi vițiu, oamenii se impart în două categorii: înţelepţi şi răi. Înțeleptul are 
toate virtuțile şi face totdeauna binele, indiferent de rezultatul străduințelor lui. 
Plăcerea şi întristarea sunt pentru el lucruri indiferente : le simte, dar nu-l stăpânesc. 
Caracteristica înțeleptului este apatia. Stăpân pe sine, înțeleptul este stăpân pe 
lume, Regula vieții lui este legea comună, supunerea absolută Destinului, fără care 
şi împotriva căruia nu se poate face nimic, 

Dar pentrucă înțeleptul stoicilor este rar pe lume, se admitea, sub influența 
platonismului, că lumea, bună la început, trebue să fi căzut cândva în starea de 
acum, de şi aceasta nu se potrivea cu ideia stoică despre Destin şi despre Rațiunea 
lumii. De altfel, există şi alte inconsecvenţe între metafizica și morala filosofiei 
stoice, și stoicii au trebuit să cedeze în unele puncte, impotriva concepțiilor lor 
teoretice. Astfel au trebuit să admită o a treia categorie de oameni între cei in- 
țelepți şi răi, a celor cari se străduesc să se apropie de categoria înțelepţilor, In 
realitate aceea există, și nu a înțelepților. Stoicismul a trebuit totodată să facă 
şi concesiuni morale, modificându-și rigorismul excesiv, după care singurul bun 
este virtutea şi singurul rău vițiul, toate celelalte fiind indiferente. A modificat 
deasemenea ideile despre succese. Greutăţi a făcut stoicismului și explicarea exis- 
tenţei răului în lume, pe care principial trebuiau s'o nege. Cât priveşte teodiceia, 
stoicii spuneau că dacă cei cari trăesc raţional suferă, iar cei răi prosperă, sufe- 
rințele nu impresionează pe cei dintâi, iar fericirea celor din urmă nu este reală, 
pentrucă nu se sprijine pe virtute. Destinul nu lasă de altfel nepedepsit pe cel 
rău ; dimpotrivă, îl pedepseşte grav, prin mustrarile conştiinţei şi prin aceea că 
își pierde omenia şi se coboară în rândul ființelor fără rațiune. Stoicii au admis 
și ideia ispășirii: Cei buni suferă pentru păcatele părinţilor sau străbunilor lor. Su- 
feră deasemenea din solidaritate cu toată omenirea, pentrucă aceasta constitue o 
unitate strâns legată, cuprinzând în sine şi buni şi răi. De altfel, celui bun nu i se 
poate intâmpla niciun rău. Singurul rău care există este a lucra impotriva raţiunii, 
Dacă înțeleptul poate fi lovit şi el de nenorociri, se poate libera de acestea prin 
sinucidere. Înțeleptul poate astfel să-şi învingă chiar soarta. 

Pasiunile nu erau, după stoici, înnăscute, ci se formau din înclinări prin 
reprezentări şi prin aprecieri asupra acestora. Dacă nu sunt infrânate, pasiunile 
devin deprinderi, care sunt boli ale sufletului. Punctul lor de plecare este in 

rațiune. În aceasta, stoicismul este consecvent cu intelectualismul care domina în 
filosofia greacă. 

Problema libertăţii voinței omului era din cele mai importante pentru stoici, 
De şi în opoziţie cu ideia de Destin, stoicii n'au observat totdeauna aceasta şi 
le-au admis pe amândouă. Totuși ideia de Destin era defavorabilă moralei, ani- 
hilând libertatea omului, ceea ce adversarii au imputat stoicilor. Aceştia au cău- 
tat să împace cele două raţiuni teoretic, prin silogisme, admițând însă în practică, 
libertatea voinței umane şi învățând că omul poate prin filosofie să devină vir- 
tuos, punând de acord voinţa sa cu voința Destinului. 

Neadmiţând sfârșitul lumii, nici viața după moarte, stoicismul nu are esha- 
tologie. In perioada romană totuşi, sub influența platonismului, stoicismul admitea 
că după moarte sufletul merge în părți mai curate şi mai desăvârşite ale cerului, 
Moartea fiind deslegare a sufletului de cătuşile ce il ţin legat, trebue așteptată 
calm, fără frică şi neliniște. Lumea nu se sfârşeşte, ci se reinnoeşte prin cicluri 
cosmice. Formată prin răcirea focului inițial, lumea se distruge prin foc, pentru 
a se forma iarăși din foc. Nu există nicio speranță de progres și de îndreptare, 
nici pentru indivizi, nici pentru societate, nici pentru lume în general. Toate fiind 
orânduite cu înțelepciune şi fără schimbare din veac, mesianismul sau așteptarea 
unui viitor mai bun sunt necunoscute în stoicism, pentru care lumea este desă- 
vârşită. Așa cum în stoicism nu există eshatologie, nu există nici istorie a lumii, 
lumea revenind periodic la aceiași stare. 

Urmează aci, în lucrarea d-lui Ioannidis, ca anexe ale primei părţi, două 
note : Una intitulată /nvățătura despre predestinație a lui Filon (pp. 13—19), alta 
Scrierile hermetice și predestinația divină (pp. 80 — 83). Se ştie că scrierile lui 
Filon au mare importanță pentru înțelegerea ideilor religioase ale ludeilor din 
diaspora, în care se născuse sf. apostol Pavel. Filon opunea pe Dumnezeu, trans- 
cendent, incomparabil, mai presus de orice definiție pozitivă, lumii materiale 
imperfecte. Intre Dumnezeu şi lume Filon admitea puteri intermediare, dintre care 
cea mai mare este Logos; recunoştea şi susținea providența dumnezeiască, 
explica răul şi suferințele în lume, atribuia grației divine înălțarea morală a omului 
şi admitea libertatea voinţei umane, fără a fi căutat totuşi s'o împace cu ideia 
graţiei şi a dependenței omului de Dumnezeu. Părerea, că sf. apostol Pavel a 
cunoscut şi întrebuințat ideile lui Filon, nu se mai poate susţine azi. 

Cât priveşte scrierile hermetice, ele sunt posterioare primului secol creștin 
şi trădează influenţe iudaice şi creştine. Hermetismul promitea adepților săi cu- 
noașterea lui Dumnezeu prin revelaţie directă şi îndumnezeirea lor prin ea, Ma- 
teria, corpul şi în general ordinea actuală a lucrurilor stau sub puterea Destinului, 
identificat adesea cu răul. Cine are gnoza este superior Destinului. 

Şi Filon şi hermetismul concepeau Destinul ca o necesitate implacabilă, 
în legătură cu răul din lume, şi susțineau că mântuirea omului stă în liberarea 
lui de sclavie şi de frica Destinului. Stoicii, din contra, se sileau să scape pe 
oameni de frica Destinului, pe care-l identificau cu Dumnezeu și cu providenţa 
divină. — Autorul promite un studiu aparte asupra ideilor religiunilor orientale 
despre Destin şi raportului lor cu creştinismul. 

In partea a doua, rezervată Doctrinei despre predestinația divină a aposto- 
lului Pavel, ni se prezintă întâi personalitatea lui religioasă, așa cum ea s'a for- 
mat, în spiritul Vechiului Testament, al iudaismului şi al fariseismului. Deşi născut 
în diaspora, ca Judeu  elinist, şi instruit de Gamaliel, fariseu liberal, sf. apostol 
Pavel nu avea principii liberale, ci era conservator fanatic şi zelos pentru religia 

părinților. Evenimentul de pe drumul Damascului l-a schimbat radical, dându-i o 
altă concepție despre religia strămoşească. 

Spirit profund religios, sf. apostol Pavel avea întrun grad înalt conştiinţa 
dependenţei de Dumnezeu. Vedea în toate făpturile şi faptele voinţa lui Dumne- 
zeu, interpreta istoria neamului lui şi a omenirii ca pe o realizare a planurilor 
lui Dumnezeu, ca dovadă a providenţei Lui. Istoria omenirii era pentru el desfă- 
şurarea răscumpărării orânduite de Dumnezeu lumii de ia crearea ei, Opera răs- 
cumpărării este o dramă care se desfăşură pe pământ şi în cer, în trecut, în 
prezent şi în viitor. Toată istoria trecutului duce spre lisus Hristos. In centrul 
istoriei lumii stă opera Lui. Astfel înțeleasă, istoria omenirii capătă un sens prin 
excelență religios-moral, cu mult deosebit de interpretarea ei obişnuită. Fiind 
realizarea voinţei şi iubirii dumnezeeșşti faţă de destinele neamului omenesc, istoria 
are la sf. apostol Pavel o însemnare sfântă. 

Mântuirea este opera voinţei dumnezeeşti, este act liber al voii Lui veşnice. 
Iniţiaţiva ei aparține lui Dumnezeu, se datorește exclusiv îndurării şi iubirii Lui 
faţă de creaturi. Graţia dumnezeiască este această iubire, ca isvor şi cauză a 
mântuirii noastre. Fiind operă numai a lui Dumnezeu, mântuirea este universală, 
cuprinde întreg neamul omenesc, ca şi căderea în păcat, ca și nevoia de mântuire. 
Universalitatea mântuirii este asigurată prin marea jertfă prin care ea s'a sfârşit. 

Mântuirea se întinde la toată făptura, ea are importanță cosmică, deoarece 
urmările căderii s'au întins la toată făptura, care stă sub puterea celui rău și 
care pentru aceasta suspină şi geme. Destinele lumii se găsesc totdeauna în mâi- 
nile Creatorului, ca şi destinele omului. Hristos aduce armonie şi pace nu numai 
omului, ci universului întreg. 

Opera mântuirii a fost pregătită de Dumnezeu treptat, având ìn vedere nu 
numai poporul iudeu, ci şi pe păgâni, față de cari purtarea de grijă a lui Dum- 
nezeu s'a manifestat în diferite chipuri. 

Iudeilor Dumnezeu le-a făcut prin Avraam „făgaduinţele” despre venirea 
unui Mântuitor al lumii, făgăduinţe care erau „evanghelia lumii vechi“ şi aveau 
caracter universal, având să fie binecuvântate toate neamurile. Legea mozaică a 
fost totdeauna o problemă arzătoare pentru sf. apostol Pavel. El n'a negat nicio- 
dată valoarea legii, n'a considerat-o niciodată fără rost în opera mântuirii, dar a 
arătat că învârtoşarea inimii ludeilor a facut ca legea să nu-şi ajungă scopul, ea 
fiind numai un pedagog. Când s'a plinit vremea, Dumnezeu a trimis pe Fiul Său, 
ca să mântuiască pe oameni, mântuire pe care o hotărise de la crearea lumii, 
vădind astfel nesfârşita Sa iubire şi bunătate. 

După ce s'a arătat astfel predestinaţia lumii spre mântuire (pp. 84—114) 
se vorbeşte în al doilea capitol al părţii a doua despre Predestinaţia spre mân- 
tuire după alegere (pp. 114—162). Din felul convertirii sale, sf. apostol Pavel 
a păstrat conștiința profundă a chemării sale, nevrednicul, prin puterea lui Dum- 
nezeu, la apostolat. Convertirea şi misiunea lui sunt opera lui Dumnezeu. Tot 
ce face pentru evanghelie, el face din porunca şi cu ajutorul lui Dumnezeu. Con- 
ştiinţa că slujeşte întru totul unor scopuri dumnezeeşti i-a dat putere şi entuziasm 
pentru acțiune. 

Creştinii sunt şi ei chemaţi ai lui lisus Hristos. Unei chemări dumnezeești 
se datoreşte inceputul schimbării lor interioare; ei sunt chemaţi şi aleşi ai lui 
lisus Hristos spre mântuire. Locul clasic pentru problema predestinării este in 
ep. Romani VIII, 28—30: Şi ştim că celor ce iubesc pe Dumnezeu, toate le ajută 
spre bine, celor care sunt chemaţi după voința Lui; că pe cei pe care i-a cunoscut 

mai înainte i-a şi hotărît să fie asemenea chipului Fiului Său, ca să fie El întâiu- 
născut între mulți frati, iar pe care i-a hotărît mai înainte, i-a și chemat, şi pe 
care i-a chemat i-a și îndreplăfit, iar pe care i-a îndreptățit pe aceștia i-a şi slăvit, 
S'a atribuit însă sf. apostol Pavel o concepție despre predestinaţie, pe care nu 
o are. Alegerea și chemarea la mântuire se face după voia lui Dumnezeu și după 
gândul Lui cel dinainte de veci. Credinţa că sunt aleși ai lui Dumnezeu trebue 
să fie pentru creștini putere şi imbold la fapte bune, „pe care le-a pregătit Dum- 
nezeu ca să umblăm în ele“ (Efeseni Il, 10). 

Alegerea după chemare a creștinilor este un act de atotputernicie și de 
dreptate dumnezeiască. Răspândirea creștinismului arată că ludeilor nu le este 
rezervată o situaţie privilegiată în mântuirea prin Hristos, pentrucă cei mai mulți 
dintre ei o combat. Aceasta nu însemnează că Dumnezeu Și-a schimbat planul 
cel din veci. El hotărăște liber viața popoarelor şi a indivizilor şi n'a preferit pe 
păgâni ludeilor. Evoluţia lucrurilor se găseşte de plin acord cu ceea ce a făcut 
Dumnezeu în trecut pentru Iudei, dar singură descendența fizică din Avraam nu 
indreptățeşte de fapt la moștenirea făgăduințelor ce i s'au făcut lui. Dumnezeu 
Se arată indelung-răbdător cu Iudeii, ca să le dea timp de pocăință, de şi putea 
să-i pedepsească pentru purtarea lor față de Hristos şi de apostoli. Dovedesc de 
altfel și profeţiile, că Biserica se va compune mai mult din păgâni, și dintr'un 
rest al lui Israel, În toate aceste consideraţiuni religioase, apostolul afirmă voia 
liberă a atotputernicului Dumnezeu, care este măsura tuturor lucrurilor: El şi 
nu omul, — cum credea filosoful grec Protagoras, 

Predestinaţianismul absolut al fericitului Augustin, al lui Wiclif, Hus 
Calvin, Luther şi al janseniștilor, ca şi pelagianismul, şi-au luat argumentele din 
sf. apostol Pavel (ep. Romani IX—XI). Nici unii nici alţii n'au ţinut seamă că sf. 
apostol Pavel nu epuizează acolo ideile sale despre predestinaţie, care la el nu 
este nici determinism, nici fatalism. Cu toată ideia lui exagerat entuziastă despre 
cei mântuiţi, mântuirea lor nu este nici desăvârșită, nici definitiv asigurată. Dacă 
sf. apostol Pavel schițează mântuirea numai sub specie Dei, ca plănuită de Dum- 
nezeu, nestăruind asupra factorului subiectiv, nu însemnează că acesta nu are 
importanţă. Doctrina despre predestinația dumnezeiască a tuturor de la crearea 
lumii dovedeşte nu arbitrariul şi severitatea lui Dumnezeu, ci iubirea și mila 
Lui, Care dela inceput a purtat grijă pentru mântuirea omenirii prin Hristos. Sf, 
apostol Pavel nu învaţă predestinația absolută, nici la mântuire, nici la pierzare. 
Intreg cap. XI din epistola către Romani dovedeşte aceasta, 

Factorii care contribuesc la mântuire sunt: graţia lui Dumnezeu, credința 
şi faptele bune ; acestea toate sunt nedespărțite una de alta. Bunurile graţiei 
divine se insușesc numai prin credință în Hristos şi prin continuă comuniune cu 
EL În afară de această comuniune cu Hristos nu există graţie dumnezeiască, 
pentrucă aceasta decurge din opera mântuitoare a Lui, prin care ne-a impăcat 
cu Dumnezeu. Baza vieții religioase este credința, prin ea locuește în inimile 
noastre Hristos, primim Duhul sfânt, devenim fii ai lui Dumnezeu. Harul dum- 
nezeesc împreună cu credința aduce unirea cu Hristos şi rodeşte din abundență 
fapte bune. Credinţa iniţială, adecă ascultarea chemării dumnezeeșşti, aparţine 
omului. Dumnezeu cheamă pe toți, dar lasă fiecăruia supunerea. 

Predestinația dumnezeiască nu suprimă libertatea omului. Sf. apostol Pavel 
învață această idee a libertăţii şi a responsabilității omului prin importanța ce 
atribue credinţei, iubirii şi nădejdii în mântuire. El n'a căutat însă să pună de 
acord mai de aproape ideia predestinaţiei dumnezeeşti şi a libertăţii omului, pe 

care le-a afirmat cu aceeași putere, — aceasta pentrucă întrun suflet profund 
pios, ca al lui, cele două idei opuse coexistă și sunt realități ale experienţei 
religioase, El învață că mântuirea noastră se datorește lui Dumnezeu și că totuşi 
trebue să lucrăm pentru ea. Suntem „colaboratorii lui Dumnezeu" în mântuirea 
noastră (I Corinteni III, 9). Problema raportului dintre predestinaţie şi libertate 
este, în tot cazul, una din cele mai greu sau chiar imposibil de rezolvat în 
doctrina sf. apostol Pavel. 

Care este sfârşitul operei de răscumpărare a Mântuitorului? Dumnezeu 
singur cunoaște istoria reală a lumii, pentrucă El i-a creat conţinutul și-i orân- 
dueşte cursul, după scopurile Sale din univers. Istoria omenirii se desfășoară 
după un plan dumnezeesc stabilit dinainte. Eshatologia sf. apostol Pavel este în 
Jegătură cu această idee. Nădejdea lui în cele viitoare este atât de puternică în 
sufletul lui, încât el trăeşte mai mult viața de dincolo de lumea actuală decât pe 
cea prezentă şi se bucură de fericirea bunurilor cerești înca din această viață 1: 
„Mie a trăi îmi este Hristos, și a muri câştig“ (Filipeni I, 23). „Este una din cele 
mai mari binefaceri ale creştinismului că a mutat centrul de greutate al vieţii 
omenești în viața adevărată de dincolo de mormânt, accentuând caracterul tre- 
cător și deșert al vieţii noastre pământeşti (p. 159—160). Autorul găsește îndrep- 
tăţită teoria lui A. Schweitzer, care explică teologia și pietatea sf. apostol Pavel 
eshatologic, ca decurgând adecă din nădejdea lui privitoare la cele viiioare. 

Așa cum căderea în păcat a avut urmări cosmice, va avea şi mântuirea. 
Istoria răscumpărării nu priveşte numai neamul omenesc, ci și lumea întreagă. Toată 
iăptura va fi umplută, renăscută, transformată de grația dumnezeiască, ce decurge 
din marea jertfă a lui Hristos. Opera mântuirii este infinită şi universală, pentrucă 
Dumnezeu este infinit. Mântuirea și „recapitularea” (ăvaxepaAalwotg) neamului 
omenesc şi a făpturii întregi şi stăpânirea lui Dumnezeu peste toate (I Cor. XV, 28): 
aceasta este sfârșitul istoriei lumii. 

După cea arătat astfel pe rând predestinaţia în doctrina stoicilor și în a sf. 
apostol Pavel, autorul face în partea a treia a lucrării Comparaţie între ideile despre 
predestinația dumnezeiască ale apostolului Pavel și ale stoicilor“ (pp. 163—199), în- 
vederând asemănările şi deosebirile ce există între ei. 

Pentru stoici, studiul naturii şi al istoriei omeneşti inseamnă o viziune a 
divinității și a operelor ei. Viaţa şi sfârșitul fiecărui om erau strâns legate de 
Destin. Şi sf. apostol Pavel privește lumea, istoria omenirii și viața individuală sub 
specie Dei și le interpretează ca manifestări ale voinţei lui Dumnezeu. Intreaga 
realitate oglindeşte ideia viului Dumnezeu. Ideia stoicilor, că trăim, ne mișcăm și 
existăm în Dumnezeu, o întâlnim și la sf. apostol Pavel. Religia și morala coincid; 
puterea celei din urmă rezultă din cea dintâi. Şi stoicii şi sf. apostol Pavel accen- 
tuiază dependenţa noastră de Dumnezeu şi independența noastră faţă de bunurile 
lumești. Şi sf. apostol Pavel şi stoicismul învaţă că fiecare om are chemarea sa 
de la Dumnezeu. 

Comparând insă ideile stoice despre Destin, despre panteism, despre per- 
jecţiunea lumii, despre originea şi constituţia dumnezeiască a omului și despre 
apatie cu ideile corespunzătoare ale sf. apostol Pavel, vom vedea că deosebirea 
dintre stoici şi el este așa de mare, încât nici nu se poate găsi un teren vrednic 
de luat în seamă pentru a le apropia şi compara. 

Pe când la sf. apostol Pavel predestinaţia dumnezeiască se referă la 








1. Comp. I Tes. IV, 17; I Cor. I, 7; Il Cor. V, 8. 

mântuirea oamenilor, Destinul stoicilor nu cunoaşte necesitatea mântuirii, de şi in 
epoca elinistă dorința de mântuire era răspândită şi a ajutat chiar la primirea creşti- 
nismului. Atitudinea stoicismului față de acea dorință era cu totul opusă celei a 
creştinismului. Admiţând că lumea este condusă de Destin şi că e desăvârşită, 
stoicii negau necesitatea mântuirii. A vorbi despre imperifecţiunea şi mântuirea 
lumii era pentru stoici o impietate. Credinţa în Destin excludea nevoia de mân- 
tuire. O religie a mântuirii presupune căderea omului, care, în doctrina sf. apostol 
Pavel, a atras şi pe cea a naturii. Necunoscând aceasta, stoicii învățau vieţuirea 
conform. naturii. Ei n'au conceput pe Dumnezeu ca mântuitor şi nu I s'au adresat 
ca atare. 

Stoicii identificau pe Dumnezeu cu lumea. Destinul nu era o ființă perso- 
nală, ci principiul cosmic care conduce totul. Intre Dumnezeu şi oamenii buni nu 
există distanță şi deosebire, decât ca durată a vieţii. Zeus nu este superior unui 
om bun, S'a văzut în cele spuse de sf. apostol Pavel despre indumnezeirea omului 
şi despre raportul dintre cei aleşi şi Dumnezeu, ideia stoică despre divinizarea 
omului, mai ales că sf. apostol Pavel citează, în cuvântarea din areopag, cuvin- 
tele stoice: „Căci în El traim şi ne mișcăm și suntem“ şi „căci suntem şi neam 
al Lui“ (Fapt. Ap. XVII, 28)—şi s'a socotit că misticismul sf. apostol Pavel nu 
se deosebeşte în acest punct de panteismul stoic, Cele citate de sf. apostol Pa- 
vel par a fi însă fraze popularizate, ca multe alte expresii stoice, El le ia mai 
de grabă în sens iudaic şi creştin decât în sens filosofic. In misticismul sf. apostol 
Pavel, omul comunică cu Dumnezeu: în panteismul stoic omul este asimilat cu 
Dumnezeu. Pe lângă aceasta, stoicii nu se adresau lui Dumnezeu ca Domo. 

O altă mare deosebire intre sf. apostol Pavel şi stoicism şi în general 
între creştinism şi elinism, formează opoziţia dintre credința creştină, isvor al vieții 
religioase şi morale şi dintre raționalismul elin, care supraprețuieşte puterea cu- 
noştințelor şi face din rațiune călauza faptelor morale. De şi sf. apostol Pavel nu 
se ocupă cu filosofia moralei, respinge totuşi raționalismul stoic prin ceea ce spune 
despre „inţelepciunea lumii acesteia“, Pe când stoicii admiteau că rațiunea ome- 
nească poate să cunoască Rațiunea cosmică, adică pe Dumnezeu, sf. apostol Pavel 
învaţă că cele ale lui Dumnezeu nu se pot cerceta nici concepe de catre mintea 
omenească. Adevărurile privitoare la Dumnezeu şi la opera mântuirii se cunosc 
prin revelaţie şi prin credință. Cu toată pietatea cosmoteoriei lor, stoicii nu vor- 
beau despre credinţă. Ea nu juca rol important în viața lor religioasă şi morala 
pentru care era necesară dimpotrivă învăţătura, filosofia. Este evidentă deosebirea 
privitoare la bazele moralei între sf. apostol Pavel și stoici. Pentru aceştia, re- 
ligia apostolului ar fi fost ceva irațional. 

Supunerea cerută de stoici față de Destin şi raționalismul lor nu erau 
totuşi lipsite de pasiune religioasă şi de misticism. Dar pe când stoicii se inspirau 
în viaţa lor morală de la natura, ale cărei legi fizice se identificau cu legile mo- 
rale, pentru sf. apostol Pavel natura şi fenomenele ei n'au fost niciodată motiv 
de entuziasm religios şi isvor de energie morală. Pe când stoicul recomanda vie- 
țuirea după natură, apostolul recomanda vieţuirea după Hristos. De şi cele spuse 
despre religia naturală (in ep. Romani I, 20, în ep. I Corinteni I, 21, în ep. Co- 
loseni I, 15) au nuanță stoică, totuşi sentimentul dominant al sf. apostol Pavel 
faţă de natură este tristețea, din cauza ideilor lui despre păcat, care a influenţat 
și natura. Ordinea desăvârşită şi armonia pe care o vedeau stoicii în lume se va 
realiza după sf. apostol Pavel numai după răscumpărarea definitivă a fiilor lui 

Dumnezeu, Pe când Destinul stoic este static, predestinaţia divină a sf, apostol 
Pavel are caracter eshatologic, 

Noţiunea de păcat, care lipseşte din sistemul stoic, ca de altfel şi din 
concepția Grecilor şi a popoarelor vechi, afară de Judei, este la sf, apostol Pavel 
chestiune de viaţă şi de moarte. Cuvântul &uapria nici nu avea la Greci sensul 
pe care îl are în creştinism, Neavând ideea de păcat, stoicii nu aveau nici pe 
cea de pocăință și de intristare pentru păcate, Pe când în predica sf, apostol 
Pavel căința este primul pas in renașterea sufletească, stoicismul n'o admite, 
Neadmiţând păcatul în sensul de călcare a voinţei lui Dumnezeu şi de jignire 
adusă Lui, stoicii nu cunoşteau nici umilința față de Dumnezeu, Înțeleptul stoic 
nu ia față de El atitudine de om care se închină și imploră, ci de prieten şi to- 
varăş, Cu totul alta este atitudinea sf. apostol Pavel, 

Produs al neliniştii epocii eliniste, spiritul stoicismului aspira la libertatea 
şi la apatia interioară a omului faţă de afecte și de pasiuni, Principiul respectiv 
era &vExov xal &ntxov (abstine et sustine), adecă suportarea cu răbdare a celor 
inevitabile şi abținerea dela a face ceva împotriva naturii, Sentimentul libertăţii 
este adânc și în viața nouă cea in Hristos a sf, apostol Pavel, El este chiar cel 
mai bun indiciu al omului religios. (Unde este Duhul Domnului, acolo este libertate, 
II Cor, III, 17), Şi sf, apostol Pavel şi stoicii învățau că nimic rău nu poate să 
atingă libertatea interioară, că omul virtuos este liber, pe când cel rău este un 
sclav, Cu toate acestea, conştiinţa libertaţii are baze deosebite in doctrina sf, 
apostol Pavel şi în stoicism, deşi nu este exclus ca apostolul să fi cunoscut vo- 
cabularul stoic, întrucât multe sentințe şi fraze stoice erau un bun comun în 
epoca elinistă, Pe când înțeleptul stoic găseşte în sine puterea cu care stâpâ- 
neşte toate, este o auto-creatură suficientă sieşi și mândră de sine, omul duhov- 
nicesc al sf, apostol Pavel este o creatură a iubirii lui Dumnezeu şi-şi pune nă- 
dejdea în Hristos, Conștiinţa libertăţii se denaturase la înțeleptul stoic până la a 
face din el un egal sau superior lui Dumnezeu. Sentimentul libertăţii este expri- 
mat uneori și la sf, apostol Pavel în tonul eroic al stoicismului, dar nu este ego- 
centric, pentrucă nu se bazează pe străduinţele sale, ci pe Hristos şi pe ajutorul 
Lui. Spre deosebire de stoici, a căror suficiență de sine era absolută, sf, apostol 
Pavel recunoştea trebuinţele firii omenești şi critica aspru pe cei care li se im- 
potriveau, Optimismul teoretic al stoicismului devine pesimism in fața realităților 
lumii și duce la sinucidere, pe care stoicul o justifica cu argumentul că şi-a în- 
deplinit rostul şi că se supune voinței lui Dumnezeu. Ușurința cu care stoicismul 
recomandă sinuciderea şi pentru motive neînsemnate, arată cât de greşită era 
concepția lui despre viață şi despre demnitatea omenească, 

Este cu totul alta atitudinea sf, apostol Pavel în fața incercărilor vieţii, 
Necazurile şi strâmtorările îl întăresc tot mai mult și devin motiv de recunoștință 
şi de mulțumire către Dumnezeu, Prin slăbiciuni și prin moarte capătă el putere 
și viață, Dacă creştinismul în general a înnobilat suferințele, aceasta se datorește 
desigur sf. apostol Pavel (W. Wrede), 

Stoicismul admitea egalitatea şi fraternitatea tuturor oamenilor, fără ex- 
cepție, pregătind în acest punct terenul pentru ideia creştină că oamenii sunt fraţi, 
ca fii ai aceluiași Tată, care e Dumnezeu. In practică insă stoicii refuzau să arate 
compătimire celorlalți oameni sau să se sacrifice la nevoe pentru ei, Milă și iubire 
pentru cei cari suferă erau în stoicism nonsensuri. Stoicul nu-și turbura apatia pentru 
alţii, Sf. apostol Pavel se pune din contra în serviciul altora; libertatea lui nu-l 
împiedecă de a le sluji, El suferă cu alţii, pătimeşte pentru ei pe când stoicismul 

predica sentimente contrarii firii omeneşti şi chiar spiritului elinismului clasic, 

O alta deosebire importantă între sf. apostol Pavel şi stoicism este în es- 
hatologie, Am arătat mai sus că stoicismul nu avea eshatologie şi ca dimpotrivă 
si. apostol Pavel are un foarte pronunțat simț eshatologic, privind și traind dincolo 
de viața pamântească, în cea viitoare. Stoicismului îi este deasemenea străină 
ideia judecării și rasplătirii lumii, În panteismul stoic nu exista transcendentul, 
deci nici concepţia eshatologica legata de el. Trebue totuşi recunoscut, ca lipsa 
ideii de răsplata şi de pedeapsă pentru faptele din această viață da moralei 
stoice, în care virtutea îşi avea răsplata în sine însăși, o anumită măreție. Virtutea 
este un scop în sine, omul rău se pedepseşte prin însăşi răutatea sa, Stoicismil 
a fost caracterizat ca o şcoală a eroismului şi a reuşit în adevăr să producă unii 
oameni cu voință eroică, Sub influenţa platonismului, stoicismul a admis totuşi o 
deosebire în starea sufletelor după moarte, socotind că ale celor răi intră în alte 
corpuri, pentru a trăi din nou această viață sbuciumată şi a se curăți astfel. La 
Seneca se găsesc idei despre moarte şi despre viaţa viitoare asemănătoare cu cele 
creştine. În fond totuşi stoicismul nu turbura apatia vieţii pământeşti cu gânduri 
despre viaţa viitoare. Pentru sf. apostol Pavel, dimpotrivă, desăvârşirea va veni 
după judecarea lumii, în viaţa viitoare, când se va descoperi slava fiilor lui Dum- 
nezeu şi se va înnoi toată făptura. 

In rezumat, pe când în stoicism Destinul se confunda cu legea pancosmică 
şi era impersonal, predestinaţia dumnezeiască se concentrează la si. apostol Pavel 
în persoana lui Hristos. Persoana şi opera lui Hristos au schimbat fața lumii, Stoi- 
cismul profesa spiritul fariseic al îndreptării omului prin propriile-i fapte; sf. apo- 
stol Pavel învaţă desăvârşirea prin Hristos şi prin imitarea Lui şi cerea întâiu ca 
omul să aibă conştiinţa păcatului. „Religiozitatea profetică a lui Pavel, condiţiunile 
convertirii lui, experienţa vieţii noi în Hristos, cufundarea în ideia morţii pe cruce 
şi a învierii Domnului, toate acestea, şi nu influenţa ideilor stoice despre Destin, 
sunt motivul pentru care el obişnuia să vadă în toate mâna lui Dumnezeu și credea 
în predestinaţia dumnezeiască, socotind că Dumnezeu orândueşte toate după în- 
țelepciunea și mila Sa” (pp. 200—201). 

Anexa (pp. 201—204) face un paralelism între limba sf. apostol Pavel şi a 
stoicilor cu privire la ideia de predestinație divină, arătând că termenii stoici spe- 
cifici, între cari şi cel de Destin (Eiuaeuvn), nu se întâlnesc la sf. apostol Pavel, 
iar termenii paulini mai însemnați nu se găsesc la stoici. Alţi termeni sunt co- 
muni, dar nu au la sf, apostol Pavel insemnarea tehnică din stoicism. Din contra, 
vocabularul sf. apostol Pavel este de o originalitate şi de o putere creatoare ui- 
mitoare şi pune grele probleme de filologie, care n'au fost încă sau poate nu vor 
fi niciodată deslegate (J. Weiss), 

Urmează bibliografia studiului, în cea mai mare parte engleză (pp. 205—206), 
autorul având studii la Oxford. 

Lucrarea d-lui V. H. Ioannidis este, cum arată lungul rezumat ce am făcut, 
bogată în idei, bine construită, organică, analitică şi obiectiva. Expunerea este clară, 
curgătoare, ordonată, Aparatul critic este corect şi bogat in note substanţiale, de şi 
cu mici imperiecțiuni formale în citarea lucrarilor consultate. Ideile expuse sunt 
susținute cu numeroase şi bune citate. 

Pentru a aprecia raportul dintre sf, apostol Pavel şi stoicism cu privire la 
ideile despre predestinația divină şi libertatea omului, problema este pusă într'un 
cadru mai larg, atingând toate chestiunile filosofice şi morale în legătură cu ea: 
Lucrarea face astiel cititorilor bunul serviciu de a-i introduce în doctrina stoică 

şi în cea paulină, cercetând ideile lor cele mai caracteristice pentru o înţelegere 
şi apreciere prin comparaţie, servind totodată ca o călăuză şi un comentar al 
acestor idei fundamentale, uneori asemănătoare, de cele mai multe ori opuse. 

Autorul a înţeles bine aspectul religios al stoicismului şi totodată marea 
pietate a apostolului neamurilor, a cărui religiozitate profundă, susținută de o cre- 
dință puternică, de conştiinţa chemării şi de un mare entuziasm, se oglindește in 
multe din paginile lucrării. Socotim deaceea acest studiu o bună contribuţie nu 
numai la cunoașterea raporturilor dintre creştinism şi filosofia greacă, ci şi la in- 
țelegerea sf. apostol Pavel, care iese cu atât mai mare din comparaţia cu orice 
sistem filosofic sau religios, cu cât este unic şi incomparabil. 


TEODOR M, Popescu 
Profesor universitar 


RĂSPUNS D-LUI Z. PACLIŞANU 


În revista teologică a Mitropoliei române unite, Cultura Creştină, Blaj, an. 
XVIII (1938), nr. 10-11, Octomvrie-Noemvrie 1938, pp. 598—617, d. Z. Pâclişanu 
respinge critica ce i-am făcut-o cărţii d-sale: Istoria creștinismului antic, 1 

Respinge în rândul intâiu afirmaţia mea, că și după sinodul trulan a mai 
fost antic creștinismul aproape un veac, antichitatea creştină cuprinzând și sinodul 
VII ecumenic. 

lată, eu nu stăruesc: recunosc, că avea dreptul să conceapă antichitatea 
creştină sfârşindu-se cu sinodul celor 102 de canoane neplăcute Romei şi să 
considere, dacă vrea, sinodul VII ec. ca pe unul din acelaşi ev cu cele Laterane. 
lar cu supărarea ce mi-o impută, pentru adoptarea de către d-sa a acestei 
împărțiri, iarăşi îi dau dreptate, că nu trebuia să mă supăr că d-sa vrea prin 
cartea d-sale să-i desveţe pe intelectualii români de a considera cele şapte sinoade 
ca pe un bloc închegat întrun period care a încetat odată cu întărirea extra- 
ordinară ce i-au adus-o papalității pe de o parte dobândirea unui stat ca moşie, 
iar pe de alta fundamentarea istorico-juridică a pretențiilor sale printr'o colecţie 
de documente false. 

Respinge apoi, în al doilea rând, d. P. afirmaţia mea că neglijează Orientul. 
O respinge ca falsă, sau falsificatoare. Pentrucă, scrie d. P.: Cele mai multe 
evenimente bisericești din antichitatea creştină în Răsărit au avut loc. 

Am contestat eu că in Răsărit au avut loc cele mai multe evenimente? 
Ori acest fapt e dovadă că Orientul ocupă „destul de larg“ loc și în cartea d-lui P. ? 

Sinodul II ecumenic având definiție dogmatică mai scurtă decât sinodul 
contemporan din Roma, e mai puţin important? 

În al treilea rând: Omiterea patrologiei și a istoriei artei creştine o justi- 
fică d. P. cu aceea, că patrologia şi istoria artei creştine sunt ştiinţe aparte. Aparte 
de ce? De istoria creștinismului antic ? E şi aceasta o ştiinţă în sine, care exclude 
istoria sfinților Părinţi, sau a bisericilor şi cântărilor vechi? Poate: aparte de 
Istoria Bisericească ? Aşa da, dar atunci, dacă de aceea omiţi patrologia și istoria 
artei creştine, fiindcă faci istorie bisericească, atunci cum justificai omiterea aproape 
totală a capitolului, esenţial în orice carte de istorie bisericească, al răspândirii 
creştinismului ? — Eu am bănuit că nu din lipsă de metodă, ci din tendenţiositate 


1. Cf. Biserica Ortodoxă Română, an. LVI (1938), nr. 1—4, lanuarie-Apri- 
lie, pp. 110—115. 

anti-orientală, căci istoria răspândirii creştinismului scoate prea mult — pentru 
un hiper-catolic — în evidența meritul Răsăritului ortodox. Dar iarăşi nu stă- 
ruesc ; poate că m'am înșelat. 

La fel in privinţa indicării izvoarelor: Dacă d. P. afirmă că le-a indicat 
„mereu“, nu numai ici-colo, nesistematic, înseamnă că eu sunt prea pretenţios 
în această privinţă. 

„Să trecem la categoria a doua a observaţiilor“. 

Contradicţia între afirmarea organizării colegiale a conducerii bisericeşti 
in secolul întâiu, pe de o parte, şi între afirmarea papismului în Roma în același 
secol, pe de alta, mi se pare existentă chiar şi după precizarea că unul din 
colegii cari conduceau era numit supraveghetor şi considerat (numai el, preoții 
nu?) urmaș al apostolilor întemeietori. Un catolic, „profund convins catolic“, insă 
vede în primat supremație, de sigur din cauza că „a primit o foarte temeinică 
educaţie catolică“. Inter pares e pentru el supra alios. Așa se elimină contra- 
dicţia, care (e destul pentru mine că o recunoaşte şi d. P.) pare evidentă. 

Cea mai crasă dovadă de orbire în urma acelei prea catolice educaţii, de 
care d. P. se declară mândru, e „respingerea“ „criticei” mele că H. Lietzmann 
nu susține că Petru a fost episcop al Romei. Afirmația aceasta a mea e 
„joc de-a critica“, deoarece Lietzmann afirmă limpede că Petru a fost în Roma; 
in Rom geweilt habe. Dacă a fost în Roma, a fost şi episcop al Romei, adaogă 
d. P. (păcat însă, pentru d-sa, că nu o adaogă această afirmaţie şi Lietzmann), 

Mă tem că vor fi mulţi cei ce vor primi chef de a „se juca de-a critica“ 
procedeului d-lui P. în gândul lor. Pentrucă, chiar dacă am admite că e justă 
deducţia d-lui P. că: „a petrecut în Roma“ înseamnă că a fost episcop al Romei, 
totuși de aici nu rezultă cum că în cartea lui Lietzmann scrie că Petru a fost 
episcop al Romei. 

Dar deducţia d-lui P. (pe care eu nu pot presupune că un om de cultura 
d-sale i-o poate atribui protestantului Lietzmann cu bună credință, ci doar prin 
lapsus conscientiae) nu e justă. Și iată de ce: 

Petru n'a petrecut în Roma nici „ca vânzător de stridii, nici ca luptător 
in circ, nici ca membru simplu al comunităţii de acolo, ci ca îndrumător și 
supraveghetor al ei”. Da. Dar acelaşi lucru trebue să-l spunem şi despre Pavel, 
care era şi el în acelaşi timp în Roma, ba şi mai înainte încă fusese. Ori, numai 
Petru a trebuit să fie mai mult decât membru simplu, Pavel nu? Dacă şi Pavel, 
căci şi el era apostol, nu numai Petru, atunci de ce nu aplică d. P. şi lui Pavel 
premisa minoră că; „Ori, îndrumătorul şi supraveghetorul unei comunităţi se 
numea episcop".?| Sau poate ambii au ocupat în același timp același scaun? 
Doi papi? 

D. P. mi se pare că vede clar și d-sa că Lietzmann nu afirmase, și nici 
implicit nu fusese de părerea că Petru a deţinut postul de episcop al Romei, 
ci numai că a desvoltat activitate apostolică şi în Roma. Și bănuiesc chiar, 
că ii este clar şi d-sale că intre aceste două lucruri e deosebire. Și că nu 
vrea s'o vadă, sau cel puţin nu vrea să lase s'o vadă alții, pentrucă această 
vedere năruie pur şi simplu unul din cele două temelii ale dosmei papale, 
evidențiând neadevărul papismului. Şi ca să nu se vadă, împrăștie pâcla confuziei. 

Nu indică sf. Climent Romanul anul morţii sfântului apostol Pavel? Nu, 
dacă il traducem după un text luat din vânt (iată de ce doream mai multă indicație 
a izvoarelor, dacă nu aparat științific) de d. P.: „a ajuns martir în fafa Atot- 
puternicului” în loc de; „a murit martir sub prefecți“, cum e în original (xxl 

paptupňozç èm tõy ğyovnévwv = ef coram praefectis testimonium perhibuit, cf. 
C. Kirch, S. J. (d. P. are texte mai catolice de cât Jesuiţii?): Enchiridion 
Fontium Historiae Ecclesiasticae Antiquae, Freiburg im Breisgau, 1923, IV., nr. 10, 
p. 10). Şi doar am indicat in „jocul meu de-a critica“ isvorul destul de serios, 
după care prefecții (Helius Caesarianus şi Polycletus) au domnit în Roma în 
anul 67, lăsaţi de Nero ca locţiitori în timpul cât se afla el in Grecia în turneu 
artistic. Ori şi P. S. Dr. Irineu Mihălcescu „se joacă” după d. P. de-a notele 
Ştiinţifice în Colecţia Teologică a unei Facultăţi, ca eu de-a critica în recenzia mea? 

Mi se pare că d. P. se joacă de-a tradusele după texte contrafăcute în 
sensul educaţiei prea temeinice a d-sale, cum îi mai semnalasem în recenzia 
mea un exemplu (cap. LIX al epistolei sfântului Climent), pe care l-a admis 
laudabiliter, fără a-şi părăsi insă năravul. Aşa încât deslegarea tainei indicaţiei lui 
Climent cu foarte rău plasat strigăt de triumf o lasă cititorilor Culturii Creştine, 
cari poate că n'au citit şi îndrumarea mea din „Biserica Ortodoxă Română“ la 
locul unde se află firul de care trebuia să apuce d-sa spre a afla deslegarea. 

„Perla de cugetare”, că Alfeiu ('AAatog) nu e Clopa (Khuwzâ), nu e decât 
o judecată pe cât de simplă şi redusă, pe atât de solidă, sigură şi inexpugnabilă 
în fața tuturor sofismelor papiştilor. 

„Perla“ aceasta d. P. mi-o răstoarnă cu un semn care se vede că trebue 
luat in vreun sens cabalistic, ca să poată fi admis: prin semnul egalităţii (=).. 
Pune acest semn intre numele Alfeiu şi Clopa şi a rezolvat problema, poate 
adăoga şi q. (uod) e. (rat) d. (emonstrandum). 

Dacă cineva mai vrea claritate (dela pâclă) ar putea continua ecuaţia 
așa: p (Kof) = x (Alef), ? (Lamed) e în amândouă numele (ce mai vreau 
ortodocșii deci ?!): (Şva) = ) (Cholem), Ð (Fe) == 2 (Pe),..(Sere) = - (Patah) etc. 
Numai că din faptul că cele două nume au o literă comună (l) şi una înrudită 
(p—t) nu rezultă că poți transforma după nicio filologie din lume pe Kof în Alef. 

Identificarea e absolut gratuită şi nulă. Ea e şi deplasată, rătăcită, pentruca 
pe tatăl lui Iacob, fratele Domnului, nu-l chema Clopa, presupunere care-l in- 
deamnă pe d. P. să hazardeze filologia sa cabalistică, ci Josif. Simeon fratele 
Domnului, fiul lui Clopa, nu i-a fost frate lui Iacob fratele Domnului, ci var. 
Izvoarele de primul rang (Egesip şi Eusebiu) ale acestei informaţii le-am 
semnalat în recenzia mea, așa incât se vede că d. P.s'a prea grăbit cu întârziata 
d-sale combatere, incât combate până nici n'a văzut bine ce vrea să combată. 
Lucrul acesta se va mai dovedi odată şi mai izbitor la citarea părerii mele 
despre Ciprian, când îmi atribue ceva ce nici prin gând nu mi-a trecut, 
necum să se afle scris in recenzia mea. 

Climent Alexandrinul e drept că a spus odată (Eusebiu al Cezareii, Jst. bis. 
II, 1) că doi Iacobi au fost (scil. martiri în Ierusalim : Abo è yeyovaatv "Iduwfor, si 
6 dlwatag, 6 ară rod xrepvylov BinYalc, kat Sad xvampăwg óy nințeie siç Yavarov, 
ETspos è 6 uaparoundsle), dar Esesip inaintea lui şi vorbind în general, fără 
referire la martiriu (yeyóyaow, = au devenit, pretinde complementul: martiri, şi 
după înțelesul verbului, şi după al frazei) precizează cu toată competența sa de 
scriitor la fața locului şi aproape contemporan, că: Mai mulţi Iacobi au fost. 

Că fraţii Domnului nu făceau parte din colegiul apostolic, cel ce la Mt. X 
fusese chiar şi trimis în misiune de probă, era deci constituit şi complet, atunci 
când I se anunţă ei Domnului la Mt. XII, 46—50 ca nişte vizitatori neaşteptaţi, 
rezultă din context. Acesta arată că atunci când i s'au anunţat Domnului rudele, 


Recenzii 69 


apostolii erau cu El. Ei sunt induși ca fiind cu Domnul și inainte, (Mt. XII, 1—2) 
și după (Mt. XIII, 10) scena cu anunțarea vizitei rudelor (Mt. XII, 46—50). 

Așa incât în zadar înfierează expresia mea că atunci încă nu crezuseră în 
lisus fraţii Lui ca pe una neadevărată [de și ea nu e decât nedovedită, dar probabilă 
prin refuzul Domnului de a-i primi fără o obiecţie contra calităţii lor de rude, 
insă nici contrarul ei nu se poate dovedi), ceeace aveam nevoie să dovedesc 
reiese : că fraţii Domnului nu făceau parte din colegiul apostolic. 

Că episcopia putea fi privită și pe vremea apostolilor ca lucru confortabil nu e 
deducție (injustă) a mea după stările de azi, ci (justă) după isvoarele vechi ca I 
Tim. III, 1—2: (Dacă pofteşte cineva episcopie, bun lucru poftește, se cade, insă 
episcopul să fie fără prihană, etc), Climent Alexandrinul, Schife, VI, (Eusebiu Istoria 
bisericească, Il, 1: Petru şi Iacob (Zevedeul) și Ioan după înălțarea Mântuitorului 
de şi preţuiți mai mult de Domnul, nu s'au certat pentru mărire, ci lacob cel 
drept deveni episcop al Ierusalimului). Așa incât ironiile ieftine pe chestia con- 
cepțiilor [in ghilemele), ce mi-ar aparține numai mie, le mai putea cruța d. P. 

N'am spus că Irineu le impunea celor de pretutindeni să convină la Roma, 
E destul de exact tradus necesse est și dacă spunem numai, că Irineu a constatat 
existenţa pentru toți a necesităţii de a da pe la Roma, fără să spunem prin aceasta 
în mod implicit, cum crede d. P, că necesitatea însăși pornea de la sf. Irineu: 

Inţelesul ce-l dau cuvântului convenire ad la Irineu, Elenchos, III, 3, 3, e: 
„Falș (sic !), pentrucă din faptul că Vulgata foloseşte de 26 de ori (zi mai bine: 
totdeauna) pe convenire ad cu înţelesul de a veni undeva împreună cu alţii, nu 
rezultă că şi sf, Irineu il folosește cu acest înțeles”. Răspund prin cuvintele marelui 
istoric J, Friedrich: Absolut sollte nach ihm (Hergenrâther) convenire ad = ovp- 
Balve mpbg = consentire sein, Allein ich habe K. G. II, 115 schon nachgewiesen, 
dass convenire ad resp. der griechische Ausdruck dafür, in Lyon geläufig war, 
wie das Schreiben der Lyoner Gemeinde (wahrscheinlich Irenäus) an die römi- 
sche bei Eus. h. e. V. 1 zeigt: Tç EvYa3e navnyvpewg Bot Ze adr norvavtpwrog 
2x navtwv twy E9vwv ovvepxopevwv slg abTnv. Vgl... etc. (Citat din nota 43 dela p. 329 
a cărții: Das Papstthum, de I. Döllinger, prelucrată de J. Friedrich, München 1892). 

Citarea lui Harnack în favorul papalității e tot așa de fără efect apucătură, 
ca şi citarea d-lui prof. Iorga intru lauda unaţiei ardelene. 

Cuvintele sfântului Irineu, că Biserica romană e maxima, antiquissima și 
omnibus cognita, contrazic după d. P. ipoteza mea că şi aşezarea în capitală i-a 
adus Bisericii romane spor de prestigiu şi de jurisdicție. Pentru mine dimpotrivă, 
ele mi-o confirmă !, Poate că ambii vedem prin prizmă confesională. 

Tot aşa nu putem cădea de acord în traducerea cuvântului &ăzm de la sf, 
Ignatie. Dl. P. însă prea accentuează că pentru mine &ănn înseamnă numai milos- 
tenie, binefacere, caritate. Eu am dat ca îintâiu sens: iubire și ca al doilea: 
caritate. lar salutul: „Vă salută dragostea fraţilor din Troas“, nu sună rău din 
pana unui ucenic al sfântului apostol loan, „guvernarea dragostei“ însă e non-sens. 
Pentru biserică sf. Ignatie — am spus-o și d. P. nici nu incearcă so tragă la 
îndoială (nici nu se poate) — foloseşte termenul ExxAmoia, Dacă voia să exprime 
guvernarea bisericii prin meoxaSmutvn, cum crede d. P., trebuia să folosească 
termenul ExxAmota. 

N'am afirmat şi nici prin gând nu-mi trece să afirm că Ciprian a mărturisit 


1. Cf. studiul meu: Religia strămoșilor, în Revista Teologică, Sibiu, Sep- 
temvrie 1938, p. 403. 

până la o anume dată a vieții lui primatul episcopilor Romei şi că pe urmă 
şi-a schimbat părerea în această chestiune. DI, P. a citit prea în pripă şi super- 
ficial textul meu, sau vrea cu orice preț să-mi pună în cârcă, drept revanșă, 
vreo greşală de ordin istoric. Eu spun numai că Ciprian a moştenit o prejudecată 
greşită dela Tertulian, dar a învins seducția spre papism ce o prezenta acea 
prejudecată şi cu toate că prejudecata o menține toată viața sa, toată viața sa 
totuşi episcopalist şi antipapist rămâne. Facă bine domnul director ministerial şi 
mai citească odată mai atent textul meu şi va vedea că în mod necesar nu 
rezultă din el că biruința lui Ciprian ar presupune o revoluție precedată de sclavie. 
Lupta din care a rezultat biruința dreptei sale judecăți s'a dat în momentul când a 
făcut cunoștință cu teoriile lui Tertulian, ceeace înseamnă că înainte de a fi putut el 
mărturisi vreo concepţie privitoare la episcopii Romei, întrucât Tertulian a fost 
printre cele dintâi lecturi creştine ale sale. (Cine „perverteşte”, „falsifică“, etc. ?) 

Faptul că Tertulian şi înainte de căderea în erezie a crezut că piatra 
de la Mt. XVI, 18, e Petru (această credinţă de altfel nu e eterodoxă), nu înseamnă 
nicidecum că e ortodoxă frauda sa din De Pud. XXI, 9, de a cita dedi de acolo 
(Mt. XVI, 19) unde era dabo, punând astfel baza erorilor petrine de la Ciprian, 
Chiar dacă această fraudă o comitea Tertulian şi înainte de căderea în erezie, 
originea ei dela el tot notă peiorativă i-ar da, căci nu poate pomul rău să facă 
roade bune nici în tinerețe, dacă face rele la bătrânețe. 

E sigur că Ciprian n'a putut rosti erezia că numai episcopii din Africa iși 
au puterea de la Hristos, etc., dar că interpretarea d-lui P. la cuvintele în ches- 
tiune ale sfântului Ciprian are altă ieşire decât aceasta „pervertita” nu ne-o 
dovedeşte d. P. 

Logica d-lui P. și a cititorilor la care apelează cu privire la obligaţiile 
Corintenilor față de Romani e curioasă, dacă pretinde că păcat pot avea şi față 
de altcineva Corintenii, decât față de Dumnezeu. Ori papalitatea se confundă 
cu divinitatea în această logică specială, ca în discursurile unor canonici hiper- 
catolici de la Oradea ? 

Eusebie al Cezareei a putut să califice excomunicarea de către papa Victor 
a bisericilor din Asia — privind-o din punctul de vedere al lui Victor, resp. 
exprimându-se sub influența bulei de excomunicare ce-i va fi servit ca izvor, el 
fiind un istoric foarte dependent de izvoarele sale — scoatere din corpul creşti- 
nilor (cum îşi consideră orice episcop excomunicarea ce o rosteşte), dar că aceasta 
totuşi nu devenea fapt decât dacă atitudinea sa era însuşită şi de ceilalţi episcopi, 
(căci numai toţi, in solidum, sunt instanța supremă în Biserică) o arată tot Eusebiu 
în continuare scriind: „Excomunicarea nu fu aprobată de toți episcopii şi ei îl 
rugară să întreţină pacea, unirea şi dragostea. Avem încă scrisorile, prin care ei 
îl mustră cu multă tărie“. Că Victor de fapt, el singur, nu putea face mai mult, 
decât sa rupă comunicarea interepiscopală cu cei pe care îi declara din partea 
sa ca scoşi din trupul Bisericii, o arată felul cum se exprimă Irineu, ai cărui 
termeni i-a reprodus tot aşa de fidel şi servil izvorului Eusebie (in acelaşi cap. 24 
al cărții V a Istoriei sale bis.), ca şi pe ai lui Victor: „Irineu inştiință pe Victor, 
cu respect, să nu înlăture de la comunicare bisericile care pazeau vechea tradiţie. 
pe care o primiseră ele“, 

Comunicarea interepiscopală, uz esenţial în toată Biserica antică şi pe cât 
de ascuns și neevidenţiat în cartea d-lui P. pe atât de bine atestat în izvoarele 
istoriei bisericeşti, este fenomenul cel mai contrar centralizării subordinative 
presupuse de organizarea papistă a ierarhiei. 

Întreabă d. P.: Pentru ce nu s'au plâns Alexandrinii contra episcopului 
lor la Efes, Corint, Ierusalim ori Cezareea ? — Pentrucă nu erau de un rang cu 
cea din Alexandria, cum erau bisericile din Antiohia și Roma (Can. 6. Niceea). 
Ce Rhodus e aci?! O fi — pentru d. P., căci egalitatea acestor trei exclude 
supremaţia uneia din ele peste celelalte două! 

Mare înţelepciune spune d. P. cu aceea că episcopii din sec. [II nu s'au 
putut întemeia pe legi din secolul IV! Dar eu afirmam că legile din secolul IV 
(şi urm.) au formulat principiul după care s'au înălțat în sec. III (şi urm. și au 
să se înalțe, după ortodocşi, şi azi) episcopii în întâietate şi jurisdicție peste colegii lor. 

Ce insemnează la Ciprian Petri Cathedram şi ecclesiam principalem etc., voiu 
arăta în curând în Anuarul Academiei Teologice din Oradea pe anii 1923—1939. 

Primatul papal nu e marea slăbiciune a mea, ci a Bisericii d-lui P. E dogma 
tendinţii care a sfâşiat în două trupul lui Hristos, 

Dovezile pentru indisolubilitatea căsătoriei în primele trei secole tot nu le 
văd. Sinodul din Elvira e în secolul IV. Herma arată că trebue să divorțezi când 
se prezintă cazul, Ciprian dă sfat celor divorțate, Atenagora califică întrun fel 
oarecare căsătoria II-a, deci exista astfel de căsătorie, așa încât expresia poetică 
a lui Climent Alexandrinul nu se referă decât la căsătoriile fericite, fără a exclude 
posibilitatea unor excepții. 

Că expiarea e element, nu caracter al tainei pocăinţii, fie (Cf. Shakespeare : 
(Femeia îndărătnică, dacă nu mă'nșel): „Nu e formă, ci figură"). In fața unei atât 
de profunde combateri amuţesc şi aştept, cu groaza pe care trebue s'o provoace, 
implinirea amenințării cu care încheie d. P.: apariţia apropiată a volumelor următoare, 

Greșelile de tipar pe cari le urgiseşte în postscript se vede însă că-l 
urmăresc cu tenacitate pe d. P., căci ultimul d-sale nu se pare că e din greşală. 
Sau e şi d-sa un prooroc de acela care spune chiar adevărul pe care ar vrea să-l nege? 


Diaconul DR. ŞT. LUPŞA 


MORETON H. A., Rome et l'Église primitive. La suprématie et Linfaillibilite 
papales aux premiers siècles, Paris, Fischbacher, 1938, 203 pp. 


Această carte este un studiu istorico-dogmatic, iar autorul ei un anglican, 
care şi-a publicat-o, singur, în franțuzeşte. Punctul de plecare este năzuința, atât 
de vie în ultimele două decenii în Apus, de a reface unitatea Bisericii creştine. 

Autorul însuși, partizan înfocat al acestei uniri socotește, că cel mai bun 
mijloc de luptă pentru înfăptuirea ei este de a cerceta în chip pozitiv pricinile 
despărțirii celor două lumi creștine — apuseană şi răsăriteană — și a Protestantis- 
mului de Romano-catolicism. Şi nu e de mirare această hotărire a sa, pe care e 
şi infăptuește aici, cunoscut fiindu-ne tuturor, înfocata râvnă a Anglicanilor pentru 
ideea unirii Bisericilor. Dar el constată mai întâiu că „nu poate exista unitate 
reală a Bisericii, în afară de Roma” şi apoi că „in toate discuţiile, chestiunea pa- 
palității împiedică drumul“. Deaceia, autorul conchide: „Numai două deslegări par 
cu putință; ori creştinii se vor supune Romei, ori pretenţiile Romei vor trebui 
să fie modificate“. (p. 7). 

Asta e starea de fapt, dar pe autor il interesează starea de drept. Terenul 
pe care se așează este primit și de romano-catolici şi de ortodocșii orientali, 
nu numai de anglicani. „Această carte, declară el, e scrisă din punctul de vedere 
anglican, care privește şi pretinde că păstrează concepţia tradiţională a Bisericii 
cu preoţia ei şi cu sfintele ei Taine apostolice...“ 

Iar sfârşitul Introducerii sale ne dă rodul studiului chestiunii în cele dintâi 
trei veacuri ale creştinismului: „Că Roma are un primat într'o Biserică unită, 
pare destul de firesc; dar nu pot scăpa la concluzia că întâietatea Romei în pri- 
mele veacuri era datorită nu numai poziţiei sale geografice, dar şi marii ei dăr- 
nicii. Banul a jucat, în bine şi în rău, un mare rol în istoria Bisericii“. 

Romano-catolicii înşişi işi slăbesc poziţia susținând principiul adevarat, după 
care creștinismul nu mai aşteaptă o nouă revelaţie, căci e „o religie care se spri- 
jină pe Tradiţia credinţii“, o credință încredinţată sfinţilor „(semnel traditae fidei)“ 
(p. 10). Am vazut insa care este incheerea pe care canonicul Moreton o trage 
din aplicarea acestui principiu. Şi el se simte obligat să proclame adevarul, fiindcă, 
după cuvântul unuia dintre cei mai înfocaţi partizani ai papalității (de Maistre), 
dacă vreodata se va face unirea, începutul va veni de la anglicani (pp. 16—17). 
Lor le incumbă deci datoria, de a înlătura piedicile la unire! De altfel chiar 
anumite texte oficioase romano-catolice dinainte de Sinodul din Vatican arată in- 
failibilitatea papală drept o calomnie protestantă aruncată în spinarea papistaşilor, 
Astfel, în catechismul scoțian al lui Keenan, publicat cu imprimatur, stă scris într'o 
ediţie dinainte de 1870: 

„Intrebare: — Catolicii nu trebue să creadă că papa este infailibil ? 

Răspuns: — E o invenţie protestantă; nu e deloc un articol de credință 
catolică ; nici o hotărire nu poate lega un creștin, sub pedeapsa ereziei, în afară de 
cazul când e primită şi aplicată de Corpul învățătoresc, adică de episcopii Bisericii“, 

După mai multe „consideraţii generale“ (pp. 9—22), autorul se crede în- 
dreptățit — şi cu drept cuvânt — să închee cu aceste cuvinte: „Chinuit de neu- 
nirea creștinătății şi doritor de a vedea indeplinindu-se unirea cu scaunul apos- 
tolic al Apusului, autorul este încredințat că principala cauză a despărțirii este 
insistența romano-catolicilor asupra unor dogme care n'au deloc temeiu în Creş- 
tinismul primitiv“ (p. 22). 

Urmează capitolul II, in care se cercetează pasagiile evanghelice, invocate 
de romano-catolici in favoarea pretențiilor papale. Și, mai intâi canonicul Moreton 
ține să stabilească cu citate din Sfânta Tradiţie, nevoia de a se întemeia orice 
învățătură pe mărturiile Sfintei Scripturi (pp. 23—28). După aceea, analizează cele 
trei texte principale din Evanghelie, pe care se sprijină papistaşii: Matei, XVI, 
18—19; Luca, XXII, 32; loan, XXI, 15—17. 

1. In ceeace priveşte textul bine cunoscut din Matei, XVI, 18—19, se ob- 
servă, mai întâiu, că numai cea dintâi Evanghelie a păstrat cuvintele: Tu eşti Petru, 
etc..; cât despre însemnarea lor e vădit că aici nu e vorba despre un privilegiu dat 
sfântului apostol Petru, căci aceeaşi putere e dată şi celorlalți apostoli, ba chiar şi 
profeților (v. Efeseni, II, 20; Apocalips, XXI, 14; Ioan, XX, 21—23) etc. Pe de 
altă parte, e ştiut că Mântuitorul a înlăturat orice cerere de a da vreunuia 
dintre apostoli altă întâietate decât — se pare — cea de vârstă (Matei, XVIII, 
1—4: XIX, 27—28; XX, 20—28; Luca, XXII, 24—30). 

Să vedem acum care e vicarul lui Hristos. Din ultimele cuvinte ale Dom- 
nului, păstrate în Evanghelia dupe Joan, (XIV, 16—17; XIV, 26; XV, 26; XVI, 7; 
13—15) nu reese nicidecum ideea unui vicar pământesc, ci făgăduinţa Duhului 
Sfânt, care se îndeplineşte în ziua Cincizecimei (Fapte, II, 1—4). 

In Vechiul Testament, cuvântul „piatră“ arată pe Dumnezeu însuşi lv. 
Deuteronomul, XXXII, 18: I Samuel, II, 2; II Samuel, XXII, 2, 3 şi 32; Psalmul 
XXXI, 2—3; LXI, 2, 6—7). Noul Testament cuprinde aceeaşi idee (v. I. Corin- 
teni, X, 4; II, 11}. La sfinții Părinți găsim adeseori această tâlcuire (p. 37). 

Cât priveşte partea doua a versetului: „Câte vei lesa pe pamânt, legate 
vor fi şi în cer...", ea nu cuprinde un privilegiu dat lui Petru, căci aceeaşi 
făgăduință e dată și celorlalți (v. Matei, XVIII, 18; Ioan XX, 23), ca şi „cheile 
împărăției cerurilor“, de altfel (cf. Isaia XXII, 22; 1 Corinteni IV, 1—2 şi Conc. 
Trid. sen. XIV, de Paen. VIII). 

2. Al doilea verset folosit de Biserica romană e din Luca, XXII, 31—32; 
dar expresia „a întări pe cineva“ e des folosită în Noul Testament, fără vreo 
însemnătate deosebită (v. Fapte XIV 21; XV, 32; XVIII, 23, Romani, 1, 11). 

3, Al treilea pasagiu evanghelic se afla în Joan, XXI, 15—17. Aceiași 
poruncă e dată, însă, altor persoane în Noul Testament, ca şi sfântului Petru, 
după cădere (Fapte, XX, 28, şi chiar Z Petru, V, 1—2). Aşa dar orice tâlcuire 
tezistă e greşită, aici. 

După ce a dovedit că în Sfintele Evanghelii nu se afla locuri, care să 
îndreptățească primatul și infailibilitatea sfântului Petru — şi, ipso facto, transmi- 
terea lor urmaşilor săi pe scaunul roman — Moreton studiază, în capitolul III 
locul sfântului Petru în Noul Testament (pp. 45—56). Aici autorul constată o 
mare deosebire între chipul, pe care ni-l descrie Noul Testament şi acela, pe 
care ni-l înfățișează papistaşii. In orice caz, spune el, nu poate fi vorba deo 
supremație, ci de un primat, înțelegând prin aceasta o întâetate între egali şi nici- 
decum un loc de căpetenie între nişte supuşi pp. 45—46). 

Sunt locuri, chiar, în care alţii dintre sfinții Apostoli au această întâietate ; 
cât despre infailibilitate, nu poate fi vorba. (A se vedea: Fapte, XVIII, 14; XV, 
4—29 şi mai ales Galateni, II, 11 şi urm.). Sfântul Pavel, spune deschis, 
de altfel, că n'a primit apostolatul prin mijlocirea vreunui om... Insemnatatea lui, 
din toate punctele de vedere, se vedea a îi cu mult mai mare decât a sfântului 
Petru, în Noul Testament, ba chiar în Missel-ul roman. Și, spune canonicul Moreton, 
dacă Biserica ar fi fost întemeiată pe el, lucrurile ar fi trebuit să se petreacă 
altfel. Pe de altă parte, după cum se vede din Galateni, II, 7— 8, sfântul Petru 
a avut în sarcină predica la cei circumcişi; deci rolul său a fost cu mult mai 
restrâns decât se spune. 

După aceasta, autorul cercetează, în capitolul IV, interpretarea pe care o 
dau sfinții Părinţi locurilor citate în favoarea supremației şi infailibilității papale, 
în Noul' Testament. Aici aminteşte deosebirea de înțelegere a cuvântului „piatră“ 
din Matei, XVI, 18, arătând că pentru 44 de Părinţi bisericeşti însemnează mărtu- 
risirea lui Petru, pentru 16 Hristos, pentru 8 dintre ei toți apostolii, iar pentru 
17 sfântul Petru, In rezumat şi acest citat ca şi celelalte arătate mai sus, nu sunt 
deloc tâlcuite de sfinţii Părinţi ca arătând supremație ori infailibilitate ; ba chiar 
unele afirmaţii ale Părinților bisericeşti, care au putut da loc la bănueli sunt lu- 
minate de majoritatea spuselor contrarii din alte locuri ale lor. 

Capitolul V tratează despre legăturile sfântului Petru cu Biserica Romei. 
(pp. 77 — 96) Aici se aminteşte că afirmaţia, că el ar fi fost episcop al Romei 
se găsește pentru prima dată în catalogul lui Liberiu, întemeiat pe cronica lui 
Hipolit. In epoca acestuia se credea că Clement fusese sfințit de Petru ca urmaș 
al său pe scaunul roman. Dar, după o tradiție păstrată de sfântul Irineu, sfântul 
Clement ar îi al III-lea episcop care a urmat sfântului Petru. Adevărul e că, după 
Noul Testament sfântul Petru n'a putut să fie episcop la Roma, întrucât el mergea 
de la un loc la altul. Aceasta se poate dovedi cercetând atât textele autentice, 
cât şi cele apocrife. In Noul Testament sfântul Petru nu e pus în vreo legătură 
cu Roma; singurul text care e înțeles în acest chip este I Petru, V, 13, unde 

Babilon, se crede a fi Roma. Chiar în acest caz, însă, nu se poate dovedi nimic 
în privința episcopatului sfântului Petru, căci, faptul că sfântul Petru a fost cândva 
la Roma nu ne obligă să credem întrun episcopat al său acolo. 

Textele în care sfântul Apostol Petru e pomenit de sfântul Clement al Romei, 
sfântul Ignatie, Papia, sfântul Irineu, Clement al Alexandriei, Caius,,.. până la 
începutul veacului al II-lea, înlătură orice putință de a socoti pe sfântul Petru 
episcop al Romei. Incepând cu Tertulian se găsesc, în mulți autori creştini, 
afirmaţii protivnice credinţei înaintaşilor, Sfârșind acest capitol, autorul încheie 
cu două observaţii foarte drepte: Întâiu, faptul că sfântul Pavel nu amintește 
pe sfântul Petru în nicio epistolă trimisă din Roma; apoi, că tot ce se atribue 
lui Petru, se dă și lui Pavel, dar nu se explică în ce chip puteau coexista doi 
episcopi în Roma... 

In capitolul VI se continuă cu cercetarea unor texte apocrife, care au 
avut mare influență asupra unor personagii însemnate din trecutul Bisericii creştine. 
În ele se leagă episcopatul sfântului Petru de legenda luptei sale cu Simon Magul. 

Capitolul următor (VII), care studiază bărbaţii apostolici, se încheie cu aceste 
cuvinte : „Toate cercetările destinate să aducă dovada că episcopul Romei avea 
puteri speciale în Biserica primitivă rămân sterpe (p. 154), 

Capitolul VIII expune învățătura lui Irineu şi a sfântului Ciprian asupra 
însemnătăţii Romei faţă de celelalte Biserici creştine. După ce pune în cadrul 
istoric firesc, afirmaţiile acestor două autorităţi ale Bisericii primare, autorul 
sfârşeşte cu arătarea că ei nu i-au recunoscut Bisericii Romei vreun privilegiu 
faţă de celelalte, 

In concluzie (pp, 199—203), autorul constată că Romano-catolicii au o poziţie 
foarte şovăitoare faţă în chestiunea temeiurilor supremaţiei şi infailibilităţii papale. 
„Ar fi un monstruos anacronism, evident, dacă am atribui Părinților pre-niceeni 
credința în infailibilitate“, scrie Addis şi Arnold în „Dictionnaire catholique....“ 
p. 672, Ori, tocmai aceasta o pretinde bula papală Satis cognitum,.. Așa dar, romano- 
catolicii sunt siliți să-şi însuşiască teoria evoluţiei dogmelor, pe care a stabilit-o 
Newman, pentru ca să susțină că dogma dela 1870 e tradiţională. Insă chiar în 
acest caz, evoluţia doctrinei Bisericii spre supremaţia și infailibilitatea papală a 
fost unilaterală: ea s'a săvârşit în Apus, pe când Răsăritenii au respins-o. ȘI, 
urmează Moreton, „dacă privim cele dintâi trei secole ale Bisericii creştine, nu 
putem decât să constatăm întâietatea elementului grec; limba era grecească; 
organizația era grecească; principalii scriitori erau greci; Liturghiile sale erau 
greceşti, Până în veacul IV, Biserica Romei era cu deosebire grecească. Biserica 
Romei a trebuit să aștepte a doua jumătate a secolului IV, ca să aibă Scripturile 
în latineşte, Marile nume erau greceşti: Vasile, Atanasie, Hrisostom şi atâţia alții; 
cei dintâi Părinţi erau greci; cele dintâi sinoade ecumenice se ţinură în Răsărit: 
decretele şi canoanele sinodului de la Niceea au fost redactate în grecește ; canonul 
Bibliei a fost stabilit de un sinod al Bisericii greceşti; marile definiţiii teologice 
vin din Răsărit, 

Această viaţă creştină a Răsăritului s'a menţinut fără întrerupere în Bise- 
ricile ortodoxe ; ele respiră incă această atmosferă a Bisericii primare, dar noi 
sntâlnim mereu acolo protesta ʻa neschimbată impotriva pretențiilor Romei și 
Biserica Anglicană, înlăturând aceste pretenţii, nu făcea decât să se întoarcă la 
un catolicism mai primar... (p. 200), Aşa dar, atât supremaţia cât şi infailibilitatea 
n'au un temeiu serios în Biblie şi în Tradiţie, 

Acesta e cuprinsul cărţii canonicului Moreton. Ea se citeşte cu mult folos 

şi cu mare interes de oricare teolog ortodox, fiindcă la temelia acestui studiu, alcătuit 
aproape trei sferturi, numai din citații biblice ori patristice, stă aceeaşi metodă 
ortodoxă, care ne învaţă că orice doctrină religioasă trebue dovedită şi cu Sfintele 
Scripturi şi cu Sfânta Tradiţiune. E rodul unei munci migăloase de savant, care 
a epuizat, aproape, subiectul, aducând toate textele invocate de papistaşi, discu- 
tându-le — insistând câteodata pagini întregi, asupra unui singur cuvânt — şi lumi- 
nându-le pe deplin. In privinţa încheierii nu putem face, deasemenea, nici o rezervă, 
chiar dacă Moreton primește primatul papal, înlăturând supremația, căci prin „primat“, 
el înțelege o întâietate între egali, ceea ce nu se poate tăgădui în primele timpuri 
creştine, date fiind împrejurările istorice în care s'a desvoltat Biserica Romei. 
Dar, mai adăogăm: Această carte se va ceti cu multă plăcere de oricare 
ortodox. Canonicul Moreton este un admirator convins al Ortodoxiei. Citează ca pe 
o autoritate pe Bulgakov (p. 202) şi nu precupeţeşte elogiile aduse Bisericii ortodoxe, 
E o operă teologică de mare valoare, din punct de vedere ştiinţific şi un frumos 
omagiu adus adevărului istoric. Dr. NICOLAE CHIȚESCU 


HRISOSTOM, ARHIEPISCOPUL ATENEI, Kbptădoc Aobxapte. "Eni tÅ tpraxoctooti 
ânerely toð Bavăzov aro (Chiril Lucaris. La aniversarea a trei sute de ani de la 
moartea lui, în revista *ExxAmolea, anul XVI (1938), nr. 25—26, pp. 193—198. 


Anul trecut, implinindu-se trei sute de ani dela moartea tragică a patriar- 
hului Chiril Lucaris, răposatul Mitropolit Hrisostom al Atenei a publicat un studiu 
în care se amintește în linii generale personalitatea şi activitatea marelui patriarh. 

Constantin Lucaris s'a născut în insula Creta în ziua de 13 Noemvrie 
1572. Acolo şi-a făcut primele studii, pe care le-a desăvârşit apoi în străinătate. 
La vârsta de 21 ania fost hirotonit diacon de către patriarhul Alexandriei 
Meletie Pigas. La acea dată se pare că şi-a schimbat şi numele în Chiril. Trimis apoi 
de către patriarh in Polonia şi Rusia, unde în acea vreme prozelitismul romano- 
catolic era în floare, Chiril Lucaris s'a distins prin străduințele sale pentru a 
împiedica propaganda apuseană. El a activat la început în oraşul Vilno, a luat 
parte la sinodul de la Brest (1596), plecând după aceea la Lwów, unde a înființat 
o şcoală bisericească şi o tipografie. In toate aceste călătorii Chiril Lucaris sa 
arătat ca mare protivnic al r.-catolicilor. 

In anul 1599 el a fost trimis din nou în Polonia de către Meletie Pigas 
cu aceeași însărcinare. lată însă că nu mult după aceea se dă publicității de 
către lezuiţi o scrisoare adresată episcopului Dimitrie Solikowski de Lwów, în 
care autorul se ridică impotriva protestanților şi arată în acelaşi timp identitatea 
de învățătură dintre romano-catolici şi ortodocşi. Această scrisoare a fost pe 
nedrept atribuita lui Chiril Lucaris. 

Revenind la Alexandria, Chiril Lucaris a fost ales patriarh în locul lui 
Meletie Pigas, care încetase din viață la 13 Septemvrie 1601. Despre activitatea 
lui Chiril ca patriarh se cunosc puţine lucruri. Se ştie că in tot timpul păstoriei 
sale el a luptat neincetat împotriva propagandei romano-catolicilor în Răsărit, neşo- 
văind chiar să-şi apropie pe protestanți cu scopul de a nimici uneltirile acestora. 

Cunoscută fiind această atitudine a patriarhului de Alexandria, nu este de 
mirare că a produs mare uimire o scrisoare publicată, nu de multă vreme, de 
către G. Hofmann din arhivele Vaticanului, care se pretinde a fi fost scrisă în 
ziua de 28 Octomvrie 1608 de Chiril Lucaris către papa Paul al V-lea. In 

această scrisoare Chiril se arată recunoscând pe papă ca urmaș de drept al 
sf, apostol Petru şi cap al întregii Biserici, precum şi întreagă învățătura Bisericii 
romano-catolice ca adevărată. Dar și această scrisoare este neautentică, fiind tot 
o născocire a lezuiţilor din motive de propagandă, 

În luna Fevruarie 1612, după îndepărtarea din scaun a patriarhului ecumenic 
Neofit al II-lea (1602—3, 1608—12), Chiril Lucaris a fost ales ca locţiitor de patriarh 
la Constantinopole, Din pricina împotrivirii unor mitropoliți el se văzu silit sa 
părăsească scaunul patriarhal şi plecă ia Sf, Munte, de unde veni în Muntenia, 
Aci a lucrat din toate puterile la nimicirea propagandei romano-catolicilor, Duş- 
manii lui nu s'au liniștit, necontenind să-l acuze că a îmbrățișat protestantismul, 
Impotriva acestor acuzaţiuni Chiril Lucaris se apăra neincetat, fără ca să rupă 
însă legăturile sale cu protestanții, În scrisoarea trimisă din Muntenia la 20 
Octomvrie 1613, către teologul olandez Uytenbogaert, el arată limpede că legă- 
turile sale cu protestanții nu au ca scop decât combaterea romano-catolicilor, 

În anul 1615 el pleacă din Muntenia dupăce mai întâiu adresase Moldove- 
nilor o scrisoare prin care ii îndemna să păstreze neîntinată credința strămoșilor, 
La sfârşitul acestei scrisori Chiril Lucaris adaugă 6 anatematisme impotriva 
rătăcirilor romano-catolice, asemănătoare cu anatematismele sf, Chiril al Alexan- 
driei impotriva lui Nestorie, 

In continuare autorul istorisește pe scurt legăturile lui Chiril Lucaris cu 
arhiepiscopul de Canterbury Abbot şi cu regele Angliei Iacob I (1603—1625). 

Cu toate neadevărurile ce se răspândeau privitor la depărtarea de la 
dreapta credință, Chiril a fost ales, în ziua de 4 Fevruarie 1620, patriarh de 
Constantinopole, Străduințele lui au fost îndreptate și de data aceasta impotriva 
propagandei apusene in Răsărit, Pentru a avea un sprijin mai puternic, atât 
împotriva Turcilor, cât şi a uneltirilor romano-catolice, el şi-a indreptat privirile 
spre Rusia, la întărirea căreia a contribuit în mare măsură, Printre actele de 
seamă ale lui Chiril Lucaris, care ţinteau la ridicarea Bisericii sale, amintim 
înființarea unei tipografii greceşti la Constantinopole, precum şi a mai multor școli. 
În acțiunea lor de destrămare a Bisericii ortodoxe, lezuiţii nu au şovăit atunci 
să atace pe patriarh, prezentându-l în fața autorităţilor turcești ca uneltitor impo- 
triva Statului. Din această pricină Chiril Lucaris a fost îndepărtat din scaun, 
pentru scurtă vreme, în anul 1623, 

Paralel cu această acțiune a romano-catolicilor, protestanții depuneau mari 
străduințe pentru ca să apropie Biserica ortodoxă de calvinism, sau, cel puţin, să o 
prezinte ca atare în fața poporului, Din acea vreme datează și o Mărturisire de 
credință publicată de protestanți sub numele lui Chiril Lucaris şi a patriarhilor de 
Alexandria şi Ierusalim, precum şi a altor ierarhi ortodocşi. Cu toate că în 
această mărturisire („confessio fidei reverendissimi domini Cyrilli Patriarchae 
Constantinopolitani nomine et consensu Patriarcharum Alexandrini et Hierosolymitani 
aliorumque Ecclesiarum Orientalim antistitum scripta") sunt expuse puncte de 
învățătură calvină, pe care ortodocșii le-au respins totdeauna, nici Chiril Lucaris, 
nici Gherasim Spartaliotul patriarhul Alexandriei şi nici Teofan patriarhul Ieru- 
salimului nu au cutezat să o declare neautentică. Nu putem crede, însă, că o 
asemenea mărturisire de credință ar fi putut fi scrisă de Chiril Lucaris, care cu 
un an inainte de publicarea ei compusese „Expunerea de credință orlodoxă“ 
("ExBeotg "0pbo36tov niotewz), care nu cuprindea puncte de învăţătură protivnice 
Ortodoxiei, Un fapt istoric, întâmplat în acea vreme, vine să confirme sentimentele 
ortodoxe ale patriarhului Chiril Lucaris, In anul 1629 guvernatorul Transilvaniei 

Bethlen Gabor dorind să introducă, din motive politice, calvinismul în Transil- 
-vania, a cerut încuviințarea tacită a lui Chiril Lucaris printr'o scrisoare confiden- 
țială. In ziua de 2 Septemvrie din acelaşi an patriarhul de Constantinopole a 
răspuns răspicat că se împotriveşte unei asemenea acţiuni, deoarece invăţătura 
rătăcită a calvinilor se deosebeşte in mod esenţial de învățătura pe care o măr- 
turiseşte Biserica ortodoxă răsăriteană. Bethlen Gabor susținea in scrisoarea sa că 
Românii au pierdut sentimentul religios, din pricina decadenţei Bisericii, şi că 
patriarhul ar avea mult de folosit de pe urma introducerii calvinismului în ţara sa. 
Chiril, în răspunsul său, declară că preferă să rămână ortodocşii in această stare 
decăzută, decât să-şi jertfească credința străbună din calcule politice ori 
din interese materiale, 

Cu toate acestea, acţiunea protestantă care tindea să prezinte pe Chiril 
Lucaris ca luteran ori calvinist nu a incetat. El se prezintă în multe din scrisorile 
sale, păstrate în limba latină ori italiană, ca împărtăşind învățături protestante. 
Dintre acestea, unele nu pot fi socotite decât ca plăsmuiri, iar altele chiar dacă 
aparţin lui Chiril, au fost fără indoială modificate în urmă. Scrisorile acestea au 
contribuit in mare măsură să răspândească vestea că ar fi trecut în adevăr la 
calvinism. In anul 1633 insă el a avut prilejul să-și mărturisească credința sa 
neclintită în învățătura Bisericii ortodoxe, în fața reprezentanţilor mitropolitului 
de Chiev şi ai altor episcopi veniţi la Constantinopole pentru a se informa asupra 
acestor svonuri. lar în scrisoarea pe care o adresează in ziua de 30 Iunie 1633 
țarului de la Moscova Mihail, el se ridică atât impotriva catolicilor, cât și a 
protestanților, acuzându-i că voesc să răspândească ìn Răsărit învățăturile lor greşite. 

In luna Martie 1635 lezuiţii au izbutit iarăși să dea jos din scaunul pa- 
triarhal pe Chiril Lucaris. Ura acestora impotriva lui era atât de mare încât 
au voit să-l otrăvească şi să-l orbească. S'a obținut în cele din urmă hotărirea 
Inaltei Porţi de a fi exilat într'o insulă. După o călătorie pe mare plină de 
necazuri ajutat de Legația olandeză de la Constantinopole, marele Chiril Lucaris 
a izbutit să ajungă în insula Hios, unde viaţa lui nu mai era în primejdie. După 
câţiva ani (în Martie 1637), revenind în scaunul patriarhal, Chiril a început din 
nou să lucreze la îmbunătățirea stării Bisericii şi la înfrângerea propagandei străine. 
Vrăjmașii lui însă au luat de data aceasta hotărirea neclintită de a-l ucide, fiind 
convinşi că „numai morţii nu se reintorc”, cum spusese Marcu Renieri. In vreme 
ce sultanul Murat al IV-lea se găsea in luptă cu Persii, lezuiţii au uneltit pe lângă 
marele vizir Bairam pașa, care a poruncit ca Chiril Lucaris să fie închis intr'o 
fortăreață de pe malul asiatic al Bosforului. Fusese invinuit că ajutat de Cazaci ar 
pregăti o răscoală a Grecilor impotriva Turcilor, Și în ziua de 27 lunie 1638 Chiril 
Lucaris a fost urcat într'o mică barcă de către ieniceri şi după ce a fost stran- 
gulat, trupul lui a fost aruncat in mare. Găsit de pescari, corpul neinsuilețit al 
acestui martir a fost scos din apă şi înmormântat. Din mormânt insă l-au luat 
dușmanii lui și din nou l-au aruncat în mare, de unde iarăși a fost scos și 
înmormântat. 

Astfel se istoriseşte pe scurt viaţa şi activitatea patriarhului Chiril Lucaris. 
care a fost socotit în rândul sfinţilor de către bunii cunoscători ai sentimentelor 
sale ortodoxe și ai vieţii lui neintinate. Luptând neincetat, vreme de peste patru- 
zeci de ani pentru nimicirea propagandei r.-catolice în Răsărit, pentru ridicarea 
Bisericii ortodoxe și păstrarea conştiinţei naţionale greceşti, marele patriarh 
Chiril Lucaris este considerat creator de eră nouă. De la el a inceput noua 
renaştere a poporului grecesc. Dr. IUSTIN I. MOISESCU 

STEFANESCO MARIN, Le probleme de la méthode, „Bibliothèque de Philo- 
sophie contemporaine", Paris, Alcan, 1938, in 8, 360 pp., 40 fr. 


Acum câţiva ani s'a iscat în Franța o mare dispută asupra existenței sau 
posibilității unei filosofii creștine. Intr'un articol din Revue de Métaphysique et de 
Morale, Emile Brehier, profesor de istoria filosofiei la Sorbona, susținea că nu 
există o filosofie creștină, cum nu există un cerc pălrat. Fireşte, unei astfel de 
afirmaţii, din partea unui astfel de om, se cădea să i se dea însemnătatea cuve- 
nită. Şi i s'a dat cu prisosință, căci de atunci, din 1931 și până acum, au apărut 
zeci de cărți şi articole menite să probeze posibilitatea, dreptul la existenţă și 
existența însăşi a unei filosofii creştine. In fruntea luptătorilor pentru filosofia 
creștină s'a așezat în Franţa Etienne Gilson, profesor de istoria filosofiei medie- 
vale la Sorbona. Ca un răsunet mai de departe al acestei dispute filosofice, a 
apărut şi la noi acum trei ani o interesantă Axiomatică a unei filosofii creștine, 
datorită d-lui Șerban Ionescu, profesor la Facultatea de Teologie din București, 
urmând ca această Axiomatică să fie numai partea introductivă a unui studiu mai 
larg, în limba franceză, asupra filosofiei morale a Sfinţilor Părinţi. O altă lucrare, 
a cărei apariție poate fi pusă în legătură cu sărbătorirea celui de al treilea cen- 
tenar al celebrului Discours de la méthode al lui Descartes, dar care poate fi 
socotită şi ca un răspuns la întrebarea despre existența unei filosofii creştine, 
este lucrarea Le probleme de la méthode, a d-lui Marin Ştefanescu, profesor de 
filosofie la Universitatea din Cluj, care îşi pune problema atât de spinoasă a me- 
todei de cunoaștere filosofică şi ajunge la o metodă creștină. Prima parte a 
lucrării d-lui M. Ş. este o adevărată frescă a încercărilor minţii omenești de a 
pătrunde realitatea ultimă a lucrurilor, de a cunoaște adevărul cu propriile puteri ale 
omului. Autorul începe prin a se întreba, ca oarecând Pilat: „Ce este adevărul"? 
Ca să poți afla ce este adevărul, trebue să urmezi o cale, să ai o metodă, Dar 
care metodă? De la început cercetătorul se află în fața unei nesfârșite „diversităţi 
a metodelor”. Filosofii, începând cu Socrat şi sfârșind cu Bergson, Husserl, James, 
Croce, propun tot felul de metode de cunoaştere, cel mai adesea opuse între ele, 
pe care ne-ar fi greu să le mai arătăm aici, întrucât orice manual de istoria 
filosofiei poate face acest serviciu. Atât de diferite şi de puţin concludente sunt 
feluritele sisteme de filosofie, incât nu ne mirăm prea mult că un Paul Valery a 
apropiat filosofia de poezie, filosofii fiind adică un fel de poeţi, care brodează 
artistic pe anumite teme veşnic aceleași, întrebuințând un limbaj propriu și o 
tehnică anumită a disciplinei, dar în fond neajungând la nimic pozitiv, ci numai 
satisfăcând o nevoie mai mult de ordin artistic a sufletului omenesc. (Léonard chez 
les philosophes). Tot asemenea, feluritele ştiinţe : matematicile, fizica, chimia, bio- 
logia, psihologia, medicina, filologia, pedagogia, istoria, dreptul, sociologia și chiar 
arta, morala și religia, ne-am aştepta să dea mai puţin înfățișarea unei descura- 
jatoare diversități a metodelor, în realitate însă, în sânul fiecărei ştiinţe este o 
adevărată luptă între savanți, fiecare propunând o metodă care răstoarnă pe a 
celuilalt. De aceea s'a vorbit cu oarecare insistenţă despre „falimentul științei”, 
Ce este de făcut atunci? Resemnare? Renunţare? Nu! Omul este dator să studieze, 
cu încredințarea că până la sfârşit va ajunge să descopere „unitatea metodelor”, 

Unilatlea metodelor, acesta este titlul celei de a doua părți a lucrării d-lui 
M. Ş. În ce ar consta unitatea metodelor? Aici lucrul devine mai greu și nu 
putem spune dacă autorul a izbutit să precizeze în deajuns, cu toate repețirile 
dese, care este această metodă unica de cunoaştere a adevărului. Dacă am înţeles 
bine, este vorba mai mult de o atitudine spirituală, menită să introducă un anumit 

grad de unitate in cunoaştere, O atitudine spirituală ce se aseamănă cu starea 
de rugăciune sau cu starea de graţie a credinciosului, Autorul insistă chiar foarte 
mult asupra rugăciunii ca punct de plecare al cunoașterii: (pp, 207, 208,253, 321, 
324, 332). Rugăciunea nu face decât să pregătească sufletul, Studiul stăruitor, în- 
călzit de rugăciune, duce la credință, care este metoda însăşi propusă de autor, 
metoda creştină. Ce se înţelege însă prin credință? O primă definiție ar fi: „La 
foi est la vérité qu'une âme accepte, après avoir entendu la prédication et étudié 
cette prédication en se purifiant par la prière” (p, 256), Dar îndată autorul preci- 
zează: „La foi est, donc, l'âme dans sa pureté, elle est la raison, elle est l'in- 
tellect, l'esprit, la pensée pure, Jésus-Christ, le Saint-Esprit, la Raison divine, le 
Fils de Dieu, le Premier-Né de Dieu, La foi est ce qu'il y a de divin en nous" 
(pp. 258-259), Pentru ca în cele din urmă, metoda pe care o propune d-l M, Ş, 
sa se lărgească atât de mult, încât să nu mai fie numai rugăciunea şi credința, 
“ci „l'action de ce qu'il y a de plus profond dans un être et qu'on appelle aussi 
la foi, la prière, la conscience, l'âme, la liberté, la raison, la pensée, l'esprit, 
l'idéal, la vérité, la beauté, la bonté, la perfection, le divin, de cette être en 
vue d'une foi plus grande, d'une prière plus pure, d'une conscience ou d'une 
âme plus pure, d'une liberté plus complète, d'une raison ou d'une pensée 
plus claire, d'un esprit plus saint” (332), Şi sfârşeşte prin a spune că: „La 
méthode est toute méthode sincere, aussi bien la raison pure que le syllogisme et 
la sensibilité ou l'expérience" (p, 338). 

Mărturisim că metoda propusă de d-l M, Ẹ. şi definită în felul acesta nu 
ne aduce o limpezire desăvârșită a problemei cunoaşterii, De aceea am spus că 
metoda d-sale este mai mult o atitudine spirituală asemănătoare cu a creştinului 
în stare de graţie; este atitudinea credinciosului în rugăciune; este curățirea gân- 
dului şi a inimii de orice răutate care impăienjeneşte ochiul spiritului, Căci, la 
urma urmei, d-sa acceptă orice metodă, fie cea care porneşte de la rațiune, fie 
cea care porneşte dela simțire, numai să fie pătrunsă de un înalt idealism, de o 
arzătoare dorință de perfecţiune şi să ţintească spre adevărul ultim, spre Dum- 
nezeu, care este scopul cunoaşterii. In felul acesta, rațiunea și credința nu mai 
iormează două căi deosebite de cunoaştere şi nu se mai luptă intre ele, ci se to- 
pesc în aceeaşi înălțare a spiritului către ființa supremă şi perfectă: Dumnezeu, 

„Dar spuneam că metoda pe care o propune d-l M, Ẹ. este o metodă cre- 
șlină şi, în cazul acesta, mai aflăm că, pe lângă cele de mai sus, „la méthode 
pour le christianisme est la charité" (p. 246). Mântuitorul îşi pune problema ade- 
vărului şi a metodei (243). El studiază necontenit, dar işi începe studiul prin ru- 
găciune (244), El ne dă ca scop al cunoaşterii adevărul suprem : Dumnezeu (p, 245), 

Prin urmare, pentru a găsi unitatea în diversitatea metodelor, pentru a 
descoperi calea ce duce la adevăr, trebue să incepem prin rugăciune, să studiem 
rugându-ne şi să ne rugăm studiind, trebue să ne luminăm mintea prin credință 
şi purificare morală, trebue în fine să căutăm a ne uni cu Mântuitorul lisus Hri- 
stos, care este Logosul, Rațiunea divină, Numai în felul acesta se poate rezolva 
problema metodei, Numai în felul acesta, mărturiseşte d-l M, Ș,, a ajuns d-sa să 
cunoască ce este adevărul ultim, ce este Dumnezeu, sufletul, libertatea, nemu- 
xirea, etc. „La vârite est l'enseignement de Jésus-Christ ou la parole de Dieu” 
(p. 275). Dumnezeu există: „Jaffirme de toutes mes forces: Dieu est“ (p, 284). 
Dar ce este Dumnezeu? „Pour moi, qui suis chrétien, incbranlablement convaincu, 
Dieu est la pensée parfaite, la pensée lumière, par qui s'explique tout... Dieu est 
le Père des lumières” (p. 285), Şi, mai departe, ne pune în faţa unei întregi teo- 

dicei, a unei întregi hristologii și a unei întregi antropologii creştine, în care găsim 
frumoase pagini de filosofie creştină, dar şi unele afirmaţii care ne miră și ne in- 
curcă. De pildă: „Dieu prie pour créer le monde et lorsqu'il crée le monde, 
Dieu crée le monde en le priant, etil prie le monde en le créant. Il le prie 
d'être bon, Après l'avoir créé, il prie le monde de se sanctifier" (p. 287). Tot 
asemenea, ne miră o afirmaţie ca aceasta: „Je crois que Jésus-Christ a existe, 
Il est, en effet, le Fils de Dieu qui est descendu des cieux sur la terre, mais en 
s'incarnant comme Saint-Esprit dans un homme, pour dire aux hommes la vérité... 
(p. 255). Sau: „Jésus-Christ est la raison, c'est-à-dire la Raison de Dieu, le Verbe, 
ou le Fils de Dieu, mais incarné comme Esprit-Saint, dans la chair, dans un 
homme (p. 258). Și aceeaşi idee o găsim, cu aceleași cuvinte, la pp. 258, 260, 
262, 266 şi 318. In fine, cu privire la suflet, suntem surprinşi că dam peste o 
astfel de frază: „Certaines âmes, qui ont péché, sont devenues les âmes des 
hommes sur la terre. Les hommes, comme on l'a dit, sont les êtres de la terre, 
dans lesquelles se sont incarné les âmes à la suite de leur vie antérieure. Cer- 
taines âmes, qui étaient inférieures dans une vie antérieure, ont été mises dans 
un corps humain et élevées à la condition humaine. D'autres qui, dans une vie 
antérieure, étaient supérieures, ont été abaissées à la condition humaine; et 
d'autres encore ne sont sur la terre que pour être éprouvées un certain temps; 
et ainsi de suite; chacune selon le mérite de sa vie ou de ses vies antérieures, 
et en vue de sa vie ou de ses vies futures" (pp. 301—302). 

Pentru un teolog, afirmațiile acestea sunt deadreptul erezii. Teologia 
creştină, prin Sfinții Părinți, a definit raporturile Creatorului către creatură, 
precum și atribuţiile persoanelor Sfintei Treimi și n'a admis învățătura despre 
transmigrațiunea sufletului. „J'expose, je propose, je prie, je n'impose pasi, 
spune adesea d-l M. Ş, Dar adaugă: „Je crois que cette doctrine exprime la ve- 
rité" (p. 357). Şi tocmai aici stă dificultatea. Dacă metoda propusa de d-sa este 
o metodă creștină şi dacă adevărul la care ajunge prin această metodă, este ade- 
vărul învățăturii creştine, apoi ne întrebăm de unde vine nepotrivirea între învă- 
țătura Bisericii şi doctrina expusă de d-sa. Este adevărat că d-l M. Ș. făgăduește 
să continue a studia după metoda propusă și să lamurească în alte volume ter- 
menii problemei (p. 360). De aceea nădăjduim că va reveni și asupra tezelor de 
mai sus, în lumina dogmaticii creștine, a scrisului patristic şi a filosofiei creștine. 

In schimb, admirăm la d-l M. Ș. dragostea cu care a citit şi folosit Sfânta 
Scriptură, din care dă nenumărate citaţii şi un adevărat rezumat al Noului 
Testament (pp. 209—241 ; 248—252). li admirăm căldura inimii de bun creştin şi 
mărturia deschisă a credinței (pp. 256, 271, 284). Ne bucură apoi efortul de a 
împăca raţiunea cu credinţa, filosofia cu religia (p, 354). Ne bucură în sfârșit că 
această încercare de filosofie creștină a apărut într'o colecţie filosofică în care 
rareori se primesc lucrări cu conţinut religios. Şi dacă această încercare va fi 
socotită ca neizbutită, am dori să știm care încercare filosofică se poate socoti 
ca izbutită? Care adică a ajuns să spună adevărul fără putinţă de a fi contestat. 

Rămâne însă un fapt stabilit, că învățătura creştină a fost și este în stare 
să dea naștere la o filosofie creștină. O filosofie creștină a existat deci şi există, 
chiar dacă se întâmplă uneori ca filosofii creştini să se abată în vreo privință de la 
adevărata învățătură a Bisericii. Lucrul acesta s'a întâmplat de multe ori în istoria 
filosofiei creştine și cu atât mai mult se putea întâmpla unui neteolog, cum este: 

1. Barca NICOLAE, Dr., Criza spirituala conteinporană şi menirea generaţiei 
tinere, Sibiu, Tip. Arhidiecezană, 1938, 24 pp., 20 lei. 

Ideile din această broșură sunt reluate, în mare parte întocmai, doar fără po- 
vara citaţiilor, din lucrarea Criza spirituală modernă și cauzele ei (Sibiu 1934). Cartea 
de fața este o minunată zugrăvire a svârcolirilor vieţii moderne, care s'a desprins 
de ancora credinţei, prăvălindu-se în adâncurile egoismului și ale turburarii. Viaţa 
omului din antichitate şi a celui din evul mediu era aninată de un principiu trans- 
cendent. Viaţa omului modern îşi are centrul în omul însuși. „Cauza cea mai 
adâncă a crizei contemporane, spune d-l N. Balca, aceasta este: luciferismul și 
litanismul omului acestui veac, individualismul și egoismul cras ca negafie a legăturii 
insului cu Dumnezeu și cu poporul din care omul face parte organică“ (p. 14). Scă- 
pare nu exista decât în întoarcerea omului la Dumnezeu şi la izvoarele de energie 
morală ale neamului. Aceasta este misiunea generaţiei tinere. „Noul om va trebui 
să-şi trăiască viața lui pe planul vertical al existenţei lui, hrănindu-se din obârșiile 
originare ale lui Dumnezeu și din respectarea veşnicei legi a comunilaţii, în care acest 
om e aşezat de Providenţă” (p. 18). Caci „poporul și Dumnezeu sunt polii veșniciei 
în mijlocul trecătorului” (p. 24). 

Scrisă frumos și cu mult suflet, cu multă râvnă pentru credință şi neam, 
lucrarea aceasta a d-lui N. Balca merită să fie citită și răspândită de preoți şi 
mai ales de tineri. Em. V. 


2. GHiA, GH. I, Preot, Creștinismul şi duhul creiator în lume, în Revista 
Teologică, anul XXVIII (1938), pp. 468—480. 


Părintele Gh. Ghia este cunoscut de multă vreme prin scrisul său plin de 
viață și cugetare creştină. Însemnăm aici acest articol pentru aceleaşi bune in- 
sușiri de scriitor creştin ale acestui învăţat preot. Analizând partea de contribuție 
a creştinismului în cultura omenească, autorul scoate la lumină în deosebi pu- 
terea generatoare de energie creiatoare a religiei Mântuitorului Hristos, Sub în- 
râurirea creştinismului, sufletul omenesc devine activ şi dinamic, fiind stăpânit de 
concepția finalistă a activității sale și a lumii în care trăeşte. Cugetând asupra 
culturii omenești, înăbușită astăzi de tehnică şi mașinism, autorul socotește cu 
bună dreptate că religia creştină „are datoria de a libera a doua oară pe om din 
sclavie, spiritualizând tehnica în scopurile şi mijloacele sale”. G. C. 


3, MARCU, GRIGORE T., Diacon, Profesorul Dr. Vasile Gheorghiu. Omul şi 
opera, Sibiu 1939, 36 pp., extras în parte din Revista teologică. 


Un frumos şi binemeritat prinos de laudă pe care ucenicul, ajuns şi el 
profesor la Academia teologică din Sibiu, îl închină cu duh de recunoștință 
dascălului său care, potrivit noilor legiuri, şi-a luat rămas bun de la înalta școală 
de teologie ortodoxă din Cernăuţi, unde a slujit în chip strălucit şi cu atât folos 


Revista Biserica Ortodoxă Română, 57 (1939), nr. 1-2, Ianuarie-Fevruarie. 

vreme de 37 de ani. Tot deodată această broșură are menirea să fie inceputul 
colecţiei: Contribuţiuni la studiul Testamentului Nou în Biserica Ortodoxă Română, 
cu care părintele diacon Grigorie T. Marcu făgăduește să îinzestreze literatura 
noastră teologică, 

Lucrarea este scrisă cu multă căldură sufletească, are stilul limpede și nu 
se pierde în amănunte fără rost. Ea se imparte în două: prima parte cuprinde 
viața profesorului Dr. Vasile Gheorghiu, iar a doua opera sa. Aici se găsesc 
înşirate, după toate regulile metodei bibliografice, titlurile lucrărilor, dându-se 
pentru unele din ele și mici însemnări asupra înfățișării şi insemnătăţii lor, Astfel 
putem spune că avem o lucrare model în această privință şi care poate servi de 
călăuză pentru alte cercetări asemănătoare. 

În total se dau 88 titluri împărțite după ramurile teologiei, în chipul ur- 
mător: Introducere în Testamentul Nou, 6 lucrări: Istorie biblică, 1; Cronologie 
biblică, 1; Critica textuală, 2; Exegeza N. Testament, 13; Teologia biblică, 3; Calen- 
daristică și calcul pascal, 6; Predici, 19; Recenzii, 15; Varia numără 17 titluri, 
iar numărul lucrărilor nepublicate şi addenta se ridică la 4, Aici este vrednică 
de amintit ediția critică a textului Noului Testament—o operă monumentală — pe 
care profesorul Gheorghiu a pregătit-o de mulţi ani, așteptând acum doar sprijinul 
cuvenit, al vreunui ințelegător, ca s'o poată da în tipar. Este ceia ce dorim și 
noi, căci ar fi păcat să pierdem vremea într'o adăstare zadarnică şi să nu avem 
cât mai curând la îndemână această lucrare menită să înalțe şi să sporească în 
multe privințe faima teologiei noastre românești, G. I. M, 


4, ROMAN DUMITRU, Preot, Jertfa inimii, Ploeşti 1938, Tipografia „Unirea“, 
217 pp. Prețul lei 65, 


Spirit format deopotrivă în cultura teologică și în cultura filosofică, autorul 
acestei lucrări ridică observarea şi trăirea faptelor de care se leagă activitatea 
sa preoțească până la înălțimea ideilor generale care se impun și celor mai severi 
intelectuali. In lucrarea aceasta se impletește minunat o adâncă și personală sim- 
ţire creștina cu abstracțiunea și preocupările intelectuale. E drept că autorul 
critică în general tendința vieţii sufletești a omenirii de astăzi de a se lăsa stă- 
pânită prea mult de puterile intelectuale in paguba simțirii creştine, Critica aceasta 
vădeşte insă o înzestrare intelectuală deosebită, fără care cu anevoe ar izbuti 
cineva să convingă o minte omenească mai sceptică pentru drepturile simţimin- 
telor creștine, 

In lucrarea de față tema de căpetenie a autorului este simţirea creștină ca 
mijloc de regenerare și inălțare sufletească a societății omenești în general şi a nea- 
mului nostru în deosebi, In jurul acestei teme se grupează toate mărturisirile pe care 
autorul le-a rostit în predicile, meditaţiile şi conferințele sale, adunate în această 
carte, Cine va citi cartea aceasta, se va simţi de bună seamă indemnat spre mai 
multă cugetare creştină şi spre mai multă jertiire a inimii pentru Domnul şi 
Mântuitorul nostru isus Hristos, G. C. 


5. STAicov, GHEORGHI HR., (ivpkBa n vrremprenună (Biserica și lumea 
intelectuală), revista IlwpkoBenrt BecTauks, ni. 39, 1938, 


Autorul pleacă de la adevărul istoric că popoarele au progresat atunci 
când în fruntea lor aveau conducători credincioşi. Biserica a jucat intotdeauna un 
rol primordial în istoria omenirii, precum şi în istoria fiecărui popor în parte. 

Aşa s'a întâmplat cu poporul bulgar, în timpul jugului turcesc, când toată cultura 
spirituală a fost concentrată şi conservată în chiliile mânăstirilor. 

Înflorirea culturală stă în strânsă legătură cu desvoltarea religioasă. Societatea 
este condusă de pătura intelectuală a ei şi ea creiază bunurile spirituale ale naţiunii, 
ale societăţii în general. De orientarea ei spiritual-religioasă depinde tot progresul 
activităţii ei. Intelectualii şi conducătorii poporului, inainte de toate, trebue să fie 
credincioşi. Fără credință in Dumnezeu, toate sforțările de zidire a unui viitor 
mai fericit sunt destinate pieirii. N.M.N. 


6. VLarcov, G. T., Jlromckoro uapcrao u uapcraoro Boxmue (Impărăfia 
omenească și împărăția lui Dumnezeu), revista Ilvprogenw Becraukr, nr. 37 (1938), 


In acest articol, cunoscutul scriitor bulgar Vlaicov arată nepotrivirea între 
moravurile vieţii noastre şi superioritatea idealului creștin de viaţă, sau împărăția 
omenească și împărăţia lui Dumnezeu. 

Noi trăim în împărăția lumească. Aceasta este viața noastră de toate zi- 
lele, preocupările, suferințele și bucuriile noastre obişnuite. Grija noastră de căpe- 
tenie este „pâinea cea de toate zilele“. Principiul de conduită este „egoismul“, 
Lipsa de încredere, rea voința, nedreptatea, suferința, lupta, nemulțumirea, sunt 
urmările lui. Aceasta este împărăția oamenilor. Cu toții o cunoaştem, trăim în ea 
și visăm o nouă împăraţie, împărăția lui Dumnezeu. 

Împărăția lui Dumnezeu este împărăţia iubirii şi a dreptății. Ea se reali- 
zează atunci când între oameni domneşte dragostea creştină. Dragostea creştină 
trebue să fie activă şi completată cu dreptatea. În împărăția lui Dumnezeu dom- 
neşte libertatea. Ea nu să realizează prin forţă, ci prin convingere, nu printr'un 
gest, ci prin evoluţie. Noi nu putem realiza nimic fără ajutorul lui Dumnezeu şi 
deaceia ne rugăm: „Vie împărăția Ta“. 

Această împărăție are de obiect, în primul rând, sufletele oamenilor. Grija 
pentru suflet, însă, nu trebue să neglijeze viața externă. Activitatea noastră trebue 
să fie armonioasă, să tindă spre dobândirea tuturor bunurilor spirituale şi mate- 
riale, cari vor contribui la fericirea oamenilor. Scopul ultim al vieţii omenești 
trebue să fie împărăția lui Dumnezeu, care va da sens tuturor grijilor cu caracter 
material. Ea este un ideal înalt şi depărtat şi se poate realiza după o evoluţie 
indelungată şi sforțările metodice ale tuturor generaţiilor. N MN. 


TEOLOGIA ISTORICĂ 


7. FRADINSCHI VICHENTIE, Ca, Hun CunaiCku HberoB XUBOT, KHbHMCEBHU 
pan n Mopanno-ackeTcro yuease (Sfântul Nil Sinaitul, viaţa, opera literară și în- 
vățătura sa moralo-ascetică), Belgrad 1938, 174 pp. 

Sfântul Nil Sinaitul atrait în a doua jumătate a veaculuial IV-lea şi inceputul 
veacului al V-lea. Ascetul sinait aparţine aşa dar, epocii de aur a culturii creştine 
şi corespunde întru totul prin personalitatea şi opera sa acestei epoci excepţionale 
din istoria Bisericii creştine. Până in anul 1915 n'a existat nici o monovralie pri- 
vitoare la personalitatea şi opera acestui mare ascet. Deabia în anul 191 apare o 
monografie asupra sf. Nil datorita catolicului Dr. Fr. Degenchart, Der hcihse Nilus 
Sinaita. Sein Leben und seine Lehre vom Mănchtum (Beitrăge zur Gescl te des 
alten Mânchtums und des Benedictinerordens, 6, Heft), Münster in We 1915, 
Cu doi ani mai târziu, profesorul protestant K. Heussi publică, cu privir celaşi 

subiect, studiul intitulat: Untersuchungen zu Nilus dem Askelen (Texte und Unter- 
suchungen, 42 Band, Heft 2), Leipzig 1917. Între acești doi autori s'a ivit dealtfel 
şi o polemică cu privire la opera Sfântului Nil Sinaitul. 

Literatura teologică ortodoxă a fost lipsită insă de un studiu anume, care 
să înţățișeze știinţificeşte activitatea şi personalitatea acestui mare ascet. D-l Vi- 
chentie Fradinschi, tânăr teolog ortodox din lugoslavia, întocmind și publicând un 
asemenea studiu, face un bun serviciu teologiei ortodoxe prin însuşi faptul că 
împlineşte o lipsă a acestei teologii. Opera Sfântului Nil este vrednică de prețuit 
din punctul de vedere al ortodoxiei, în deosebi pentru înaltele sale idei şi învăţă- 
turi despre ascetism. 

Studiul d-lui Fradinschi este intemeiat pe isvoare directe şi pe cercetarea 
unui mare număr de mărturii patristice privitoare la viața şi opera Sfântului Nil. 
Autorul împarte scrierile Sfântului Nil în cinci grupe: 1. scrieri despre virtuțile 
și viciile creștine ; 2. scrieri despre viața monahală; 3. scrisori; 4. sentințe și 5. 
scrieri pierdute și neautentice. În studiul său, autorul însoțește rezumatul fiecărei 
scrieri de aprecieri critice. Înfăţișarea sistematică a învățăturii moralo-ascetice a 
Sfântului Nil constitue partea cea mai de seamă a lucrării. Această învățătură are 
pentru societatea creştină o valoare de actualitate atât de mare, încât, precum 
socotește însuşi autorul, poate sluji ca material preţios pentru însufleţirea studiului 
moralei care se predă în școalele de astăzi. : 

Socotim că ìn alcătuirea acestui valoros studiu care a fost prezentat ca teză 
de doctorat la Facultatea de Teologie din Belgrad, autorul s'a bucurat în deosebi 
de bunele îndrumări ele savantului arhimandrit Dr. Filaret Cranici, profesor al 
acestei Facultăţi. Ucenicul s'a arătut insă vrednic de dascălul său.  G C. 


8. ZUGRAV IOAN, Profesor, Biserica Neamului din Rădăuţi, Cernăuţi [1938], 
16 pp. Editura Mitropoliei Bucovinei. 

Este o scurtă descriere a bisericii ctitorită de voevozii Moldovei și unde 
pe vremuri s'a adăpostit episcopia Rădăuţului. Se arată mormintele domnești aflate 
înlăuntrul bisericii şi „pictura în fresc", care este mai nouă decât clădirea. Acum 
vreo 60 de ani însă pictorul bucovinean Epaminonda Bucevski, din îndemnul nu 
ştiu cui, „a îndreptat după socoteala timpului său“ — mai bine zis a stricat — fru- 
moasa zugrăveală a bisericii, acoperind şi pisaniile. 

Odoarele care s'au mai păstrat nu sunt așa de însemnate și de prețioase 
cum sunt de pildă cele de la Putna sau Suceviţa. Printre cărţile aflate aici se 
aminteşte Ciaslovul tipărit la Episcopia Rădăuţului în anul 1745 şi un manuscris 
din 1783, tălmăcit din limba rusă și întitulat Datoria preojească. 

Acum și câteva nedumeriri: „inscripție, pisania slavonă” de care se vor- 
beşte la p. 5, credem că este unul şi același lucru; trebuesc neapărat dovezi 
pentru sprijinirea afirmației: „domnitorii nu obișnuiau să clădească biserici de 
lemn" (p. 6); scaunul de piatră care înconjoară peretele din altar, dacă poate fi 
în adevar numit „prispa“, atunci avem un termen cu înţeles deosebit. G, J, M. 


TEOLOGIA PRACTICĂ 


9. Nmon CRIVEANU, Episcopul Hușilor, Pace pre pămâni, Huşi 1938, 
Tipografia G. Cerchez, 108 pp., prețul 30 lei. 

Această carte frumos tipărită, cuprinde ca întrun mănunchiu, pastoralele 
trimise de Prea Sfinţitul autor poporului drept credincios din eparhia Hușilor cu 

prilejul sărbătorilor Naşterii şi Invierii Domnului, în cei patru ani de vrednică 
păstorire. Iar publicarea lor laolaltă este izvorită din gândul curat că vor putea 
fi de folos preoților şi tuturor acelora care doresc să-şi adape sufletul cu învăța- 
tură sfântă şi plină de pârgă duhovnicească. 

Fiecare pastorală poartă un titlu din care se desprinde firul călăuzitor al 
cuprinsului. El vădeşte priceperea şi mai ales deplina cunoaştere a meşteşugului de 
minunată înfăţişare a adevărurilor evanghelice şi de sfătuire pentru păzirea porun- 
cilor creştine. Astfel se deapănă rând pe rând: Pace pe pământ (pp. 5—13), Porunca 
iubirii (pp. 14—21), Cerul şi pământul se bucură (pp. 22—31), Crăciunul saracilor 
(pp. 32—42), În fața Crucii de pe Golgota (pp. 43—52), Peştera umilinței (pp. 53—62), 
Rug de dureri (pp. 63—70), Aur, lămâie și smirnă (pp. 71—79), Prinos curat 
(pp. 80—93) şi Mormântul Domnului (pp. 96—105). A spicui ceva din aceste 
bucăţi este de prisos, căci nu ştii ce să alegi mai intâiu. lar când săvârşeşti de 
cetit cartea, simţi părerea de rău că tot cuprinsul ei n'a fost mai îndelung. Ți 
se umple sulletul de mulţumire apoi, văzând că din sânul preoţimei noastre s'a 
putut ridica un frate pe scaunul cel vrednic de vladică, inzestrat şi cu aceste 
insuşiri de bun cărturar. Căci lucrarea de faţă este a zecea la rând din câte a 
dat la lumină până acum Prea Sfinţitul Nifon. Noi indemnăm pe toţi cei care 
urmăresc scrisul creştin să nu zăbovească intru agonisirea acestei cărţi, căci 
mult folos duhovnicesc vor dobândi de pe urma cetirii ei, și vor aştepta apoi 
cu nerăbdare ca vlădica de la Huşi să inzestreze cât mai des literatura noastră 
cu asemenea scrieri bune. G. L M. 


10. RaALus, K. M., Ilepi rod żxxinoræotrxoð GEwparog toð npwtexdixov 
(Despre dregătoria bisericească a protecdicului), în Ipaxrnă thg 'Axadnplag ABN- 
væv, 1936, Topog XI, rs5x0g 1, pp. 286—291. 

Cu aceiaşi grijă de documentare istorică cu care a cercetat atâtea alte 
dregătorii bisericeşti, d-l Rallis ne înfăţişează şi cercetarea aceasta privitoare la 
dregătoria protecdicului. Protecdicul — primul dintre avocaţii Bisericii — era 
recrutat in general dintre preoţi, uneori dintre diaconi şi foarte rar dintre mireni, 
Dregătoria peotecdicului a existat nu numai in Biserica din Constantinopol ci şi 
în numeroase alte biserici. In bisericile în care nu funcționa decât un singur 
ecdic, acesta se chema tot protecdic. Balsamon aşează degătoria protecdicului în 
rândul al doilea din pentada a III a grupului din dreapta. După o altă aşezare 
dregătoria aceasta se găseşte în rândul întâi din pentada a IH-a, Atribuţiunile, 
protecdicului erau diferite, Astfel protecdicul avea îndatoriri: de catehizare a 
celor ce doreau să se boteze, de ajutorare a săracilor, de răscumpărare a pri- 
zonierilor şi de eliberare a sclavilor, de cercetare şi judecare a unor pricini şi 
abateri bisericeşti, de redactare a multor acte juridico-bisericeşti, in sfârşit de 
a îndeplini chiar funcțiunea de exarh in eparhiile patriarhiei. G. C. 


11, RALLIS, K. M., Iep râv Exxnataorinâv 2Edpxuv (Despre exarhii bise- 
ricești), in Ipayură fie "Axanulae 'Admvâv, 1936, Tonoc XI, re5xos 3, pp. 
146—152. 

Autorul defineşte exarhul bisericesc ca fiind persoana căreia i se incredinţa 
de către sinod, sau de către patriarh ori mitropolit exercitarea unor drepturi 
aparținând lor. Exarhul se recruta dintre clericii care aveau deobicei şi alta 
dregătorie bisericească. Astfel există marturii istorice că au funcţionat in Biserica 

exarhi numiţi dintre economi, hartofilacși, protopopi, arhimandriţi. In general, exarhii 
cu atribuțiuni mai mari erau numiți dintre arhierei și chiar dintre foştii patriarhi. 
Exarhii trebuiau să cunoască limba ținutului în care erau trimiși. Numirea. 
lor se face prin hotărire sinodală sau şi prin hotărire imperială, la cererea 
autorităţii civile. Exarhii bisericeşti primeau atribuțiuni jurisdicționale. Erau în- 
sărcinaţi uneori să cerceteze certurile dintre mitropoliți cu privire la enorii, 
precum și învinuirile impotriva clericilor. Aveau deasemenea însărcinări de con- 
trol asupra averilor mânăstireşti şi bisericești. In eparhiile vacante, exarhii exer- 
citau și atribuţiuni sacerdotale. Indatoririle exarhale trebuiau exercitate fără plată. 
Fără motiv binecuvântat, persoanele din cler nu puteau refuza demnitatea de exarh. 
Studiul d-lui profesor Rallis se întemeiază pe un bogat material docu- 
mentar; nu folosește insă materialul documentar cu privire la evoluţia dregătoriei 
exarhilor până în zilele noastre. G. C. 


12, Srarcov, GHEORGHI HR., XpucruaHnonpane Ha paGOTHHUeCTBOTO 
(Creştinarea muncitorimii), revista llwpkoBenb BeCcruke, nr, 37 (1938). 


Problema muncitorească este astăzi de mare însemnătate, iar pentru Biserica 
ortodoxă ea are nu numai un aspect social-moral, ci și unul pastoral-misionar. 
Căci o mare parte din muncitorime este atrasă, pe diferite căi, de uneltirile 
comunismului ateist. Cauza acestei stări este neindestularea instrucţiunii religioase 
printre muncitori, cari, lipsiți de orientare ideologică, urmează cu înflăcărare și 
Chiar cu stăpânire de sine pe propagandiștii comuniști, fără să fie conștienți de 
scopurile bandelor internaţionale. 

Biserica, prin slujitorii ei, are datoria să lupte pentru ferirea acestor oa- 
meni de ateismul comunist. In acest scop autorul propune următoarele mijloace : 
1) Biserica trebue să intervină pe lângă autorităţile cu răspundere în Stat pentru 
introducerea sfintelor icoane în toate fabricile şi sălile de lucru, 2) Preoţii să orga- 
nizeze în fiecare fabrică câte o societate creştină ortodoxă, care să se opună 
activităţii anticreștine a nucleelor comuniste, și 3) Organizarea unor cantine pentru 
muncitori, prin care Biserica nu numai că ar desfășura o activitate de asistență 
socială, ci i-ar da posibilitatea să aibă sub ocrotirea ei spirituală multe suflete 
expuse pericolului rătăcirilor, 

Acestea sunt primele şi cele mai eficace mijloace prin care Biserica poate 
să îndeplinească opera sa de creștinarea muncitorimii. Rodnicia lor s'a dovedit 
prin experiența celorlalte confesiuni. Dece atunci să nu le folosească și Biserica 
noastră ortodoxă? N M. N., 


13. Von LANG P., Korpa nosBanch KONOKONA BE XpUCTIAHCKOU UEpKBU 
(Când s'au ivit clopotele în Biserica creștină), revista Bocrpecnoe urenie, nr. 17, 1938. 


Articolul de față ne infăţişează, pe scurt, istoria clopotului în Bisericile creş- 
tine. Astfel în epoca persecuțiilor nici nu putea fi vorba de sunete de clopote. Ves- 
tirea timpului adunărilor creştine se făcea printr'un vestitor, numit Dei cursor—s5- 
dpopoç. Această practică a fost în uz, în Apus, până în veacul al VI-lea, când apare 
clopotul. Este cu neputinţă să găsim date pentru întrebuințarea clopotului înainte 
de acest timp, Prima dată se amintește de clopot în „Viaţa sf. Columban” (pulsante 
campana). Alte dovezi găsim la Polidor Virgiliu, care scrie că prin primul decret 
al papei Sabinian, din anul 604, sa introdus întrebuințarea clopotului pentru adu- 
narea credincioşilor la rugăciune. 

In Biserica răsăriteană clopotele au fost introduse mai târziu, prin veacul 

al IX-lea, în timpul domniei împăratului bizantin Mihail al III-lea. Până atunci în 
Grecia era în uz toaca de lemn (&ņytæ E£bia) şi toaca de fier (&ytz atânpov), In 
Egipt se întrebuința trâmbiţa, despre care găsim indicaţii in regulele sf. Pahomie. 
Cu introducerea clopotelor în Biserică se iveşte şi obiceiul de a le binecuvânta 
sau a le boteza, in care scop se alcătuesc şi moliftele trebuincioase. 

Articolul de faţă conţine un material indestulător şi preţios, înfăţişându-ne 
istoria clopotului şi întrebuințarea lui în Bisericile creştine. S. S. 


14. Von Lanc P., Cs. Ilacxa Bb nepiie Bbra xpucriancraa (Sfintele 
Paşte în primele veacuri creştine), revista Bocępecaoe urenie, nr. 17, 1938. 


P. Von Lang a publicat în mai multe numere din revista Bockpecnoe urenie 
un intreg ciclu de articole în cari tratează diferite chestiuni de arheologie creş- 
tină. Despre unele din aceste articole am scris câteva note bibliografice în nume- 
rele precedente ale revistei Biserica Ortodoxă Română. 

In articolul de faţă autorul se ocupă de origina şi desvoltarea istorică a 
sărbătorirei Paştelui. In primele veacuri creştine prin cuvântul Paşte se înțelegea 
săptămâna Patimilor şi săptămâna Învierii Domnului (în Apus: „Pascha crucifitionis“ 
şi „Pascha resurrectionis"). Paştele era considerat cea mai mare sărbătoare creş- 
tină, iar Ziua Invierii Domnului (Duminica) o numeau „dierum rex” sau „Dominica 
gaudi“, Marea însemnătate pe care o avea Paştele în vechime o putem deduce din 
interesul arătat de sf. Părinţi cu privire la data prăznuirii acestei sărbători, 

Atât în Răsărit, cât şi în Apus, Paştele era sărbătorit cu fast. Impăraţii creş- 
tini eliberau deţinuţi din închisori, stăpânii lăsau în voie pe robi. În legătură cu 
Paștele a intrat în uz obiceiul de a mânca ouă, care în Răsărit (mai ales în Persia) 
simbolizează renaştere şi înviere. Sf. Augustin îl numeşte simbolul speranței. 

Cât de mare era bucuria creştinilor din cele dintâi veacuri, ne mărturiseşte 
însuşi cultul divin al Paştelui, pe care l-a păstrat și până astăzi Biserica ortodoxă. 
Europa apuseană nu cunoaşte această bucurie a cultului ortodox din ziua Paștelui. 
Autorul arată, în incheere, că bisericile ortodoxe (rusești) din Apus și în deosebi 
la Paris, sunt pline de oameni de alte confesiuni, veniți în ziua Paştelui, ca să 
asculte şi vadă această slujbă. S. S. 


TEOLOGIA SISTEMATICĂ 


15. BALCA, NIC. DR., Sören Kierkegaard (Extras din Istoria Filosofiei mo- 
derne, vol. II), Bucureşti 1938, 34 pp., preţul 30 lei. 


Marele filosof danez Sören Kierkegaard (1813—1855) a fost necunoscut 
multă vreme în istoria filosofiei, deoarece opera sa a fost tradusă târziu într'o 
„limbă europeană, devenind astăzi unul dintre filosofii cei mai citiți şi mai comentaţi. 
Importanţa sa este mare nu numai pentru filosofie, ci şi pentru teologie. „Graţie 
acestui Augustin modern s'a primenit atmosiera pentru o metafizică creştină“, 
spune d-l N. Balca în monografia pe care i-o consacră la sfârşitul volumului Il din 
Istoria Filosofiei Moderne (p. 34 din Extras). „Originalitatea lui Kierkegaard 
constă in aceea, că ela reînviat tipul vajnicului apologet creştin dublat de un 
adânc şi subtil mânuitor al speculaţiei filosofice“ (p. 13). „In acest Danez renasc 
umbrele marilor creştini: Pavel, Augustin şi Luther“ (p. 17), Educaţia religioasă 
Şi-a primit-o dela tatăl său, potrivit dorinţei căruia a studiat teologia la Copenhaga, 
având în acest timp adânci frământări sufleteşti în legătură cu împăcarea raţiunii 

cu credința. Problema capitală, care l-a chinuit toată viața pe Kierkegaard a fost 
problema existenței omenești, el fiind astfel întemeietorul filosofiei existenţiale mo- 
derne, care a influenţat în chip covârșitor teologia protestantă din vremea noastră. 
S'a ridicat cu o asprime neobișnuită împotriva celor care au făcut din creştinism 
o doctrină pur speculativă şi raţională. Ținta atacurilor lui a fost zdrobirea idea- 
lismului hegelian, pe care îl socotea ca „dușmanul de moarte“ al creştinismului. 
„Demascarea ereziei hegeliene“ a fost deci scopul vieții lui Kierkegaard. El voia 
să arate că aceea ce preţueşte este trăirea vieţii religioase, nu speculaţia filosofică 
asupra lui Dumnezeu. In etica kierkegaardiană, spune domnul N. Balca, ni se 
revelează un stil de viaţă profund ascetic, un stil al sfințeniei unui călugăr ce 
vrea să cucerească cu forța împărăția cerurilor. E un stil de viață care nu-și 
are locul decât într'o etică religioasă, căci insul nu-şi poate păstra realitatea per- 
sonală decât în raportul cu un Dumnezeu personal“ (p, 29). Este adevărat că 
Kierkegaard, natură adânc religioasă, se ridică chiar și în contra Bisericii, pe care 
o învinuește că ar fi falşificat creștinismul Noului Testament. Lucrul acesta se 
înțelege însă ușor la un protestant și un mare revoltat, cum a fost el. A fost 
însă un mare filosof creștin şi ne bucurăm că d-l N. Balca are de gând să 
tiparească, din îndemnul Societăţii Române de Filosofie, o monografie mai desvol- 
tată asupra lui Kierkegaard. Em. V. 


16. BALCA, NICOLAE, Dr., Studii filosofice (Extras din Istoria Filosofiei Mo- 
derne, Vol. III). Bucureşti 1938, 77 pp. 


Societatea Română de Filosofie a infaptuit un lucru de mare însemnatate, 
publicând o Istorie a filosofiei moderne, în patru mari volume, din care trei au şi 
apărut, închinate profesorului loan Petrovici, cu prilejul împlinirii a 30 ani de în- 
vățământ. La această frumoasă înfăptuire şi-au dat osteneala o seamă de iubitori 
ai filosofiei, cei mai mulţi fiind profesori universitari sau secundari, Intre aceștia 
din urmă este şi d-l Dr. N, Balca. D-sa şi-a ales să înfăţișeze filosofi sau școli de 
filosofi care să aibă măcar o cât de slabă legatură cu preocupările D-sale de fi- 
losofie religioasă. In volumul de faţă întitulat Studii filosofice, a adunat cea mai mare 
parte din contribuţiile d-sale la Istoria filosofiei moderne, Astfel, ne înfaţişează în 
primul rând „Școala din Baden" a lui Wilhelm Windelband (1848—1915) şi Hein- 
rich Rickert (1863—1936), la care ştiinţele spirituale au o însemnătate deosebită, 
Windelband, a cărui Istorie a Filosofiei a rămas una dintre cele mai bune din câte 
s'au scris vreodată, a fost profesor la Universitățile din Strassburg şi Heidelberg. 
El definește filosofia ca o „ştiinţă critică a valorilor universal valabile” şi accen- 
tuiază însemnătatea filosofiei pentru viaţă. Tot o filosofie a valorilor și a culturii 
este şi aceea a lui Heinrich Rickert, fost profesor de filosofie în Freiburg şi Hei- 
delberg. El a căutat să dea filosofiei valorilor un temeiu epistemologic, 

In al doilea rând, autorul înfăţişează „Realismul critic neokantian”, repre- 
zentat de Alois Riehl (1844—1924), Oswald Kiilpe (1862—1915) şi Friedrich 
Paulsen (1846—1908). Realismul critic neokantian ajunge la concluzia că există o 
lume independentă atât de subiectul care cunoaște cât şi de cunoaşterea însăși, 
Dintre cei trei reprezentațni ai acestei direcțiuni ne interesează în deosebi Frie- 
drich Paulsen, a cărui Introducere în Filosofie a devenit oarecum populară şi la 
noi şi în care e] caută să mijlocească pacea între religie şi ştiinţă. Acesta este, 
după el, scopul insușşi al filosofiei. Din nefericire, Paulsen ajunge la un „monism 
paralelist de culoare kantiană“ şi la „panteism”,. 

Mai departe, d-l N. Balca înfăţişează „Idealismul noetic al lui Rudolf 
Eucken (1846—1926). Acest filosof ne intereseaza în chip deosebit pentru credința 
sa nestramutată într'un adevăr supra temporal şi veşnic, precum şi pentru potri- 
virea deplină intre filosofia şi viața sa. Eucken se ridică impotriva monismului 
haeckelian, opunându-i „o viziune spirituală despre viață şi o arzătoare credința 
în necesitatea realizării în viață a valorilor eterne“ (p. 48). Cu ajutorul sfinților 
Părinți, el a ajuns să pună viața spirituală deasupra naturii şi să ceară înfrângerea 
naturii, când aceasta se opune nazuințelor inalte ale spiritului. Când puterile ome- 
neşti se istovesc în lupta pentru cuceririle spirituale, intervine ajutorul lui Dum- 
nezeu. Etica şi metafizica lui Eucken duc fără piedecă la religie. Fără religie, va 
spune Eucken, nu este posibilă nicio năzuință spre spiritualitate. El ajunge insă 
la concepția unei „religii caracteristice“, in care omul trăieşte prezența unei lumi 
transcendentale, spre deosebire de „religia universală“, care leagă spiritul cu U- 
niversul. Despre creştinism, Eucken spune că este cea mai înaltă religie şi îi atri- 
bue o putere spirituală formidabilă, dar este de părere că religia creştina trebue 
desbrăcata de orice antropomorfism. Fără să conteste necesitatea unirii dintre Divin 
şi uman, el nu concepe ca această unire să se realizeze numai într'un punct, adică 
în persoana Mântuitorului, ci „această unire trebue să pătrundă, să înalțe şi să 
susțină intreaga istorie”. 

Ultimul filosof studiat în lucrarea de faţă este Hans Vaihinger (1852—1933), 
care, de şi s'a născut dintr'o familie de pastori din Tübingen, n'a ajuns la o filo- 
sofie religioasă, ci la un fel de pragmatism filosofic. Filosofia sa, cunoscută sub 
numele de „Ficţionalism“ sau „Filosofia lui Ca-şi-Cum“, duce la incheierea că func- 
țiunile logice sunt procese organice teleologice şi că noțiunile fundamentale ale 
ştiinţelor, ale religiei şi moralei sunt ficțiuni. Este o filosofie foarte mult criticată 
şi socotim că pe drept. Em. V. 


17. CăcIULĂ Ouime N., Pr. Dr., Religie și jertfă, traducere de Pr. Radu 
Antofie, din "H ela sbxaptoria og Buolu = Sfânta Euharistie ca jertfă (Atena 1931), 
revista Îngerul, anul X, nr. 12, Dechemvrie 1938, pp. 1028—1044. 

Este un fragment din teza de doctorat în teologie susținută de Pr. Dr. Olimp 
Căciulă la Facultatea de Teologie din Atena în anul 1931. Fiind numai un frag- 
ment şi anume partea introductivă, marea problemă a jertfei este numai 
pusă, urmând ca în alte numere ale revistei Îngerul, sau în volumul întreg tra- 
dus să avem înfăţişarea problemei in toată intinderea ei şi în deosebi „jertfa 
euharistică", ce formează subiectul însuşi al acestei importante lucrări de doctorat. 
In fragmentul tradus atât de limpede de părintele Radu Antofie, sunt consideraţiuni 
asupra sensului jertfei în genere: legătura ei cu religia, origina şi esenţa ei, etc. 
Inainte însă de a ajunge la acestea, Pr. Olimp Căciulă face o repede ochire asupra 
religiei în general, ființa şi originea ei, definițiile ce i s'au dat şi metodele folosite 
în cercetarea ei. Incheierea la care ajunge autorul este că nici îilosofia religiei, 
nici istoria religiilor și nici psihologia religioasă nu sunt în stare sa pătrundă în 
ființa adâncă a religiei şi în izvoarele ei, pentrucă pornesc aproape totdeauna dela 
principii materialiste, pozitiviste, evoluționiste, etc. In privinţa jertfei, fie sânge- 
roasă sau nesângeroasă, autorul o socoteşte, împreună cu rugăciunea, ca una 
din cele mai vechi şi mai comune mijloace întrebuințate de om pentru a intra în 
legătură cu dumnezeirea. Se pare că jertfele nesângeroase au precedat pe cele 
sângeroase. Acestea din urmă însă au o însemnătate mai mare în istoria religiilor. 
Oricum, sacrificiul este un element de temelie în orice religie şi are legături 

dânci cu firea omenească şi cu năzuinţa ei spre fericire şi mântuire. De aceea 
ne-am bucura mult dacă Pr. Radu Antofie şi-ar da osteneala să traducă în in- 
tregime această teză de doctorat, dând astfel putință preoților şi studenților teologi 
români să folosească cercetările părintelui Olimp N, Căciulă asupra unuia dintre 
cele mai însemnate capitole ale dogmaticii ortodoxe. Em, V. 


18. CuRIAC Gu., Preot, Teologie şi creație omenească, revista Cronica Ro- 
manului, anul XV (1938), pp. 369—385, 

Pr. Gh. Chiriac este un tânăr teolog pe care se poate pune multă nădejde. 
Incă de pe când era student la Facultatea de Teologie din București şi făcea 
recenzii în revista Raze de Lumină, s'a arătat o fire deosebit înzestrată pentru 
studiile filosofice. În vremea din urmă a scris şi poezii în care îndrăzneala gân- 
dului se îmbină cu o formă aleasă. Articolul Teologie și creație omenească este, 
după cum arată însuşi subtitlul articolului, o Încercare apologetică de pe planul 
valorilor culturii. Pare a fi însă numai începutul unei lucrări mai mari sau al unei 
serii de studii, tratând despre: Artă şi har, Paradis şi creaţie, limita actului de 
creaţie artistică, drumul lui Dante, separarea actelor, întoarcerea spre sensibil a 
peregrinilor, Kalokagatia, etc. Cum se vede, este vorba de un studiu plin de in- 
teres şi de actualitate, pe care suntem încredințaţi că Pr. Gh. Chiriac îl va duce 
la bun sfârșit, acolo la Bonn, în Germania, unde își continuă studiile de teologie 
şi filosofie, Articolul are trei capitole: I. Crucificare întru transcendere, II, Teologia 
dialectică şi încercările de evadare umană. III, Antropologia și gnoseologia orto- 
doză față de teologia crizei. Prin „Crucificare întru transcendere", autorul vrea 
să înțeleagă suferința care este legată de orice creaţie superioară: „Jertfa vieţii 
întru triumful spiritului” (p. 375), În cele din urmă două capitole ale articolului 
este discutată teza principală a așa numitei „teologii dialectice” sau „teologia 
crizei“, reprezentată prin teologii germani protestanți Karl Barth, Friedrich Go- 
garten, Bultmann şi filosoful Grisebach, Această teză constă în deprecierea totală 
a omului in fața lui Dumnezeu, Teologia dialectică exagerează principiul sola fide 
al lui Luther şi-l extinde la întreaga cultură umană, Dar, se întreabă Pr, Gh. 
Chiriac, „oare Dumnezeu trebue să însemneze o nimicire totală a omului? Nu e 
în noi nimic demn de numele lui? Suntem noi atât de distruși până și in natu- 
ralibus, încât sâmburele nostru intim nu mai poate rodi?“ (p. 380), Capitolul ultim 
în deosebi cuprinde o interesantă încercare de gnoseologie ortodoxă. „Cunoaşterea 
tainică“ sau „cunoaşterea întru frică” ar fi cunoaşterea specific ortodoxă. Este un 
studiu plin de interes, a cărui continuare o aşteptăm. Em. V. 


19. SERAFIM SOBOLEV, Arhiepiscop, Hosoe yuenie o Copia, Ilpemy- 
npocru Boxieii (Nouă învățălură despre Sofia, Preaînfelepciunea lui Dumnezeu), 
Sofia 1935, pp. 525, pr. 40 fr. 


Această carte este o voluminoasă lucrare, în care face o amănunțită şi 
temeinică critică asupra sofiologiei lui P. Florenski şi S, Bulgacov. 

Autorul, arhiepiscopul Serafim, este membrul Sinodului arhieresc rus din 
Carloviţ, care în anul 1935 a condamnat învățătura sofianică, Există chiar o mare 
asemănare de formă şi de fond între lucrarea de față şi formulele de condamnare 
dia Carloviţ. Aceasta ne îndeamnă să deducem, sau că lucrarea este o desvoltare şi 
explicare a formulelor carlovițene, sau că studiile arhiepiscopului Serafim asupra 
învățăturii sofianice au fost prezentate sinodului arhieresc şi pe baza lor a fost 

formulată și motivată condamnarea. Caracterul oficios al lucrării este vădit şi prin 
faptul, că în luna Dechemvrie 1937, Comitetul ştiinţific de pe lângă Sinodul arhieresc 
al Bisericii ortodoxe ruse de peste hotare, pe baza referatelor scrise ale profeso- 
rilor N. S. Arseniev, M, V. Zizikin şi S. V, Troițki asupra acestei opere, l-a pro- 
clamat magistru în teologie, ceea ce a fost confirmat şi de însuşi sinodul arhieresc 1, 

Lucrarea cuprinde un bogat material critic, din care vom arăta ideile prin- 
cipale, în jurul cărora este concentrată întreagă polemica antisolianică. 

Punctul de plecare al învățăturii sofianice este incompatibilitatea ontologică 
între Dumnezeu şi cosmos, ceeace presupune existenţa unui tertium, care să facă 
posibilă nu numai crearea lumii vremelnice, dar și iconomia permanentă a lui 
Dumnezeu pentru omenire, Această punte între lumea empirică şi transcendentul, 
S. Bulgacov şi P, Florenski o găsesc în învățătura despre Sotia, Preaințelepciunea 
lui Dumnezeu, Sofia este lumea ideală în Dumnezeu, cea din vecie, care a luat 
şi o ființă creaturală în timp, prin actul creaţiei divine, Ideea aceasta de mijlocire 
între Dumnezeu și lume, autorul nostru o consideră ca gnostică, respinsă de Bi- 
serică şi de sfinţii Părinţi bisericeşti, care învaţă că acest mijlocitor este însuşi Fiul 
lui Dumnezeu, „prin Care toate s'au făcut“ fără să I se diminueze sau să-l nege 
plinătatea divinității, fiind de o ființă cu Dumnezeu Tatăl, 

Fiind o ființă intermediară „Sofia“ are două aspecte: un aspect divin, ne- 
creat, veșnic și un aspect temporal-creabil, De aici şi dificultatea de a face de- 
linițiuni, cari să împace aceste două antipoduri. In raport cu Dumnezeu ea este 
veşnică, necreată, este „autodescoperirea Dumnezeului Tatăl în Fiul și Sf, Duh“, 
„a patra ipostasă“ (P, Florenski) „ipostaticitatea“ (S, Bulgacov) „viaţa unitară, ființa 
unitară, cuprinsul unitar al vieţii Întregei Prea Sfintei Treime", „Sofia-Usia“, „ființa 
feminină în Dumnezeire, „Zeița“, „fiica lui Dumnezeu“, „Afrodita“, „Impărăteasa 
cerurilor“, „care primește închinare de sf, Fecioară Maria“, 

In raport cu lumea creată și omenirea, Sofia, Preainţelepciunea lui Dum- 
nezeu este „substanța divină“, „substanţa ideală“, „sufletul lumii“, „rădăcina veş- 
nică a noastră“, „sfințenia creaturii”, „chipul lui Dumnezeu”, „energia lui Dum- 
nezeu", „însăși adevărata, pura şi deplina omenire”, 

Analizând toate aceste definiţii în lumina literaturii patristice şi a învăţă- 
turii bisericești, autorul nostru arată nu numai că învățătura despre Sofia este o 
inovaţie, dar și că definițiile ei contrazic învăţăturile patristice despre Dumnezeu, 
sf. Treime, lume și om, Prin ideea despre Sofia se introduce un principiu nou 
în sf. Treime („a patra ipostasă“), pe care nici revelaţia divină, nici patristica nu-l 
cunosc. Unele definițiuni sunt periculoase („Sofia-Usia“) şi chiar condamnabile 
(„ființa feminină“, „Zeița“, „Afrodita“ etc.). O parte din însuşirile Sofiei arată, că 
este o ființă divină, de şi nu este Dumnezeu, iar pe de altă parte în aspectul ei 
creat este „sufletul lumii“, De aici reiese contrazicerea că ar îi o divinitate creată, 
Amestecul dumnezeirii cu lumea, duce la panteism, S. Bulgacov numește pan- 
teismul său „pan-eteism"”, întrucât nu exclude personalitatea și transcedentalitatea 
divinității, precum nici ideea de creaţie a lumii. Totuşi nici panteismul acesta nu 
poate evita dificultăţile oricărui panteism în explicarea originei răului, 

Sotiologia își are bazele în filosofia lui Platon, care are un loc deosebit în 
literatura patristică, Sofiologii nu fac altceva decât să desvolte mai departe ceeace 
sf, Părinţi nu au desăvârşit, ci numai au vorbit în treacăt despre chipul ideal al 
lumii în Dumnezeu, Deaceea arhiepiscopul Serafim aduce citate din literatura 








1. Cf. revista Lleprosnas uzat, nr, 1, Ianuarie 1938, 

patristică, prin care se vede, nu numai că învățătura modernă despre Sofia este 
nouă şi nu există la sf, Părinţi, dar şi că este în contrazicere cu teologia patristică. 

O polemică aprinsă se duce împotriva soliologiei şi pe teren liturgic, în- 
trucât P, Florenski și S, Bulgacov își sprijină învățătura pe iconogralia rusească, 
unde găsim icoane închinate sfintei Sofii (la catedralele din Novgorod, Iaroslav şi 
Kiev), Arhiepiscopul Serafim lămureşte, că aici Sofia, înfăţişată sub chipul unui înger 
nu este decât lisus Hristos „Îngerul Marelui Sfat” şi astfel a fost interpretată de 
teologi şi credincioşi. Obiceiul de a infățişa Preaințelepciunea lui Dumnezeu sub 
forma unui tânăr cu chip îngeresc este împrumutată din mistica germană, 

În privința argumentelor biblice ale doctrinei sofianice autorul nostru afirmă 
că nu sunt justificate și nu au aprobarea exegezei patristice. În Vechiul Testa- 
ment întâlnim adeseori ideea de Preainţelepciunea lui Dumnezeu personiticată, pe 
care o găsim mai ales in cărțile necanonice ale Vechiului Testament, Ideea de 
Sofia din sf. Scriptură, sfinții Părinți bisericeşti o referă la a doua persoană a 
sf. Treimi — Fiul lui Dumnezeu. Dacă la unii sf. Părinţi găsim ideea de Sofia re- 
ferită şi la Sf. Duh, acestea nu pot fi decât păreri izolate față de mărturisirea 
Bisericii despre „Hristosul cel răstignit, puterea lui Dumnezeu și Înţelepciunea 
lui Dumnezeu” (| Cor, 1, 24). 

Sergiu Bulgacov susţine, că sofiologia este singura interpretare posibilă a 
hristologiei şi soteriologiei creștine, întrucât întruparea reală a Fiului şi opera 
mântuirii n'ar fi fost posibile fără conceptul sofianic al înrudirii ontologice între 
Divinitate şi om. Arhiepiscopul Serafim îi obiectează, aducându-i o mulţime de citate 
din operele sfinților Părinţi bisericeşti, cari au tratat şi au explicat dogma intru- 
pării fără intervenţia vreunui factor intermediar-sofianic. 

Lucrarea aceasta este singura care expune și combate sistematic doctrina 
sofianică, S. S. 


CRONICA INTERNĂ 


Alegerea, învestirea şi înscăunarea P. S. Arhiereu Vasile Stan ca 
Episcop al Maramureșului. — Biserica strămoșească şi poporul nostru 
dreptcredincios de la hotarul de miază-noapte al ţării, au avut, către 
sfârşitul toamnei trecute, prilej de mare bucurie, căci după veacuri de su- 
punere, episcopia Maramureșului a reinviat dobândind un nou păstor. 
Din înalta voie a M. S. Regelui Carol II și prin îndemnul înțeleptului său 
sfetnic şi ocârmuitor al Bisericii noastre I. P. S. Patriarh Miron, ctitoria 
uitată a vitejilor şi evlavioşilor voevozi din Maramureş a fost chemată 
la viață nouă. Întemeiată cu câteva veacuri în urmă, episcopia ortodoxă 
a Maramureșului şi-a plecat grumazul uneltirilor dușmane după scurtă 
durată, ca să fie reinviată acum cu mai multă strălucire. Vrăjmaşii Bi- 
sericii strămoșești, care sunt şi ai Neamului, au dus asuprirea lor până 
acolo, încât au socotit primejdios lucru pentru ei, propoveduirea cuvân- 
tului dumnezeesc de către un vlădică ortodox. 

Dar astăzi nedreptatea pe care au încercat să o facă atunci, 
s'a întors întru dreptate, iar episcopia Maramureșului este adusă la starea 
ca să-și poată îndeplini rosturile ei fireşti. Cât este de însemnată me- 
nirea acestei episcopii renăscute, a arătat-o I. P. S. Patriarh Miron prin 
cuvântarea ce urmează şi pe care a rostit-o la deschiderea Adunării na- 
ționale bisericeşti chemată să aleagă pe noul vlădică. 


Venerabil Colegiu electoral al Congresului național bisericesc, 


Cu aprobarea M. S. Regelui am convocat pe astăzi acest Colegiu 
electoral pentru a alege episcop titular la locul vacant de la Sighetul 
Maramureşului. Episcopia aceasta este acum, după o întrerupere de 
veacuri a vieții sale, reînființată cu aprobarea tuturor factorilor hotăritori : 
Biserică, Parlament şi Rege. 

Înainte cu multe veacuri a fost în acele părți o vie mişcare de 
viață şi a Bisericii ortodoxe şi naţională. Egumenii vestilei mânăstiri 
stavropighii de la Peri, ctitorie a voevozilor și boierilor descălecători, erau 
episcopii cu jurisdicție peste întinse ținuturi de Români. 

Și tocmai pentru aceasta inamicii Românilor şi ai așezămintelor 
lor fundamentale s'au îndreptat împotriva lor cu toată forța mijloacelor 
de Stat, încât au stins și ultima licărire de viaţă bisericească ortodoxă. 

Peste 200 de ani a dăinuit întunericul. Și mă simt înălțat sufle- 
teşte, că mie personal mi-a oferit Providența mulțumirea istorică, ca, prin 
anchetele mele făcute de la Sibiu în era ungurească, prin propaganda 
mea făcută între baionetele jandarmilor maghiari, — să pot asigura înfiin- 
țarea primelor două parohii ortodoxe la Săcel şi Dragomireşti. Iar după 
războiu parohiile ortodoxe s'au sporit mai uşor, încât s'au putut creia 
condițiile pentru reînvierea vechei episcopii din țara descălicătorilor Dragoş 
şi Bogdan. La acest loc aveţi astăzi a alege episcop. 

Ajute-vă Dumnezeu, ca rezultatul obținut să fie spre întărirea românis- 
mului şi ortodoxismului din acel ţinut, unde atâţia Români au fost înstrăi 
nați de vitregia vremurilor de tulpina neamului. 

Deschid Colegiul electoral, 


După cuvântarea I, P, S, Patriarh, urmând să se înceapă lucrările 
votării, locul de președinte al adunării a fost trecut I. P. S., Mitropolit 
Visarion al Bucovinei, deoarece episcopia Maramureșului este sufragană 
Mitropoliei din Cernăuţi. Și cum la întâia votare nici unul din candidaţi 
n'a dobândit numărul cerut de voturi, s'a făcut o nouă votare. De data 
asta rezultatul a fost următorul: P, S. Arhiereu Vasile Stan 69 voturi, 
P. C. Arhim. Iuliu Scriban 53 și P, C. Arhim. Eugen Laiu 10. 

Aşa dar a fost ales episcop P, S. Arhiereu Vasile Stan Rășşinareanul 
vicarul Arhiepiscopiei din Sibiu. Nici nu se putea o alegere mai nimerită, 
De obârşie curat țărănească, născut în satul Sohodol din munții Apuseni, 
vlădica Vasile este înfrățit cu pământul Ardealului şi cunoaşte ca nimeni 
altul necazurile şi durerile acelora la care a fost chemat să-i păstorească, 

Din trecutul vieţii sale aflăm că după ce a săvârşit școala primară 
sătească, a mers mai departe la învăţătura în şcolile din Beiuș, Brad 
şi Braşov. A trecut apoi la Sibiu, unde a urmat cursurile seminarului 
teologic, cu gândul ca să se facă preot. Având însă neostoită râvnă de 
carte, în 1898 a plecat la Budapesta, unde în 1902 şi-a luat licenţa în 
litere, iar în 1908 doctoratul în filosofie, cu teza: Elementele ungurești 
în limba Moților (Sibiu 1908). 

După terminarea studiilor, adică în 1902 a fost numit profesor la 
Seminarul Andreian din Sibiu, unde a funcţionat până în 1919, când, 
după unire, i s'a încredințat conducerea şcoalei normale Andrei Șaguna 
din Sibiu. A stat în fruntea acestei școale până în anul 1927, 

În preoție a intrat la 26 Maiu 1906 când a fost hirotonit diacon, 
pe seama catedralei din Sibiu, La 15 Iunie 1913 a fost sfinţit preot, iar 
la 19 Iunie 1921 i s'a dat vrednicia de protopop.În Aprilie 1922, rămâ- 
nând văduv, a trecut în cinul monahal, fiind tuns călugăr la sf. mânăstire 
Cozia, în ziua de 6 Septemvrie 1925. In luna lui Aprilie din anul 
următor, i se dădu rangul de arhimandrit de scaun, iar la 7 Septemvrie 
1927 a fost numit vicar al Arhiepiscopiei Sibiului. Sfântul Sinod, în 
şedinţa din 30 Maiu 1928, l-a găsit vrednic să ocupe scaunul de vicar la 
Mitropolia Sibiului, şi de aceea a aprobat să fie hirotonit intru arhiereu 
cu titlul de Rășinăreanul, 

După ce a fost ales episcop, de către Adunarea Naţională bisericea- 
scă, P. S. Vasile Stan s'a ridicat și a rostit această cuvântare de mulțumire : 


Venerabil Colegiu electoral! 


Primesc cu vădită emoție vestea, că prin votul Domniilor Voastre 
am fost destinat să încep şirul ierarhilor în cea mai tânără episcopie orto- 
doxă, în episcopia Maramureşului. 

Gândul meu în această clipă solemnă şi nespus de serioasă pentru 
mine, se îndreaptă înainte de toate cu smerită închinăciune către Tatăl 
nostru din ceriuri, care prin sfântul Său Duh v'a dat inspirația să faceți 
din mine, un modest slujitor al altarului şi al neamului, propovaduitor al 

evangheliei Fiului Şău, acolo unde Biserica Lui ortodoxă, odinioară vie 
şi înfloritoare, a fost răstisnită fără îndurare și aproape desființată de 
vitregia vremurilor şi de răutatea omenească. 

În rândul al doilea se pleacă cu omagială recunoştinţă inaintea în- 
țelepciunii Prealuminatului nostru Rege Carol al II-lea, inaintea patriotis- 
mului încălzit de puterea credinţei strămoșești a Majestății Şale şi a sfet- 
nicilor Şăi, ierarhi şi mireni, cari într'un ceas de fericită inspirație şi de 
vedere în viitor au chemat din umbra morții la nouă viață episcopiile 
voivodale din Maramureș, spre a fi de strajă sufletului românesc la ho- 
tarele de miază-noapte ale ţării. 

In cele din urmă mă întorc către Domniile Voastre, Venerabili 
membri ai Colegiului electoral, cu adânci și călduroase mulțumiri pentru 
cinstea de care mă învredniciți și pentru încrederea ce-mi anticipați cu 
atâta prevenire și bunăvoință. 

Mă voiu sili și voiu ruga în fiecare zi pe Dumnezeu, să-mi ajute 
ca să lucrez în ogorul bisericii Şale și al neamului nostru așa, ca nimeni 
să nu regrete votul ce mi-a dat. 

Venerabil Colegiu electoral! Este datină, ca la o înălțare într'o dem- 
nitate mai de seamă, cel ales să-și desfășoare programa de muncă. Eu 
nu am nevoie să urmez acestui obiceiu, pentrucă programa de activitate 
a episcopului este dată în învățăturile și poruncile Domnului și Mântui- 
torului nostru lisus Hristos, în orânduielile sf. Apostoli și sf. Părinţi, pre- 
cum și în canoanele sinoadelor, a căror implinire duce la mântuire, 

Ceeace voiu căuta însă cu toată ardoarea sufletului meu, în activi- 
tatea pastorală câtă îmi va fi îngăduită de bunul Dumnezeu, va fi, să 
fac, ca să pătrundă în împlinirea acestor porunci și orânduieli cât mai 
multă sfințenie, ca toți, păstor și păstoriţi, să ne putem mântui sufletele, 
încredințându-le lui Hristos. 

Pe lângă sfințenia vieţii însă mai adaug ceva. In conștiința mea 
frăește cu deplină limpezime convingerea, că un episcop român la granița 
Țării nu poate fi numai un povățuitor cătră Hristos, ci trebue să fie și 
un scut moral, care să prindă și să facă neputincioase toate săgețile otră- 
vite, ce dușmanii noştri le ţintesc de peste hotare spre sufletul românesc. 

Dragostea de neam şi de legea românească, ce am supt-o deodată 
cu laptele mamei în satul de pe Valea Arieșului ce mi-a dat ființa și 
dârzenia caracterului moțesc, moștenire din moși-strămoși, îmi vor biciui 
necontenit elanul, ca să port cu cinste și crucea lui Hristos, și steagul 
avântului românesc, 

Voiu fi intotdeauna cu credință, cu respectuoasă supunere și ne- 
clintit devotament către Prealuminatul şi dreptcredinciosul nostru Rege 
Carol al II-lea, fericitul ctitor al episcopiei maramureșene. 

Voiu fi cu ascultare și cuviință către Şfântul Şinod și către mitropo- 
litul meu şi cu cinste nefățarnică către cârmuitorii Ştatului și către toate 
coznorațiunile bisericești și patriotice. 

~  Iubiţilor mei fii sufletești din Maramureş, cari mă copleșesc în clipa 
de față cu dragostea lor, le răspund cu aceeași caldă dragoste ; le trimit 
fierbintea rugăminte să-mi păstreze neștirbită această prețioasă simţire ca 
o chezășie fără sminteală a unei rodnice impreună lucrări și le adresez 

cuvintele sf. apostol Pavel din epistola către Romani: când vin la voi, 
voiu veni cu belșugul binecuvântării evangheliei lui Hristos. 

Domnul și Mântuitorul nostru sa mă întărească şi să-mi ajute, ca 
așteptările ce le-aţi legat de alegerea mea ca cel dintâi episcop după 
unirea cu patria-mama, al Maramureșului ortodox, să le pot implini cu 
prisosința ! Amin, 


Învestirea P. S. Episcop Vasile s'a facut la Palatul Regal din Bu- 
cureşti în ziua de 16 Dechemvrie 1938. Această datină străveche a în- 
mânării cârjei s'a desfășurat potrivit obiceiului, cu toată cinstea cuvenită. 

Alaiul a pornit la ora 11,45 de la Sf. Patriarhie având în frunte pe 
Prefectul Poliţiei Capitalei, Protopopii Bucureștilor, două plutoane de 
Roşiori, trăsura regală cu I. P. S. Mitropolit Visarion al Bucovinei impreună 
cu P. S. Vasile Stan noul episcop al Maramureşului, apoi trăsura re- 
gală cu I. P. S, Patriarh Miron și P. S. Episcop Nicolae Colan Minis- 
trul Cultelor şi Artelor. In sala tronului se aflau marii sfetnici ai țării 
şi căpeteniile oştirei şi ale Curţii Regale. 

M. S. Regele luând cârja episcopiei Maramureșului din mâna |. 
P. S. Mitropolit Visarion al Bucovinei, a încredinţat-o P. S. Episcop Va- 
sile, care spre mulţumire a rostit această cuvântare: 


Sire, 


Se implinesc tocmai 203 ani, de când s'a stins în Maramureș, 
cel din urmă Episcop ortodox. Cu moartea lui s'a rupt și ultimul Zăgaz 
ce mai rezista acolo, proselitismului catolic. A urmat apoi o lungă perioadă 
de întunecime, când inima românească bătea toi mai încet, până la ali- 
pirea acestui pământ, atât de românesc, la sânul Mamei sale. 

Dar n'a fost întotdeauna așa. Inainte vreme, Maramureșul, cuib de 
Voevozi români, cu toate prigoanele Statului ungar catolicizant, cu toate 
răpirile și asupririle lacomilor principi calvini, şi-a păstrat prin veacuri 
credința strămoșească și cu ea, ființa românească, topite, în cursul vre- 
murilor, într'o singură simţire. 

Din 14 mânăstiri ortodoxe de odinioară, numai în județul Mara- 
mureș, şase au fost reședințe de Vlădici. Și din aceste cuiburi de credință 
a pornit lumina celor dintâi traduceri în limba română din cărțile sfinte, 
făcând începuturile vechii noastre literaturi bisericești. 

Pe lângă prigoane și suferinți, și-a avut deci Maramureșul, descă- 
lecător de ţări, și clipe de mărire, ce strălucesc în istoria românească, ca 
mândre sclipiri de soare printre nourii cărunți de furtuni. Spiţa neamului 
nostru, cu rădăcini vânjoase în acest pământ, a rezistat cu voinicie și 
viforului și momelilor, pentru că îngerul său păzitor era sfânta lege sirăbună. 

A rezistat până în clipa cea mai dramatică din viața Românilor 
transilvăneni. 

Când, insă, Biserica Romei reușește sa atragă la unire cu ea (170°) 
o parte a Românilor din fostul Stat ungar, minunata unitate de simţire 
religioasă și românească, ce fuse, veacuri dearândul, taina cohesiunii și 
rezistenţii sufletului românesc de pe plaiurile ardelene se frânge. Se frânge 
însuși acest suflet. 

In special, sărmanul Maramureş românesc, cu moartea bătrânului 
Episcop Dosofteiu (1735), care rezistase eroic presiunii catolice, rămâne 
în bătaia tuturor influențelor streine şi duşmăniilor politice, ce adorm, pe 
încetul, instinctul de viață românească şi pregătesc prăbuşirea. 

La glasul goarnei vestitoare a  întregirii neamului, Maramureşul 
voevodal, ca şi Făt-Frumosul din poveştile noastre, se deşteaptă din 
somnolența aducătoare de moarte, şi-şi caută puterile furate: simțirea şi 
legea românească. 

Fericitul Părinte al Majestății Voastre i-a trezit simţirea românească 
dezrobindu-l; Majestății Voastre V'a fost dată de Pronia Cerească bine- 
cuvântata menire de a-i înveșnici prin iscălitura regească şi vechea tărie, 
restatornicindu-i legea străbună în Episcopia Ortodoxă înviată a Ma- 
ramureșului. 

Toată suflarea românească este îndreptăţită să privească în această 
Episcopie o nouă fortăreață a sufletului românesc la granița de miază- 
noapte a țării, un blindaj moral pentru siguranța acestei granițe. Socotesc, 
că această voință a fost de față la zămislirea ideii de a o înfăptui. Cel 
puțin în lumina conștiinței mele stăpâneşte cu deplină siguranță o astfel 
de convingere şi din ea, îmi închipuesc, că trebue să pornească multe 
îndatoriri episcopale, ce au să împodobească şirul nesfârşit al ierarhilor 
români, cari, din mila lui Dumnezeu, vor păstori Biserica Maramureșului. 

Drept aceia, eu smeritul episcop destinat să încep acest șir de slu- 
jitori ai Neamului şi Bisericii sale, în slujba lui Hristos şi a Majestății 
Voastre, voiu năzui din toate puterile mele trupeşti şi sufleteşti să ridic în Ma- 
ramureş în slava ei de altădată, crucea ortodoxă, cu toată dragostea nesfâr- 
şită ce radiază din ea pentru lume. Și prin ea să abat privirile concetățenilor 
mei de la alte orizonturi, de peste granițe, spre inima ţării, acolo unde 
pulsează cu vigoare viața românească, acolo unde de pe Tronul Regal, 
Majestatea Voastră priveghiaţi cu trează înțelepciune asupra propăşirii şi 
neştirbirii scumpei noastre patrii şi unde I. P. S. S. Patriarhul Românilor 
se roagă pentru pacea şi bunăstarea sfântului nostru pământ românesc. 

Primind din mâna Majestății Voastre cârja de Arhipăstor al Ma- 
ramureșului, fac legământ solemn în fața Majestății Voastre şi a ţării 
întregi, că voiu păstori eparhia ce mi s'a încredințat, în adevărul acestor 
convingeri, totdeauna cu supunere nefățarnică şi cu adânc devotament 
către Majestatea Voastră, către patria mea România şi câtre sfânta Bi- 
serică drepimăritoare întemeiată într însa. 

Aşa să-mi ajute Dumnezeu ! 

Să trăiţi Sire în slavă şi fericire ! 

Să trăiască Măria Sa Mihai Marele Voevod de Alba-lulia, întru- 
parea nădejdilor noastre de viitor ! 

Să trăiască şi să înflorească Dinastia Română ! 


După cuvântarea P. S. Episcop Dr. Vasile Stan, M. S. Regele Carol II 
a răspuns următoarele : 


Prea Sfinţia Ta, 
ÎIntărindu-te astăzi ca prim Episcop al reîntiințatei Episcopii a Ma- 
ramureşului, îndeplinesc o plăcută datorie către Neam și Biserica strămo- 
șească. Dumnezeul părinților noştri a hărăzit să fii chemat pentru 

îndeplinirea acestei înalte și grele misiuni de întărire a Neamului nostru 
în acest colț de fară, unde e atâta nevoe de consolidare a elementului 
românesc, 

Dacă oștirea este chemată să apere granițele Patriei prin jertfa de 
sânge, Biserica este chemată a le apăra prin întărirea sufletească și pu- 
terea morală a locuitorilor mărginași ai țării. 

Eparhia ce ţi-o încredințez astqzi, dândusți cârja episcopală, este un 
semn vădit că, în sufletul Meu de Şuveran şi credincios al Bisericei noastre 
ortodoxe, am grijă deosebită pentru locuitorii acestor plaiuri istorice ale 
Maramureşului. 

Nu este o eparhie bogată, ci una în care oamenii sunt siliți să 
muncească din greu pentru câştigarea pâinei de toate zilele. lată o cauză 
şi mai mare pentru care stabilirea unui înalt ierarh în acest colț de Țară, 
trebue să bucure sufletul oricărui Român. 

Grija ce vei pune în chivernisirea eparhiei se întinde peste cele Sus 
fleteşti şi bisericești asupra celor lumești ale credincioşilor. Prea Şfinţia 
Ta trebue să fii un stâlp al propăşirei economice şi culturale al regiunei. 

Cu cât cinstea de a fi primul care se aşează pe scaunul nouei epis- 
copii este mai mare, cu atâta responsabilitatea este mai grea, căci, tre- 
buind să pui temelia cea nouă, de tăria ei atârnă tot viitorul spiritual şi 
moral al regiunei. 

Intemejerea unui Episcopat Românesc la granița Țării are o înaltă 
însemnătate națională, este o nouă piatră de hotar, este o hotăritoare 
afirmare a drepturilor noastre etnice, este o puternică statornicire a nes 
ştirbirei fruntariilor noastre. 

Răsfoind filele îngălbenite ale cronicelor noastre vedem, că ori şi 
când au existat svâcniri de redeşteptare națională, s'au făcut sforțări de 
reînființare a acestei eparhii. 

In 1391, Voevodul Balc cere la Constantinopol drepturi de Exarh 
pentru ținuturile Maramureşului, Şălajului, Arva, Ųgocea, Bereg, (iceiu 
şi Unguraș în folosul Egumenului Mânăstirei Şfântul Mihail din Peri. 

In 1600, Mihai Viteazul așează pe Egumenul Tismanei ca Episcop 
de Muncaci şi Maramureş. 

Acestea au fost doar luudabile încercări trecăloare. Azi, când Ro- 
mânia este statornicită pentru totdeauna în marginile ei firești şi veşnice, 
azi, când toată suflarea românească se straduește să renască o fară re- 
înviată, această eparhie se înființează pentru totdeauna. 

Iată una din tălmăcirile adânci ale istoriei. 

La renașterea Maramureșului episcopal ai fost chemat Prea Şfinţia 
Ta, fiu al Munţilor Apuseni — născut în munții din inima Transilvaniei — 
eşti chemat să păstorești în munții de la marginea ei — cunoşti deci oa- 
menii de munte, obiceiurile lor, nevoile lor, durerile lor. Aceasta este o 
primă chezăşie. Ştudiile ce lesai făcut, fie în fară, fie peste graniță, şi 
lunga cariera de dascăl, prin care, ai avut în timpuri de răstriște să pres 
gătești sufletele tineretului Neamului, este a doua. 

Porneşti acum cu acest toiag păstoresc, pe care fi lam încredințat, 
pornești pe drum de munte, deci pe un drum pe care te ridici. 

Aceasta să fie un semn îmbucurător că tot într'o inălțare să fie 
viitorul eparhiei şi al Maramureșului. 

Să te binecuvinteze Cel Atotputernic în înalta misiune sufletească și 
națională, însoțit de toate urările Mele pentru Prea Sfinţia Ta şi de toată 
dragostea Mea pentru locuitorii eparhiei. 


Înscăunarea P. S. Dr. Vasile Stan ca episcop al Maramureșului s'a 
făcut Joi 29 Dechemvrie 1938, la Sighet, de față fiind P. S. Episcop 
Dr. Nicolae Colan ministrul Cultelor, P. S. Dr. Episcop Nicolae Popovici al 
Oradiei și d, general Hanzu rezident regal al ținutului Someș, prefectul 
judeţului, primarul orașului şi foarte mulţi preoți. 

După săvârșirea sfintei Liturghii în catedrala ortodoxă din Sighet, 
P. S. Dr. Episcop Nicolae Colan a cetit Decretul Regal de întărire ca epis- 
cop. A urmat apoi cuvântarea P. S. Episcop Nicolae al Oradiei, care 
printre altele a spus clerului și poporului dreptcredincios încredinţat acum 
spre păstorire noului vlădică: „Dumnezeu v'a trimis astăzi un părinte 
iubitor și un bun păstor. V'a trimis un arhiereu cuvios, fără răutate, 
fără prihană... iar nouă, celor ce purtăm pe umerii noştrii mari răspun- 
deri creștinești și românești la granița dinspre Miază-noapte și Apus, un 
încercat împreună luptător pentru Neam, Lege și Rege și un harnic îm- 
preună ziditor al fortificațiilor morale, care se vor împleti şi inchega, 
într'un întreg indestructibil cu brâul de fier și de piatră care încinge, 
apărător și scutitor, trupul sfânt al Neamului și hotar pe veci însemnat 
al scumpei noastre țări". 

După această cuvântare a răspuns P, S, Episcop Dr. Vasile Stan, 
făcând un scurt istoric al Bisericii ortodoxe din Maramureş și aducând 
prinosul său de recunoştinţă M. S. Regelui Carol II, I. P, S. Patriarh 
Miron și tuturor acelora care au ajutat în 1937 la reînființarea epis- 
copiei ortodoxe de aici. 

A urmat apoi în sala de serbări a episcopiei o primire, unde 
iarăși s'au rostit cuvântări de către d. rezident regal general Hanzu, 
d. colonel Mociulschi, preotul dr. Sebastian Stanca în numele clerului 
ortodox din eparhiile Cluj, Oradia și Maramureș, precum şi canonicul 
Ștefan Pop din partea Bisericii unite, care a spus câteva cuvinte de mare 
însemnătate pentru împrejurările de azi: „...declar cu toată sinceritatea 
sufletului meu, că sunt prea puţine punctele care ne despart şi prea 
multe care ne unesc și să se ştie, că după cum la Blaj pe câmpia Li- 
bertăţii și la Alba-Iulia în marea adunare de unire am fost alături, tot 
așa vom fi una când vremurile grele se vor abate asupra patriei și nea- 
mului nostru“, 

Tuturor le-a răspuns P. S. Episcop Vasile, mulţumind pentru ură- 
rile făcute de păstorire rodnică și făgăduind că va priveghea cu toată 
râvna la păzirea turmei celei duhovnicești şi la îndeplinirea îndatoririlor 
legate de slujba sfântă ce i s'a încredinţat. 


Concediul P. S. Episcop Vartolomeu al Râmnicului-Noul Severin. — 
După o păstorire îndelungată şi rodnică în multe fapte de folos obştesc 
pentru turma cea duhovnicească, P. S, Episcop Vartolomeu al Râmnicu- 
lui-Noul Severin, a cerut să i se dea, cu începere de la 1 Noemvrie 
1939 un concediu de doi ani. După trecerea acestui termen, adică la 
1 Noemvrie 1940, P, S. Sa urmează să fie pus în retragere spre a-și regula 
drepturile la pensie, întrucât atunci împlinește vârsta legiuită de 65 ani. 

Numirea P., S. Arhiereu Irineu Mihălcescu ca locţiitor de episcop 
al eparhiei Râmnicului-Noul Severin. — Sfântul Sinod în ședința sa din 
28 Octomvrie 1938, luând cunoștință de motivele care l-au indemnat 
pe P. S. Episcop Vartolomeu ca să ceară concediul despre care am po- 
menit, şi ţinând seama că acest concediu i-a şi fost acordat prin de- 
cretul-lege nr. 2751/938, a hotărit ca să mute în locul rămas vacant de vicar 
al Episcopiei Râmnicului-Noul Severin pe P. S. Arhiereu Irineu Târ- 
govișteanul, dându-i titlul de Craioveanul. Totodată I. P. S. Patriarh 
Miron în calitate de Mitropolit al Ungrovlahiei, potrivit legilor și canoane- 
lor, i-a dat P. S. Irineu delegaţia de locotenent de episcop, pe tot timpul 
concediului P. S. Vartolomeu. 

Ca locţiitor de episcop la o eparhie aşa de mare, cum este Oltenia, 
P. S. Irineu are câmp întins de lucru. Nădăjduim însă că lucrul greu 
la care a fost chemat, îi va fi oarecum ușurat prin râvna tuturor a- 
celor fraţi preoți răspândiţi acum prin satele oltene, și care pe vremuri 
i-au fost ucenici supuşi pe băncile Facultăţii de teologie, unde P. S. Sa 
este incă dascăl. Prin ascultarea lor, prin zelul lor de slujitori credincioși 
întru răspândirea cuvântului evanghelic, vor şti să-l ajute şi sa-i facă 
numai bucurii duhovnicești, cunoscând că din dragoste pentru Biserică 
P. S. Sa a părăsit liniştea şi a primit această sarcină, la o vreme, când 
după o viaţă întreagă de trudă pe catedra universitară, avea dreptul la 
o binemeritată odihnă. Nădăjduim însă că buna chivernisire a sfintelor 
biserici din ţinutul unde a fost chemat, îi va fi cea mai aleasă răsplă- 
tire a tuturor ostenelilor. lar prin purtarea de grijă şi dreapta agonisire 
a așezămintelor preoțești de folos obştesc ale eparhiei, i se va aduce de 
bună seamă, nestrămutată recunoștință din partea acelora care s'au sâr- 
guit cu înfocată râvnă la înfăptuirea lor. 

Astfel, cu dragostea ce are pentru preoțime, cu firea blândă și im- 
păciuitoare, cu știința teologică adâncă şi prin cunoașterea deplină a 
ocârmuirii bisericeşti pe care a dobândit-o pe vremea cât a fost vicar 
al eparhiei Ungrovlahiei şi al Patriarhiei Române, suntem încredințați că 
Vlădica Irineu, va trage în eparhia Râmnicului Noul-Severin o brazdă adâncă 
de păstorie harnică şi în care se va putea sădi sămânța cea bună, cu 
nădejdea că nu va fi în zadar, ci ea va rodi însutit. 


Alegerea și hirotonia P. C. Arhimandrit Emilian Antal întru Ar- 
hiereu-vicar al eparhiei Ungrovlahiei. — După mutarea P, S. Arhiereu Irineu 
Mihălcescu ca locotenent al episcopiei Râmnicului-Noul Severin, Sfântul 
Sinod în ședința sa de la 28 Octomvrie 1938, printr'o deplină conglăsuire a 
hotărit ca să aleagă în locul rămas vacant de arhiereu-vicar al eparhiei 
Ungrovlahiei şi al Patriarhiei Române, pe Prea Cuviosul Arhimandrit 
Emilian Antal, cu metania la mânăstirea Dragomirna din Bucovina. 

Mai înainte de a intra în cinul monahal, părintele Dumitru Antal 
a fost protopop şi apoi revizor la Episcopia Clujului, de unde în toamna 
anului 1933 s'a mutat la Bucureşti ca preot de enorie la biserica Bradu- 
Boteanu, ocupând totodată și slujba înaltă de inspector general al Cultelor. 
Cei ce l-au cunoscut îndeaproape şi au avut prilej să-i afle priceperea şi 
sârguința deosebită întru îndeplinirea diferitelor însărcinări legate de 
slujbele ce-a avut, au spus despre sfinția sa numai cuvinte de laudă 

nepărtinitoare, arătând cu câtă râvnă lucrează întotdeauna şi cu ce 
temeinice însuşiri este înzestrat de la Dumnezeu. 

Pentru toate aceste vrednice merite a fost ales şi ridicat la treapta 
sfântă a arhieriei, cu titlul de Târgovişteanul, încredințându-i-se totdeo- 
dată şi sarcina de vicar al Patriarhiei Române. Este o slujbă de foarte 
grea răspundere şi cu mare rost întru ocârmuirea şi îndrumarea trebu- 
rilor Bisericii noastre româneşti. Dar cu pregătirea pe care o are, cu 
înțelegerea adâncă a țelurilor spre care trebue îndreptată și călăuzită 
Biserica ortodoxă şi mai ales prin hărnicia pilduitoare a unei vieţi în- 
chinată binelui obștesc, tânărul vlădică va birui piedicile şi va şti să 
arate cu prisositoare dovezi, că nădejdile bune legate de Prea Stinţia 
Sa se vor împlini întocmai. 

Sfinţirea întru arhiereu a părintelui Emilian, s'a săvârşit în ziua 
de 6 Dechemvrie 1938, la praznicul sf. Ierarh Nicolae, în catedrala Pa- 
triarhiei. A fost un prilej de rară sărbătoare duhovnicească, iar mulţimea 
credincioşilor veniți la această slujbă aleasă, nu mai putea încăpea în 
biserică. Erau de față şi dregători înalţi ai Statului, P. S. Episcop Ni- 
colae Colan Ministrul Cultelor, Preotul Nicolae M. Popescu subsecretar 
de Stat la Culte, d. Mihail Măgureanu subsecretar de Stat la Preşedinţie, 
P. S. Episcop Lucian al Romanului, PP. SS. Arhierei Efrem Tighineanul 
şi Veniamin Ploeşteanul, şi mulți alţii preoţi şi mireni. 

Slujba hirotoniei a fost săvârşită de însuşi I. P. S. Patriarh Miron, 
ajutat de PP. SS. Episcopi Grigore al Argeşului şi Vasile al Caransebe- 
şului, împreună cu clerul catedralei. 

După terminarea Sfintei Liturghii, I. P. S. Patriarh Miron, urmând a 
încredința P. S. Emilian cârja de arhiereu, a rostit următoarea cuvântare: 


Prea Sfinţite Emilian, 


Imi vin în minte cuvintele apostolului neamurilor, apostolul Pavel : 
„Cel care vrea vrednicie, bun lucru doreşte“. Dar îmi amintesc și de vor- 
bele Sf. loan Hrisostom, că acest bun lucru dorit, este împreunat cu 
multe greutăţi și piedici. 

Este atât de plină de răspundere şi de grea arhieria, încât sf. 
Grigore de Nazians, atunci când urma să fie hirotonisit arhiereu, a fugit, de- 
clarând că îl înspăimântă răspunderea ce va trebui s'o aibă ca păstor suprem 
de suflete. Și drept este că darul arhieriei aduce grele răspunderi celui ridicat 
la această treaptă. Căci acest dar al arhieriei îl face pe om conducător 
de oameni, și nimic nu este mai greu decât această sarcină de a con- 
duce pe oameni, aceste ființe superioare făcute de Dumnezeu ca să fie 
cununa făpturilor Sale, mai cu seamă în aceste timpuri, când curente de 
destrămarea credinței noastre strămoșești şi curente sociale anarhice, lu- 
crează să slăbească ființa Bisericii și ființa Neamului. 

Sfântul Sinod episcopesc, apreciind meritele tale duhovnicești, a hotărît, 
cu unanimitatea glasurilor, să te ridice în ierarhie; de și ai fost la o bi- 
serică neînsemnată, te-ai afirmat ca un bun păstor de suflete. Ai reușit 
să transformi biserica Boteanu într'o catedrală a slujbelor frumoase şi 
întrun anvon al predicii înălțătoare. 

Numele ce ţi-ai ales în călugărie de Emilian, a fost purtat de trei 
sfinți. Dintre aceștia, unul a trăit în părțile Silistrei de azi. 

Emilian de la Durostor nu putea suferi idolii. Și într'o zi, a luat 
un ciocan de fier şi a sfărâmat statuile idolilor. Autoritățile au arestat 
un şir întreg de creştini bănuiţi, pe care i-a supus la cazne. Emilian n'a 
putut suporta, ca alții să pătimească pentru o vină a sa și s'a predat condu- 
cătorilor cetăţii. Astfel, Emilian şi-a primit cununa mucenicească. 

Prea Sfințite Emilian, să fii ca acest sfânt. In locul ciocanului de 
fier să ai forța oțelului duhovnicesc, al cuvântului evanghelic şi al predi- 
cării credinţei lui Hristos. Cu ea să dărâmi toate atacurile celor ce caută 
să distrugă unitatea Bisericii noastre strămoşeşti, 

Astăzi serbăm ziua Sf. Nicolae, care, după Maica Domnului, este 
sfâniul cel mai simpatizat la noi, ca şi în toată Biserica Răsăriteană. 
Numai în București îşi serbează azi hramul Sf. Nicolae 26 de biserici. 

Prea Sfinţite Emilian, să cultivi toate înaltele virtuți ale marelui 
ierarh Nicolae, arhiepiscopul de la Mira Lichiei. 

Am arătat ce frumoase merite şi calităţi ai. Ei bine, aceste calități 
te-au ridicat la treapta arhierească şi nu faptul ca eşti rudă de sânge 
cu Patriarhul ţării. Aceasta, în loc de motiv de mândrie, să fie mai de 
graba motiv de îngrijorare, că trebue să corespunzi şi să cinsteşti darul 
ce fi s'a hărazit, să fii vrednic de neamul care l-a dat pe primul Pa- 
triarh al ţării. 

De și eşli numai arhiereu şi n'ai jurisdicție, eu iți dau această 
cârjă a mea prin care-ţi acord, — şi o voiu face şi în Scris, — juris- 
dicție de episcop, de mitropolit al Ungro-vlahiei şi patriarhicească ; 
pentruca în măsura în care vor slăbi puterile mele, de ierarh trecut de 
70 de ani, în aceeași măsură să împlinești Prea Siinţia Ta, cerinţele le- 
gate de marea sarcină a conducerii superioare bisericeşti. Cu nimic să nu 
se simtă astfel lipsa prezenței mele în afacerile bisericeşti şi administrative. 
Să nu sufere întru nimic prestigiul de autoritate deplină şi prezentă în 
tot momentul, în fruntea treburilor bisericești, spre binele Bisericii noastre 
și al păstoriților noştri, Amin!" 


După primirea cârjei P. S. Arhiereu Vicar Emilian Antal a răspuns 
prin această cuvântare: 


Inalt Prea Sfinţite şi iubiți fraţi intru Hristos, 


Este un cuvânt din bătrâni, care spune: „Când îți este sufletul 
prea plin, gura nu are cuvinte să vorbească multe”. Mai plin decât 
acum poate că nu l'am avut niciodată, căci momente asemănătoare de 
a mi se umplea suiletul, n'am avut decât la hirotonirea întru monah și 
la primirea rangului de arhimandrit, 

De fiecare dată, când episcopul, respectiv mitropolitul, cetind 
rugăciunea rânduită, mi-a pus mâna pe cap, prin această mână și întreg 
lanţul de mâni ale episcopilor până la Apostoli, am simţit însăşi mâna 
Mântuitorului nostru lisus Hristos. Am avut momente de divină emoție, 
cari prin mâna Inalt Prea Sfinţiei Voastre şi ale Prea Siinţiilor Voastre 
le-am simţit cu şi mai mare tărie, 

Am marturisit acest lucru la hirotesia întru arhimandrit, adăogând, 
că poate tocmai pentru trăirea acestor momente, am ajuns să simt sfin- 
tenia preoţiei, să mă devotez ei, să văd în ea nu numai o funcţiune, 

ci o misiune, iar când Dumnezeu a rânduit să fiu rupt din viața mire- 
nească, să nizuesc la viaţa cea monabhicească. 

In astfel de prilejuri solemne se obișnuește ca noul hirotonit să 
arate idealul şi ideile de care este călăuzit în noua misiune ce i sa 
încredinţat, eventual să-și schițeze planul de activitate, drept îndreptar 
pentru cele ce urmează să le înfăptuiască. 

Mai înainte de toate mă simt dator să fac o sinceră mărturisire. 
Martor îmi este Dumnezeu că nam râvnit această demnitate. Nu 
din modestie, sau prea puțină preţuire personală, ci pentru motivul că 
mi-am dat prea bine seama de greaua sarcină ce se pune pe umerii 
unui arhiereu, și marea răspundere ce trebue să și-o ia față de Dum- 
nezeu și față de oameni. Dacă mai amintesc şi despre munca ce se 
cere și deosebita înţelepciune de cârmuire, atunci motivele se înmulțesc. 
li este greu să le îndeplinească toate un preot în marginile res- 
trânse ale unei parohii, totuşi cu câmp de activitate infinit, dar încă 
unui ierarh — chiar numai prin delegaţie — în câmpul şi mai vast și cu 
atâtea probleme al unei eparhii! 

Am avut curajul de a primi această înaltă demnitate și am nădejde 
că voiu birui greutățile, cerând și primind ajutorul atotputernicului Dum- 
nezeu. El de pe tronul cel ceresc, mi-a călăuzit în mod nevăzut pașii 
până am ajuns la această treaptă, asemeni cu a Sfinţilor Apostoli, pe 
El îl rog din suflet și-l voiu ruga fără preget, ca să-mi arate calea pe 
care să o urmez și de aici înainte spre slava lui și a măritei Sale Bi- 
serici. Mai cred că le voiu birui, cu credința ce a lăsat să-mi încălzească 
sufletul, cu firea bună, blândă și înțelegătoare, senină și prietenoasă, cu 
care m'a binecuvântat; cu dragostea pentru biserică, slujbă și preoţie, 
apoi cu experiența administrativă și pastorală. Alături de cunoașterea 
de oameni și împrejurări, tact, pricepere şi înțelepciune în conducerea și 
tratarea oamenilor, adunate în cei aproape 20 de ani de slujbă obștească, 
incepând de la paracliser și cântăreț când eram student, de diacon, preot, 
protopop, misionar și revizor eparhial, iar acum în urmă și de inspector 
general 'la Culte, 

Toate acestea cred că îmi vor da putinţa, alături de ajutorul lui 
Dumnezeu şi îndrumarea Inalt Prea Sfinţiei Voastre, de a face faţă func- 
țiunii grele și importante ce mi s'a încredințat de Vicar Arhiereu al 
Sfintei Mitropolii a Ungrovlahiei și Arhiepiscopiei Bucureştilor, 

Astăzi Biserica noastră ortodoxă română, cu tot avântul ce şi 
l-a luat în ultimii 20 de ani, pe toate tărâmurile vieții obşteşti, tot n'a 
fost încă în stare să țină piept cu ritmul accelerat al vremii, cu atât 
mai puţin să-l întreacă. După a mea umilă convingere, Biserica 
numai stăpânind și chiar premergând ritmul progresului va putea să 
impună lumii să se conducă după concepțiile de viaţă religioase mo- 
rale creștine, 

Lumea noastră românească, în aproape toate treburile obşteşti se 
conducea şi încă se conduce după principii în bună parte streine de 
învățătura creştină, Morala opiniei publice româneşti, nu e morala creştină, 
ci e o morală convențională pe care chiar și poporul de la sate a în- 
ceput să o adopte sub influența moravurilor înstăpânite. Mai dureros 

e faptul că chiar slujitori ai altarelor au alunecat în adoptarea acestei 
morale convenţionale. 

Cu o morală ca aceasta, clădită pe nisip şi bătută de vânturile 
tuturor curentelor venite din streini, nu vom putea niciodată clădi ceva 
temeinic și etern, nimic specific românesc, care să aibă pecetea acestui 
pământ, a însușirilor şi caracterului curat al neamului nostru, ci tot ce 
se va face, vor fi lucruri trecătoare, cu o viață de cel mult o generație. 
' Această clădire pe nisip nu trebue să ne lase nepăsători, căci 
față de felul temeinic, cum au lucrat şi lucrează alte popoare, opere 
cu caracter de trăinicie universală, tocmai prin pecetea specificului lor 
național pe care-l imprimă în tot ce fac, noi nu vom putea ținea 
nici odată pas şi nici concurență, şi vom fi copleșiți şi iobăgiți în toate 
privințele, chiar şi suiletește. 

Ca să izbutim a ţinea piept şi concurenţă celorlalte popoare pe 
teren spiritual şi material, trebue să ne punem la temelia vieții noastre 
românești altă piatră, și anume piatra din capul unghiului, pe care până 
acum au nesocotit-o ziditorii (Matei 21, 42), adică pe Dumnezeu și în- 
vățătura evangheliei Sale. 

Aşezarea pietrii din capul unghiului cade în sarcina noastră a slu- 
jitorilor Mântuitorului nostru lisus Hristos. Fără truda noastră nimeni nu o va 
pune. Ca să putem pune, trebue să ştim zidi. Materialele le avem, căci 
preoțimea noastră are ştiinţă teologică din plin; n'aveam toți în aceiași 
măsură știința practică, mijloacele sociale şi de experiență pastorală, 
pentru a zidi sufletele credincioșilor noştri cu tencuiala principiilor în- 
văţăturii credinței noastre creştine ortodoxe. 

Preoţii noștri, mai mult sau mai puţin, au căzut din rolul de 
maeștri ai clădirii sufletelor româneşti, căci numai o parte sunt în stare 
să-și exercite cu succes rolul de părinți însuileţiți, de duhovnici și în- 
drumători în toate nevoile şi frământările sufleteşti ale credincioșilor 
noștri. Acest rol l-au avut în vechime în mult mai mare măsură și atunci 
alta era morala şi altele moravurile. 

Cu toată lupta episcopatului şi a preoţimei în general, până acum 
n'am ajuns decât în prea mică măsură de a recâștiga ce am pierdut 
și a deveni iarăși în viața neamului nostru factor social de primul rang. 

Mai întâiu trebue să cucerim clasa noastră boerească şi cultă. Nu 
s'a întrebat oare nimeni, de ce oare mai bine de un veac nici un fiu 
de boer sau de intelectual superior n'a îmbrățișat cariera preoțească ? 
De ce se face acest lucru în străinătate? Ca acolo preoțimea superioară 
să fie prețuită, şi să aibă influenţa care o are în întreaga viaţă spirituală 
a claselor sociale superioare. La noi au acces în calitatea adevărată 
de părinţi sufletești doar elementele dotate excepţional. 

Dar ne-au nesocotit și ne nesocotesc aproape toate breslele in- 
telectuale, începând cu politicienii de până eri, cari ne prețuiau în măsura 
aportului electoral. In oarecare măsură ne socotesc chiar și oamenii 
dreptăţii şi apărătorii ei, cu toate că cu ei, ar trebui să avem mai strânsă 
colaborare și afinitate de preocupări întru apărarea dreptății și a mo- 
ralei; nesocotesc chiar şi învățătorii şi profesorii, mulţi crezându-se ei 
singuri în drept de a face educaţia exclusivă a tineretului, etc, 

Singurii cari ne prețuesc sunt mamele şi părinţii credincioși, cari 

doresc şi se trudesc să aibă copii buni, ascultători, morali şi cinstiţi, ca 
să nu le facă bătrâneţele de rușine. Preţuirea lor nefiind încă îndestul 
de organizată sub forma unei opinii publice, care să impună și celorlalți 
factori sociali, ca toţi să colaboreze la același ideal religios-moral şi 
naţional, nu ne pot ajuta cu destulă putere. 

Se pune acum întrebarea, care sunt mijlocele ce ne stau la dis- 
poziţie pentru a ne putea apropia de adevăratul nostru rol social. 

În vremea din urmă ne stă la îndemână obligativitatea învățămân- 
tului religios în școalele primare, de a îi predat de către preoţi. Această 
obligaţie e drept că ne-a găsit cam nepregătiţi, însă cu suflet şi râvnă va intra 
în adevăratul ei ogaş, iar roadele aduse vor îi peste așteptări de mari, 
căci acești copii învăţaţi de preot, vor îi credincioșii și cetățenii de mâine. 

Același sprijin și rol mare îl avem în străjerie unde, dacă vom fi 
harnici, ne vom putea impune întreg rolul nostru de educatori religios- 
morali, căci străjeria în felul cum e concepută şi pornită din larga înțe- 
lepciune a Majestății Sale Regelui Carol II, va deveni adevărata școală 
de punere în practică a tot ce se învață ca teorie în școală. Aceasta 
va deveni când vor fi profesori străjerii însufleţiţi de astăzi. 

Alt mijloc de a ne impune și câştiga adevăratul rol social, este 
ridicarea prin orice mijloace a prestigiului tagmei preoțești. Autoritatea 
pe care o avem — din vina noastră şi a altora — nu este suficientă 
pentru a ne face ascultați cu autoritate. 

O însemnată parte a prestigiului tagmei noastre preoțești, îl vom 
câștiga prin o cât mai desăvârşită educaţie socială. 

Să nu mai fim în trista situație de a ni se spune, că numai câ- 
teva zeci de preoţi ar putea să treacă prin examenul de perfectă com- 
portare în societatea înaltă de pildă. Aceasta, aşa zisă rutină socială, 
ca să nu fie o simplă spoială, cum deseori se întâmplă, trebue să aibă 
la baza ei educaţia morală creștină, căci nici una nu ne învaţă mai bine, 
cum să fim cuviincioşi, respectuoşi, curaţi la trup și suflet, binevoitori, 
nelacomi, neclevetitori, iubitori de oaspeţi, miloși, blânzi și nesfadnici ! 
Comportarea personală în societate se va resfrânge asupra întregei tagme. 
Preţuirea și prestigiul ridicându-se. încrederea va creşte și deci și cu- 
vintele noastre de învăţătură vor avea altă putere și nu vor răsuna 
în pustiu, 

Acesta este idealul pentru care am luptat în viața mea preoțească 
şi celelalte demnități pe cari le-am avut, şi-l voiu păstra întru toate și 
de aici înainte. Pentru izbândirea lui voiu cere ajutorul bunului Dum- 
nezeu, ca să lupt și de aici înainte, având pururi înaintea ochilor sufle- 
tului cuvintele Mântuitorului, spuse în predica de pe munte Apostolilor 
Săi, și prin ei nouă preoților: 

„Voi sânteți sarea pământului, iar dacă se va strica, cu ce se va 
săra ? De nimic nu va fi bună decât să fie aruncată afară şi călcată 
de oameni! Voi sunteți lumina lumii... Așa să lumineze lumina voastră 
înaintea oamenilor ca să vada faptele noastre cele bune și să slăvească 
pe Tatăl nostru cel din ceruri“. (Matei, V, 13 —16). 

Drept încheiere mulțumesc membrilor Sfântului Sinod, Ii. PP. SS. 
Mitropoliţi, PP. SS. Episcopi şi Arhierei, cari cu vot unanim m'au aflat 
vrednic să mă aleagă, apoi P. Si. Episcop şi Ministru al Cultelor, Dr. 

Nicolae Colan, pentru propunerea făcută M, Sale Regelui pentru a fi în- 
tarită această alegere cu Inalt Decret Regal. 

Mulţumesc cu deplină loialitate și M. Sale Regelui Carol al [l-lea 
pentru înalta confirmare, cu promisiunea neprecupeţită, că mă voiu face 
vrednic de ea, cu credință deplină față de Tron şi Patrie, pe cari le 
iubesc, cum imi iubesc și Biserica, sub forma simbolică a unei Sfinte Treimi. 

Inalt Prea Sfinţite, să-mi îngăduiți ca fiu sufletesc ce v'am fost încă 
de copil, călăuzindu-mi paşii mai însemnați ai vieţii mele, intre cari 
Chiar şi îmbraţișarea carierei preoțești, să Vă mulțumesc precum mul- 
țumeşte un copil părintelui său când a ajuns mare, pentru tot sfatul bun 
cu care m'aţi ajutat, pentru dojana ce mi-aţi dat-o când am greşit, ca 
și lauda când am meritat; şi Vă rog acum când mă luaţi a Vă fi una 
din mâna dreaptă întru cârmuirea acestei Sfinte Arhiepiscopii să Vă 
ţineţi și pe mai departe mâna pe mine, călăuzindu-mă acolo unde nu 
voiu ști deplin, cu înțelepciunea rara cu care V'a înzestrat bunul Dum- 
nezeu şi cu larga și neasemuita experiența cu care V'a încărcat viața 
de o jumatate de secol de muncă obștească pe tărâm bisericesc. Vreau 
să va fiu un bun şi ascultător ucenic. 

Mulţumesc şi Prea Siinţiţilor Episcopi care au luat osteneala par- 
ticipării la aceasta sfințire a mea. 

Din cele ce mă cunosc mulţi dintre Frăţiile voastre, unii ca prieten, 
ca împreună slujitor şi coleg, ştiţi în bună parte gândurile ce m'au călăuzit 
în slujba de preot şi raporturile cu fraţii preoţi. Din toate acestea, cât 
şi din cele schițate mai sus, v'aţi putut face ideie, despre felul cum voiu fi 
şi mă voiu comporta în slujba ce mi s'a încredinţat. Va asigur ca gândurile 
bune cari m'au călăuzit până acum, mă vor călăuzi şi de aici inainte. 
In cele ce mă voiu nizui să infăptuesc voiu avea necondiţionat concursul, 
râvna și dragostea de Biserică a Sfinţiilor Voastre. Vă mulțumesc pentru 
cinstea ce mi-aţi făcut de a asista la această sărbătoare. 

Mulţumesc apoi tuturor prietenilor, enoriașilor, şi cunoscuţilor, cari 
au avut dragostea sa asiste la solemnitatea aceasta. 

Ştiu că numai dragostea şi prețuirea cu care m'au învrednicit până 
acum i-a făcut să vină astăzi aci. Mai știu că ei sânt cei mai sinceri 
ambasadori ai feliului cum am știut să mă port cu dânșii, să le săvâr- 
şesc slujbele, să le primesc mărturisirile, să le dau sfaturile duhovni- 
cești și pastorale de cari au avut nevoie. Că acestea îmi vor sta che- 
zăşie și pentru feliul cum voiu fi de aci înainte. 

Cu un cuvânt, Vă mulțumesc tuturora pentru dragostea ce mi-aţi 
aratat-o prin prezența de aici. 

Darul Domnului nostru lisus Hristos și dragostea lui Dumnezeu 
Tatăl şi impărtășirea Sfântului Duh, să fie cu voi cu toți. Amin“. 


După săvârșirea slujbei din catedrală, noul Arhiereu însoțit de 
Il. P. S Patriarh, de PP. SS. Episcopi şi Arhierei, având în frunte pe 
diaconii şi preoţii slujitor a mers în palatul patriarhal, unde după datină 
a fost întâmpinat cu cânt.rea „Pre stăpânul şi arhiereul nostru..." fä- 
cându-se apoi şi o ectenie cu polihronion. 
Diaconul Gh. I. Moisescu 

Biserica alexandrină şi intercomuniunea.—lIn enciclica adresată 
clerului şi poporului din Biserica alexandrină cu prilejul anului nou, 
patriarhul Nicolae al V-lea s'a declarat impotriva intercomuniunii dintre 
ortodocşi şi neortodocși. În cuprinsul patriarhatului Alexandriei sunt nu- 
meroase familii şi grupuri de creştini ortodocşi, risipiţi printre credincioşii 
neortodocși și lipsiţi de preot și biserică ortodoxă. Din această pricină, 
unii ortodocşi sunt nevoiţi, iar alţii sunt convinşi de către propagandiştii 
streini, să frecventeze biserici cu care Biserica ortodoxă n'are nimic 
comun. „Pentru aceasta declarăm categoric şi limpede, afirmă patriarhul 
Nicolae, că Biserica ortodoxă nu este unită dogmaticeşte cu nici o altă 
Biserică şi că nu există intercomuniune cu catolicii şi protestanții; prin 
urmare nu este îngăduit ortodocșilor să se împărtășească din potirul 
acestora, nici să le ceară săvârșirea cununiei şi botezului, Deasemenea 
cu anglicanii, cu copții ortodocşi şi cu armenii numai legături prietenești, 
legături de iubire creştină poate avea Biserica noastră, nicidecum 
legături întru cele dogmatice şi intru Sfintele Taine. Cei cari se impărtă- 
şesc, aşadar, din potirul acestora, din neştiinţă se indepărtează ei înşişi 
din sânul Bisericii ortodoxe în care s'au născut, s'au botezat şi au fost 
crescuți; mai mult încă, ei dau exemplu rău și altora, producând mare 
durere Bisericii”, 

Patriarhul Nicolae îndeamnă pe credincioşii ortodocși care nu au 
preot şi biserică ortodoxă, să se adreseze clericilor ortodocşi din apro- 
piere, iar pentru trebuințele lor sufleteşti să citească acasă, sau in 
grupuri, Sfânta Evanghelie precum și alte cărţi bisericeşti. (Ilzvratwvos, 
anul XXXI (1939), nr. 1). G. C. 


ANGLIA 


Conferința de la High Leigh, 30 lunie—7 lulie 1938.— Conferinţa 
din anul trecut a fost cea mai numeroasă din toate de până acum. De la 
participarea Românilor la şedinţele sale în 1935, cu preoţii Nicodim Ioniță 
şi Antim Nica, niciodată delegaţia română n'a fost așa de importantă, şase 
persoane sub conducerea părintelui Gheorghe Vintilescu. Iugoslavii, Bulgarii 
şi lacobiţii din Malabar erau reprezentaţi insă tot în număr restrâns. Ruşii 
aduseseră numerosul lor contingent obişnuit de studenţi și conferenţiari. 
Câţiva luterani, suedezi şi germani, doi romano-catolici şi câţiva nonconfor- 
mişti englezi erau prezenți. Natural că m rea majoritatea era anglicana. 

Conferinţa studenților precedă pe cea a Frăţei Sf. Alban şi Sf. 
Sergiu. În absenţa noului prezident, Dr. Rawlinson, episcop de Derby, ales 
în locul mult regretatului episcop Walter Frere, a prezidat episcopul vicar 
de Gloucester, Dr. Palmer fost episcop de Bombay și care este un mare: 

campion al Reuniunii, experiența sa asupra grelei probleme a Unirii 
creştine fiind unică. El deschide şedinţa expunând aspectele doctrinei 
Bisericii exprimată prin cuvintele Familie, Ekklesia, Corp, Soţie, etc... 
Profesorul Féodoroff (Paris) a citit un raport asupra relaţiunilor istorice 
ale Ortodoxiei cu Anglicanismul, îndemnând pentru noi eforturi. 

Rezultatele Conferinţei de la Edinbourg au fost studiate cu mare since- 
ritate, și s'a făcut o hartă a punților şi prăpăstiilor care leagă și despart 
comunităţile creştine de către preotul Cassian Basabrasoff (Paris) și Dr. 
L. Hodgson, canonic de Winchester. Preotul Sergiu Bulgakofi și canoni- 
cul T. M. Parker (Oxford) şi-au exprimat temerile şi nădejdile care apasă 
inimile Ortodocșilor şi Anglicanilor care lucrează pentru Reuniune. 
Episcopul de Gloucester, din nefericire împiedecat să ia parte, a trimis 
conferința sa asupra „Ministeriului Sacerdotal“. In aceasta el ruga pe 
Ortodocși să ia în fine o poziție definită în favoarea validității hiroto- 
niilor anglicane, arătând că serviciul hirotoniei dovedeşte în chip clar 
caracterul strict sacramental al hirotoniei anglicane. Cartea oficială a 
Bisericii este aceea care servește ca lege şi arată adevărata sa intenție, 
nu părerile particulare ale oamenilor. Biserica Angliei a dat ca fundament 
al unirii creştine primirea credinței creştine, așa cum a fost transmisă 
de Biblie şi formulată la Niceea în simbol. Dorinţa sa este să nu micșo- 
reze mai mult aceste limite. Canonicul M. Ramsey (Cambridge) a arătat 
apoi necesitatea de a se studia Evanghelia pentru ca să se găsească în 
ea soluția divizărilor noastre. Acolo se găsesc unite întun tot viu 
elementele care sunt ocaziunea divizărilor noastre, atunci când ele sunt 
separate unele de altele prin abstracţiune, adică: doctrina, cultul și 
ministerul. In Evanghelie ele sunt numite: adevăr (alitheia), mărire 
(doxa) şi corp (soma), ceea ce este diferit. 

La sfârşitul conferinței s'a săvârşit, una după alta, liturghia orto- 
doxă şi anglicană, adăogându-se o rugăciune prin care se cerea lui 
Dumnezeu „restaurarea unităţii euharistice a Bisericii reunite“. H, A. M. 


Sfânta Scriplură. — In ziua de 19 Iunie 1938 s'au înălţat din toate 
bisericile din Anglia cântări de laudă și mulțumire către Dumnezeu, 
aniversându-se în felul acesta patru sute de ani de la data traducerii 
sf. Scripturi în limba engleză de către Tyndal şi Coverdale, şi a răs- 
pândirii ei în toate bisericile şi in popor în urma ordinelor lui Cromwell. 
Toate revistele bisericeşti şi întreaga presă zilnică din Anglia au scos 
în evidenţă importanţa acestui eveniment. In adevăr traducerii sf. Scripturi 
şi răspândirii ei în popor se datorește superioritatea morală şi spirituală 
a Englezilor. Invăţătura creştină pătrunzând astfel în sufletul poporului 
englez a avut fără îndoială o mare înrâurire asupra literaturii şi în 
general asupra intregii sale vieți. I. I. M. 


BRAZILIA 


O biserică nouă. — Emigranții ortodocşi din Polonia și alte State, 
instalați în Protos-Brazilia, şi-au zidit o biserică ortodoxă proprie și au 
cerut icoane şi alte obiecte bisericești din Polonia. Mitropolitul Dionisie 
al Varșoviei, odată cu obiectele cerute, le-a trimis şi o scrisoare căldu- 
roasă de încurajare. ([aczupero gb1o, nr. 35, 1938). N. M. N. 

GRECIA 


ý Arhiepiscopul Hrisostomos Papadopulos al Atenei și al întregii 
Grecii (1868—1938). — La 22 Octomvrie 1938 a încetat din viaţă în 
spitalul Crucii Roşii din Atena, unde fusese internat pentru grea suferință, 
după cincisprezece ani şi jumătate de păstorie binefăcatoare pentru Bi- 
serica şi pentru ţara sa, Arhiepiscopul Hrisostomos Papadopulos, primatul 
Greciei, De şi avea şaptezeci de ani împliniţi, era atât de activ şi plin 
de grijă pentru toate îndatoririle sale ierarhice şi pentru preocupările sale 
ştiinţifice continui, încât aproape nu observau nici el, nici alții, că a ajuns 
la bătrâneţe, De altfel nu era trecut. Puterea lui de muncă rară, viaţa-i 
cumpătată, seninătatea minţii lui şi liniştea-i sufletească îndreptăţiau po- 
porul grec să aștepte încă mult de la arhipăstorul său. Suferinţa l-a sur- 
prins în plină şi rodnică activitate, Deaceea internarea lui în spital a 
produs mare emoție în lumea greacă, iar moartea lui, de şi prevestită 
astfel, a îndurerat profund poporul grec, a mișcat Biserica ortodoxă în- 
treagă și a făcut impresie în toată lumea creştină. 

Arhiepiscopul Hrisostom al Atenei a fost în adevăr un om mare, 
cunoscut și stimat în tot Orientul ortodox, prețuit în lumea teologică de 
pretutindeni. Activitatea lui ştiinţifică uimitoare prin numărul şi prin va- 
rietatea lucrărilor publicate, activitatea lui administrativă şi pastorală, în 
care a pus gânduri mari şi a realizat opere ce-i vor păstra numele şi 
amintirea multă vreme, fac din el un adevărat fenomen, cum Biserica 
ortodoxa n'a cunoscut de veacuri. Hrisostom al Atenei a fost, fără exa- 
gerare, unul din cei mai mari teologi şi ierarhi ortodocşi din evul modern, 
unul din cele mai mari şi mai nobile spirite produse de elinismul creştin. 
Ceea ce poate sa pară curios este numai că modestia, simplitatea şi bu- 
nătatea lui nu lasau sa bănuiască, pentru cine îl vedea doar ocazional 
şi nu cunoştea omul şi opera sa mai de aproape, ce minte deosebită şi 
inimă mare purta sub smerenia sa acest om, care, ca ierarh şi ca teolog, 
à fost în zilele noastre o adevărată podoabă şi mândrie a elinismului, a 
ortodoxiei, a creştinismului. 

Cititorii noştri cunosc în parte viața şi opera Arhiepiscopului Hri- 
sostom. Revista Biserica Ortodoxă Română a scris despre el, la unele pri- 
lejuri mai însemnate, vorbind în deosebi despre unele lucrări şi acţiuni de 
interes ortodox mai general şi chiar a publicat în traducere românească 
ceva din scrisul lui 1. De altfel, prin recenziile făcute în această revistă 
asupra lucrărilor lui mai noi, marele ierarh şi teolog grec era de la un 
timp aproape continuu prezent în paginile revistei, şi poate va mai fi. 
Opera lui scrisă este atât de mare şi de actuală, incât se va putea scrie 
încă mult timp despre ea, mai ales că este de aşteptat să apară şi lucrări 
postume. Pe de altă parte, activitatea lui practică a fost atât de rodnică 
şi de frumoasa, încât va putea servi ca pildă şi în Biserica Greciei şi în 
celelalte Biserici ortodoxe. Ea este o moştenire spirituală lăsată ca 





1. A se vedea numerele pe Mai, lulie, August, Septemvrie 1925 (traducere); 
Noemvrie, Dechemvrie 1929, Ianuarie 1930 (traducere); Fevruarie, Martie 1931, 
pp. 309—327 (traducere) ; lanuarie 1932, pp. 75—79 |sărbatorire pentru activitatea 
ştiinţifica) ; lanuarie-Fevruarie 1934, pp. 87—90 (activitate pastorală); lanuarie- 
Fevruarie 1937, pp. 117—124 (activitate pastorala). 


110 Biserica Ortodoxă Română 


îndemn tuturor. Înţeles și urmat pe calea pe care a mers, Arhiepiscopul 
Hrisostom va putea fi un adevărat luminător şi mentor ortodox, și nu 
sunt prea mulți cei ca el, pentru a putea fi uitat curând nici omul, 
nici opera lui. 


Hrisostom Papadopulos s'a născut la 1 Iulie 1868, în familia mo- 
destă și grea a unui preot din orășelul Madytos, așezat pe strâmtoarea 
Dardanele, în peninsula Galipoli. Copilăria și tinereţea lui au fost un 
continuu pelerinaj în căutare de învăţătură. După ce a mers la școală în 
orășelul natal până la vârsta de şasesprezece ani, s'a dus la Constantinopol, 
unde a urmat trei ani (1884—1887) cursuri la cunoscuta Marea Şcoală 
a Neamului, din care au ieşit mulți oameni de seamă, şi la seminar, în- 
drumându-se astfel spre preoţie. A mers apoi la însemnata Școală teo- 
logică a Crucii de la Ierusalim (1887— 1888), de la care, desființându-se 
pentru un timp (1888—1894), a trecut la Școala evanghelică din Smirna, 
unde și-a terminat studiile secundare (1888— 1889). 

In anul 1889 s'a înscris la Facultatea de Teologie din Atena, la 
care a urmat doi ani (1889—1891). Din acest timp destinele lui se în- 
drumează lămurit și sigur pe calea viitoarei ascensiuni, fiind cunoscut și 
apreciat ca student de profesorul Spyridon Lambros, istoric de o eru- 
diție și de o productivitate ştiinţifică rară. Sub îndrumarea lui a scris şi 
a publicat Hrisostom Papadopulos primul său studiu, o lucrare întitulată 
„Maâvros, 1) ms ris Xepoovicov" (Atena 1890). Autor la vârsta de 
22 de ani, studentul închina ca un prinos filial oraşului natal pârga stră- 
duințelor sale știinţitice. Recomandat reginei Olga a Greciei, fostă prin- 
cipesă rusă, o suverană cu inimă bună și mare, Hrisostom Papadopulos 
a primit de la ea o bursă de studii în Rusia, unde a urmat doi ani la 
Academia teologică din Kiev (1891 —1893) şi doi ani la cea din Petro- 
grad, obţinând de la aceasta diploma teologică în anul 1895 cu teza 
Scrierile sfântului Ioan Hrisostom, cercetate din punct de vedere literar, 
din care s'a publicat o parte în revista Academiei teologice din Petrograd t. 

In toamna aceluiaşi an, Hrisostom Papadopulos a fost numit profesor 
la Şcoala teologică a Crucii de la Ierusalim, reînființată în anul precedent. 
Avea atunci 27 de ani. Numit apoi şi director al Școlii, a intrat în cler, 
fiind hirotonit diacon, preot și ridicat la rangul de arhimandrit (1900). 
Patrusprezece ani (1895—1909) a lucrat Hrisostom Papadopulos ca 
profesor şi director al Şcolii teologice a Crucii, în grele condițiuni, des- 
făşurând totuși, pe lângă activitate administrativă şi didactică, o însemnată 
şi mult promițătoare activitate științifică, prin care s'a făcut cunoscut încă 
de atunci în lumea teologică greacă şi străină. 

Trebuind să părăsească lerusalimul din cauza neînțelegerilor ivite 
în sânul Frăției Sfântului Mormânt, s'a dus la Alexandria, unde a fost 
numit paroh al bisericii Bunavestire şi șef al comunităţii eline, calitate 
în care a rămas aproape doi ani (1909—1911), fiind activ pe teren 
omiletic şi continuând să lucreze cu succes crescând pe cel științific, 
Pentru meritele lui pe acest teren, Facultatea de Teologie din Atena l-a 
proclamat în anul 1910 doctor honoris causa. 


1, Revista Lectura creștină, an. 1895, p. 461 sq. 

În anul 1911, fiind numit director și profesor la Seminarul Riza- 
rilor, Arhimandritul Hrisostom Papadopulos s'a stabilit la Atena. Vacan- 
tându-se intre timp (1913) catedra de Istoria bisericească universală de la 
Facultatea de Teologie din Atena, ocupată până atunci de fostul său 
profesor, cunoscutul istoric şi teolog Anastasios Diomidis Kyriakos (tł 1923), 
Arhimandritul Hrisostom Papadopulos a fost numit, la propunerea una- 
nimă a consiliului facultăţii, profesor de Istoria bisericească universală în 
Fevruarie 1914, calitate pe care a păstrat-o, impreună cu conducerea 
seminarului, până la alegerea sa ca mitropolit al Atenei, în anul 1923, 
La 1918 a însoțit într'o importantă misiune bisericească în America şi 
Anglia, impreună cu prof. Amilcar Alivizatos, pe Mitropolitul Atenei 
Meletios Metaxakis !, căruia i-a fost luminat şi preţios colaborator. Mi- 
siunea greacă a avut cu acest prilej interesante discuţiuni cu anglicanii, 
contribuind la apropierea lor de Biserica ortodoxă şi prilejuind învăţa- 
tului arhimandrit noi cunoştinţe și studii. 

Hrisostom Papadopulos a fost totdeauna și pretutindeni un om de 
carte, cu toate insărcinările ce a avut, Studios şi liniștit, cultiva ştiinţa 
cu zel şi cu pasiune, fără să uite totuşi vreodată datoriile sale de preot, 
de profesor și de director. Mărturiile foştilor lui elevi de la Ierusalim 
şi de la Atena! — şi printre ele sunt unele amintiri duioase — arată 
că Arhimandritul Hrisostom purta mare grijă de şcoală şi că avea 
totodată o inimă de părinte, a cărui bunătate îndulcea totdeauna seve- 
ritatea, a cărui atenţie pentru elevi, ca pentru copii ai lui, îi atrăgea 
încredere, respect şi iubire din partea lor, a cărui conștiinţiozitate şi 
distincție sufletească îi făcea mândri de a avea un aşa profesor şi 
director. Aducător de atmosferă nouă în școlile pe care le-a condus, 
el ridica moralul elevilor, le da conștiința misiunii lor viitoare, schimba 
ideile lor greşite și le da gustul învățăturii. Pe unde a trecut, Hrisostom 
Papadopulos a creat curent şi a făcut școală. Sunt mulţi cei cari se 
mărturisesc azi cu mândrie ucenici ai lui şi cari-i păstrează amintirea 
cu un sentiment de respect şi de afecţiune filială, 

Ca profesor la Facultatea de Teologie, Hrisostom Papadopulos 
s'a distins deasemenea prin erudiţia şi prin activitatea sa ştiinţifică, 
prin atitudinea sa nobilă şi moderată. Cunoştea foarte bine istoria 
bisericească şi literatura patristică, folosea cu dexteritate metoda de 
lucru, era bine informat, măsurat şi obiectiv, uşor la scris și la cuvânt, 
Natural, precis, sobru şi curgător în expunere, făcea prelegeri substan- 
tiale, documentate și clare, aducând totdeauna lucruri interesante, 
Texte, noie sau o carte nouă îi erau aproape nelipsite din mână. 
Studenţii aveau astfel siguranţa temeiniciei cursului şi a ţinerii la curent 
cu știința Istoriei bisericești universale. 

Când alegerea lui ca mitropolit îl lua dela catedră, după nouă 
ani de profesorat, rămânea pe urma învățatului arhimandrit un mare 
gol la Facultatea de Teologie din Atena. Ca o mângâiere şi o cinste 





1, Fost elev al lui Hrisostom Papadopulos la Școala teologică a Crucii de la 
Ierusalim. La 1922—1923, Meletios Metaxakis a fost patriarh de Constantinopol; 
1926—1935 a fost patriarh de Alexandria. 

1. În volumul omagial 'Evatorua (Atena 1931), pp. 491—550. 

pentru facultate, consiliul ei a propus să fie numit profesor onorific, şi 
a fost în adevăr numit printr'un decret special, păstrând astfel legăturile 
cu facultatea şi chiar continuând, cu toate îndatoririle ierarhice ce 
avea, să facă anual câteva prelegeri la Facultatea de Teologie. La 
înființarea Academiei Eline în anul 1926, a fost ales între cei dintâi 
membru activ, Hrisostom Papadopulos s'a distins şi aci prin participare 
efectivă la lucrări și prin comunicările sale științifice, 

Alegerea lui ca mitropolit s'a făcut întro situaţie grea pentru 
Biserică şi țară, Se știe că în timpul războiului mondial şi după el, 
Grecia a trebuit să-și schimbe de câteva ori regimul politic, din 
cauza împrejurărilor şi a situaţiei ei față de beligeranţi. După nereușita 
campaniei războinice din Asia Mică (1922), criza internă a fost şi mai 
mare, țara trecând prin prefaceri şi emoţii, care atingeau și influențau 
și Biserica, 

In aceste împrejurări, care găseau poporul şi clerul turburat și 
împărțit de răsboi şi de revoluţie, numai un om de mare prestigiu, 
ridicat deasupra tuturor toncepțiilor şi intereselor de partid sau de 
persoane, om curat și vrednic, care să fie respectat şi ascultat de toți, 
putea să potolească pasiunile, să se impună prin superioritatea sa 
tuturor, să contribue la pacificarea ţării şi să redea Bisericii Greciei 
liniște şi impuls de viață nouă, asigurându-i condiţiunile unei desvoltări 
şi activități normale, atât de necesare după peripeţiile de până atunci. 

Acest om nou şi mare era Arhimandritul Hrisostom Papadopulos. 
Privirile celor mai mulţi s'au îndreptat spre el, și în primul rând ale 
celor cari-l cunoșteau mai bine, colegii lui de facultate, cari au propus 
și au susținut alegerea lui la scaunul Atenei, ca singură soluţie fericită 
pentru ieșire din criza mitropolitană. Acceptat de sinod şi de guvern, 
Arhimandritul Hrisostom trecea de la catedră şi de la conducerea semi- 
narului în fruntea ierarhiei Greciei la 8 Martie 1923, fiind hirotonit episcop 
la 10 Martie, în vârstă atunci de aproape cincizeci şi cinci de ani. 

Noul primat al Greciei, cu titlul de „Arhiepiscop al Atenei și al 
întregii Grecii“, avea înaintea sa un câmp de lucru greu și spinos, ca 
orice ierarh de timpuri turburi. Trebuia asigurată pacea poporului şi a 
Bisericii, emancipată Biserica şi îmbunătăţită situaţia ei în Stat, trebuia 
ridicat moral şi ajutat material clerul, îndreptată starea monahismului 
create şi susținute instituţiile religioase și pornită o acţiune pastorală, 
catehetică, omiletică, filantropică, menită să răscumpere tot ce se pier- 
duse, tot ce nu se făcuse, tot ce se greșise, tot ce lipsea, pentu a 
face din Biserică cel mai activ și mai însemnat factor pentru progresul 
moral, cultural şi social al țării. Acesta era marele gând al noului 
ierarh și acesta a fost meritul lui de arhipăstor: De a fi făcut din 
Biserică marea instituție a ordinei morale, a carităţii, a ridicării sufle- 
teşti a poporului. 

Pentru realizarea acestui gând, Arhiepiscopul Hrisostom n'a pre- 
getat nici o clipă, nu și-a cruțat nici o osteneală și niciun sacrificiu. 
El a întreprins o mare reformă bisericească şi a desfășurat o activitate 
pastorala şi sociala vrednică de toată lauda, care constitue nu numai o 
mare operă pastorală, ci şi o adevărata operă naţională. Prin indemnul 
și prin exemplul lui, s'a organizat şi intensificat în toată ţara acțiunea 

misionară a Bisericii, ierarhia și clerul în general desfășurând o activi- 
tate bogată şi rodnică, în care se oglindeau gândurile şi vrednicia 
primatului Greciei. Revista noastră a avut prilej să vorbească despre 
importanta mișcare religioasă-morală din Grecia, sub păstoria Arhiepis- 
copului Hrisostom al Atenei, mişcare care a deschis o epocă nouă în 
istoria Bisericii greceşti 1. 

Atenţia pastorală a Arhiepiscopului s'a întins în toate direcţiunile 
şi a căutat și folosit toate mijloacele de lucru, spirituale și materiale. 
Efectele acestei multilaterale şi metodice acțiuni s'au văzut în toate privințele. 

Cel mai mare din meritele pastorale ale Arhiepiscopului Hrisostom 
a fost acţiunea lui filantropică. Pe patul de moarte chiar, lăsa ca un 
testament celor din jurul lui gândul său mare, că adevăratul sens practic 
al evangheliei este filantropia, iubirea de oameni. Pentru el aceasta a 
fost o adevărată pasiune de păstor. Continuând ceea ce găsea început 
de înaintașii săi şi creind noi aşezăminte de ajutor pentru cei lipsiţi, 
şi-a împodobit eparhia cu orfelinate, azile, şcoli practice pentru copiii 
adăpostiţi în ele, dispensare, clinici. Milioane de drahme, adunate prin 
grija clerului și a organizaţiilor filantropice, patronate și încurajate de 
Arhiepiscopul Hrisostom, s'au revărsat sub formă de ajutoare asupra celor 
în lipsă. Ce e mai frumos decât ioate, arhiepiscopul, care a murit relativ 
sărac, contribuia din ale sale, dăruind pentru binefaceri ceea ce i se cuve- 
nea de la slujbele bisericeşti săvârșite. Era firesc ca o asemenea concepție 
şi activitate filantropică să găsească admiraţia tuturor, sprijinul particula- 
rilor, bunăvoința autorităţilor și imitare din partea celorlalți ierarhi greci. 

Pe lângă toate acestea, activitatea primatului Greciei are o lature 
care interesează mai de aproape celelalte Biserici ortodoxe, Este 
lupta impotriva propagandei sectare și eterodoxe, în deosebi romano- 
catolice. Pescuitorii în apele ortodoxiei au găsit în primatul Greciei 
un străjer treaz, neobosit şi bine pregătit ca să-şi apere Biserica. Sub 
pretexte filantropice şi culturale, clerici romano-catolici, în frunte cu 
un episcop grec unit, venit de la Constantinopol, purtând costumul 
preoţesc ortodox și slujind în limba greacă, spre a induce în eroare 
pe neștiutori, au întins mrejile intre nefericiţii refugiaţi din Asia Mică, 
momiți cu pâine şi cu carte, pentru a-i atrage la romano-catolicism, 
Prin scris, prin cuvânt, prin intervenţii la guvern, Arhiepiscopul Hri- 
sostom a dus impotriva prozelitismului sectar și romano-catolic o 
luptă, care, în urma unor procese și scandaluri provocate de propagan- 
dişti şi a unor denunţuri contra lor, a fost încoronată de succes, 
guvernul interzicând prozelitismul. Azi nu mai poate să intre în Grecia 
un cleric străin pentru propagandă religioasă, Datorită vigilenței și stă- 
ruinţelor Arhiepiscopului Hrisostom s'a interzis și stabilirea în Grecia a 
ordinului romano-catolic al Assompţioniștilor 2, când ordinul a trebuit 
să părăsească Turcia, acum doi ani. Nefiind primiţi în Grecia, Assompţio- 
niştii au cerut să vină în România, unde au fost primiţi cu oarecare 
onoruri şi unde vor întări, fără îndoială, acțiunea de propagandă 
romano-catolică, 


1. lanuarie-Fevruarie 1934, pp. 87—90 ; lanuarie-Fevruarie 1937, pp. 


117—124. 
2. Care publică revista Echos d'Orient. 


Revista Biserica Ortodoză Română, 57 (1939), nr. 1-2, Ianuarie-Fevruarie. 8 

Ceea ce a câştigat Arhiepiscopului Hrisostom Papadopulos stimă 
şi admiraţie în lumea creştină, nu numai greacă şi ortodoxă, este uimi- 
toarea lui activitate pe teren teologic. Incepând de la 1890, când a 
publicat ca student prima sa lucrare istorică, şi până în ceasul inter- 
nării lui în spital, cu douăsprezece zile înainte de a muri, Hrisostom 
Papadopulos a desfășurat o activitate ştiinţifică, ce poate fi socotită 
fara nici o exagerare, extraordinară, reprezentată printr'un mare număr 
de lucrari, articole şi recenzii, care se ridica aproape la cinci sute. 
O biblioteca întreaga, din care cea mai mare parie îşi va păstra mult 
timp valoarea ştiinţifică, a ieșit din mâna acestui om, care a avut 
continuu atâtea alte preocupări şi obligaţiuni pe lângă cele ale studiului. 

Știința a fost pentru Hrisostom Papadopulos, de putem zice, 
ocupațiunea lui de ceasuri libere. Dupace-și îndeplinea îndatoririle ofi- 
ciale, se retrăgea în camera de lucru, între cărți. Şi pentrucă ziua îi 
vamânea de obiceiu puţin timp, lucra noaptea, până târziu, Citea cu 
nesaţiu și scria cu mare uşurinţă, Abia publica o lucrare, când altele 
erau gata să apara, studiind cu aceeaşi îndemânare probleme variate şi 
interesante din istoria bisericească veche, medievală sau modernă. 
De şi înaintat în vârstă, lucra cu zelul și plăcerea unui tânăr. Și dacă 
a avut o mare părere de rau, cu care inima lui s'a oprit din mers 
»emângâiată, a fost mai ales aceasta: Că lasa neterminate câteva 
lucrări începute, între care /storia Bisericii Antiohiei, care face parte 
din seria de mari lucrări închinate Bisericilor patriarhale orientale. 

Acestea sunt cele mai insemnate din operele învățatului ierarh, 
adevărate monumente ştiinţifice ridicate Bisericilor Ierusalimului şi Alexan- 
driei: ‘Istopiz ris 'Euximoiac “lepocohbuwv, Ierusalim şi Alexandria 
1910, 324-808 p., și “loropia ths "Euximotas "Aefavâpetac (62-1934), 
Alexandria 1935, 164+930 p. !, Ca să amintim dintre celelalte multe 
lucrări numai pe cele mai mari, cităm: 

‘H Exxinsia leposohbuuv zarà tods TEGGApAG TEĂEVTaLOVG al®vas, 
Atena 1900, 432 p. ; Totopia ris Exxhnotas tis EXhaâoc, t. I, Atena 
1920, 164-455 p.; Tò npuwrsiov rod èmoxónrov Puumns. Totopwh xat 
xpuatzi, ehér, Atena 1930, 16+337 p. 2; O yros Kópphos "Adetay- 
&peias, Alexandria 1933, 486 p.; stopira: wederat. Ierusalim 1906, 
244 p.; "laropia ris Pitapeiov "Hazimozoriaijs Boye, Atena 1919, 
247 p.; Oi narprăpya “lepocobuov ws 2vebuarinoi yerpæfwyo tS 
Pogiac normă tòv IZ' atâva Jerusalim 1907, 214 p.; © Gutoc lwdwns 
Xpvsóstopos, Alexandria 1909, 131 p,; ‘O nos Aovhaoc ó Meyas, 
"A p-aentonozos "Adefavâpeiac, Alexandria 1918, 114 p, ; [lepi ris 'Ano- 
rohais Asirobpiiac tod &ylov 'IaxGov, Atena 1902, 125 p.; H iepă 
Movi to: Sravpob xai h èv abti Osohoyxh Eyoý, Ierusalim 1905, 
159 p,; Ex ris r uainoiastixye laropias the Kbnpov, Larnax (Cipru) 
1912, 102 p.; H 'Exximoia Kunpo» èti rovproxparizs (1571—1878), 
Atena 1929, 134 p.; H Exxknoia 'Abnvõv. Atena 1928, 116 p.; 
Ai Opbéõogor Sepii xat Povnavah "Exxhnoia xarà tò totopixòy 





1. A se vedea recenzia noastră în Biserica Ortodoxă Română, an LIV, Iulie- 
August 1936, pp. 497—536. 
2. Concluziile acestei cărţi le-am dat in traducere românească în Biserica 
r Ortodoxă Română, an XLIV, Fevruarie-Martie 1931, pp. 197—206, 

mapehBov nal thv veav svyup6rqsw, lerusalim 1923, 112 p., precum şi câ- 
teva lucrări, dintr'un număr destul de mare, închinate altor discipline 
teologice : Xroryetwâns 'lepă “Epumvevri, Ierusalim 1902, 110 p.; Ai 
zowavrinai xal al zpăs Punva Emaro)ai rod 'Amosrâhov llavhav, 
Alexandria 1912, 114 p.; “In6uwmua sis thy Kafohmijv "Eztoro)iv 
"axw6ov, Alexandria 1913, 109 p. ; [legi Jepwsóvns, Atena 1912, 105 p. 

Menţionăm încă, pentru importanţa lor, din marele număr de lucrări 
mai mici, următoarele : Kbpudoc Acixaguc, Triest 1907, 91 p.; Ot Neo- 
wăprbpes, Atena 1922, 65 p.; ed. 2, 1934; Tò Xsufodov ts B' Oixov- 
pewaijs Xovóðov, ‘Torop xal Xpiuix) pehéty, Atena 1924, 73 p.l; 
Înpovid hanasobims, Marag zal llarpripyms "Adetavăpeiac (1661- 
1723), Alexandria 1912, 97 p.; Xoufodai sis tùy inropiav rod “EMm- 
vapo îv AtySnre. “Ehhyyes xal Atyoarot. Emwarai 'lovăzior. Alexan- 
dria 1915, 71 p.; Aooideoc llarptăpyms lepocoMbuwv, Ierusalim 1907, 
72 p.; “Il Opmoxevuxi) twh èv "Aueptij, Atena 1920, 95 p.; Tò Gúta 
Tepi rod Xbpove râv "Avpphrawnâv yetporovâv, lerusalim 1925, 73 p.2; 
Posts xai xapaxrip ris Oovias Ot odvizar èv “E)dăe, Atena 1928, 
53 p.3; H rpirn oizovpewxrj Lóvoðos xal tò mpwreiov rob EnoxOnov 
Poums. ?Anăvrnots sis tv èyxhzitov rob lioo LA” „Lux veritatis“, Atena 
1932, 47 p. 4. Diferite alte studii a scris Hrisostom Papadopulos despre 
patriarhii Fotie, Meletie Pigas, Ciril Lucaris, despre situaţia Bisericii or- 
todoxe în Turcia, despre raporturile dintre ortodocşi şi romano-catolici, 
dintre ortodocși şi anglicani, dintre ortodocși și protestanți, despre diferiți 
sfinți, ierarhi și despre multe probleme istorice de interes local, Marele 
număr de lucrări, articole şi recenzii privitoare la studii de exegeză, de 
morală şi de teologie practică arată că neobositul savant a îmbrățișat 
aproape toate problemele teologice şi religioase de interes actual, școlar 
sau public, așa cum l-au obligat îndatoririle sale de preot, de profesor 
şi de director de şcoli preoțești. 

Recenziile publicate de Hrisostom Papadopulos, pe lângă studiile 
lui, sunt mărturie de lectura științifică întinsă şi variată a acestui om 
rar. El era la curent cu literatura teologică universală, în domeniile 
care-l interesau. Cărți greceşti, latinești, ruseşti, germane, franceze au 
fost citite și recensate de el. Din lucrările lui se vede că folosea și 
limbile italiană şi engleză. Câteva mici studii ale lui au apărut ocazional 
în limbi străine: franceză, germană, suedeză. Marea Enciclopedie greacă 
şi numeroase reviste grecești dela Ierusalim, Alexandria, Atena, Con- 
stantinopol, s'au bucurat de colaborarea lui regulată sau ocazională, iar 


1. Tradusă în limba sârbă, şi de noi in limba română in Biserica Ortodoxă 
Română, Mai, lulie, August, Septemvrie 1925. 

2. Tradusă in limba româna de Arhim. Dr. Filaret L. Jocu, Bucureşti 1926; 
tradusă de asemenea în limba engleză. 

3. Tradusă de noi în limba română, in Biserica Ortodoxă Română, Noemvrie- 
Dechemvrie 1929, lanuarie 1930. 

4. Tradusă in limba engleză de Gerard Shelley, The third oecumenical 
Council and the primacy of the Bishop of Rome. A reply to the ency heal „Lix 
veritatis" of Pius XI, London 1933. Tradusa și de noi ın limba româna, in Bise- 
rica Ortodoxă Română, an LI, lanuarie-Fevruarie, Martie Aprilie, Mai-lunie, Iulie- 
August, Septemvrie-Uctomvrie 1933. 

valoroasa revistă științifică Qeohoyia, care apare la Atena din anul 1923, 
este înființată de el şi era pusă sub conducerea lui. 

Ortodoxia a avut puţini învăţaţi cu așa activitate şi autoritate 
științifică și atât de reprezentativi. Din prețuirea muncii şi meritelor lui 
pe teren ştiinţific, din recunoştinţa și din admiraţia prietenilor lui și a 
foștilor colegi şi elevi sau studenţi, a apărut ca omagiu pentru o acti- 
vitate de treizeci și cinci de ani [(1895-—1930) un mare și frumos 
volum festiv 'Evatotwa !, în care învățatul ierarh este cinstit prin con- 
tribuţia ştiinţifică a treizeci şi doi de colaboratori, pe lângă mărturia 
șefilor Bisericilor grecești, numeroase și evocatoare amintiri şi impresii 
despre el ca om, ca preot şi ca profesor. 

Arhiepiscopul Hrisostom al Atenei era cu prisosință vrednic de 
cinstirea aceasta şi de altele incă. El a făcut din viața sa muncă și 
binefacere, ştiinţă şi apostolat, Sunt puţini cei cari înţeleg și pot să-și 
trăiască viaţa atât de intens şi de util, cari o pun așa de frumos și de 
rodnic în slujba științei, a Bisericii şi a aproapelui. Râvna lui de lucru 
şi de bine creştea cu vârsta. Spiritul lui era osârdnic și puterea lui de 
muncă foarte mare, dar se apropia cu atât mai mult timpul de odihnă. 

Arhiepiscopul Hrisostom al Atenei simțea în timpul din urmă că 
suferă. O boală de inimă, miocardită, agravată de însăşi munca lui 
intensă şi complicată cu formarea de lichid la pericard, a oprit pe 
neobositul ierarh din uriașa-i activitate. Luni 10 Octomvrie 1938 a 
prezidat bolnav o ședință sinodală. Era cea din urmă. Puterile lui cedau 
atunci pentru prima dată; neputând să termine ședința, a fost dus în 
camera-i de odihnă. Știrea a trecut ca un fior prin inima poporului 
grec, oficialitate şi credincioşi. A doua zi Arhiepiscopul ţinea să meargă 
din nou la sinod. Fiind însă înștiințat de starea lui, ministrul Instrucțiunii 
şi al Cultelor, a sosit îndată la patul lui, sfătuindu-l să primească a fi internat 
într'un spital, fie şi numai pentru câteva zile de odihnă. Era totuşi greu de 
convins cu argumentul odihnei un om care n'o cunoscuse niciodată, 
căci la binevoitoarea stăruință a ministrului, ierarhul a răspuns: „Dacă 
e vorba să trăiască cineva fără să lucreze, la ce-i mai trebue asemenea 
viață?" A trebuit multă insistență din partea ministrului şi a medicilor, 
ca să-l poată convinge pe Arhiepiscopul Hrisostom să intre în spital. 
Durerea lui nu era atât suferința, cât gândul că nu va mai putea să 
lucreze. Cu ultimele puteri, în ultimele ceasuri de ședere în casa arhi- 
episcopală, Hrisostom Papadopulos voia să câștige timp. Luni 10 Oc- 
tomvrie, ziua indispoziţiei de la sinod, şi-a chemat secretarul particular 
şi i-a dictat până după miezul nopții capitole din lucrarea-i neterminată 
Istoria Bisericii Antiohiei. , 

A doua zi, Marţi 11 Octomvrie, a fost internat în spitalul Crucii 
Roşii, pentru ultimele douăsprezece zile ale vieţii. Sfârşitul lui a fost 
impresionant chiar pentru medici prin pietatea, liniştea, răbdarea și 
seninătatea lui neturburată până în ultima clipă. Din sfârșitul vieții sale 
ierarhul a făcut o rugăciune și o mare pregătire pentru veșnicie. Prima 
lui grijă, în ziua retragerii din ședința sinodală, a fost să cheme duhov- 





1. A se vedea darea de seamă a noastră în Biserica Ortodoxă Română, 
Ianuarie 1932, pp. 76-79. 

nicul ca să se mărturisească şi împărtăşească. De trei ori s'a împărtăşit 
în aceste zile, ultima dată chiar în ziua morţii, dimineaţa, cu puțin 
înainte de a-şi da sfârșitul, ridicându-se cu cele din urmă puteri în 
picioare, ca să nu primească pe Mântuitorul culcat în pat. ÎIncrucişân- 
du-şi mâinile pe piept şi mângâind pe cei de fața cu privirea, s'a stins 
apoi îndată. Interesul ce arăta şi la spital chestiunilor la ordinea zilei, 
dând încă îndrumări pentru toate, grija de Biserică şi de lucrările sale 
ştiinţifice, alternau în preocuparea lui cea din urmă cu repetate rugăciuni 
şoptite şi cu binecuvântarea celor din jurul lui, de la cari cerea iertare, 
înainte de plecarea sa din lume. 

Iertare, Arhiepiscopul Hrisostom avea mai mult de dat decât de 
cerut. Acest om rezervat, liniștit şi blând, moderat şi simplu, neturburat 
de niciun gând rău şi de nicio pasiune, trăind în înaltă sferă spirituală 
de muncă, de credință, de pietate, de iubire de oameni, neamestecat 
în vâltoarea vieţii de răspântie sau de partid, îndeplinindu-şi datoriile 
cu bunătate, fară sgomot, fără exagerări, firesc, discret, plăcut la cuvânt 
şi cald la inima fără a fi expansiv, afabil și îndatoritor fară a fi risipitor 
de vorbe, serios fară a fi aspru, om de gânduri mari fară a căuta să 
le impună cu sila, capabil de fapte mari fară a lua atitudini eroice sau 


sfidătoare, în stare să sufere — şi a suferit — fără a se plânge, dim- 
potriva dând „slavă lui Dumnezeu pentru toate", ca marele său patron 
sf, loan Hrisostom !, — un om care era şi un mare creştin, de un 


calm şi de o stăpânire de sine păstrate până în ceasul morţii, cu toată 
greaua-i suferință, om care a trăit muncind şi făcând bine, avea prea 
puțin timp şi prilej să pacatuiască nedreptăţind pe alții. Nemulțumiri a 
avut, dimpotrivă, şi n'a fost scutit nici de critică, S'ar fi voit de la el 
mai multa energie sau poate chiar asprime în rezolvarea unor probleme 
de păstorie, care-i creiau greutăţi. Nu suntem în măsură, ca străini şi 
contimporani, să judecăm definitiv calitățile şi atitudinile administrative 
ale primatului Greciei, şi ele interesează prea puțin pentru caracterizarea 
şi aprecierea unui om, a cărui întreagă viaţă de muncă şi de bine îi 
asigură în istoria neamului şi a Bisericii sale o cinste excepțională, așa 
cum a fost şi opera lui. 

Poporul grec a mărturisit aceasta prin durerea unanimă şi sinceră, 
cu care a însoțit plecarea lui dintre cei vii, manifestându-şi sentimentele 
de venerație pentru marele ierarh în chip impresionant. Transportarea 
repauzatului arhiepiscop dela spital la biserica mitropolitană a prilejuit 
un spectacol cu totul rar: Sute de clerici — ierarhi, arhimandriţi, preoţi 
şi diaconi — urmați de popor mult înălțau spre cer duioase cântări 
funebre şi bogat fum de tămâie. Mulțimea de credincioşi a defilat prin 
faţa lui în catedrală până la miez de noapte şi a înfruntat ploaia toren- 
ţială din ziua înmormântării, Luni 24 Octomvrie, ca sa petreacă la loc 
de odihnă pe marele păstor, cu sentimentul de pietate cu care poporul 
se apropie de un sfânt. Statul a cinstit pe arhiepiscop cu funeralii 





1. Profesorul G. K, Delighiannis citeaza in volumul omagial ’°Evx!otpa (p, 499) 
dintr'o scrisoare de la 11 Ianuarie 1908 a marelui ierarh, atunci director al școlii 
teologice a Crucii de la lerusalim, fragmente care arată ca Hrisostom Papadopulos 
avea un suflet mare şi că a intâmpinat necazurile ce i-a adus indeplinirea datoriei 
cu o resemnare în adevar creștina. 

naționale: el îşi dorise înmormântare simplă, cerând să fie culcat in 
sicriu, ca toţi muritorii, și nu așezat în jilt arhieresc, ca un arhipăstor 
Pe afetul de tun pe care a fost dus la locul de veci, părăsea totuşi 
lumea un arhipăstor vrednic de toată cinstea, care se luptase în adevăr 
lupta cea bună și lăsa în urmă-i mumai regrete şi jale. 

A fost un doliu naţional și popular, ieşit din durerea tuturor de 
a fi pierdut un ierarh excepţional. Sentimentele de recunoștință și de 
venerație ale ţării pentru primul său păstor le-au exprimat într'un gând 
şi un glas oficialitatea, presa, așezămintele de binefacere, instituţiile 
culturale, asigurând numelui marelui ierarh, în moţiuni mișcătoare, o 
amintire din cele mai credincioase. S'au înclinat înaintea lui regele și 
principii Elinilor, reprezentanţii statelor străine și ai Bisericilor ortodoxe, 
delegatul papal la Atena şi arhiepiscopul grec unit, episcopul Bisericii 
armene, fostul mitropolit de Dimitriada şi alți vechi stiliști, s'a înclinat 
elinismul de pretutindeni şi impreună cu el ortodoxia întreagă. Hrisostom 
Papadopulos era cu prisosință vrednic de acest omagiu. Activitatea lui 
l-a impus, cum s'a scris cu ocazia morţii lui, conștiinței universale. 

El a fost însă în primul rând al neamului lui și al ortodoxiei. Hrisostom 
Papadopulos a fost o mare figură ortodoxă, un mare spirit ortodox 
un mare exemplu de credință, de ştiinţă, de virtute şi de faptă orto- 
doxă, cum de mult n'a cunoscut Orientul. Cu bogata şi preţioasa sa 
activitate multilaterală, cu ştiinţa sa istorică și teologică vastă, cu viața 
sa sufletească frumoasă, de pietate reală şi profundă, acest om aminteşte 
marile figuri de ierarhi teologi din epoca patristică. Numele lui va rămâne 
înscris cu cinste în istoria bisericească, pe care a cultivat-o cu atât zel 
şi succes o viaţă întreagă. Opera vieţii lui, variată și imensă, constitue 
o mare străduință omenească și totodată o mare isbândă. Biserica orto- 
doxă întreagă este îndurerată că l-a pierdut, dar este mândră că l-a avut, |. 


Prof. TeonoR M. Popescu 


Noua lege privitoare la alegerea arhiepiscopului Atenei şi a mitro- 
poliților Bisericii ortodoxe din Grecia. — În urma anulării de către Con- 
siliul de Stat a alegerii de arhiepiscop făcută la 5 Noemvrie 1938, 
Guvernul a întocmit o nouă lege pentru alegerea arhiepiscopului Atenei 
şi a mitropoliţilor Bisericii ortodoxe din Grecia. Pe temeiul acestei legi 
Sinodul permanent, alcătuit din 12 membrii, a ales în ziua de 9 Dechem- 
vrie 1938, pentru vrednicia de arhiepiscop al Atenei, trei persoane, dintre 
care Regele George a confirmat pe mitropolitul Hrisantos al Trapezuntului, 

Alegerea noului arhiepiscop al Atenei a fost bine primită de clerul 
şi poporul Bisericii ortodoxe greceşti. In numărul viitor al revistei, vom 
da știri mai amănunțite atât în privința acestei legi, cât şi asupra noului ocâr- 
muitor al Bisericii ortodoxe din Grecia. G. I. M. 


1, Această cronică era culeasă, când ne-a sosit ultimul număr al revistei 
Gsoioţia (Atena), tom. XVI, fasc. 64, Oct.-Dec. 1938, care arată cum a fost 
cinstit după moarte Arhiepiscopul Hrisostom de către Facultatea de Teologie din 
Atena, Academia Greciei, ziare, reviste bisericeşti (pp. 369—408}. Din cuvântarea 
ţinută de prof. Dim. S. Balanos la parastasul savârşit de Facultatea de Teologie 
din Atena, întru pomenirea marelui ierarh, la 13 Noembrie 1938 (ziua numelui 
lui), ailam că Hrisostom Papadopulos a lăsat Facultaţii un legat de 500.000 drahme, 
din ale cărui dobânzi sa se tipărească din trei în trei ani lucrări teologice (p. 379), 

Școalele catehetice ale asociaţiei Lwý. — Asociaţia religioasa Zñ 
lucrează tot mai mult prin mijlocirea şcoalele catehetice pentru apro- 
pierea tineretului şcolăresc de credința creştină. Aceste şcoale nu se mar- 
ginesc doar la predarea învățăturii creştine, ci ele fac şi educaţie creştină. 
Rezultatele sunt din ce în ce mai bune. Aflam astfel că școlarii cer sin- 
guri să se spovedească și împartășească. Încreştinarea adevărată şi sinceră a 
societaţii nu se poate face decât prin tinerețe. Lucrând în acest fel, 
conducătorii şi membrii asociaţiei Zw, cari sunt aproape toţi mireni, 
promovează însăşi activitatea şi prestigiul Bisericii. Invaţatura ortodoxă 
cere şi mirenilor lucrare activă în biserică sub îndrumarea clerului. 
Deaceia lucrarea acestei asociaţii este în duhul ortodoxiei, 

Din ultima dare de seamă a acestei asociaţii, aflăm că numărul 
şcoalelor catehetice este de 371, având 49127 elevi. Atât părinţii elevilor 
cât şi celelalte asociaţii religioase şi chir:arhii ajută lucrarea minunată a 
ostenitorilor grupaţi în asociaţia Zwń pentru formarea creştină a tinere- 
tului. (ildvrawos, anul XXX (1938), nr. 29). 


Măsuri împotriva sectei „Știința Creștină“. — Autoritaţile publice 
greceşti au luat masuri aspre împotriva sectei „Ştiinţa Creştină“ apă- 
rută de curând în Grecia, hotărând dizolvarea comunităţii acestei secte 
şi îndepărtarea propovăduitorilor ei. În Grecia, rătăciţii cari strică uni- 
tatea sufletească şi credința poporului dreptcredincios sunt fără intâr- 
ziere traşi la răspundere şi condamnaţi. Adepții sectei „Știința Creștină “ 
nu sunt recrutaţi din popor, ci mai ales dintre intelectuali. Primejdia este 
insă aceiaşi cu privire la unitatea credinţei o.todoxe, căci secta aceasta 
nu propovădueşte, cum pretinde, numai un sistem de gândire religioasă, 
ci urmărește crearea de comunităţi având regule de credință deosebită 
şi un anumit cult particular. Însăşi „ştiinţa“ acestei secte cuprinde 
naivitaţi și absurdităţi care îndepărtează chiar de la început pe adevărații 
intelectuali. Deaceia secta aceasta nici nu atrage decât pe cei dornici de a se 
înfățișa intelectuali fară să fie. ([lăvravos, anul XXX (1938), nr. 27). 


S'au stins din viață doi mitropoliți. — Biserica ortodoxă din Grecia 
a pierdut la sfârşitul lunii Iulie 1938 pe mitropolitul Andrei al Trifiliei şi 
Olimpiei, iar la începutul lunii August pe mitropolitul Antim al Maroniei. 
Viaţa acestor mitropoliți a fost plină de râvna pentru Biserică. Cel 
dintâiu a fost în tinerețe profesor de religie şi predicator. A refuzat la 
început sarcina arhieriei, așa cum făceau de mult unii dintre Sfinţii Părinţi. 
A primit arhieria în 1922 şi a cinstit-o printr'o pilduitoare viață ascetică 
şi printr'o rodnică păstorire. 

Celălalt mitropolit, Antim al Maroniei, a fost mai întâiu cleric în 
slujba Patriarhiei ecumenice. Ocupând pe rând scaunul mitropoliei 
Florinei, al mitropoliei Viziei din Tracia și al mitropoliei Maroniei, acest 
ierarh s'a distins printr'o bogata activitate bisericească. Cu deosebire 
vrednică de preţuire este activitatea sa pentru ridicarea prestigiului 
Patriarhiei ecumenice şi pentru apropierea Bisericilor ortodoxe naţionale. 
PExxAmata, anul XVI (1938), nr. 29-30, 31-32). G. C. 

Colecta de ajutoare pentru biserica „Invierea“. — Guvernul grec 
a hotărit să se formeze un comitet care să adune din toată Grecia 
ajutoare pentru biserica Sf. Mormânt care e pe punctul de a se dărâma. 
In acest comitet vor intra: arhiepiscopul Atenei, mitropoliţii Trapezun- 
tului şi al Corintului, reprezentantul Sf. Mormânt la Atena, directorii 
Băncii Naţionale şi al Băncii Agricole, precum şi reprezentanţii diferitelor 
confederaţii şi asociaţii. (Lisprogenr gecraurs, nr. 30, 1938). 


Conferinţe religioase la radio. — Sfântul Sinod a obținut de la 
direcţia Societăţii de radio, ore anumite pentru biserică, de două ori pe 
săptămână, în care se vor ține conferinţe religioase de cei mai însemnați 
teologi şi se vor face şi comunicări în legătură cu cronica vieții biseri- 


cești, (llmprosenx Becraurr, nr. 28, 1938). N M. N. 
IERUSALIM 
Un răspuns privitor la schisma bulgară. — Cu prilejul sărbătorilor 


Sfintei Invieri din anul trecut, numeroşi credincioși bulgari, sub condu- 
cerea unui episcop, au făcut un pelerinaj la Sfântul Mormânt. După acest 
pelerinaj, unele ziare bulgare au scris că pentru Patriarhia Ierusalimului 
nu mai există schismă bulgară, de vreme ce pelerinii bulgari au fost bine 
primiți la Ierusalim. Autoritățile bisericeşti din Ierusalim arată însă că 
Biserica ierusalimiteană n'a admis şi nu poate admite împreuna liturghisire 
a clericilor săi cu clerici bulgari şi nici împreuna slujire pentru săvârşirea 
vreunei sfinte Taine. Biserica Ierusalimului arată însă că dorește mult 
şi lucrează prentru ridicarea schismei bulgare, ţinând seamă, bineînțeles 
de rânduelile Bisericii ortodoxe în această privință. ('Ewximota, anul 
XVI (1938), nr. 27-28). 


Școalele întreținute de Biserică. — Muncă anevoioasă depun Bisericile 
ortodoxe de sub stăpânirile politice eterodoxe pentru a împărtăşi copiilor 
adevărata învățătură creştină. În cuprinsul patriarhatului ortodox al Bisericii 
Ierusalimului, copiii dreptcredincioşilor n'ar învăța religia ortodoxă 
dacă însăşi Biserica nu s'ar îngriji de ei. Frăția Sfântului Mormânt 
întreține şi conduce numeroase şcoale întru acest scop. Din darea de 
seamă publicată la sfârşitul anului şcolar 1937-38, aflăm că Biserica 
întreţine 13 şcoale cu 37 dascăli şi 796 şcolari în Palestina. In Trans- 
jordania, tot sub conducerea Bisericii, funcţionează 21 şcoale cu 30 
dascăli şi 1033 şcolari. ('ExxAmoia, anul XVI (1938), nr. 35-36). 


Un consilier economic pentru Patriarhie. — După războiu, Patriarhia 
Ierusalimului a rămas împovărată de grele datorii bănești. Pentru lichidarea 
acestor datorii fusese numită încă din anul 1921 o comisiune economică. 
Această comisiune a încetat de a mai funcționa, potrivit hotăririi gu- 
vernului palestinian din 14 Iulie a. c. In locul comisiunii economice, 
va lucra în viitor un singur consilier economic care a fost numit în 
persoana d. C. D. Harvey, fost funcționar superior la secția economică a gu- 
vernului Palestinei. (|lxvrauvos, anul XXX (1938), nr. 35). G. C. 

Starea bisericii Invierea, — Arhitectul Harvey, consilier al guvernului 
palestinian, a afirmat că biserica Sfântului Mormânt se găseşte într'o 
situație grozav de primejdioasă, pericolul mărindu-se din ce în ce. Cu- 
tremurul din anul trecut, de şi destul de slab, a fost suficient ca să 
provoace noui crăpături şi să mărească pe cele vechi. Pe tot edificiul, 
de sus până jos, se găsesc foarte multe crăpături, Arhitectul crede că 
biserica, așa cum se găsește, nu poate să dureze mai mult de cinci ani. 
Este în afară de orice îndoială că ea nu va mai rezista unui nou cutremur, 

Biserica „Invierea“ zidită de împărăteasa Elena pe la 333, a fost 
dărămată de câteva ori (de regele persan Cosroe la 614 și de califul 
Hakem la 1009) şi construită din nou. Construcţia de astăzi se datorește 
împăratului bizantin Constantin Monomahul, care a ridicat-o în anul 1031, 
De atunci şi până acum i s'au făcut numai reparaţii, dintre care cea 
mai însemnată a fost în urma focului din 1808, Astfel, zidurile și 
bolțile bisericii sunt de 907 ani şi nu e de mirare că astăzi au nevoie 
de întărituri, 

Guvernul palestinian stărue să o repare, nu numai din cauză că 
ar putea să se dărâme dintr'un moment într'altul, ci pentru că o soco- 
tește ca o proprietate a sa, având dreptul să profite de slujbele ce se 
săvârșesc pe Locurile sfinte. 

La Geneva s'a instituit un comitet „interbisericesc”, care repre- 
zintă toate popoarele şi bisericile creştine, cu scopul de a salva biserica 
„Invierea“ de la o eventuală catastrofă, Acest comitet a făcut un apel 
prin care arată că pericolul e atât de apropiat, încât se impun intervenţii 
fără întârziere, „E vorba — se spune în apel — de păstrarea unei 
sfinte biserici care se socotește drept moştenire a civilizaţiei și a cărei 
soartă trebue să miște chiar şi pe cei ale căror interese nu se ating 
de concepțiile creștine”, (Llwprogenw sectau, nr. 29, 1938), 

N. M. N. 


IUGOSLAVIA 


Instalarea Patriarhului Gavril, — În ziua 2 August 1938 s'a săvârşit 
la Ipec, vechea rezidență a patriarhilor sârbi, instalarea în chip solemn 
pe scaunul patriarhal a Sanctităţii Sale Gavriil noul ales patriarh al 
Sârbilor, Au asistat toți membrii Guvernului, reprezentantul regal, membrii 
Scupcinei şi o mare mulţime de popor, Liturghia a fost săvârşită chiar 
de către patriarh asistat de 14 mitropoliți şi episcopi. Ministrul Justiţiei 
a salutat pe patriarhul Gavriil în numele Guvernului, iar I, P, S, Mitro- 
polit Dositei, în numele Bisericii. După aceea Sanctitatea Sa Patriarhul 
Gavriil a ţinut o cuvântare, în care a subliniat rolul Bisericii ortodoxe în 
lupta pentru independenţa Sârbiei, (tlwpkosen:» Becruiuk, nr. 37, 1938), 

S, S. 


Organizațiile bisericeşti. — In Iugoslavia există mai multe organizații 
cu caracter religios, religios-cultural şi de asistență socială: 1, Mişcarea 
pelerinilor; 2. Uniunea ortodoxă-creştină; 3. Societatea cântăreților sârbi; 
4, Uniunea absolvenţilor teologi; 5. Societatea religioasă de asistență 
socială; 6, Mişcarea femeilor creştine, etc. 

Mişcarea pelerinilor este în timpul de față cea mai răspândită 

organizație bisericească între popor. Mişcarea aceasta sa ivit după 
războiul mondial. La inceput au intrat în ea și mulți sectanți, ceeace 
a făcut ca Biserica să suspecteze această mișcare populară. Mai târziu 
însă ea devine curat bisericească, iar acum este sub supravegherea şi 
conducerea Bisericii. Mişcarea editează revistele „Misionarul“ și „Micul 
misionar“ cu un tiraj de 35 mii exemplare lunar. Scopul mișcării este 
viața creștină după principiile evanghelice, organizarea de pelerinaje la 
Ierusalim, Sfântul Munte și alte locuri sfinte și mânăstiri din Jugoslavia, 

Mulțumită acestei mișcări mânăstirile din Jugoslavia sunt pline 
de călugări, iar școalele organizate în aceste mânăstiri sunt frecventate 
de un mare număr de elevi, trimiși şi întreținuți de ea. Adunările de 
rugăciune și congresele generale anuale prezintă niște adevărate sărbători 
pentru masele populare. Înrâurirea mișcării se simte mai ales la ţară, 
unde se construiesc biserici noi, se organizează coruri bisericeşti, și se 
luptă împotriva desfrâului, beţiei, etc. Principiul fundamental de asceză 
este „începi cu tine însuşi”. 

Cei cari au avut posibilitate a vedea prima oară această mişcare 
religioasă-populară, rămân foarte impresionați. Astfel la o adunare în 
mânăstirea Tavca, unul dintre oratori a ţinut predica terminând cu 
cuvintele de întrebare, adresate către adunare : „Credeţi că Mântuitorul 
Hristos va birui toate obstacolele și pe dușmani?“ „Credem“ a răspuns 
într'un Singur glas întreaga masă de 15 mii de credincioși. (Ųbprosest 
Becraure nr, 27, 1938). S. S. 


POLONIA 


Raportul dintre Stat şi Biserica ortodoxă polonă. — In ziua de 
19 Noemvrie 1938 (Dzænnik Ustaw, nr. 88), a fost publicat „Decretul 
Preşedintelui Republicii Polone privitor la raportul Statului cu Biserica 
autocefală ortodoxă polonă“. Menționăm aici cele mai de seamă dispo- 
zițiuni ale acestui decret, care după ce precizează poziția Bisericii orto- 
doxe polone față de Biserica ecumenică a Răsăritului şi de celelalte 
Biserici ortodoxe, stărueşte în deosebi asupra raportului dintre Biserica 
ortodoxă şi autoritățile civile ale Statului polon. 

Intru început se hotărăşte că Biserica autocefală ortodoxă polonă 
este neatârnată de orice autoritate din afară; ea păstrează însă unitate 
în chestiunile dogmatice și canonice cu Biserica ecumenică a Răsăritului 
şi poate în mod liber să ia înțelegere cu celelalte Biserici ortodoxe 
în chestiunile religios-morale. In ce privește organizarea și conducerea 
interioară, Biserica ortodoxă polonă se bucură de libertate desăvârşită, 
ținând seamă, cum se cuvine, de legile Statului şi călăuzindu-se de 
principiile stabilite în Decretul de faţă și în Statutul de organizare. Mi- 
tropolitul şi episcopii tratează cu autorităţile subalterne și cu cre- 
dincioşii lor în mod liber şi fără mijlocirea nimănui. Când aceștia au 
nevoe, întru îndeplinirea atribuţiunilor lor, de ajutorul autorităţilor Sta- 
tului, acestea sunt obligate să le dea tot sprijinul. La rândul lor clericii 
au datoria să înalțe rugăciuni, în timpul slujbelor religioase și în deosebi 
la sărbătorile naţionale, pentru Republica Polonă, președintele ei, pentru 
guvern și armată, 

Învăţământul religios este obligatoriu în toate şcolile Statului 

pentru tinerii ortodocşi până la vârsta de 18 ani. Personalul didactic 
se numește de către Ministerul Cultelor religioase și al Instrucțiunii 
publice cu consimțământul episcopului respectiv. Controlul asupra învă- 
țământului religios-moral se exercită de către autorităţile bisericeşti. 
Deasemenea este necesară încuviințarea Mitropolitului și pentru numirea 
profesorilor la Facultatea de Teologie ortodoxă de la Universitatea „Iosif 
Pilsudski” din Varşovia. 

In ce priveşte organizaţia bisericească, decretul de față precizează 
că episcopul de Varşovia, care îndeplineşte şi funcţia de superior al 
Lavrei Pociajow, este capul Bisericii autocefale ortodoxe polone și poartă 
titlul de mitropolit. El prezidează soborul general (compus din episcopi, 
reprezentanţii clerului şi poporului), care este organul principal de con- 
ducere al Bisericii, soborul episcopilor şi organul executiv al acestuia, 
care este sinodul. Controlul asupra administraţiei bunurilor bisericești se 
exercită de către comisia principală de control, care se află pe lângă 
Mitropolie. 

In art. XV-XX, decretul de față stabileşte modul de alegere a 
Mitropolitului. Devenind vacant scaunul mitropolitan, locţiitorul Mitro- 
politului, în înțelegere cu Ministerul Cultelor religioase şi al Instrucțiunii 
publice, convoacă soborul electoral. Ca şi la soborul general, convocarea 
soborului electoral se face prin decret prezidenţial. Acest corp electoral 
este alcătuit din: a) locţiitorul de Mitropolit, ca preşedinte, b) toți 
episcopii în funcţiune, c) câte doi clerici şi trei mireni din fiecare dieceza, 
aleşi de adunarea diecezană, d) doi clerici militari și trei mireni militari, 
desemnaţi de către autorităţile bisericești militare, e) conducătorul Lavrei 
Pociajow, f) doi reprezentanţi ai mânăstirilor, g) doi reprezentanţi ai 
Facultăţii de Teologie ortodoxă. Aceştia se întrunesc la început în adu- 
narea preelectorală, care fixează trei candidaturi. Numele celor trei can- 
didaţi este adus la cunoştinţa guvernului de catre o comisie restrânsă. 
Dupăce se obține asentimentul guvernului asupra candidaţilor, se con- 
voacă pentru ziua următoare soborul electoral, care purcede la alegerea 
Mitropolitului prin vot secret. Noul ales este apoi prezentat Preşedintelui 
Republicii de către Ministrul Cultelor religioase și Instrucțiunii publice. 
Inscăunarea lui se face prin decret prezidențial. 

Alegerea episcopilor se face de către soborul episcopilor din trei 
candidați propuşi de fiecare dată de adunarea diecezană respectivă şi 
aprobaţi de Ministerul Cultelor religioase și Instrucțiunii publice. Pentru 
alegerea candidaţilor, adunarea diecezană se convoacă de către episcopul 
respectiv ori de locţiitorul acestuia, în înțelegere cu voevodul în al 
cărui voevodat se găseşte reşedinţa episcopală. 

Fiecare dieceză se administrează de către episcopul diecezan. Acesta 
este ajutat de adunarea diecezană, consistoriul diecezan şi comisia die- 
cezană de cercetare. In diecezele în care se găseşte şi episcop-vicar, 
acesta contribue deasemenea la buna conducere a diecezei. Episcopul 
şi preoții militari au datoria să îngrijească de nevoile spirituale ale cre- 
dincioșilor ortodocși din armată, 

Fiecare dieceză se împarte în protopopiate (decanate), iar acestea 
în parohii, al căror număr şi limite, ca și al diecezelor se fixează de 
catre autorităţile bisericești în înțelegere cu autorităţile civile. 

Pregătirea tinerilor, care urmează să fie preoțiți, se face în Liceul 
teologic ortodox național şi apoi în Facultatea de Teologie ortodoxă dela 
Universitatea „Iosif Pilsudski“ din Varșovia. Numirea personalului admini- 
strativ şi didactic se face in acestea de către autoritățile Statului în 
înțelegere întotdeauna cu autorităţile bisericeşti. Cheltuelile necesare 
pentru retribuirea întregului personal, ca şi pentru buna întreţinere a 
elevilor şi studenților lipsiți de mijloace materiale sunt suportate de 
către Stat. 

Mânăstirile ortodoxe stau sub autoritatea episcopului in a cărui 
dieceză se găsesc, în afară de marea lavră Pociajow care este condusă 
de Mitropolit. Înfiinţarea de noui mânastiri şi primirea în mânăstirile 
existente a călugărilor care au făcut noviciat, ori au intrat în cinul 
monahal in mânăstiri ce se află în afară de granițele Statului polon, 
poate avea loc numai cu încuviințarea Ministerului Cultelor religioase şi 
al Instrucțiunii publice. 

In ce priveşte averea bisericească şi starea materială a clerului, 
decretul de faţă hotărăşte următoarele: Toţi membrii clerului, precum 
şi funcţionarii din administraţia bisericească primesc salarii de la Stat. 
Clădirile în care aceştia locuesc sunt tratate de către organele fiscale 
la fel cu locuinţele celorlalți funcţionari publici. Clădirile şi bunurile 
bisericeşti care folosesc pentru cult şi scopuri religioase se bucură de 
scutiri ori reduceri de impozite. 

Cum până acum unele dieceze ori parohii aveau prea mare avere 
imobilă, în schimb ce altele erau cu totul lipsite, prezentul decret hotărăște 
ca întreaga avere bisericească să fie împărțită precum urmează : a) pentru 
Mitropolit 180 ha.; b) pentru fiecare episcopie câte 150 ha. pentru 
casa episcopului; c) pentru fiecare episcopie câte 125 ha. pentru con- 
sistor; d) pentru fiecare mânăstire câte 180 ha.; e) pentru fiecare parohie: 
3 ha. pentru orfani, 20 ha. pentru preot, 10 ha. pentru diacon, 7 ha. 
pentru cântăreţ, iar în parohiile mai mari, unde există şi preot ajutător, 
se mai adaugă la cele de mai sus incă 30 ha. pe care le folosesc 
împreună preotul paroh şi preotul ajutător. 

Decretul acesta intră în vigoare la data publicaţiei, in afară de 
art. 64, privitor la salarizarea clerului şi funcționarilor din administraţia 
bisericească, care intră in vigoare odată cu noul buget. 

In acest fel conceput, decretul Preşedintelui Republicii Polone 
asupra raportului dintre Stat şi Biserica autocefală ortodoxă polonă se 
încadrează în întregime în spiritul Bisericii ortodoxe. 

Problema raportului dintre Stat şt Biserică, atât de mult discutată 
în vremea din urmă, nu poate găsi o deslegare protivnică concepției 
care stă la baza decretului despre care vorbim. Prin păstrarea unității 
dogmatice și canonice cu Biserica ecumenică a Răsăritului, Biserica 
autocefală ortodoxă polonă se găseşte integrată în spiritul de ecume- 
nicitate, de universalitate, propriu Bisericii lui Hristos iar ca Biserică 
locală, potrivit cu concepţia ortodoxă, încadrându-se în legiuirile şi 
organizația Statului căruia aparţin credincioşii săi, ea nu face de cât să 
se adapteze condiţiunilor de viață ale poporului, 

In Polonia Biserica ortodoxă nu este subjugată de autorităţile 
civile şi nici nu caută la rândul său să lucreze pe deasupra, ori im- 

potriva intereselor legitime ale Statului, Convinsă că autorităţile sunt 
de la Dumnezeu și că se cade a da „Cezarului cele ce sunt ale Cezarului”, 
Biserica ortodoxă polonă respectă legile ţării şi cinsteşte după cuviință 
autorităţile, 

La rândul său, Statul, conştient de importanţa, caracterul şi scopul 
urmărit de Biserică, îi lasă acesteia libertatea desăvârşită în ce priveşte 
activitatea spirituală, ajutând-o în acelaşi timp prin legiuiri bune, printr'un 
larg sprijin material şi moral să-și desvolte activitatea sa. 

Astfel strânsa colaborare între Stat şi Biserică nu poate de cât 
să fie de mare folos atât cetățenilor, cât şi creștinilor ortodocşi din 
Polonia. Conlucrând la bună starea Bisericii, Statul contribue la reali- 
zarea scopului urmărit de Biserică de a duce la mântuire pe credincioşi ; 
iar Biserica activând potrivit cu legiuirile Statului contribue, fară îndoială, 
la consolidarea şi propășirea Republicei Polone. 

DR. IUSTIN MOISESCU 


RUSIA SOVIETICĂ 


Orașele industriale fără biserici. — Comisariatul Afacerilor Interne a 
dat o dispoziţie prin care se interzice, fără excepție, înfiinţarea bisericilor 
în orașele industriale, declarând, că aceste măsuri sunt luate cu scopul 
de a da oraşelor industriale un aspect pur comunist. Mai mulți muncitori 
din oraşul Mognitogorsc au fost arestaţi pentrucă au luat iniţiativa de a 
organiza o colectă publică pentru construirea unor biserici. ([lacrupcko 
abo, nr, 15—17, 1938). 


Măsuri împotriva preoților călători.— Comisariatul Afacerilor Interne 
a luat măsuri împotriva preoţilor şi călugărilor numiţi de popor „drumeţi“, 
întrucât călătoresc pe jos, din sat în sat şi predică învățătura creştină. 
Intr'un oraş de pe râul Bolceaa fost arestat episcopul Sergiu Drujinin, pe 
care populaţia îl cinstea ca sfânt. In Ural a fost deasemenea arestat preotul 
Demenţiu, care înaintea revoluţiei bolşevice a fost mare proprietar, dar 
din dragoste pentru Biserică şi Hristos a lăsat bogăţiile şi a primit 
preoţia. El a fost considerat de populaţie drept prooroc şi trimis al lui 
Hristos. Preoţii călători predică cu abnegaţie Evanghelia şi se întrețin 
din cismărie, zidărie, etc. Printre cei arestaţi se găsesc şi drumeţi-pre- 
dicatori protestanți. (Macrupero a5no, nr. 15—17, 1938). 


Împărțirea ortodocșilor. — După informaţiile ziarului Antirelighiosnic, 
ortodocșii din U. R. S. S. se împart în trei categorii: 1) Biserica 
Veche sub conducerea mitropolitului Sergiu, care are 80%/, din bisericile 
din întreaga țară; 2) Tihoniani sau Grigoriani, cari nu recunosc juris- 
dicțiunea mitropolitului Sergiu și posedă 5°/ọ din toate bisericile; şi 
3) Obnovlenţii, cari recunosc şi se supun orbește puterii comuniste şi 
au introdus multe noutăţi în cult şi dogmatica ortodoxă. Ei sunt în 
decadenţă și numărul lor mereu se micşorează. Vechiul partid al Obnov- 
lenţilor numit „Uniunea renaşterii bisericeşti“, sub conducerea epis- 
copului Antoniu, nu mai există din anul 1929. El s'a autodisolvat. 
(Ubprkorens Becrautt, nr. 31, 1938). SS. 

Parastas la Moscova pentru R:gina Maria. — Ziarul  Mloenpnia 
noBocru din 25 Iulie 1938, publică următoarea telegramă din Moscova: 

„O ceremonie, rară pentru Moscova, a fost săvârşită astăzi în 
catedrala ortodoxă Epifanievsca, cea mai mare dintre cele 30 de biserici 
din Moscova, lăsate de autoritățile sovietice pentru săvârşirea trebuin- 
telor religioase. Guvernul român a dat dispoziţie reprezentanților săi 
din străinătate să se oficieze parastas pentru Regina Maria. Întrucât 
România este o ţară ortodoxă, slujbele s'au oficiat pretutindeni în biserici 
ortodoxe. O asemenea directivă a trimis Ministerul Afacerilor streine 
din București şi Legaţiunei române din Moscova, neţinând seamă de 
situația specială a religiei în Rusia Sovietică, 

Autorităţile sovietice, către care s'a adresat Legaţiunea, n'au făcut 
nici o obiecţiune. lată dece azi catedrala Epifanievsca amintea o pom- 
poasă ceremonie religioasă din vechiul regim. In biserica, frecventată 
de obiceiu de norodul de jos al Moscovei, s'au adunat acum diplomaţi în 
fracuri şi atașați militari în uniforme de paradă, Chiar clerul însuși era 
transfigurat. Atenţia tuturora a fost atrasă de prezența reprezentantului 
sovietic Barcov, directorul protocolului din Ministerul Afacerilor străine. 

Gestul de respect față de Guvernul român nu însemna, desigur, 
nici o schimbare în raporturile faţă de Biserica ortodoxă. Chiar eri 
presa sovietică chema la luptă contra oamenilor Bisericii și ai tuturor 
cultelor, numindu-i „agenţi ai fascismului internațional“. 

După cum anunţă corespondentul din Moscova al agenției „Obsevr“, 
parastasul a fost oficiat de mitropolitul Serghie, ajutat de mai mulţi 
clerici. (Llupxoacar Becrauk», nr. 32, 1938). S. S. 


S'a închis ultima biserică din Minsc.—In Minsc, capitala Rusiei Albe, 
a fost închisă de curând ultima biserică ortodoxă, astfel că în acest oraş 
creştinii ortodocşi nu mai au nici un loc unde să se adune pentru 
rugăciuni. Cu toate acestea populația nu s'a descurajat, ei rezistă cu 
energie atacurilor ateismului militant. Credincioşii se adună, pe sub ascuns, 
prin case particulare, ca odinioară prin cimitire, şi aduc slavă lui Dumnezeu. 
Comisariatul intern a organizat potere contra lor, clerul fiind supus la 
represiuni speciale, Foarte des se găsesc printre cei arestaţi comuniști și 
Chiar înalți funcționari sovietici. (Ọsbproses» Becrauk, nr. 30, 1938). 


Comerț cu obiecte bisericeşti. — În localitaţile unde au fost dă- 
râmate toate bisericile, consiliile comunale vând cetăţenilor unele obiecte 
bisericeşti, cum cele trebuincioase slujbei înmormântării. In vremea din 
urmă aceste consilii au inceput să vândă şi icoane. Astiel s'au vândut în 
provincia laroslav icoane înfățișând pe Mântuitorul Hristos, sf. Fecioară, 
sf. Nicolae, sf. Varvara şi alți sfinţi veneraţi de popor. In general 
prețurile nu sunt prea mari — trei ruble pentru o icoană. (Ųbprosems 
secraul“b, nr. 27, 1938). N. M. N. 


BISERICA ORTODOXĂ RUSĂ DIN STRĂINĂTATE 
Jugoslavia. Adunarea unui sinod. — Anul acesta în luna August, 


se va ţine la Karloviţ un sinod al Bisericii ruse de peste graniță. In 
acest sinod se va examina situația în care se găseşte Biserica in Rusia 

sovietică şi alte chestiuni importante, printre cari şi viaţa actuala a Bisericii 
ruse din străinătate. Se presupune că vor lua parte la acest sinod 
peste 100 delegați. (Macrupcro ata», Nr. 28-29, 1938). N. M.N. 


Anul sfântului Vladimir. — Revista Cna-aa semna publica „Epistola 
Vladimiriană" a mitropolitului Anastasie, preşedintele Sinodului rusesc 
din Jugoslavia, cu ocazia serbării a 950 de ani de la creștinarea Rușilor. 
Printre altele iată ce spune în aceasta epistola: 

„Comuniștii au intrat în luptă cu Dumnezeu. Lumea a fost îngro- 
zită de această luptă împotriva lui Dumnezeu și de sângele nevinovat 
al martirilor, care s'a varsat pe pământ rusesc. Într'un timp s'a crezut 
că dușmanii lui Hristos au atins ţinta lor și că intr adevar candela credinței 
ortodoxe aprinsă acum 9 veacuri, este stinsă în patria noastră. Totuşi 
lumina lui Hristos continuă să lumineze în întuneric şi intunericul n'a 
biruit-o. Luptătorii sălbateci împotriva lui Dumnezeu n'au putut nimici 
credința răspândila de sf. Vladimir şi care este înrădăcinată în sufletul 
poporului rus. Ateii au distrus multe biserici ale lui Dumnezeu și au 
pângărit sfintele mese, dar templul sufletului rusesc a rămas neatins, pe 
altarul căruia a urmat să aducă jertfa lui de taină înaintea lui Dumnezeu. 
Mâna lor care a aruncat pe pământ sfintele icoane şi moaşte şi deseori 
le nimicea, n'a putut atinge icoana nevăzută, nefăcută de mână a lui 
Hristos, pe care sf. Vladimir a zugrăvit-o in „sfintele sfintelor“ ale sufle- 
tului rusesc. Poporul rus şi până acum o păstrează neatinsă în sufletul 
său, pentru ca, la timpul său, s'o arate lumii. De şi comuniştii fac 
sforțări pentru a aduce la fără-de-lege poporul rus, totuşi Dumnezeu 
a lăsat încă mulţi mărturisitori credincioși, cari nu s'au închinat idolilor 
vremelnici ai bolşevicilor. Numărul lor creşte în aceeași măsură cu 
prigonirea Bisericii. Hristos in mod văzut restabilește împărăția Sa in 
Rusia, care invinge toate puterile iadului. Purilicat în flacăra patimilor 
poporul rus din nou se întoarce pe drumul arătat de sf. Vladimir“ 
(Ubprosenb Becrane nr. 26, 1938). 


Manciuria. Institutul teologic sf. Vladimir. — In oraşul Harbin 
există de multă vreme Institutul sf. Vladimir şi care are câteva facultăţi : 
teologică, politehnică, litere, etc. Autorităţile japoneze însă au desființat 
acest institut şi l-au înlocuit cu Universiatea „Nord-Manciuriană“, iar 
Facultăţii de teologie i-au dat numele de „Institutul sf. Vladimir”. 
Facultatea politehnică a fost încadrată în Universitatea Nord-Manciuriană. 

În cursul anului 1937 sau produs mari schimbări în viaţa Insti- 
tului teologic, printre care este şi reforma anului şcolar. Astfel înainte 
anul şcolar începea în Septembrie şi se termina în Iunie. Acum, in 
urma dispoziţiei autoritaţilor, începerea anului şcolar este la 1 Ianuarie 
şi se sfârşeşte la 31 Dechemvrie. 

La Institutul teologic sunt întrebuințate două sisteme de studii: obli- 
gatoriu şi curs liber. Pentru cei ce au domiciliul la Harbin frecventarea 
cursurilor este obligatorie. 

Numărul studenţilor la 1 Ianuarie 1938 se ridica la 53. Biblio- 
teca Institutului teologic s'a imbogăţit simţitor, la care au contribuit 
legăturile cu celelalte şcoale teologice superioare. Astiel în anul şcolar 

încheiat Institutul avea legături cu Facultăţile de teologie din Belgrad şi 
Varşovia, cu Universitatea Sfântul loan din America, cu Institutul teo- 
logic din Lyon — Franţa, cu Institutul lui Kondacov din Cehoslovacia 
ş a, Institutul se bucură de bune raporturi din partea autorităților 
locale civile şi bisericeşti precum și ale multora dintre înalții prelați 
ai Bisericii ortodoxe şi ale invățaţilor ruşi. 

Pe lângă Institutul teologic activează cercuri studenţeşti : cercul patro- 
logic, cercul sf, loan Teologul şi cercul Inochentist. Cercul patrologic a 
adunat material pentru studiul scriitorilor bisericeşti ruși contemporani, 
Cercul sf, loan Teologul desfășoară activitate instructivă. Cercul Ino- 
chentist (după numele marelui predicator rus din sec. al XIX-lea, Inochen- 
tie din Cherson) activează prin predici religioase-morale în orfelinate, 
spitale, etc. (Llepkonaa XKusns, nr. 7, 1938), 


Franța. Iconografia ortodoxă rusească. — Anul acesta a fost sărbătorit 
jubileul societăţii ruseşti „Icoana“ din Franţa. Timp de 10 ani societatea 
„Icoana“ a organizat 19 expoziţii cu icoane ortodoxe. Au fost expuse peste 
două mii de icoane. Expoziţiile au fost vizitate de peste 11 mii de vizitatori 
francezi şi streini. Mulţi au cumpărat un număr destul de mare de icoane. 
Un interes deosebit pentru iconografia ortodoxă au arătat clericii catolici, 
cari au şi comandat icoane în stil bizantin-ortodox şi au invitat pictorii 
iconografi ruși ca să participe la expoziţiile iconografice catolice cu icoane 
din iconografia ortodoxă rusă. 

Adăugăm că printre membrii societăţii sunt și foarte mulți francezi şi 
catolici. Patronul acestei societăţi este sfântul loan Damaschin. (Ilwprogenw 
pecran», nr. 17—18, 1938), S, S, 

